
Nivelul culturii generale a natiei 
nu-l poate ridica nimeni cu umărul, 
timpul şi munca umplu neajunsurile. 


Mihai EMINESCU 

loan-Aurel POP 


Locul european 
al culturii românești 


Cultura românească a fost, de la începuturi- 
le sale, parte a culturii europene, deopotrivă 
prin geografie si prin istorie. Pe acest pământ 
şi-a desăvârșit creația poetul Ovidiu, în spi- 
ritul clasicismului greco-latin, iar episcopul 
Ulfila (Wulfila) a tradus pentru prima oară 
Biblia într-o limbă „barbară”. In Evul Mediu, 
„I-AR. — președintele românii, fără să fi avut cultura catedralelor 

Academiei Române, profesor și : i ; "- : ere ai 
ere romanice si gotice sau eruditia universitatilor 

rector al Universităţii, Babeş- . > ? nid 
Bolyai'din Cluj-Napoca. Autor Occidentale, au creat poeme despre îndrăz- 
si coautor a peste 80 de cărţi, neala necesară marilor înfăptuiri, despre 


tratate și manuale șia peste biruința vieţii asupra morţii, despre sacrifi- 
700 de studii si articole, mai 


recente fiind /storia României . M SM 
moderne 2019); Delaromani apărarea „Republicii Creştine”, unele compa- 


Ja români, Pledoariepentru rabile cu faimosul El Cid (Cidul) ) sau cu bine 
latinitate (2019); Istoria ilustrată cunoscuta La Chanson de Roland (Cântecul 


romani pent E qd Roland). În Epoca Renaşterii, Nicolaus 
Istoria, adevărul și miturile 3 


(2018). Doctor honoris causa Olahus stătea la masă cu regii, dar si cu prinții 
al 10 universităţi din țară side ^ neincoronati ai umanismului, precum Eras- 
pes e Membrualunor mus din Rotterdam. Cronicarii moldoveni si 

academii si societăţi savante : : : 

nas . Stolnicul Constantin Cantacuzino ne plasau 
străine, între care Academia . A . : 
Europeană de Stiinta și Artă  — prin texte elaborate în românește — în cadrul 
de la Salzburg (Austria), latinitatii europene, iar Dimitrie Cantemir 
Academia Națională Virgilianá anunța, împreună cu Leibniz, zorile ilumi- 
din Mantova (Italia), Ateneo . ca : ME A 
X wa  nismului, în ambianța Academiei din Berlin. 
Veneto din Veneţia (Italia), 5 


Academia Europeană de Începând cu Epoca Luminilor, ritmul culturii 


ciul suprem pentru un scop nobil sau despre 


Ştiinţe, Arte si Litere din Paris românești a fost, cel mai adesea, sincronizat 
Franța) șa. cu acel al culturii europene: eruditii Şcolii Ar- 

delene, de la acribia lor filologică și istorică până la strădania de „surpa- 
re a superstitiei norodului” si de elaborare a epopeilor literare, fac parte 
din aceeaşi familie intelectuală cu Voltaire si cu Rousseau, ei crezând 
sincer în emanciparea prin cultura. Lozinca era: „Prin cultură la liber- 
tate!” Romanticii, de la Grigore Alexandrescu, Costache Negruzzi, Ion 
Heliade Rădulescu sau Vasile Alecsandri si până la ,intarziatii” dinspre 
1900, aduc în atenţie, chiar dacă la dimensiuni mai modeste, temele 
europene ale Evului Mediu, motivul ruinelor, al gloriei cavalerești, al 
iubirii şi al melancoliei, întocmai cum se întâmpla în literaturile dă- 
tătoare de ton de pe continent. Din jurul anilor 1900 încoace, toate 
marile curente culturale europene au ecouri concomitente și la noi, de 
la simbolism până la generaţia anilor '80, iar unele dintre aceste curen- 
te avangardiste, între care dadaismul sau teatrul absurdului, au chiar 
protagonisti români, născuţi în România si afirmati în Occident. 


Dintre toti creatorii spirituali români, cel mai reprezentativ este, fara 
îndoială, Mihai Eminescu. El nu a fost declarat întruchiparea esenței 
culturii românești de către vreo instanţă și nici impus de vreo instituție 
a statului, ci de viata însăși, de marea personalitate colectivă numită 
poporul român și, prin urmare, el nu poate fi judecat, admonestat ori 
coborât de pe acest piedestal la voinţa cuiva. Eminescu exprimă în 
opera sa, in nuce, întreaga istorie a culturii românești si europene. Poe- 
tul are versuri clasice, „în stil curat gi antic”, precum cele ale lui Horaţiu, 
Vergiliu si Ovidiu. El cântă dragostea galanta si onoarea cavalerilor me- 
dievali ca odinioară trubadurii şi truverii, el privilegiază Evul Mediu 
al lui Alexandru cel Bun, de la 1400, așa cum făcea Victor Hugo, în 
Notre-Dame de Paris, pentru spaţiul francez. Dar Eminescu anticipea- 
ză si lumea viitorului, proiectând, prin perceperea vitezei luminii („La 
steaua care-a răsărit/ E-o cale-atât de lungă,/ Că mii de ani i-au tre- 
buit/ Luminii să ne-ajunga.”) si prin portretizarea universului infinit, 
aflat in eternă mișcare, creaţia culturală si ştiinţifică românească înspre 
ultimul secol al mileniului al II-lea si înspre cel de-al treilea mileniu. 
Eminescu, născut la o dată precisă (15 ianuarie 1850) și într-un loc 
anume (în Tara de Sus a Moldovei), şi-a încheiat creația odată cu vârsta 
hristică pământească, dar a fost atins de o aripă de înger și a fost desti- 
nat eternității. Cultura europeană nu există în sine, fiindcă ea nu este 
produsul unui popor european si nici al unei limbi europene. Ea există 
prin culturile naționale care poartă în ele specificul fiecărui popor, în 

contextul mostenirii comune europene. Eminescu este european pen- 
tru că exprimă esenţa spiritului românesc si este cel mai reprezentativ 
creator român fiindcă s-a încadrat la modul optim în numitorul comun 
european. Din acest punct de vedere, poetul se înscrie în seria formată 
— să spunem - din Adam Mickiewicz, Petofi Sandor, Taras Sevcenko şi 
alții, reprezentativă pentru latura central-sud-est europeană a roman- 
tismului continental. 


Crearea Academiei Române într-un moment important al istoriei ro- 
mânilor, chiar în anul în care adolescentul Mihai, întristat de moartea 
profesorului iubit, scria în Bucovina prima sa poezie, a fost benefică 
pentru cultura românească. Cea dintâi menire asumată de către noua 
instituţie a fost consolidarea identităţii naţionale prin cultură: pro- 
movarea limbii si literaturii române, stabilirea normelor de ortografie 
obligatorii ale limbii române, studierea istoriei naționale. Este ușor de 
observat că limba română a fost de-atunci în prim-planul preocupă- 
rilor şi a rămas o constantă până astăzi. Limba română este principa- 
lul vehicul al culturii scrise românești şi principala marcă identitară a 
etnicitatii românilor, a individualizării lor în raport cu alte popoare. 
Confratele de odinioară și membru fondator al Academiei, canoni- 
cul 'Timotei Cipariu, scria: „Limba românească, căreia i se închinară 
părinţii nostri ca unui idol viu si insufletitor, e singurul tezaur ce ne-a 
rămas de la ei, ereditate neinstráinatá și necomuna cu alții”. Această 
moștenire, limba noastră, a fost mereu în atenţia Academiei, spre ocro- 
tirea, conservarea si dezvoltarea ei, ca si spre argumentarea cât mai ju- 
dicioasă a apartenenţei sale la marea familie a limbilor neolatine. Între 
membrii Academiei care au cercetat, normat și iluminat limba română, 
s-au aflat și se află și reprezentanţi ai altor grupuri etnice care trăiesc 
împreună cu românii sau străluciți romanisti străini, pentru care limba 
lui Eminescu a rămas mereu tulburător de frumoasă. 


Cultura română se exprimă în mare parte prin limbă, capabilă să 
desluşească cel mai bine sufletul poporului care a creat-o şi căruia îi 
serveşte ca mijloc de comunicare. Din păcate, nefiind o limbă de mare 
circulaţie, româna nu inlesneste accesul multora de pe alte meridiane 
la operele culturii românești. Traducerile bune pot suplini, in mare 
măsură, acest neajuns. De aceea, complexele noastre ar trebui să fie 
legate de amploarea, și nu de valoarea creaţiei culturale româneşti, iar 

amploarea este limitată de multi factori. Cu toate acestea, este firesc 
ca noi „locului să ne ţinem”, să ne pretuim valorile așa cum sunt ele, 
să ne cultivam limba „ca un fagure de miere”, fără ostentatie si emfaza, 
aşezându-le pe toate în concertul intelectual internațional. În lumea 
contemporană atât de dinamică au apărut multe alte mijloace de co- 
municare și limbaje universale, dar majoritatea lor sunt pentru minte, 
si nu pentru suflet. De aceea, câteodată este necesar să ne întoarcem la 
rădăcini şi să luăm aminte la aceia care, precum Herder, auzeau glasu- 
rile popoarelor prin cântece si pretuiau tradiţiile fiecărui popor. Aca- 
demia Română se stráduieste de peste un secol si jumătate să creeze 
cultură, să valorifice creaţia culturală românească validată din toate 
timpurile și să pregătească premisele operelor noastre spirituale din 
viitor, toate integrate în marile curente de valori europene. 


The European Place of the Romanian Culture 


RT Keywords: culture(s); delay(s); Humanism; Enlightenment; Romanti- 
cism 
Abstract 
Both through geography and through history, the Romanian culture is from 


its very beginnings part of the European culture. Even though the Romani- 
ans, of Eastern tradition and Orthodox confession, did neither have the cul- 
ure of the Romanic and Gothic cathedrals nor the scholarship of the West- 
ern universities, they were able to create works compatible and comparable 
o those of the Occidental civilization(s). At least since the Renaissance, the 
Romanians managed to find their way into the major continental currents, 
such as Humanism (Nicolaus Olahus, the Moldavian chroniclers, Constanti 
Cantacuzino), pre-Enlightenment (Dimitrie Cantemir), Enlightenment (th 
Transylvanian School) and Romanticism (from Grigore Alexandrescu to Mi- 
hai Eminescu) etc. In spite of delays (in relation to the West) and although 
the handicap of neo-Latin language of limited spread (that is Romanian) is 
self-evident, the differences between the Western culture and the Roma- 
nian culture are matters of shape and not of content. 

Alexandru BANTOS 
„Nu noi suntem stăpânii limbii” 


Încărcată de semnificații multiple, Ziua Culturii Nationale si a co- 
memorarii lui Mihai Eminescu, desfășurată la Academia de Științe a 
Moldovei la 18 ianuarie 2022, a fost deschisă de către acad. Ion Tighi- 
neanu, preşedintele ASM, care, salutând asistenţa, a subliniat valoarea 
de referință a evenimentului. În debutul manifestatiei, academicianul 
Bogdan C. Simionescu, vicepreşedinte al Academiei Române, mem- 
bru de Onoare al ASM, a prezentat lecţia publică Academia Română 
şi Academia de Științe a Moldovei — provocări si posibile soluţii. Edifica- 
toare pledoarie despre rolul, locul, funcţiile, misiunile, metodele de 
finanţare si managementul celor două academii, prelegerea distinsu- 
lui om de ştiinţă a scos în evidenţă necesitatea optimizării si extinde- 
rii colaborării dintre cele două foruri supreme ca principale instituţii 
nationale de cercetare fundamentală în afirmarea României si a Repu- 
blicii Moldova, sugestivă în acest sens fiind remarca: „Aș dori să spun 
că multe probleme se pot rezolva mai bine împreună, decât separat. Si 
acesta este primul dintre mesajele pe care vreau să le lansez astăzi. Să 
facem cât mai multe lucruri împreună”. 


În semn de înaltă consideraţie și prietenie, Prezidiul ASM i-a conferit 
distinsului academician Bogdan C. Simionescu Diploma de gratitudine 
„pentru contribuţie excepțională la dezvoltarea si promovarea ştiinţei, 
colaborare fructuoasă cu Academia de Ştiinţe a Moldovei, precum si 
cu prilejul aniversării a 60-a de la fondarea ASM si împlinirii a 75 de 
ani de la crearea primelor instituţii ştiinţifice de tip academic în Repu- 
blica Moldova" În cadrul aceleiași întruniri au fost acordate distincții 
onorifice mai multor cercetători, oameni de cultură, instituţii de cerce- 
tare si de presă, în rândul acestora aflându-se si revista de ştiinţă și cul- 
tură „Limba Romana’, promotoare consecventă a valorilor lingvistice, 
culturale, istorice şi spirituale ale neamului, unul dintre proiectele de 
rezistență realizate „împreună” de către reprezentanţi notorii ai ştiinţei 


18 ianuarie 2022. Academia de Științe a Moldovei. Preşedintele ASM acad. 
Ion Tighineanu si Alexandru Bantos, distins cu Medalia „Nicolae Milescu Spátarul" 

18 ianuarie 2022. Academia de Științe a Moldovei. Preşedintele ASM acad. 
Ion Tighineanu si Jana Ciolpan, distinsă cu Diploma ASM 

si culturii de pe cele două maluri de Prut. Astfel, Prezidiul ASM i-a 
conferit Revistei de ştiinţă si cultură „LIMBA ROMÂNĂ” Diploma „Me- 
ritul Academic" a Academiei de Ştiinţe a Moldovei, pentru susținerea 
ştiinţei, contribuție semnificativă la promovarea valorilor culturale pe 
plan national si international, precum si cu prilejul aniversării a 30-a 
de la fondarea revistei. De asemenea, pentru implicarea activa in ela- 
borarea și promovarea revistei, Nicolae MĂTCAȘ, fondator şi membru 
al colegiului de redacţie al revistei „Limba Română, prof. univ. dr., 
poet şi publicist, a fost distins cu Medalia „Dimitrie Cantemir”; Ana 
BANTOS, redactor-şef adjunct al revistei „Limba Română”, prof. univ., 
dr. hab., critic si istoric literar, cu Medalia „Nicolae Milescu Spătarul”; 
Alexandru BANTOS, redactor-șef, fondator al revistei „Limba Româ- 
na’, cu Medalia „Nicolae Milescu Spátarul"; Jana CIOLPAN, redactor 
al revistei „Limba Română”, magistru în filologie română, cu Diplo- 
ma Academiei de Ştiinţe a Moldovei; Dorin CIMPOESU, dr. în istorie, 
prof. univ., membru al colegiului de redacţie al revistei „Limba Româ- 
na’, cu Diploma de Recunostintá a Academiei de Ştiinţe a Moldovei; 
Stelian-Traian DUMISTRĂCEL, dr. în filologie, prof. univ., cercetător 
ştiinţific gradul I, membru al colegiului de redacţie al revistei „Limba 
Romana’, cu Diploma de Recunostintá a Academiei de Științe a Mol- 
dovei; Cristinel MUNTEANU, dr. hab. în filologie, prof. univ., membru 
al colegiului de redacţie al revistei „Limba Română”, cu Diploma de 
Recunostintá a Academiei de Științe a Moldovei; Constantin SCHIO- 
PU, doctor habilitat, prof. univ., membru al colegiului de redacţie al re- 
vistei „Limba Romana’, cu Diploma „Meritul Academic” a Academiei 
de Științe a Moldovei. 


Simbolică, atenţia acordată de Ziua Culturii Naţionale revistei „Lim- 
ba Română” are o conotaţie aparte pentru colaboratorii publicaţiei 
— jurnalişti, cercetători, scriitori, cadre didactice, asistenţi tehnici etc. — 
care, de-a lungul anilor, au construit prin muncă si dedicație imaginea 
inconfundabilă a proiectului editorial. Or, prin această atitudine AŞM a 
făcut dreptate nu doar celor care au pus la cale în 1991, încă pe vremea 
fostei URSS, lansarea unei publicaţii având în titulatură numele corect al 
limbii noastre — mă refer, în primul rând, la regretatul profesor lon Dume- 
niuk, primul redactor-șef si cel care a propus denumirea viitoarei reviste, 

la prof. Nicolae Matcas, atunci ministru al Științei si Învățământului, dar 
si la incercatii si competentii autori si susținători ai revistei, majoritatea 
dintre ei personalități marcante ale comunității academice din Basarabia. 
În acest context, memorabile sunt numele academicienilor Nicolae Cor- 
lateanu, Silviu Berejan, Anatol Ciobanu, Nicolae Biletchi, lon Dediu, Ilie 
Untila, ale doctorilor în ştiinţe lon Ciocanu, Anatol Eremia, Vasile Pavel, 
Maria Cosniceanu, Ion Etcu, Alexandru Darul s.a. Graţie indemnului 
lor protector si incurajator, echipa redactionala a opus rezistenta tuturor 
ostilităților, reuşind să asigure continuitate si prestanta revistei. Pe par- 
curs, au fost lansate mai multe ediţii speciale ale „Limbii Române”, con- 
sacrate unor teme de stringentă actualitate și axate pe creaţia celor mai 
reprezentativi lingviști de pe tot cuprinsul limbii române. Cu participa- 
rea filologilor de la ASM, „Limba Română” a reflectat de-a lungul anilor 
în paginile sale lucrările congreselor filologilor români, ale conferinței 
„Limba română azi” si ale unor întruniri ştiinţifice dedicate lingvistului 
Eugeniu Coșeriu, ale unor seminare, colocvii naționale și internaționale 
vizând elucidarea chestiunilor identitare ale românilor basarabeni, im- 
plicit destinul limbii române în teritoriul dintre Prut şi Nistru. Având 
sprijinul nemijlocit al Institutului de Filologie (director — acad. Silviu 
Berejan), al conducerii ASM (președinte — acad. Andrei Andries), revis- 
ta a organizat, de exemplu, în Parlamentul Republicii Moldova, pe 20-25 
iulie 1995, renumita conferinţă ştiinţifică Limba română este numele co- 
rect al limbii noastre, participanţi ai acestei importante acțiuni ştiinţifice 
fiind acad. Nicolae Corlăteanu ca raportor principal, academicienii Ha- 
ralambie Corbu, Silviu Berejan, Anatol Ciobanu, cercetătorii Alexandru 
Darul, Ion Etcu, Anatol Eremia, Vasile Pavel, Nicolae Raievschi, Anton 
Bors, Arcadie Evdogenco, Gheorghe Bobână, Anatol Petrencu, Teodor 
Cotelnic, Dumitru Grama ş.a. Publicate într-o ediție specială („Limba 
Română”, nr. 4, 1995), textele conferinței alcătuiesc o primă și accesibilă 
antologie utilă pentru cititorul larg, dar mai ales pentru legiuitori, ofe- 
rind argumente consistente pentru conştientizarea necesității de a intro- 
duce în Constituţie numele corect al limbii oficiale a statului Republica 
Moldova. 


Dar la Academie lucrurile nu au mers întotdeauna așa cum ar fi fost 
bine. Lupta pentru adevărul ştiinţific în problemele-cheie ale existenţei 
basarabenilor, pentru afirmarea conștiinței lor naţionale a fost umbrită 
de interese mercantile. Lasitatea factorilor decidenti s-a vădit în pe- 


EVENIMENT 


rioada guvernantilor neocomunisti (2001-2009), când se exercitau 
presiuni de natură ideologică urmărind scopul de a anula istoricele 
hotărâri ale forului științific superior adoptate la începutul anilor '90. 
În 2009, de exemplu, Institutul de Filologie era forțat, prin cele mai 
umilitoare căi si mijloace, să „înjghebe” un articol în care să fie redat 
contrariul cunoscutelor opțiuni ale savanților de la Chisinau. Desi di- 
rectoarea Institutului Ana Bantos a respins categoric o asemenea abor- 
dare a subiectului, totuși a apărut, într-o enciclopedie editată cu un 
tiraj „de probă”, un opus conţinând falsuri şi distorsiuni. (Regretatul 
istoric academician Alexandru Moșanu, om de ştiinţă cu o demnita- 
te impecabilă, „a obţinut” pentru putin timp respectiva lucrare si m-a 
invitat la o întâlnire „clandestină” pentru a-mi arăta infamul text. Ul- 
terior, oribila făcătură „moldovenistă” a fost înlocuită „în altă ediție” 
— prima fiind dată la topit — cu un text deja „comme il faut”, purtând 
semnătura aceleiași persoane.) Se incerca în cel mai înjositor mod să 
fie anihilate importantele documente aprobate de Academie (îndără- 
tul cărora, asa cum accentua revista „Limba Română”, în nr. 7-8, 2009, 
se află „destinul mutilat al multor generaţii de lingviști basarabeni care, 
umiliti ca fiinţe sociale si condamnaţi la tăcere ca exponenti ai ştiinţei, 
nu au avut dreptul să spună lucrurilor pe nume”), acte de însemnă- 
tate istorică si morală pentru că alcătuiau „mărturia unei justitii si a 
demnităţii redobandite tardiv de către savanţi”, atunci când „ideologia 
a încetat să mai dicteze, iar oamenii de știință au obţinut libertatea de 
a mărturisi adevărul”. În circumstanţele de tristă amintire, redacţia re- 
vistei „Limba Română” se întreba cu disperare: „Mai poate fi pusă la 
îndoială azi consistenţa și veridicitatea numeroaselor argumente invo- 
cate de către lingvistii autohtoni si de peste hotarele Republicii Mol- 
dova, mai poate fi trecută cu vederea concepţia identitară, transanta, 
exprimată repetat, în ultimul deceniu al vieții sale, de către patriarhul 
lingvisticii de la noi, unul dintre întemeietorii institutului academic de 
profil, Nicolae Corlateanu?”. S-a decis republicarea unui sir de „docu- 
mente aparținând viitorului” (Sedinta lărgită a Prezidiului Academiei de 
Ştiinţe a Republicii Moldova (9.09.1994), Declaraţia Adunării Generale 
a Academiei de Ştiinţe a Moldovei (28.02.1996), Răspuns la solicitarea 
Parlamentului Republicii Moldova privind istoria şi folosirea glotonimu- 
lui „limba moldovenească” (9.09.1994), cunoscutul text al academici- 
anului Nicolae Corlăteanu Despre sursele de formare a românei literare 


SCM ITT RO MIÂINIĂ 


(20.07.1995) şi testamentul ilustrului cărturar datând din mai 1995 
Las vouă moştenire...), deoarece în primăvara anului 2009 factori de 
conducere ai Academiei, „constrânși, zice-se, să dea seamă pentru fap- 
tele temerarilor filologi de acum un deceniu si ceva, căutau si nu găseau 
textele în cauză, iar când au fost să le găsească, au pornit în căutarea 
originalelor de arhivă..?. Si tot în acel număr de revistă (nr. 7-8, 2009) 
subliniam pentru capii efemeri ai politicii si științei filologice basara- 
bene că „poziţia Academiei în problema limbii române nu mai poate fi 
schimbată, nici lichidând Institutul de Filologie, nici reducând la tăce- 
re specialiştii, nici chiar desfiintand Academia. Valoroasele documente 
aparţin deja istoriei si viitorului”. 


Valul terorii, se pare, a trecut, dar și după un deceniu și ceva de la co- 
miterea, in 2009, a falsurilor si a fraudelor la alegerile desfășurate la 
Institutul de Filologie şi expulzarea din Academie pentru românism 
a cercetătoarei Ana Bantos, „Limba Română” nu a mai fost ,agreata” 
de către autorii oribilei şi culpabilei fapte, unii cercetători fiind chiar 
avertizați de noua administraţie că vor fi pedepsiţi dacă vor scrie pen- 
tru „Limba Română”. De altfel, atitudinea „circumspectă” fata de revis- 
ta noastră mai dăinuie în comportamentul unor actuali și foști angajaţi 
ai Academiei: într-un recent „studiu” despre limba de stat si ştiinţa lim- 
bii, desi sunt expuse mai multe citate din „Limba Română”, persoana, 
altădată om de încredere la Academie, nu a făcut referință la publicaţia 
noastră. Involuntar te întrebi: soldaţii frontului ideologic de odinioară, 
vrednici de compătimire, barem nici acum nu au curajul să-și facă mea 
culpa? Constatam cu regret că, desi institutul nu a fost lichidat oficial, 
prestaţia lui ulterioară, sub orice nivel, denotă că este totuși distrus ca 
entitate academică de notorietate, astăzi vocea filologilor fiind aproa- 
pe inexistentă. Compromiterea acestui institut, altădată subdiviziune 
ştiinţifică de prestigiu, nu ar trebui neglijată, deoarece, camuflati in 
zale de victime, dar în fapt urmărind interese materiale, de gaşcă, unii 
ypatrioti” si falsi „amici” cu adevărul continua să se considere infaili- 
bili, descumpănind din umbră procesul de reformare a ASM. 


Dar, după cum spune un proverb, totul se face, până la urmă, cu oa- 
meni. Cu oameni dintr-o bucată, precum cei care au fost martori si 
participanţi directi la traseul zbuciumat al „Limbii Romane”. Acum, la 
trei decenii de la fondare, publicația noastră continuă să fie „o măr- 

turie a existenţei romanitatii orientale (L-A. Pop), să prezinte argu- 
mente ce demonstrează că adevărul nu poate fi învins, dacă oamenii 
de ştiinţă si de bună credință, de o parte si de alta a Prutului, isi dau 
mâna, învingând hidra cu mai multe capete a moldovenismului me- 
reu amenintátor. În ceasul redesteptarii românilor dintre Prut şi Nis- 
tru, alături de filologii basarabeni cei mai importanţi și mai încercați, 
trecuţi prin opresiunile regimului sovietic, au fost fraţii lor din Tara. 
Cu recunoştinţă mentionez contribuţia deosebită la elaborarea revistei 
noastre a iesenilor, bucureştenilor, sucevenilor, a báimárenilor, clujeni- 
lor, sibienilor, timișorenilor ș.a. La menţinerea tinutei ei ştiinţifice au 
pus umărul: Ştefan Afloroaei, Gheorghe Mihai Bârlea, Iulian Boldea, 
Mircea Borcilă, Dorin Cimpoesu, Gheorghe Chivu, Constantin Cio- 
praga, Theodor Codreanu, Mircea Colosenco, Mihai Drăgan, Stelian 
Dumistrăcel, Nicolae Felecan, Ion I. Ionescu, Dumitru Irimia, Solo- 
mon Marcus, Dan Mănucă, Cristinel Munteanu, Eugen Munteanu, 
Ion C. Popa, Adrian Dinu Rachieru, Mina-Maria Rusu, Maria Teodo- 
rovici şi atâţia alţii, ale căror nume înnobilează destinul publicaţiei de 
la Chișinău. Un cuvânt aparte se cuvine a fi spus în adresa Academiei 
Române, care, deja al patrulea an, este salvatoarea noastră: publicația 
apare sub auspiciile și cu sprijinul ei. Este un gest onorant pentru care 
adresez si pe această cale sincera gratitudine academicienilor Ioan-Au- 
rel Pop, preşedinte, Victor A. Voicu si Victor Spinei, vicepreşedinţi ai 
Academiei Române, precum si tuturor membrilor Biroului Prezidiului 
Academiei Române. 


... Printre evenimentele cu rezonanță deosebită în istoria revistei se 
înscrie si ziua de 21 mai 2001, când în Sala Mare a Academiei de 
Ştiinţe din Chişinău (președinte — acad. Andrei Andrieș) au fost 
consemnate două evenimente remarcabile — 10 ani de la fondarea 
revistei si 80 de ani de la nașterea marelui om de ştiinţă Eugeniu 
Coșeriu. În prezenţa unei numeroase asistente a fost citit mesajul de 
felicitare din partea Președinției României, adresat revistei si omagi- 
atului. Fondatorul lingvisticii ca știință a culturii, arătând de ce era 
nevoie înainte de 1991 de o publicaţie precum „Limba Română”, a 
evidenţiat semnificația acesteia în felul următor: „Astăzi trebuie să 
spunem că revista nu e numai necesară: în condiţiile politico-cultu- 
rale si de politică lingvistică la care am ajuns în ultima vreme, a deve- 
nit de-a dreptul indispensabilă. 

Să nu lăsăm deci să piară această revistă, să nu lăsăm să scadă și să 
decadă această tribună. Ea trebuie să trăiască mai departe si să ne 
ajute cum ne-a ajutat până acum la afirmarea culturii românești și 
la cultivarea limbii române. Fiindcă, dacă dispare si aceasta revistă, 
dacă ne asumăm acest risc, atunci ne-am trădat cultura naţională, ne- 
am trădat identitatea spirituală, am trădat dimensiunea fundamen- 
tala a omului ca ființă spirituală: limbajul, dimensiune care pentru 
noi se prezintă sub forma limbii noastre istorice limba română. Ceea 
ce înseamnă că, dacă această revistă moare — si să nu dea Dumnezeu 
cumva să moară —, începem să murim cu toţii spiritualiceste si nu mai 
suntem noi înşine”. 


Cuvintele ilustrului lingvist sunt la ordinea zilei și astăzi. lată de ce 
aprecierea activității revistei noastre de către Academia de Ştiinţe a 
Republicii Moldova poartă o dublă încărcătură: de gratulare a unei 
instituţii de ştiinţă si cultura, dar si de readucere în actualitate a unui 
deziderat promovat continuu după 1989 de ASM. 


Apartinand istoriei şi viitorului, revista „Limba Română” va continua 
să-şi îndeplinească nobila misiune de a păstra, de a perpetua şi de a 
valorifica tezaurul lingvistic naţional despre care Eminescu spunea 
simplu, concludent și actual: „Nu noi suntem stăpânii limbii, ci limba 
e stăpâna noastră”. 


„We are not masters of the language" 


ET Keywords: „Romanian Language" („Limba Română”) Journal; Acad- 
emy of Sciences of Moldova; identity project; Institute of Philology; 


Abstract national consciousness; scientific truth 


The above text is a brief foray into the three-decade history of the science 
and culture journal „Romanian Language” („Limba Română”) and includes 
aspects related to the collaboration of the editorial staff with distinguished 
personalities in the field of socio-human sciences from the Republic of 
Moldova and Romania. The author refers to the fact that by awarding the 
distinctions to both the “Romanian Language" journal and its collaborators, 
the ASM Presidium highly appreciates the complicated path taken by the 
publication and the effort of its collaborators to highlight the identity of 
Bessarabian Romanians. 

Ana BANTOŞ 


Grigore Vieru, Academia de 
Științe a Moldovei și Medalia 
„Nicolae Milescu Spătarul” 


Mult stimate domnule Președinte al ASM Ion Tighineanu, 
Distins auditoriu, 


Medalia „Nicolae Milescu Spătarul” conferită de către Academia de 
Ştiinţe a Moldovei mă onorează și percep acest gest ca pe unul de echi- 
tabilă prețuire din partea actualei conduceri a Academiei, deoarece 
aici, timp de aproape patru decenii (1973-2010), m-am simțit ca acasă. 
Aici m-am format în calitate de cercetător ştiinţific în domeniul filolo- 
giei, parcurgând drumul de la simplu laborant până la funcţia de cerce- 
tător ştiinţific coordonator, director-adjunct si director al Institutului 
de Filologie. În aceste clipe gândul mă poartă la părinții mei, la familia 
mea, la copiii mei, care, deși sunt departe, împărtășesc cu mine aceste 
emoții. Gândul má duce la profesorii mei de la Universitatea de Stat 
din Moldova: Nicolae Corlăteanu, Anatol Ciobanu, lon Osadcenco, 
Gheorghe Dodita, care m-au încurajat să merg pe calea cercetării 
ştiinţifice, deloc ușoară, la colegii filologi de la Academie, care, într-o 
perioadă supranumită „a stagnárii", au ştiut să se menţină la cele mai 
înalte cote ale standardelor de cercetători: Vasile Coroban, Nicolae 
Biletchi, Silviu Berejan, Maria Cosniceanu, Ion Etcu, Alexandru 
Darul, Argentina Cupcea-Josu, Anatol Eremia, Vasile Pavel, Victor 
Moraru, actualul vice-presedinte al ASM, si altii. Nu voi uita, de ase- 
menea, sprijinul acordat de profesorul Constantin Ciopraga, con- 
ducătorul ştiinţific al doctoratului pe care l-am luat la Universitatea 
„Al. I. Cuza” din Iasi, de colaboratorii Institutului de Filologie Romana 
„A. Philippide”, Filiala Iaşi a Academiei Române, în mijlocul cărora mi- 
am desăvârşit instruirea în calitate de cercetător. Sunt recunoscătoare 
domnului academician Eugen Simion, domnului profesor Gheorghe 

30 august 2007. Sedinta Consiliului Suprem pentru Știință si Dezvoltare Tehnologică 
al ASM, dedicată Zilei Limbii Române. Ana Bantos, directorul Institutului 
de Filologie al ASM, rostind Laudatio lui Gr. Vieru cu prilejul înmânării titlului 
de Doctor Honoris Causa al ASM 


18 ianuarie 2022. Academia de Științe a Moldovei. Şedinţa prilejuita 
de Ziua Culturii Nationale. Preşedintele ASM acad. Ion Tighineanu si Ana Bantos, 
distinsă cu Medalia „Nicolae Milescu Spátarul" 

Chivu, doamnei cercetătoare Gabriela Drăgoi, datorită cărora, după 
expulzarea mea de la ASM, am avut onoarea să particip la elaborarea, 
în cadrul Academiei Române, a celei de-a doua ediţii a Dicţionarului 
General al Literaturii Române. 


Cariera mea științifică a fost călăuzită de oameni minunati graţie cărora 
am acceptat funcţiile administrative de vice-director şi apoi de adminis- 
trator al Institutului de Filologie, într-o perioadă extrem de complicată, 
când era pus în joc destinul acestuia, ameninţat cu desființarea, de altfel 
ca şi destinul altor două instituţii, conduse de Alexandru Bantos - re- 
vista „Limba Română” si Casa Limbii Române „Nichita Stănescu” Voi 
aminti că sub egida Institutului de Filologie au fost pregătite si tipărite, 
în cadrul celor două instituţii conduse de Alexandru Bantos, cărţile de 
socio-lingvistica ale celor mai importanți lingviști de la noi: Limba romd- 
nă este patria mea. Studii. Comunicări. Documente, Ediţia a doua (2007), 
Nicolae Corlăteanu, Testament. Cred în izbânda limbii române (2010), 
Silviu Berejan Itinerar sociolingvistic (2007), Anatol Ciobanu, Reflecţii 
lingvistice (2009), fapt care nu putea fi trecut cu vederea si tolerat de con- 
ducerea neo-comunistă de atunci a Republicii Moldova. Aceste lucrări 
aveau menirea să le închidă gura celor care puneau la îndoială capacitatea 
filologilor basarabeni de a-și apăra demnitatea. 


Printr-un miracol, după cum avea să afirme și lon Ungureanu, care s-a 
implicat, la fel ca şi Alexandru Bantos, în acele momente critice prin 
care trecea filologia română la Chișinău, datorită susţinerii unor in- 
telectuali de bună credință, am reușit să salvăm Institutul, chiar dacă 
pentru aceasta am plătit cu funcția pe care o detineam. Mai mult decât 
atât: în ajunul susţinerii celei de a doua teze, cea de doctor habilitat, 
am fost expulzată din cercetare, la aceasta contribuind unii dintre foştii 
mei colegi, invidiosi si oportunisti. 


.. Au trecut mai bine de zece ani de atunci, iar faptul că distincția din 
partea Academiei de Ştiinţe a Moldovei mi-a fost înmânată chiar în 
ziua în care Grigore Vieru, acum treisprezece ani, a plecat dintre noi, 
nu este întâmplător. El mi-a marcat destinul de om şi de cercetător: 
în august 2007, l-am invitat să tina un discurs la Academie, cu prile- 
jul Zilei Limbii Române. Iniţial poetul a refuzat, motivul fiind deter- 
minat de atacurile necontenite din presa neo-comunistă în adresa lui. 
Am adus mai multe argumente și l-am convins să vină, spunându-i că e 

nevoie să apară in fata colectivului de la cea mai prestigioasă instituție 
de cercetări de la noi pentru a-i încuraja pe cercetători să nu cedeze, să 
rămână exponentii celei mai înalte conştiinţe a poporului din care fac 
parte. Precizez ca la 31 august în anii precedenti au ţinut conferințe: 
Siviu Berejan, Nicolae Corlăteanu, Anatol Ciobanu, prezenţa lui 
Grigore Vieru fiind mai mult decât necesară în 2007, căci sintagma lim- 
ba română devenise tabu chiar și la Academie. Grigore Vieru a accep- 
tat în cele din urmă să prezinte conferința memorabilă Limba Română 
— oastea noastră națională (vezi „Limba Română”, Nr. 1-4, 2009), dar 
nu înainte de a mă preveni: „Doamna Ana, eu voi veni, dar dumneata 
vei avea de suferit”. I-am răspuns cá sunt conștientă de eventualele ris- 
curi și că mi le asum. Mi le-am asumat și în Laudatio lui Grigore Vieru: 
Doi poeti mărturisitori. Alexei Mateevici si Grigore Vieru. Tranzitia de la 
memorie la istorie (vezi: „Limba Română”, Nr. 11-12, 2007), rostit cu 
prilejul conferirii titlului de Doctor Honoris Causa al ASM, în acea zi 
de 30 august 2007. De asemenea, între altele, academia eschivându-se 
de la achitarea costului pentru însemnele titlului acordat distinsului 
poet, toga și toca au fost plătite cu banii familiei noastre. Nu bănuiam 
atunci de ce pot fi în stare oamenii gi mai ales nu-mi trecea prin minte cá 
se vor găsi printre colaboratorii institutului specimene care să se desca- 
lifice din punct de vedere profesional, coborând la un nivel inadmisibil, 
din punct de vedere moral. Si totuși ei au coborât mai jos decât părea cu 
putinţă, iar eu a trebuit să susțin teza de doctor habilitat, la Academie, 
făcând abstracţie de expulzarea mea din Institutul pe care l-am salvat de 
la pieire. 


.. De multe ori m-am gândit că dacă Grigore Vieru ar fi fost in viata, 
lucrurile se derulau în alt mod. Căci, aflând de atacurile declanșate îm- 
potriva mea și de faptul că am fost învinuită și taxată drept „diversionis- 
tă” (pentru că l-am convins pe Vieru să vină la ASM!), distinsul poet 
mi-a mărturisit: „Voi face o declaraţie în presă prin care voi avertiza 
guvernanţii să nu se atingă de prietenii mei, în caz contrar, mă voi retrage 
din toate manualele!” Dumnezeu însă a rânduit altfel lucrurile si l-a luat 
la El într-o zi ca aceasta, de 18 ianuarie 2009, pe unul dintre cei mai mari 
apărători ai limbii române, ai adevărului si ai demnităţii basarabenilor. 


... După atâţia ani, doresc să le spun foştilor mei colegi, care s-au do- 
vedit a fi de rea-credinta, că nu le port pica, ba chiar le mulțumesc, 

30 august 2007. Acasă la Grigore Vieru, după şedinţa de la ASM 


deoarece mi-au dat prilejul să demonstrez celor care tin la mine 
şi mă respectă că, lăsând falsa modestie la o parte, sunt un om cu- 
rajos şi de caracter. Se spune că dacă un om dă dovadă de curaj si 
acționează într-o situaţie critică extremă, atunci el este un erou. Eu 
nu mă consider erou. Așa au fost timpurile. Acum trăim, după cum 
afirmă si sociologul francez Gilles Lipovetsky, într-o perioadă a post- 
eroismului, când omul nu se mai raportează la idealuri colective, la 
patriotism, ci la egoul propriu, un ego supradimensionat. Se vede că 
prin părţile noastre fenomenul acesta nu este chiar așa de recent, dar 
ticăloşia unor indivizi foarte abili, care, desigur, nu poate încăpea în 
ramele nici unui fenomen, este determinantă pentru perpetuarea 
mentalitatii sovieto-comuniste... 


Şi totuşi revista „Limba Română”, de la a cărei fondare s-au impli- 
nit 30 de ani, continuă să apară la Chişinău, acum în special datorită 
susținerii financiare din partea Academiei Române. Revista noastră 

14 februarie 1985. Sala Mică a ASM. Grigore Vieru si Ana Bantos, după conferința 
la care tânăra cercetătoare a ținut o comunicare despre creația poetului jubiliar 


este o instituţie de ştiinţă si cultura în cadrul căreia, tot de atâţia ani, 
cercetători, scriitori, istorici, profesori din întreg arealul românesc pro- 
movează valorile spirituale create în limba română. 


.. În 2009, când în Ziua Înălţării Domnului, in această Sală Azurie a 
ASM, arhiplină, la şedinţa Consiliului Suprem pentru Dezvoltare si 
Stiinta, a fost anunţată desființarea Institutului de Filologie, eu m-am 
ridicat şi am spus: „Nu ştiu cine a pus la cale această acţiune, dar un lu- 
cru îmi este clar că în Ziua Înălţării Domnului limba română a fost răs- 
tignită aici!” M-au auzit si au luat atitudine mai multi intelectuali care, 
rămânând fideli principiilor morale, au semnat si au publicat în apăra- 
rea mea scrisori adresate primului ministru si preşedintelui ASM de 
atunci: Nicolae Matcas, Ion Ungureanu, Spiridon Vangheli, Ion Dediu, 
Petru Soltan, Anatol Ciobanu, Constantin Popovici, Corina Fusu, 
Nicolae Dabija, Dan Manuca, Mircea A. Diaconu, Theodor Codreanu, 
Gheorghe Chivu, Ion Hadârcă, Haralambie Moraru, Timofei Melnic, 
Mihail Gh. Cibotaru, Valeriu Saharneanu. Tuturor le aduc omagiul 
meu şi pe această cale. Cred că m-a auzit și Grigore Vieru, de acolo din 
ceruri, de la Curtea Celui de Sus, unde Limba Română este protejată şi 
unde profanii nu au acces. 

Mult stimate domnule Președinte al AŞM Ion Tighineanu, 


Pentru mine gestul conducerii Academiei de Stiinte a Moldovei este 
unul reparator si recuperator. Prin el s-a restabilit cumpăna dreptății si 
a fost spălată fata Academiei, care nu se cuvenea să rămână maculata de 
nişte profitori şi neaveniti în cercetare. 


Eugeniu Coșeriu afirma: „Dacă si în ştiinţă se pierde morala, atunci 
totul este pierdut”. Primesc cu bucurie Medalia „Nicolae Milescu 
Spátarul" ca pe o dovadă că în ştiinţă nu s-a pierdut morala. 


Vă mulțumesc! 


Alocutiune rostită pe 18 ianuarie 2022 la ASM, 
cu prilejul înmânării Medaliei „Nicolae Milescu Spătarul” 


= | Milescu Spátarul" Medal 


Keywords: Academy of Sciences of Moldova; Grigore Vieru; Roma- 
nian language; science and morals 


TA Grigore Vieru, Academy of Sciences of Moldova and „Nicolae 


Abstract 


The above text is the author's speech on the occasion of the awarding of the 
"Nicolae Milescu Spătarul" Medal of the Academy of Sciences of Moldova 
and reflects the path taken by the researcher who knew the persecutions 
of the neo-communist regime, over which the lack of moral scruples. It also 
reflects the belief that the solidarity of incorruptible intellectuals, scientists 
and culture, teachers and writers who supported it, is crucial to the approach 
to the defense of cultural, scientific and human values. 

O mărturie a solidarităţii 
intelectualilor 


Scrisoare deschisă adresată 
academicianului Gheorghe DUCA, Preşedinte al 
Academiei de Științe a Republicii Moldova 


Domnule Președinte! 


Cunoastem cu toții, iar Domnia Voastra în mod personal, că in peri- 
oada guvernării comuniste, perioada voroniniană, s-a făcut o tentativă 
de lichidare a Institutului de Filologie, apelându-se la formula fariseică 
de absorbtie/comasare a acestuia cu Institutul Patrimoniului Cultu- 
ral. Se urmărea în felul acesta îndepărtarea directorului instituţiei, Ana 
Bantos, acuzată de orientare prorománá, precum si reducerea cu două 
treimi a persoanelor indezirabile de orientare filoromână, „ostile valo- 


DA 


rilor ideologice moldoveneşti”, în frunte cu acad. Mihai Cimpoi (?!). 


Cu regret, constatăm că directivele energicului românofob Victor Ste- 
paniuc continuă să fie implementate la Academie, de data aceasta „în 
mod democratic”, cu formularea „aşa a votat colectivul”. Apropo, dupa 
câte ştim, atunci când s-a votat directorul Institutului Patrimoniului 
Cultural, nu s-a ţinut cont de voința colectivului. Avem de-a face cu 
un dublu standard sau cu duplicitate? Prea e cusuta cu ata alba aceasta 
haină, croita în atelierele comuniste antinationale, desi sunt invocate 
„argumente” de tipul „voinţa colectivă”, „vârsta” etc. 


Atunci când anul trecut dna Ana Bantos a fost eliberată din funcţia de 
director, lucrurile păreau limpezi: s-a procedat astfel din porunca lui 
V. Stepaniuc. Dar acest autodafe recent, această execuţie publică între pe- 
retii Academiei, realizată de colegii dnei Bantos, pare de-a dreptul neve- 
rosimilă: ori s-a procedat astfel pentru a justifica demiterea dumneaei din 
funcţia de director, ori e vorba de o răfuială ordinară cu un om incomod? 


Colegii care au ridicat mâna împotriva doamnei Bantos (în bloc) „de 
bunăvoie si nesiliti de nimeni” ne-au demonstrat că trăim într-o soci- 
etate bolnavă și cu o Curte Constituțională pe măsură. Fără să vrei, te 

Near interesa care-i opinia celorlalți acade- 
micieni. Să se fi împăcat și ei cu această stare de 
lucruri în Academie? Pentru că dacă cele mai lumi- 

Scrisoare deschisă 
adresată 
academicianului 
Gheorghe DUCA, 

Presedinte al | 
Academiei de Stiinte 
a Republicii Moldova 


Domnule Preşedinte! 

Cunoastem cu toții, iar Domnia Voastră în mod 
personal, că în perioada guvernării comuniste, peri- 
oada voroniniană, s-a făcut o tentativă de lichidare 
a Institutului de Filologie, apelându-se la formula 
fariseică de absorbjie/comasare a acestuia cu In- 
stitutul Patrimoniului Cultural. Se urmărea în fe- 
lul acesta îndepărtarea directorului instituției, Ana 
Bantoș, acuzată de orientare proromână, precum şi 
reducerea cu două treimi a persoanelor indezirabile 
de orientare filoromână, „ostile valorilor ideologi- 
ce moldoveneşti”, în frunte cu acad. Mihai Cimpoi 
Qu. 

Cu regret, constatám că directivele energicului 
românofob Victor Stepaniuc continuă să fie imple- 
mentate la Academie, de data aceasta în „mod de- 
-mocratic”, cu formularea „așa a votat colectivul”. 

Apropo, după câte ştim, atunci când s-a votat di- 
$ rectorul Institutului Patrimoniului Cultural, nu s-a 
ținut cont de voința colectivului. Avem de-a face cu 
un dublu stancard sau cu duplicitate? Prea e cusută 
cu aţă albă această haină, croità în atelierele comu- 
niste antinafionale, desi sunt invocate „argumente” 
de tipul „voința colectivă”, „vârsta” etc 

Atunci când anul trecut dna Ana Bantoş a fost 
eliberată din funcția de director, lucrurile păreau 
limpezi: s-a procedat astfel din porunca lui V. Ste- 
paniuc, Dar acest autodafe recent, această execuție 
publică între pereţii Academiei, realizată de cole- 
gii dnei Bantoş, pare de-a dreptul neverosimilă: 
ori s-a procedat astfel pentru a justifica demiterea 
dumneaei din funcția de director, ori e vorba de o 
rüfuialà ordinară cu un om incomod? 

Colegii care au ridicat mâna impotriva doamnei 
Bantos (în bloc) „de bunăvoie st nesiliti de nimeni” 
ne-au demonstrat că trăim într-o societate bolna- 
vă şi cu o Curte Constituţională pe măsură. Fără 
¢ să vrei, te întreoi: adică ştiinţa şi morala sau, mai 
simplu, ştiinţa şi cumsecádenia, nu mai pot merge 
mână în mână?! Aşa era in sistemul totalitar. Sau 
ieia eter a pinaes soighe sc 
| Ne-ar interesa care-i opinia celorlalți acade- 

micieni. Să se fi împăcat si ei cu această stare de 
lucruri în Academie? Pentru că dacă cele mai lumi- 

la urma urmelor, Academia de Ştiinţe? Academia. 
a med lege am ate gg osi 
tăţii, denumirii corecte a limbii noastre, a adoptat o 

poziție fermă. De ce atunci asemenea slujitori fideli 
ai ştiinţei, cum este Ana Bantos, doctor în filologie, 
cu o vechime de 37 de ani de muncă în Academic, 
cu sute de articole şi lucrări ştiinţifice publicate, 
omul care a salvat Institutul de la desființare, care a 

aceeași situație s-a pomenit şi Maria Mocanu de 
ia Sectmul de Bota Ea de ce a fost dată afară? 
Pentru că era solidară cu Ana Bantoş?! 

Aşa sau altfel, restabilirea dreptăţii si a savan- 
tului Ana Bantog, mult stimate Domnule Presedin- 
te, ar fi un act recuperatoriu onorabil pentru ştiinţa 
academică nepărtinitoare şi pentru moralul opiniei 
publice, care cunoaşte aportul teoretico-stiinfific si 
calitățile umane ale colaboratorului ştiinţific şi scri- 

TCAS, dr., conf. univ., Doctor 
Honoris Sai is meten: 1. Cuza” din 


Forului Democrat al Românilor din Moldova; 

.. Dan MANUCA, dr. prof. univ., Universita- 

tea „A.I. Cuza”, laşi; 

Mircea A. DIACONU, dr., prof. univ., Uni- 

versitatea „Ştefan cel Mare”, Suceava; 

Theodor CODREANU, dr. prof, critic şi 

istoric literar, Huşi; 

Gheorghe CHIVU, dr., prof. univ., Institutul 

Ion HADÂRCĂ, scriitor, ELA 
eshi MORARU, redactor-şef ad- 
junct al revistei tura si arta”, scriitor; 


„Litera 
Timotei MELNIC, dr. hab., conf. univ., Uni- 
versitatea de Stat a Moldovei; 


Scrisoarea deschisă, din 9 septembrie 2010, în apărarea Anei Bantos, 
adresată președintelui ASM de către un grup de oameni de știință si cultură, 
profesori universitari si scriitori 

întrebi: adică ştiinţa si morală sau, mai simplu, ştiinţa si cumsecádenia 
nu mai pot merge mână în mână?! Așa era în sistemul totalitar. Sau 
trebuie să admitem că puterea sovietică e în noi? 


Ne-ar interesa care-i opinia celorlalți academicieni. Să se fi împăcat si 
ei cu această stare de lucruri în Academie? Pentru că dacă cele mai lu- 
minate minţi nu iau atitudine, ce pretenții putem avea fata de „prosti- 
me’, vorba cronicarului? 


Domnule Preşedinte G. Duca, cine conduce, la urma urmelor, Academia 
de Ştiinţe? Academia, după cum se stie, în problemele cardinale ale iden- 
titátii, denumirii corecte a limbii noastre, a adoptat o poziţie fermă. De ce 
atunci asemenea slujitori fideli ai ştiinţei, după cum este Ana Bantos, doc- 
tor în filologie, cu o vechime de 37 de ani de muncă în Academie, cu sute 
de articole și lucrări ştiinţifice publicate, omul care a salvat Institutul de 
la desființare, care a reprezentat onorabil ştiinţa din Basarabia la diverse 
prestigioase reuniuni științifice internaționale, este destituită acum un an, 
la comandă, din funcția de director al Institutului de Filologie pentru „pro- 
nuntate viziuni iredentiste si româno-unioniste” si e hăituită in continua- 
re, ba chiar expulzată, la 6 august 2010, înaintea susținerii tezei de doctor 
habilitat (de data aceasta la comanda cui?!!), din această instituție? Sunt 
întrebări, domnule Preşedinte al Academiei, care cer răspunsuri clare și 
fără echivoc. Ne oprim aici. Nu înainte de a aminti că în aceeași situație 
s-a pomenit si Maria Mocanu de la Sectorul de Folclor. Ea de ce a fost dată 
afară? Pentru că era solidară cu Ana Bantos? 


Asa sau altfel, restabilirea dreptăţii si a savantului Ana Bantos, mult 
stimate Domnule Președinte, ar fi un act recuperatoriu onorabil pen- 
tru ştiinţa academică nepărtinitoare si pentru moralul opiniei publice, 
care cunoaște aportul teoretico-stiintific şi calitățile umane ale colabo- 
ratorului științific si scriitoarei Ana Bantos. 


Nicolae MATCAS, dr., conf. univ., Doctor Honoris Causa al Univer- 
sitatii „A. I. Cuza” din Iasi, profesor Honoris Causa al Universităţii 
Bucuresti, ex-ministru al Ştiinţei si Invátámántului din R. Moldova; 


Ion UNGUREANU, Doctor Honoris Causa al ASM, ex-ministru al 
Culturii si Cultelor; 


Spiridon VANGHELL, scriitor; 

Petru SOLTAN, academician; 


Anatol CIOBANU, membru corespondent al ASM, dr. hab., prof. uni- 
versitar; 


Constantin POPOVICI, academician, dr. hab, prof. universitar, scriitor; 


Corina FUSU, președinta Comisiei cultură, educație, cercetare, tineret, 
sport si mass-media a Parlamentului R. Moldova; 


Nicolae DABIJA, academician, Preşedintele Forului Democrat al Ro- 
mânilor din Moldova; 


Dan MANUCA, dr, prof. univ., Universitatea „A. I. Cuza”, laşi; 


Mircea A. DIACONU, dr, prof. univ., Universitatea „Ștefan cel Mare”, 
Suceava; 


Theodor CODREANU, dr., prof., critic şi istoric literar, Huşi; 


Gheorghe CHIVU, dr, prof. univ., Institutul de Istorie şi Teorie Lite- 
rară „G. Călinescu” al Academiei Române; 


Ion HADÂRCĂ, scriitor, parlamentar; 


Haralambie MORARU, redactor-şef adjunct al revistei „Literatura si 
arta”, scriitor; 


Timofei MELNIC, dr. hab, conf. univ, Universitatea de Stat a Moldovei; 
Mihail Gh. CIBOTARU, scriitor, ex-ministru al Culturii din R. Moldova; 


Valeriu SAHARNEANU, președinte al Uniunii Jurnaliștilor din Mol- 
dova, director al postului de radio „Vocea Basarabiei” 

LA A testimony of solidarity of intellectuals 


Tan Keywords: Communist government; sick society; Institute of Philol- 
ogy; Academy of Sciences of Moldova; Ana Bantoș; pro-Romanian 


Abstract orientation; science and morals 


The text of the letter is a gesture of intellectual and human solidarity of some 
defenders of scientific and moral values and demonstrates the state of affairs 
in the society of the Republic of Moldova during the neo-communist pe- 
riod. This is the initiative to support Ana Bantoș, the director of the Institute 
of Philology of the ASM, who, accused of pro-Romanian orientation, was 
unjustly dismissed from the position of director and expelled from research. 
Addressed in 2010 to the president of the ASM, this document attests to the 
company’s reaction to the crimes committed in the academic environment. 


EMT RO MIÂINIĂ 


Emma TĂMÂIANU-MORITA 


In căutarea textului 'real': 
soluția coseriana 

la numeroase întruniri ştiinţifice 
internaţionale în Germania, 
Italia, Franţa, Spania, Japonia, 
Cehia, Belgia, Elveţia, Brazilia. 


1. Recapitulare: câteva elemente de 
fundal teoretic 


1.1. Într-un studiu din 1981, Dumitru Copceag 
propunea, pentru concepţia coseriană asupra 
limbajului, denumirea de „realism lingvistic”, 
aducând patru argumente principale. 


Primul este „viziunea integrală a fenomenului 
lingvistic” (Copceag 1981/2002: 101-102): 
preluarea ca obiect de studiu a tuturor forme- 
lor şi aspectelor limbajului, fapt care conduce la 
construirea unui ansamblu coerent de discipli- 
ne pentru studiul acestora. Sunt astfel așezate 
într-un edificiu clar structurat atât discipline 
lingvistice care rămân insuficient conectate în 
alte perspective teoretice (de exemplu, seman- 
tica structurală va putea fi conectată cu socio- 
lingvistica ori stilistica), cât si discipline aflate 
în afara a ceea ce se consideră a fi „lingvistică” 
într-o interpretare mainstream (de exemplu, 
discipline sau domenii cum ar fi stilistica, cer- 
cetarea filologică, lingvistica generală si filoso- 
fia limbajului, istoria lingvisticii). Al doilea ar- 
gument (p. 102-103) este „concordanța dintre 
teorie şi fapte”, completată de o reinterpretare 
radicală a relației dintre cele două. Perspectiva 
coseriană propune pe de o parte deplasarea ac- 
centului dinspre simpla acumulare a unui nu- 

măr cât mai mare de fapte înspre „descoperirea unor principii care guver- 
nează nenumăratele fapte”, si, pe de alta parte, îndepărtarea de tendința 
de a construi modele abstracte detasate de faptele lingvistice. Al treilea 
argument (p. 103-104) este „justificarea teoretică a <iregularitatilor>” 
Obiectivitatea științifică a fiecărei discipline decurge din adecvarea la na- 
tura obiectului său de studiu. Astfel, în calitate de știință a culturii, ling- 
vistica îşi asumă ca obiect de investigație activitatea liberă a vorbitorului, 
fapt ce are drept consecință metodologică o inevitabilă doză de impreci- 
zie şi imposibilitatea formalizării complete. 


Aceste trei argumente ale lui Copceag exprimă într-o formă concen- 
trată liniile unei evaluări epistemologice comprehensive și exacte 
a concepţiei coseriene care se vor regăsi ulterior si la alti autori. De 
exemplu, în cadrul analizei detaliate privind statutul epistemologic al 
lingvisticii integrale pe care o întreprinde Bernardo (1995: 137-185), 
sunt examinate: (a) accentul pus de Coseriu pe comprehensiunea 
realităţii limbajului, în contrast cu analizarea unor aspecte parțiale ale 
limbajului în alte orientări teoretice (p. 150-151); (b) relaţia dintre 
ştiinţă, obiectul său si realitate în științele culturii (p. 141-143); (c) 
relaţia dintre teorie şi investigația empirică (p. 139, 185). 

În sfârșit, al patrulea argument al lui Copceag (1981/2002: 104-105) 
este ,denuntarea mirajului” — prin „miraj” intelegandu-se acele idei sau 
perspective larg vehiculate în lingvistică, dar care nu sunt altceva decât 
„explicaţii iluzorii” ale fenomenelor. Copceag exemplifică, printre altele, 
cu imbatabila critică a concepției durkheimiene și a aplicării ei de către 
Saussure întreprinsă de Coseriu in Sincronie, diacronie si istorie (1958), 
si cu reinterpretarea statutului analogiei ca forță a schimbării lingvistice. 


Poziţia lui Copceag concordă și cu evaluările avansate de Katsuhiko 
Tanaka, co-traducătorul primei versiuni japoneze la Sincronía... , în „Nota 
Traducătorului” la această versiune, redactată anterior, dar publicată efec- 
tiv în același an, 1981. Următorul fragment din Tanaka (1981) poate fi pus 
în paralelism exact cu ultimele două argumente ale lui Copceag: 


„Această operă coseriană, care demonstrează, într-o progresie logi- 
ca impecabila ce ia drept fundal intreaga dezvoltare a filosofiei occi- 
dentale, că limba, fiind, pe de o parte, structură — sau tocmai pentru că 
este structură — este activitatea umană prin excelență, creată într-o di- 

mensiune istorică, — ei bine, eu cred că această operă reprezintă, după 
Saussure — de fapt, depășindu-l cu mult pe Saussure! — cea mai impor- 
tantă piatră de hotar pentru lingvistică în sensul ei propriu. Eu unul nu 
cunosc alte scrieri care să demonstreze atât de dramatic ce înseamnă, 
pentru om, a înţelege fenomenul uman în sine, precum și ce înseamnă 
spiritul critic autentic, neîncătușat în dogme născute de știința însăși, 
tintind numai adevărul, dincolo de orice falsă stiintificitate" (Tanaka 
1981: 239; subl. in original, trad. n — E.T.-M.). 


In ultima parte a segmentului citat („spiritul critic autentic... falsă ști- 
intificitate”’) Tanaka utilizează un termen chiar mai dur decât „miraj” 
sau „iluzie”: ,ese-kagaku’, pretinsă știință, imposturá științifică, suge- 
rand si tendința auto-distructiva a acesteia, prin faptul că impietreste 
în dogmă atunci când se loveşte de „obstacole” născocite de ea însăși. 


1.2. Termenul-cheie „realism” se regăseşte în numeroase contexte ale 
operei coseriene. Vom trece în revistă aici doar câteva dintre ele. 


În calitate de știință a culturii, lingvistica igi bazează descrierile si expli- 
catiile pe cunoaşterea intuitivă a vorbitorului despre propria sa activi- 
tate creatoare, așa cum se manifestă ea în chiar activitatea de vorbire, fie 
în registru pozitiv, prin aceea că vorbitorul alege să utilizeze unitățile și 
procedee pe care le consideră intuitiv drept adecvate intenţiei sale ex- 
presive, fie în registru negativ, prin aceea că recunoaşte ca incongruent 
/ incorect / inadecvat ceea ce nu corespunde ,cunoastererii generale a 
lucrurilor” (experienţa curentă în lumea empirică), tradiţiei idiomati- 
ce, situaţiei de vorbire etc. „Realitatea” faptelor lingvistice (obiectivita- 
tea lor) nu poate fi concepută în afara acestei cunoașteri, astfel încât a 
face lingvistică „realistă” înseamnă a reflecta faptele așa cum se prezintă 
ele în intuiţia subiectului vorbitor, însă organizate la nivelul cunoașterii 
epistemice, prin explicitare, clarificare, fundamentare și explicare siste- 
matică (Coseriu 1973/1981: 40-43, 1978: 11, 1992: 11). 


Termenul ,realism" este direct corelat cu  ,rationalism" și 
yfunctionalism” De pildă, semantica lexicală structurală in forma ei 
reconceptualizată de Coseriu (lexematica), „ca de altfel întreaga ling- 
vistică funcţională, este o disciplină rationalista și realistă (ceea ce, in 
fond, este acelaşi lucru): ea corespunde - sau aspiră să corespundă — 

realității faptelor lingvistice înseși şi intuitiei subiecţilor vorbitori (nu 
intuitiei pe care ar putea-o manifesta în manieră explicită, ci intuitiei 
pe care o manifestă în chiar activitatea lor de vorbire si înțelegere)” 
(Coseriu 1983b: 148; trad. n. - E.T.-M.). 


În ceea ce priveşte relația dintre descrierea faptelor lingvistice si 
construcţia explicatiilor și modelelor teoretice (cf. cel de-al doilea ar- 
gument al lui Copceag), Coseriu insistă în numeroase studii că nucle- 
ul explicatiei lingvistice (al „teoriei”) nu se construiește treptat prin 
abstragere și generalizare de trăsături comune ale faptelor individuale, 
ci este dat holistic încă din momentul initial al investigaţiei, ca „apre- 
hensiune a universalului in concret”, fiind ulterior doar desfăşurat: „Te- 
oria [...] nu este, cum se crede (si se spune) uneori, o constructie 'in 
abstracto' de modele arbitrare. Si aceasta cu atát mai putin intr-o stiintá 
a omului, cum este lingvistica, al cárei fundament, in ceea ce priveste 
universalitatea limbii si a limbilor, este cunoașterea originară a vorbi- 
torilor (si a lingvistului însuși ca vorbitor). Teoria, în sensul său primar 
si autentic, este aprehensiune a universalului în concret, în ‘faptele’ înseși. 
[...] nu există nici distanţă, nici conflict între ceea ce știe vorbitorul și 
ceea ce ştie lingvistul. Diferenţa este una de nivel cognitiv” (Coseriu 
1978: 10; trad. si subl. n. — E.T.-M.). 


Dacă modelele arbitrare sunt „infinit mai ușor de construit" si se pot 
salva cel putin prin ,originalitate’, a spune lucrurile asa cum sunt aduce 
cu sine „riscul de a da impresia cá se spune doar ceea ce toată lumea stie 
deja (ceea ce, în măsura în care lingvistica este — asa cum trebuie să fie 
— o dezvoltare reflexivă si explicită a cunoașterii originare a vorbitori- 
lor, este chiar adevărat, deși nu este vorba de același tip de cunoaștere)” 
(Coseriu 1978: 11; subl. n. — E.T.-M.)?. 


O expresie frapantá care, in opinia noastrá, rezumá admirabil intrea- 
ga dezbatere privind problematica de mai sus si solutia coserianá la 
aceasta apare intr-un studiu dedicat examinárii functionale a sistemu- 
lui diatezei în japoneză (Coseriu 1979), unde se afirmă cá cercetarea 
functionalá a limbilor nu vizeazá descoperirea tuturor posibilitátilor 
structurării idiomatice, ci doar „posibilităţile lingvistice “reale” ( re- 
ale’ sprachliche Măglichkeiten) (p. 36). Astfel, lingvistica (idiomatica) 
isi poate propune „determinarea (întocmirea unei liste) de posibilități 
ale limbilor”, care vor avea statutul de „universalii posibile”, însă cu ur- 

mătoarea precizare: “Totuși, o astfel de operaţiune are sens (si este fezabi- 
lá!) numai dacă nu este vorba de posibilităţile practic infinite [...], ci doar 
de posibilităţi lingvistice ‘reale’ [...]. Adică, tipurile de designatie vor fi 
descoperite! in limbi, vor fi delimitate ca atare pe baza corespondente- 
lor lor în limbi cunoscute. Prin urmare, ‘lista’ noastră trebuie să conțină 
doar posibilități care au fost deja stabilite ca fiind realizate în limbi cunos- 
cute sau care rezultă din alte posibilități, deja realizate; pe de altă parte, 
ea trebuie să rămână deschisă pentru includerea altor posibilități care 
ar putea fi stabilite în alte limbi” (Coseriu 1979: 36; trad. şi subl. n. — 
ET-M.). 


2. Ce este textul 'real'? 


2.1. Cu aceste elemente de fundal teoretic în minte, să ne focalizăm 
acum asupra planului discursului / textului (Planul III în modelul tri- 
adic coserian). Ce este textul 'real, ca obiect de studiu al lingvisticii inte- 
grale a textului? Care sunt bazele și limitele legitimitatii acestei discipli- 
ne din cadrul științei integrale a limbajului? 


O primă aproximare a răspunsului este următoarea. Textul ’real’ repre- 
zintă textul individual (1) cu constituţia sa autentică (expresia textua- 
lá, i.e. configuraţia particulară de unităţi textuale si procedee cum ar fi 
funcţiile evocative si alte tipuri de mecanisme semiotice de construcție 
a sensului’, corelate cu mijloacele concrete prin care ele se realizează in 
textul dat); (2) considerat în integralitatea sa ca o totalitate semantică 
urmărită până la limita maximal-identificabilă a procesului de articu- 
lare a sensului. 


Desigur, disciplina care își asumă ca obiect propriu textul 'real, si anu- 
me lingvistica textului ca hermeneutică a sensului, trebuie să fie coerent 
corelată cu o gramatică si lexicologie textuală (discipline care studia- 
ză textul în calitate de posibil strat structural al limbii particulare, în 
Planul II) (cf. Coseriu 1981: 12-22, 1988: 168), şi cu o lingvistică a 
uzului lingvistic („Linguistik der Sprachverwendung”), aşa cum este 
definită în Coseriu (1994: 61). 


În practică, identificarea obiectului de studiu denumit "textul real’ nu 
este însă deloc facilă. În mod paradoxal, deşi discursul, activitatea de 

vorbire privita din perspectiva Planului III este cel mai direct obser- 
vabil ca activitate, el pare a fi si cel mai usor de reificat: este ca si cum 
inregistrarea unui text s-ar confunda cu textul insusi. Este adevarat ca 
textele ca ergon — produsele activităţii de vorbire in Planul III — sunt 
singurele, în schema coseriană, care se corelează cu obiecte empiric- 
existente, ce pot fi înregistrate sau fixate pe diverse suporturi materiale. 
În condiţiile în care, prin însăşi natura sa intern-subiectivă si dinamică, 
sensul textual nu poate fi observat direct ori înregistrat fizic, si pare a 
fi greu de obiectivizat chiar și într-o abordare hermeneutică, în goana 
după obiectivitate, procedeele de expresie textuală sunt autonomizate, 
separate de unităţile de sens, pentru a fi apoi ilegitim ecuate cu „tex- 
tul” însuși. Din unghi metodologic, textul individual autentic este re- 
dus la o colecţie de procedee materiale, singurele care ar fi demne de o 
investigaţie așa-zis 'stiintificá". 


2.2. Este interesant, pentru tema discuţiei de fata, faptul că D. Copceag 
găseşte că una dintre cele mai importante instantieri ale ,concordantei 
dintre teorie si fapte” în lingvistica integrală este concepția coseriana 
asupra tipului lingvistic ca nivel funcțional al limbii istorice. 


În fapt, „tipologia integrală a limbilor reale” (Coseriu 1983a: 274) poa- 
te servi drept reper analogic pentru înțelegerea organizării funcționale 
a textelor autentice. Am arătat într-o lucrare anterioară (Tămâianu 
2001: 49-59) că o tipologie a textelor ‘reale’ pe baze integraliste (si, 
prin extensie, întreaga cercetare a textelor în cadrul hermeneuticii sen- 
sului) urmărește identificarea tipurilor textuale „reale”, a unităților si 
a procedeelor textual-constitutionale, a modalitatilor de articulare a 
unităților de sens „reale” în exact aceeaşi acceptie in care tipologia lim- 
bilor caută să identifice tipuri „reale”, adică tipul ca strat al principiilor 
ce motivează unitar fascicule de unităţi si procedee din diferite zone 
ale sistemului idiomatic. 


Așadar, lingvistica integrală a textului va căuta să descopere unități si 
procedee textual-constitutionale care preiau si canalizează toate tipu- 
rile de cunoaștere lingvistică — inclusiv cea elocutionala si cea idio- 
matică, alături de cea expresivă propriu-zisă -, privindu-le însă exclu- 
siv în orizontul construcției de sens, i.e. ca procedee posibile pentru 


EMIT RO MIÂINIĂ 


construcția sensului în texte individuale. În schimb, lingvistica integra- 
lá a textului nu isi va asuma puncte de vedere externe si accidentale, 
care, desi fără îndoială justificate si necesare, sunt proprii altor dome- 
nii ştiinţifice, unde aceleași procedee textuale pot fi privite in instru- 
mentalitatea lor pragmatică contingentă, ori ca fapte ce documentează 
realități psihologice, sociologice, istorice etc. 


3. O ilustrare 


3.1. Pentru a aduce discuţia într-un registru concret, astfel încât punc- 
tele-cheie ale argumentării să fie mai ușor de surprins intuitiv, vom lua 
următoarea secvenţă dintr-un text autentic înregistrat de noi’, pentru a 
o analiza utilizând cadrul conceptual al lingvisticii integrale. 


Ex.: „Opera? cuz I like opera as well. but the lyrics are written in the 
very old days so idk if I will be capable of this work.” (aprox. ‘Opera? 
că imi place și opera. dar versurile sunt scrise în vechime, așa că n[u] 
s[tiu] dacă o sa fiu capabil să lucrez pe tema asta?) 


Analiza textului va începe cu o etapă preliminară, si anume observa- 
rea unităților si regulilor din Planul II, al limbii istorice, în cazul aces- 
ta limba engleză, în calitate de “cărămizi” ale constituţiei textuale: (a) 
structura interogativă „Opera?” indică faptul că secvenţa face parte 
dintr-un text dialogic, în care vorbitorul isi exprimă o dorință (de a 
studia ceva legat de operă) şi un dubiu (subiectul s-ar putea să fie prea 
dificil pentru el); (b) forma contrasă colocvială („cuz” = „because”) 
şi abrevierea grafică specifică mesajelor de tip SMS (,idk" = „I don't 
know”) sugerează faptul că ar fi vorba despre un text construit într-o 
situație de comunicare familiară, adresat unui interlocutor cu statut 
social comparabil sau unul care aparţine cercului intim al vorbitorului; 
(c) frazele fragmentare, cu segmente continuate după punct, si utiliza- 
rea inapropriată a termenului , lyrics” în loc de „librettos” sugerează că 
vorbitorul ar putea fi un utilizator non-nativ al limbii engleze. 


O a doua etapă de analiză ia în considerare nivelul designatelor textu- 
ale derivabile direct din semnificatele idiomatice. Aici atrage atenția 
argumentul că „versurile” operelor au fost scrise „in the very old days”, 
ceea ce sugerează că vorbitorul este — prin contrast — foarte tânăr, sau, 

mai exact, că aparține unor împrejurări socio-culturale si temporale in 
care opera apare ca un gen muzical îndepărtat si „exotic. 


În principiu, acestea sunt ideile interpretative care se pot indica des- 
pre text exclusiv pe baza unităţilor realizate explicit, adică vizibile la 
suprafaţa textului. Să ne inchipuim că segmentul analizat ar fi un înscris 
fragmentar, lipsit de orice informaţie contextuală, aflat într-un muzeu. 
Într-un asemenea caz analiza nu ar putea merge mai departe, decât în 
registru speculativ, si punând la lucru alte științe decât lingvistica textului 
(ca în cercetarea arheologică, ce se aliază cu un larg evantai de ştiinţe 
fizice, sociale, culturale, pentru a reconstitui speculativ, dar în limitele 
unei îndoieli rezonabile, o realitate pierdută). Problema este că, în ul- 
timă instanţă, toate observaţiile analitice de mai sus ating de fapt doar 
elementele de expresie materială a textului, fără a spune nimic despre 
sensul textului, despre intentionalitatea semnificativă și principiile care 
justifică articularea sensului. 


Care ar fi, atunci, întrebările analitice valide privind sensul textual? Iată 
câteva exemple: Sunt greșelile de limbă din text realmente doar erori, 
provenite adică din neglijență sau nestiinta, sau sunt ele procedee uti- 
lizate intenționat, pentru a transmite un sens anume? Este registrul 
colocvial folosit ca atare, într-o manieră directă, sau în modalitate iro- 
nică? Este expresia dubiului de a fi capabil de sarcina studierii operei 
doar atât, un dubiu sincer, sau este acesta un procedeu menit a trans- 
mite o uşoară reacție rebelă vizavi de ceea ce vorbitorul consideră a fi o 
cerință sau aşteptare exagerată din partea interlocutorului? 


Aceste limite ale analizei se datorează tocmai faptului că în situaţia ima- 
ginară de mai sus nu avem în fata textul 'real' în sensul coserian explicat 
sub 2.1., ci un fragment (cf. cerința de integralitate) de constituție (ex- 
presie) textuală redusă la unităţile idiomatice (cf. cerința de a lua în con- 
siderarea toate tipurile de unităţi și procedee texual-constitutionale). 


3.2. Din fericire, pentru fragmentul analizat, cunoaștem mult mai 
multe detalii despre textul real din care a fost extras. Este vorba despre 
un chestionar privind alegerea tematicii lucrării de licență, completat 
online pe platforma Google Classroom de către studenţii înscriși în 
seminarul de specialitate al autoarei (E.T.-M.), la Facultatea de Studii 
Internaţionale a Universităţii Kindai din Osaka. Fragmentul este selec- 

tat din răspunsul completat de un student vorbitor nativ de japoneză 
(şi non-nativ de engleză) în aprilie 2021, la una din întrebările chesti- 
onarului (v. Figura 1 pentru întrebare si opţiunile alese de student, cu 
comentariile sale libere marcate în roșu). 


“Which area are you most interested in and would like to pursue in 
this Seminar and in the graduation thesis? 
O c analyzing movies (For example, what kind of movies?) 
Opera? cuz I like opera as well. but the lyrics are written in 


the very old days so idk if I will be capable of this work. 


O d. analyzing song lyrics (For example, what kind of songs/ 
artists?) 


anything I do not care but wouldnt it be interesting if I 


compare the songs from each generation like 90s 80s 10s” 


Figura 1: Chestionar privind tema lucrării de licenţă 
(întrebare cu variante multiple si răspunsul unui student) 


Elementele descrise mai sus schiteazá contextul practic (ocazional) 
al textului. Relaţia cu acest tip de context clarifică funcția textuală a 
enuntului interogativ ,Opera?”. El nu constituie o întrebare adresată 
interlocutorului (în acest caz, profesorul îndrumător), ci o întrebare 
auto-adresată, aprox. “Mă întreb dacă opera ar fi o temă posibilă pen- 
tru mine’, similară unei modalizari dubitative ('Opera... — eventual’) ce 
anticipează exprimarea explicită a îndoielii („idk if... 


Relaţiile evocative ale semnului lingvistic cu semne din același text moti- 
vează alegerea de către student a termenului „lyrics” (‘versuri’) cu referi- 
re la opera, unde el nu este pe deplin adecvat, ca ecou la opțiunea (d.) din 
chestionar. Această contaminare aparent cataforică este posibilă deoare- 
ce producerea textului este, cel mai probabil, efectuată de către student 
în două etape: mai întâi lectura chestionarului cu toate opțiunile oferite 
in el, iar apoi formularea si înregistrarea propriilor răspunsuri. 


După cum se vede în Figura 1, textul se articulează dialogic pe un prim 
palier, prin structurarea in forma tradițională a speciei textuale «ches- 


COŞERIANA Ei 


tionar». În realitate însă există si un al doilea palier dialogic, de feed- 
back din partea profesorului către student, după cum apare în Figura 
2, care reproduce forma exactă a textului final din Google Classroom. 


c. analyzing MOVIES 


For example, what kind of movies? 


Opera? uzi like opera as well. but the lyrics are written in the very old days so 7 Comment [1]: The frst step towards good 
fl if I will be capable of this work. academic wring (and academic communscation 


\ in general) is to avoid contractions and 
d. analyzing song lyrics \ 
For example, what kind of songs/ artists? \ with your fends, so you should always write ful 
anything I do not care but wouldnt jt be interesting if I compare the songs from \ words and sentences. 


each generation like 90s 80s 10s 


abbreviations such as this one. This is not SNS 


Comment [2]: same as above 


Comment [3]: same as above, plus speling 
mstake 


Figura 2: Chestionar privind tema lucrării de licență 
(răspunsul unui student şi comentariile îndrumătorului) 


Această a doua direcție dialogică este (a) făcută posibilă de contextul 
fizic imediat al textului, şi anume caracteristicile tehnice ale platformei 
online Google Classroom, şi (b) motivată de contextul istoric concret 
în care textul a fost produs: în anul 2021, în Japonia ca şi in multe alte 
tari, restricțiile impuse de autorități pentru limitarea efectelor pande- 
miei Covid-19 au inclus suspendarea cursurilor în prezenţă si cerința 
de a desfășura întreaga interacțiune didactică exclusiv prin mijloace 
electronice. 


Relaţia evocativa cu aceleași două tipuri de contexte reprezintă si unul 
dintre factorii care justifică forma si conţinutul comentariilor de feed- 
back ale profesorului, care sunt foarte scurte și se referă doar la stilul 
comunicării, fără a intra în fondul răspunsului studentului”. În mod 
concret, studentul crede că mesajul său poate să suspende incorectitu- 
dinile idiomatice, ca în comunicarea factuală informală de zi cu zi, unde 
regulile gramaticale, proprietatea termenilor etc. nu sunt primordiale, 
întrucât simpla transmitere a conţinutului intenționat are precedenta. 
Profesorul insistă însă că este vorba aici despre o altă categorie de text, 
încadrată în comunicarea academică formală, cu alte reguli de consti- 
tuire, care trebuie constientizate si respectate de către student. 

În subsidiar fie spus, comentariul liber al studentului la opțiunea (d.) 
prezintă aceleași caracteristici gramaticale și stilistice ca si cele din 
fragmentul analizat în detaliu (greșeli ortografice si gramaticale, uti- 
lizare inadecvată a unor lexeme — „I do not care”, „each generation"), 
manifestând astfel o admirabilă coeziune. Din acest punct de vedere, 
putem afirma că, desi mesajul studentului este inadecvat din perspec- 
tiva relaţiei cu interlocutorul şi cu situaţia de vorbire (dimensiunea 
interpersonală a textului), el este întru totul adecvat din perspectiva 
funcției (auto-)expresive, prin aceea că manifestă consecvent și au- 
tentic personalitatea studentului si atitudinea sa în raport cu sarcinile 
academice. Prin aceasta, răspunsul la chestionar oferă o bază perfectă 
pentru configurarea componentei de feedback a textului și, ulterior, 
a întregii activități a îndrumătorului în procesul redactării lucrării de 
licenţă. Cu alte cuvinte, intenţia expresivă bi-directionala a textului se 
realizează cu deplin succes. 


3.3. Palierul epistemic al analizei texuale asupra textului individual dat 
va include în mod necesar, pe baza elementelor identificate până acum, 
si o caracterizare din punct de vedere textual-tipologic, adică o descri- 
ere sau aproximare a principiilor care justifică unitar diferitele tipuri 
de unităţi şi procedee constitutive. Utilizăm coordonatele modelului 
tipologic propus de noi pe baze coseriene (Tămâianu 2001: 91-123). 


Privit din perspectivă istorică, textul instantiazá specia textuală de 
„chestionar, actualizată in formă autentic dialogică pe o platformă 
online, care surprinde grafic ceea ce în alte vremuri ar fi constituit un 
dialog direct între student si profesor. 


Privit din perspectivă funcțională, la palierul formei textuale de gradul 
I, textul în intregimea lui aparține modului discursiv non-poetic si se 
subsumează unei finalitati pragmatice care, ulterior, pe baza unor crite- 
rii externe, poate fi specificată ca finalitate didactică. Analiza întregului 
text (nu doar a fragmentului preluat în articolul de fata) poate revela şi 
principiul tipologic supra-ordonat care justifică unitar diversele pro- 
cedee textual-constitutionale. El ar putea fi aproximat prin eticheta” 
“DENIABILITY”: „Construieşte răspunsurile în aga fel încât să nu-ți 
angajeze răspunderea și să poată fi schimbate sau negate, dacă feed- 
back-ul profesorului o va cere”. 

O dată efectuată analiza textului autentic în specificitatea si integralita- 
tea lui, procedeele textual-constitutive identificate pe parcursul acestei 
întreprinderi hermeneutice pot fi autonomizate metodologic în calita- 
te în manifestarea lor în alte texte, eventual din aceeaşi specie textuală, 
sau contrastiv cu alte specii, situaţii istorice, circumstanţe culturale 
etc. Aceste procedee pot fi ulterior grupate și categorizate, descrise în 
corespondenţa lor cu diverse specii textuale si tradiții discursive — toa- 
te acestea la nivelul epistemic superior al lingvisticii textului. În sfârșit, 
la un al treilea palier epistemic, cel al unei lingvistici generale a textului, 
ele vor fi definite, sistematizate si disociate de alte tipuri de procedee, 
cum ar fi cele elocutionale si idiomatice’. 


În acest punct al discuţiei, invit cititorul la un experiment mental. Să spu- 
nem că vom analiza nu un singur text de acest tip, ci 50 de texte sau chiar 
mai multe, la limită toate chestionarele completate în Google Classroom 
în ultimii doi ani de către toţi studenţii îndrumați de autoare, eventual 
în comparaţie cu toate chestionarele similare completate în scris în anii 
anteriori. Cu o mare doză de noroc, vom putea descoperi și alte tipuri 
de procedee textual-constitutive, mai diversificate, mai interesante, mai 
sofisticate. Previzibil este însă, mai degrabă, că vom găsi aceleaşi proce- 
dee, repetate fără prea multe modificări. Din acest punct de vedere, pen- 
tru lingvistica integrală a textului, extensiunea cantitativă a materialului 
textual analizat nu oferă în mod automat o garanţie de relevanţă spori- 
tă a rezultatelor analizei. Acesta este sensul insistentei lui Coseriu de a 
acorda prioritate studiului textelor creative, care manifestă „plenitudinea 
funcţională a limbajului” printr-o mai mare concentraţie si diversitate a 
procedeelor utilizate, în contrast cu textele factuale din viata practică de 
zi cu zi, unde o mare parte din respectivele procedee sunt etiolate sau 
dezactualizate (cf. Coseriu 1971/1977, 1981: 110-111, 19872). 


4. Note finale 


4.1. Fără îndoială, textul analizat sub 3. poate fi examinat si din alte 
unghiuri, radical diferite. 


Ín primul ránd, el poate fi luat ca ,sursá de informatie" Tot aga cum, 
de pildá, dupá cum subliniazá Coseriu (1987b: 16), un text politic 

poate fi utilizat ca sursă de informaţie despre istoria conceptelor poli- 
tice, despre ideologii și evenimente istorice, textul nostru poate servi 
la a atesta nivelul de cunoaștere a englezei și nivelul academic general 
al generaţiilor recente de studenţi din universităţile japoneze, sau la 
a documenta avantajele și dezavantajele utilizării platformei Google 
Classroom în perioada pandemiei Covid-19. În acest caz, desigur, tex- 
tul nostru nu va fi suficient de unul singur pentru a construi explicaţii 
valide, ci va trebui încadrat într-o mulțime îndeajuns de mare pentru 
a fi considerată cantitativ (statistic) relevantă în sociologie, istorie, 
marketing etc. Chiar dacă, material vorbind, avem de-a face cu acelaşi” 
text, el nu mai este tratat în calitate de obiect de studiu al lingvisticii 
textului ca hermeneutică a sensului. 


În al doilea rând, descoperirea unor detalii externe particulare dincolo 
de datele discutate sub 3.2. va fi necesară într-o pragmatică a textului, 
interesată să descifreze si să explice cum si de ce acest profesor si acest 
student, cu identitatea lor concretă si situaţia particulară în care se află, 
au comunicat tocmai astfel. De exemplu, într-un asemenea cadru s-ar 
putea arăta că insistența profesorului asupra corectitudinii lingvistice 
derivă din faptul că studenții afiliati la seminarul său trebuie să îşi redac- 
teze lucrarea de licenţă în engleză si să fie capabili a utiliza limba la un 
nivel avansat, stăpânind bine registrul formal, pentru o viitoare utilizare 
în profesii cu expunere internațională. Asemenea consideraţii nu tin, nici 
ele, de lingvistica textului propriu-zisă, care este o semantică a textului, ce 
isi propune să descopere în text (tipurile de) procedee de construcţie a 
sensului cu justificările lor intern-textuale, iar nu eventualele motivări ale 
acestora prin factori personali, psihologici, sociali etc. 


4.2. Cert este că lingvistica textului ca hermeneutică a sensului 
trebuie și ea, ca toate disciplinele lingvisticii integrale, să răspundă 
cerintei de „a spune lucrurile aşa cum sunt”’, prin adecvarea con- 
ceptelor, categoriilor si metodelor sale la natura si caracteristicile 
esenţiale ale obiectul studiat. Acest obiect, textul 'real, este un obiect 
empiric-existent asupra căruia se proiectează un întreg ansamblu 
de configurații structurante — diferitele componente ale cunoașterii 
vorbitorului în fiecare plan al limbajului din modelul coserian tria- 
dic, puse în operă pentru realizarea intenţiei sale expresive. Aceste 

componente constituie, simultan, și dimensiunile pe care se orga- 
nizează (sub-)disciplinele textual-lingvistice corespondente. Acest 
tablou complex este ceea ce am numit”, cu o expresie analogică, 
realitatea augmentatá a textelor ‘reale’. Ne propunem să desfágurám 
această analogie într-un articol viitor. 


Note | ! În original: „kagaku ga mizukara moketa ashikase no 
naka de kyojoka-suru koto naku, ese-kagaku wo norikoe, 
shinjitsu ni sematte ik6 to suru, makoto no hihan-seishin* 
? Pornind de la această observaţie formulată de Coseriu 
cu peste patru decenii în urmă, credem că nu este o exa- 
gerare să notăm că a face lingvistică urmând perspectiva 
hermeneutică articulată de Coseriu implică un act de 
curaj, astăzi poate chiar mai mult decât la acel moment. 
Un act de curaj si un risc liber asumat — tocmai pentru 
că decizia de a respinge falsa stiintificitate derivată din 
imitarea superficială a metodelor și instrumentarului 
ştiinţelor naturale, si de a adopta cunoaşterea intuitivă 
a vorbitorului însuși ca punct de plecare în cercetarea 
lingvistică pot genera o reacție de respingere, cu acuze 
de ne-stiintificitate sau de banalitate, din partea adepților 
unor curente teoretice mainstream caracterizate prin po- 
zitivism şi determinism extrem. 
$V. Tămâianu (2001: 40-41, 124-133); o sumară trecere 
în revistă este disponibilă în Tămâianu-Morita (2020). 
^O manifestare a acestei atitudini este obsesia curentă in 
lingvistica mainstream de a studia orice fapt sau fenomen 
textual doar pe bază de corpusuri cantitativ extinse, ca 
şi cum procedeele de expresie textuală ar avea în sine o 
identitate constantă pan-textuală. Nu negăm, firește, uti- 
litatea studiilor cu suport cantitativ extins ca instrumen- 
te ajutătoare în cercetarea lingvistic-textuală, ci găsim 
deplorabilă doar generalizarea acestui tip de demers ca 
scop în sine, şi excluderea, din perimetrul ştiinţificităţii, a 
studiilor care încearcă să arunce lumină asupra articulării 
sensului în textele autentice, unitare si integrale. 
$ Din raţiuni de spaţiu, analiza detaliată se va limita aici 
doar la acest fragment al textului în cauză. 

é În subsidiar fie spus, Coseriu (1981, 1.2., p. 17-18 si 
1984, 1.5., p. 7) ilustrează diferența conceptuală dintre 
funcţiile idiomatice şi funcţiile textuale prin examina- 
rea raportului dintre propoziţia interogativa si întrebare, 
evidențiind că, pe de o parte, pentru exprimarea întrebării 

există mai multe procedee idiomatice (cum ar fi construcţiile interogativa, enuntiativa, 
imperativă), iar, pe de altă parte, propoziţia interogativă poate fi utilizată nu numai ca 
întrebare, ci si ca expresie a îndoielii, cu sensul aproximativ „Cine ştie?”. 

"Un dialog pe fond, privind posibilele teme pentru lucrarea de licenţă a studentului, ar fi 
prea complex pentru formatul chestionarului administrat în Google Classroom; în pro- 
cesul educaţional online el s-ar desfăşura de fapt într-un act discursiv ulterior, organizat 
pe o platformă de tipul Zoom, care permite comunicarea orală în timp real. 

8 Pentru diferenţierea acestor discipline ale textualitátii, a se vedea, de exemplu, Coseriu 
1987b: 17. O discuţie extinsă, cuprinzând și alte surse bibliografice coseriene, se găseşte 
în Tămâianu (2001: 31-34). 

?V. Coseriu 1978: 11, 1992: 11, Kabatek / Murguia 1997. 

1 Într-o contribuţie la masa rotunda „Semantics, pragmatics, text linguistics" din cadrul 
celui de-al 8-lea congres international dedicat lingvisticii coseriene (,,Coseriu’s linguis- 
tics — origin and actuality”), desfăşurat la Universitatea Ziirich în zilele de 16-18 iunie 
2021. 

K Looking for the 'reality' of texts: E. Coseriu's solution 


qan Keywords: Eugenio Coseriu; Epistemology of linguistics; Humane sci- 


ences; Integral linguistics; Text linguistics 
Abstract 
The article starts from the epistemological characterization proposed by 


D. Copceag for E. Coseriu's outlook on language, epitomized in the term 

inguistic realism", and examines its possible application in the domain of 
text linguistics as a hermeneutics of sense, for defining the legitimate ob- 
ect of this discipline and distinguishing it from the ways in which the same 
material object ‘text’ may be approached in other linguistic disciplines or in 
other domains of scientific inquiry. Several instances of Coserius own use 
of the term “realism” in correlation with “functionalism” and “rationalism” are 
reviewed, with special focus on the “integral typology of real (genuine) lan- 
guages’, which provides the blueprint of a relevant analogy for the explora- 
tion of genuine texts. Finally, an illustrative text analysis helps to highlight 
the differences between the semantic perspective which is proper to inte- 
gral text linguistics, from the standpoints of adjacent disciplines, such as a 
pragmatics of individual texts, or of completely different pursuits, such as 
sociology, cultural history, marketing etc., where texts are treated as sources 
of information, being thus reduced to an instrumental status. 

1. Introducere 


Obiectul studiului de fatá il constituie pre- 
zentarea primelor două scrisori in româ- 
nă, din anul 1941, pe care le-am transcris 
în cadrul proiectului „Dincolo de structu- 
ralism. Scrisori către Eugeniu Coșeriu si is- 
toria lingvisticii în secolul al XX-lea!” de la 
Universitatea din Ziirich. Întrucât capitolul 
II din lucrarea A spune lucrurile așa cum sunt 
(Kabatek si Murguia 2017) a jucat un rol 
important în istoria lingvisticii coseriene și 
a fost punctul de plecare al unei serii de stu- 
dii, se vor examina mai întâi unele aspecte din 
acest capitol, care vor fi menţionate în scri- 
sori. Astfel, aflăm că Eugeniu Coșeriu a cerut 
o bursă pentru Italia de la guvernul italian, în 
aprilie 1940, cu ajutorul profesorilor Iorgu 
Iordan, Dimitrie Gazdaru, Ion M. Marinescu 
şi Giuseppe Petronio, pentru care a obtinut un 
răspuns pozitiv în luna septembrie a aceluiași 
an, iar pe 7 ianuarie 1941 ajunge la Roma cu 
această bursă. Totodată aflăm că Italia a re- 
prezentat o schimbare majoră pentru acesta: 
„Important pentru mine în Italia a fost, mai 

ales, întâlnirea cu incredibila tradiţie si cu tot ceea ce se putea vedea in 
Italia. Mult mai târziu am spus că, în Italia, nu trebuie să asculti prele- 
geri de estetică pentru a-ți forma gustul estetic; e destul să te uiti direct 
în pieţe la ceea ce este în jurul tău” (p. 45). 


Câteva pagini mai înainte Coșeriu povesteşte cum nu a putut la început 
să se pună în contact cu părinţii, deoarece „se putea scrie, dar poşta nu 
ajungea la destinatar” (p. 42). Acest lucru a fost posibil doar când ei au 
ajuns în România: „Au aflat foarte repede, pentru că, după cele patru 
zile de la început, exista un fel de convenţie ca, în funcţie de criteriul de 
reunire a familiilor, să se poată trece granița în ambele direcții. Mama 
mea a avut ideea genială să-l dea pe tatăl meu drept fratele ei, care su- 
ferea boli mentale, si să spună că soţul ei locuia deja de mult timp in 
România și ea vrea să meargă la el. Încă în aprilie 1941, ei au ajuns în 
România în acest fel şi, negăsindu-mă acolo, au aflat de la universitate 
că eu eram deja in Italia. $i atunci mi-au scris” (p. 42-43). 


Din acest capitol mai aflăm că în Italia tânărul lingvist a putut să se 
intereseze de diferite culturi, literaturi si limbi, printre care şi cele slave 
în afară de cele romanice; totuşi „încă cu gândul de a mă întoarce când- 
va în România, cât mai târziu posibil, adică după război, pentru a nu 
trebui să fac serviciul militar. Am putut evita uşor acest lucru, pentru 
că studiam. Am prezentat, de fiecare dată, cereri, ca să nu fiu chemat la 
serviciul militar, pentru că studiam în străinătate” (p. 48). 


2. Scrisorile din 1941 


Pentru anul 1941 dispunem doar de optsprezece scrisori, dintre care 
şaisprezece sunt scrise în limba română: 


Dată Expeditor Limbă 
41-02-04 Ion Pasăre română 
41-02-06 ^ Ion Pasăre, Costică Mândru, Mioara Simionescu română 
41-03-05 Ion Pasăre română 
41-03-18 Ion Pasăre et al. romana 
41-03-30 Gheorghe Ivănescu? română 
41-06-04 Ion Pasăre română 


41-08-05 Giorge Pascu română 

41-08-27 . Hocevar Miran slovená 
41-09-05 Ion Pasáre románá 
41-09-10 Gheorghe Ivănescu románá 
41-10-02 Ion Pasáre románá 
41-10-12 Gheorghe Ivănescu română 
41-10-27 Ion Pasăre română 
41-11-03 Ion Pasăre română 
41-11-07 Istituto di Cultura Italiana in Romania italianá 
41-11-12 Ion Pasáre română 
41-12-08 Ion Pasăre română 
41-12-30 Ion Pasăre română 


După cum se poate observa, scrisorile în română sunt scrise fie de 
studenti, fie de profesori de la Universitatea „Alexandru Ioan Cuza” 
din Iaşi’. În continuare prezentăm transcrierile primelor două scrisori 
ale lui Ion Pasăre, un coleg de-al lui Coşeriu de la universitatea din Iași, 
care l-a ajutat cu toate chestiunile birocratice legate de universitate și 
de serviciul militar. 


2.1. Scrisoarea I 
4 II 1941+ 
Frate 


Mereu, mereu am vrut sá-ti scriu, dar n-am fácut-o si nu din vina mea. 
Tu din depărtare, nu poti şti cauza tăcerii si de aceia azi cînd am primit 
ilustrațiile“ dela tine (2) am avut o bucurie feroce dar şi o stringere de 
inimă. M-ai putea socoti nevrednic. Eu nu te uit, căci amintirea ta îmi 
dă putere, dar ce sa fac dacă viata mi-i banală și nemultamitoare? N-am 
ati spune nimic vrednic. Dacă eu sînt nefericit, poate că tu ai si mai se- 
rioase motive să nu fii altminteri. Pe la noi s-au schimbat multe. Poate 
iti voi scrie într-un viitor apropiat de toate si de toti. Aflu cu părere de 
rau si indignare, că poza n-a ajuns la tine. De ce? Cine stie dacă ne vom 
mai vedea. Păstrez cu sfințenie ilustrațiile de la tine: Venetia dinainte 
şi acum alte două, Firenze si Roma. Nu știu cum să-ţi mulțumesc mai 
frumos pentru asta. Observ că ai schimbat ortografia cuvîntului Ro- 
mânia si-ntaleg. Pe la noi cursurile is exact acela pe care le știi și aceiași 

profesori. Eu ca si toti prietenii tăi, Ciocan, [nu se înțelege] , Racu etc. 
sîntem sănătoși, lucru pe care ţi-l dorim gi tie. Orice ar fi, tu treci peste 
toate si fá-ti datoria, invatind cât şapte, căci prezentul e menit să devie 
trecut şi tu trebuie să fii tare pentru viitor. 


Cu dragoste te salută 
Ion Pasare® 

2.2. Scrisoarea II 
6111941 


Draga Eugen 


Am primit încă două ilustrate dela tine: Roma și Ferrara. Multe 
multámiri. Le arăt multora si așteaptă vesti dela tine. Te fericeste toată 
lumea. Spune-mi pe larg ce mai faci. Orice ai zice, e binevenit p. că-i rar 
şi erotic. Pentru noi, cele dela noi, n-au pret. Pascu” nu mai este decan. 
Nu mai conduce nici Cetatea M, care poate să nu mai apară. Deocam- 
dată e trecut sub direcţia lui [nu se înțelege]. În demnitatea de decan la 
Litere e Marinescu’. Rector e David. Octav B.’ îşi continuă acelaș curs: 
„Cînd s-a născut C. Negruzzi?”. Această problemă este f. greu de rezol- 

vat; „Vedeţi, Bogdan [nu se înțelege ]..” N-am mai fost de atunci la cur- 
sul lui. Odată m-a întîlnit pe sală și a vrut să-mi facă morală, dar i-am 
întors spatele, căci afară de ce ştii tu, s-au mai întîmplat si altele. Apoi 
m-am dus special la o oră de seminar, unde am luat cuvîntul. Cetea de 
altfel Fetiţa. Mi-am procurat cursul. Se poate să revie Iordan. Călinescu 
n-a venit însă după Crăciun. Va scoate Istoria sa. La Romanistică nu fa- 
cem nimic, asijderi de Filologie. Păcat de Dumnezeu. Scorpan' nu mai 
este director la teatru. Eu am dat in Dec. un examen de latină si acum 
dau unul de romanistică. 


Zica s-a împăcat cu Nelu şi-i fericită foarte. Croitoru, Piru, etc. îs la 
București la academia pedagogică. Camarazii tăi sînt veseli. Păcat că 
n-au simţul măsurii si-s pierd capul la mărire. Mi-i acru sufletul si mă 
doare pentru toate cele întimplate. Ceia ce apare ca sigur, este că ne 
vom vedea cu bine si mi-i deajuns. Nu vreau să privesc numai la pre- 
zent, care m-a năpăstuit cînd speram mai mult. N-am ce-ţi spune de 
pe la noi, nu pot privi lucrurile in mare, căci m-au copleșit minciunile. 
Va fi tare bine cînd te vei întoarce. Pentru a-ţi face o surpriză, am dat 
cuvîntul la o serie de persoane simpatice. Una-ti scrie „din viltoarea 
examenelor” alta stă „la fereastra așteptărilor.” Toti sînt grăbiţi. Mai 
ales Ciocan, pe care cu greu l-am agăţat dintre două fete. Multi au pro- 
mis să-ţi scrie individual: Ciocan, Costică Mindru, Cozma Holban și 
nu mai ştiu care. Ar face tare bine. Eu prea puţine iti pot spune. Nu ma 
mai lasă o durere de cap si nu-s bun de nimic. Te rog să-mi scuzi acest 
gen de telegramă. E tot ce pot face. Eu mă gândesc la tine, mai sînt și 
alții multi care-ţi doresc binele si cu toţii te aşteptăm. Stefan are vesti 
dela tatăl tău; a sosit un lot de refugiați. Cît costă pe acolo un ou de 
găină? Pe la noi e 7,50. Ai primit cartea poștală? Dacă-mi vei scrie un 
plic, pune cite un cuvînt pentru cei de fata. Contrar așteptărilor eu in 
ultima vreme învăţ f. mult. Lucrul pare nepotrivit mai ales cu viitorul 
care ne așteaptă, dar trebuie să fac asta pentru a putea pune la punct pe 
potrivnici. Dealtfel învățatul pentru mine e lucru natural, plăcut prin el 
însuși, mă satisface. 


D-l Ivănescu e acelaș om bun si măestru. Iti va scrie și el. 


Ce să-ți mai spun? Să zic de mine ceva bine n-o să mă crezi. Pe de altă 
parte nu-i bine să minţi căci risti să nu spui adevărul; oricum, decit 
să nu vorbeşti de loc, mai bine să taci. Ceia ce am constatat este că 


omul nu se plictiseste de viata, ci de el însuși. Curios este că oame- 
nii multamiti de ei însăși sînt acei care deobicei multamesc pe ceilalți. 
Adevăratul drum spre desavirsire stă în nemultámirea fata de faptele 
tale, însă. 


Dar prietene, decît aşa o viata proastă, mai bine una mai bună. Visai, cînd 
erai prin clasa V, VI de liceu, să traiesti asa vremuri istorice? Eu iubitor 
al istoriei mă indignam de pasivitatea scurgerii timpului. Stai că văd pe 
cineva, o fată bine. Să scrie şi ea cîteva vorbe. Le-a scris. Iti va aminti de 
ultimul bal. Dorindu-ti să ne vedem sănătoși, iti dorește fericire 


Ion Pasăre 


Multe salutări din partea mea cu cele mai bune intenții si cele mai bune 
urări — la revedere. 


F. [nu se înțelege] 


Dragă Eugene, 


Împrejurările sunt de aga natură, încât nu-ți pot scrie decât câteva cu- 
vinte. Iti transmit dragi salutări, cu toate că tu m-ai dat cu totul uitării. 


Cu tot dragul, 
C. Mândru 


10 Febr. 1941 Iasi 
Prietene Coseriu, 


yPasarica’, dragut ca intotdeauna mi-a oferit si mie un loc, pentru a 
aşterne si eu o fărâmă din gandurile-mi de azi. E o zi mohorata, cu cer 
plumburiu si liniste in vatraiul nostru Iasi. Sunt in Biblioteca, venita sa 
ma delectez cu cateva cap. din Tite-Live, in vederea examenelor apro- 
piate. Mi-e sufletul pustiu... par’ ca mai pustiu ca intotdeauna... Cat de 
deosebit e sufletul meu de azi fata de acelaș suflet de astă toamnă!... 
Nici eu nu știu ce mai vreau!... Asi sta ore întregi cu ochii țintă dupa 
vr'un nor, care trece... ași vrea să ajung departe... departe străbătând 
zorile... 

E grozav să stai mereu la fereastra așteptărilor si să nu sosească ni- 
meni... nimeni, care să-ţi spulbere amarul strâns de ani. Am văzut ilus- 
tratele trimise lui Păsărică... sunt f. frumoase. Vreau să văd și eu Italia 
— pământul unde cândva a visat şi a plâns... Bălcescu. 


Ce fericit trebuie să fii că te afli acolo. Acelas vis pe care tu il vezi împlinit azi, 
il visez eu de ani... oare voi putea să-l trăiesc cândva aevea?... Cine stie? Cine 
ştie ce va mai fi!... În tot cazul, dacă Dumnezeu imi va mai dărui încă zile, má 
voi încălzi mereu cu speranța că dacă nu azi, apoi mâine, poimâine... „odată” 
voi ajunge și eu acolo. Mi-ar face o nespusă plăcere câteva rânduri din partea 
prietenului Coşeriu, care m/a ascultat şi m-a înțeles... odată. 


Cu toată prietenia 
Mioara Simionescu 


11111941 


Acum - Roman în 2 acte - la sfîrșitul cărora cortina cade jos de ruşine. 
Acţiunea se petrece in Moldova lui August 1940. Eroii sint el si ea. Ac- 
tul I cátrá ea pe ton languros: 


"Tu che poti essere per il splendore che spandi, nella volta dei astri 
Celesti". 
Tu che sei misteriosa come il fiumicino del un ruscello 
Tu che hai grazia divina come una pastorella sola nel un campo 
pieno di fiori, sii alegra e giuliva? 


pe ton melodramatic. 
„Nel corso del tuo camino i fiorellini susurano nascosto 
paroli di amirazione; Il fruscio d'erba cessa, il bosco ti alza 
nel grandore dei cieli e della terra, il fremito dei fiori ti acclama 
Soltante al vento scherzoso porta notizia piena di fascino. Tuo 
davanti il tempo dimentica sua andatura e dà in un sussulto 
Tutto si china e sembra cantare una piena di armonia eterna 
canzone. Di tuo dietro non solo filo d’erba pieno di rimpianto 
e mesto come gufi sul tetto di una basilica. 
11) raggio dei tuoi occhi penetrano profondo e sconcertano 
Vera ed imprevedibile tu sei figlia dell'armonia?” 
Actul II — Ea cătră el, va urma. 

3. Concluzii 


În aceste câteva pagini am prezentat două scrisori de la începutul anu- 
lui 1941, unde putem observa că tânărul Coșeriu păstrează legăturile 
cu colegii săi, România nefiind de cealaltă parte cum se va întâmpla 
mai târziu, după cum mărturiseşte el însuși: „Apoi a venit 23 august 
1944 şi, dintr-odată, nu a mai fost nicio legătură cu România, Româ- 
nia era deja de cealaltă parte si eu am rămas în Italia si, sufletește, am 
devenit de fapt italian, când nu mai exista posibilitatea reîntoarcerii în 
România” (Kabatek si Murguia 2017: 48). 


Note | ! Pentru mai multe informatii, vezi Kabatek si Bleortu 
2019, 2020, 2021 (a, b, c). 
?Scrisorile lui Ivănescu au fost transcrise de Eugen Mun- 
teanu (2019 a si b). 
? Am dori pe aceastá cale sá ii multumim Alinei Titei- 
Avădanei pentru ajutorul oferit în descifrarea unor nume 
ale unor profesori de la universitatea din Iasi si pentru re- 
comandarea paginii http://dictionare.enciclopedii.uaic. 
ro/catalogCD-UAIC/. 
*Mentionam că am păstrat ortografia din scrisori, inclu- 
siv greselile. Unde nu s-a inteles un cuvant s-a pus intre 
paranteze pătrate „nu se înțelege”. 
SÎn A spune lucrurile asa cum sunt Coșeriu povesteşte cum 
s-a oprit în mai multe orașe înainte de-a merge la Roma. 
Probabil că ilustrațiile sunt trimise de atunci: „Am călă- 
torit mai întâi până la Trieste, după care m-am oprit pen- 
tru câteva zile în fiecare oraș: Trieste, Bologna, Bologna și 
abia apoi Roma. Astfel am ajuns la Roma abia pe 7 ianua- 
rie 1941” (Kabatek si Murguia 2017: 41). 
“Îi mulțumim pentru scanări colegei noastre, Yoselin 
Henriques Pestana. 
7 Giorge Pascu a fost profesor la Facultatea de Litere în 1915 
şi între 1918-1942, unde a ocupat și funcția de decan; a pre- 
dat la următoarele catedre: 1) Catedra de Istoria literaturii 
române vechi; 2) Catedra de Dialectele limbii române; 3) 
Catedra de Istoria literaturii române vechi si dialectologie 
română si 4) Catedra de Istoria literaturii române. 
8 Marinescu Ion M. a fost profesor la Facultatea de Litere între 
1918-1943, unde a ocupat şi funcţia de decan; a predat la ur- 
mătoarele catedre: 1) Catedra de Limbă și Literatură latină și 
2) Catedra de Limbă si Literatură Română. El este unul dintre 
profesorii care l-au susținut pe Coșeriu pentru bursa din Italia. 

? Octavian Botez a fost profesor la Facultatea de Litere între 1927-1943, predând la 1) 
Catedra de Istoria literaturii moderne şi la 2) Catedra de istoria literaturii române. 

1 Grigore Scorpan a fost profesor la Facultatea de Litere si Filosofie (la Catedra de Is- 
toria Literaturii române și la cea de Istoria literaturii române vechi) și la Facultatea de 
Filologie (la Catedra de Limbă română și la Catedra de Literatură română); a predat 
între 1930-1942 si între 1947-1953. 

n Îi mulțumim pentru transcrierea in italiana Manuelei Crivelli. 

This paper presents the first two letters in Romanian, from 1941, from the 

guistics in the 20^ Century from the University of Zurich. Our purpose is to 
contribute to the history of Coserian linguistics. 


Eugen MUNTEANU 

| Jurnal epistolar jenaez 1999-2001 (I) 


EM. — profesor la Facultatea 
de Litere a Universitătții„A.l. 
Cuza' din lași, director-fondator 
al Școlii Doctorale de Studii 
Filologice (2005-2009), profesor 
vitat la Universitățile din Jena 
şi Viena, director al Institutului 
de Filologie Română, Al. 
Philippide” din lași (2009-2013). 
Principalele lucrări: Aeterna 
Latinitas (1997); Introducere in 
lingvistică (2015); Lexicologie 
biblică (2008). A coordonat 
proiectul, Monumenta linguae 
Dacoromanorum" (2009- 

2015, 15 volume) si editia 

criticá a versiunii, Nicolae 
Spătarul Milescu'a Vechiului 
Testament (2016, 2060 p). A 
tradus si comentat texte de Sf. 
Augustin, Thomas de Aquino, 
Swedenborg, Rousseau, Rivarol, 
Wilhelm von Humboldt, lacob 
Grimm, Ernst Renan, Eugenio 
Coseriu si Hans-Georg Gadamer. 


= 


~ 


Cuvânt-înainte 


Cunostinta pe care am făcut-o cu Eugenio 
Coseriu la Iași in 1992, urmată de cele apro- 
ximativ două săptămâni în care am avut no- 
rocul si privilegiul să îl însoțesc, aproape zil- 
nic, în plimbări şi drumeții în Iasi si prin îm- 
prejurimi, au schimbat în mod radical sensul 
devenirii mele profesionale. Cu generozitate 
şi cu un instinct al oportunității care îi era 
specific, marele nostru compatriot mi-a fă- 
cut onoarea de a mă declara, de câte ori avea 
ocazia, inclusiv în scris, discipol al său. Un 
asemenea moment s-a petrecut la ediția a 
XXI-a a Congresului de Lingvistică si Filo- 
logie Romanică, desfăşurat la Palermo, în 
toamna anului 1995. În zilele congresului, 
Eugenio Coseriu a crezut de cuviință să mă 
prezinte personal, în cuvinte elogioase, mul- 
tora dintre prietenii, discipolii şi cunoscutii 
lui. Între aceștia, se distinge persoana ro- 
manistului german Wolfgang Dahmen, care 
îmi va deveni prieten apropiat. Îndată ce a 
obţinut prin concurs Catedra de Românis- 
tică de la Universitatea „Friedrich Schiller” 
din Jena, Wolfgang m-a invitat să îi devin 
colaborator la această catedră. Între timp 
dobândisem însă postul de lector de limbă 
şi literatură română la Universitatea Paris 

IV-Sorbonne, aşa că instalarea mea la Jena a trebuit să fie amânată 
aproape trei ani, până la terminarea misiunii mele pariziene. Ultimul 
meu semestru la Sorbona a coincis cu primul semestru la Jena, așa 
că, timp de câteva luni a trebuit să fac un fel de navetă obositoare, cu 
trenul, o dată la 2-3 săptămâni, între Paris şi Jena. 


Oricât de mare ar fi fost fascinația Parisului, nu am ezitat nici o clipă 
atunci când mi s-a ivit ocazia de a-mi îndeplini o veche nazuinta, aceea 
de a petrece un răstimp mai consistent într-o universitate importantă 
din Germania. Micul orășel thuringian, universal recunoscut ca unul 
din leagănele culturii germane, mi se părea opţiunea ideală. Pot spu- 
ne că, în cele două vizite anterioare, imi asumasem deja, intelectual si 
sentimental, ,apartenenta” la un spaţiu populat, practic, de umbrele 
celor mai mari spirite ale culturii germane, de la Martin Luther și 
până la marele Johann Wolfgang von Goethe și iluștrii săi contempo- 
rani Friedrich Schiller, frații Wilhelm si Alexander von Humboldt, 
Johann Gottlieb Fichte, Georg Wilhelm Friedrich Hegel, Novalis, 
August Wilhelm Schlegel, Friedrich Wilhelm Joseph Schelling sau, 
mai târziu, Arthur Schopenhauer. Dintr-o listă nesfarsita de învățați 
din toate domeniile, care fuseseră profesori la Universitatea din Jena, 
mai mentionez doar pe Ernst Haeckel, biologul care formulase legea 
fundamentală a vieții (despre care invátasem in şcoală!), potrivit că- 
reia „ontogeneza repetă filogeneza”, matematicianul Gottlob Frege si 
filosoful Rudolf Carnap, cu contribuţiile lor fundamentale de filoso- 
fia limbajului, sau nume de prim rang în lingvistică precum slavistul 
August Leskien, romanistul Hugo Schuchardt (maestru şi prieten al 
lui A. Philippide!) şi Heimann Steinthal, a cărui istorie a filosofiei 
limbajului la greci și la romani fusese prima carte în germană pe care 
o citisem la Iași. 


Ca și în paginile cu caracter memorialistic, jurnalier sau epistolar pe 
care le-am publicat până acum, am păstrat notatiile originale așa cum 
au fost ele scrise, evitând să mă autocenzurez sau să cosmetizez în vre- 
un fel unele momente, poate, mai putin măgulitoare pentru „imaginea” 
autorului. Am ținut să pástrez autenticitatea notatiei spontane, cu con- 
vingerea că doar astfel mărturia pe care o depun despre epoca pe care 
am traversat-o va fi credibilă pentru eventualii cititori. 


(E.M.) 

Jena, sâmbătă, 17 aprilie 1999. În fine, imi vin din nou in fire, dupa 
extrem de obositorul drum de la Paris si dupa câteva ore de somn între- 
mător. Ultima etapă a obositoarei ,navete", Paris — Jena, via Frenkfurt 
şi Weimar. Am plecat de la Paris, din Gare de l'Est, vineri, pe la şapte 
seara, iar la ora 22,30 eram la Frankfurt. De aici, peste vreo oră, fără 
niciun efort, de la un peron alăturat (0, admirabila organizare a gărilor 
nemtesti!), am luat trenul pentru Weimar, unde am ajuns pe la ora 3,30. 
În mica si istorica gară, complet refăcută odată cu declararea orașului 
drept „capitală culturală a Europei”, n-am mai tremurat de frig ca anul 
trecut, când o găsisem închisă, în plin şantier. Am așteptat în sala cen- 
trală, privit cu condescendenta de doi polițiști aflați în patrulare, pana 
la ora 5,00, când pleca primul tren spre Jena, asa că, în zori, pe la 5,30, 
coboram, pentru a doua sau a treia oară, nu îmi mai aduc bine aminte, 
la Jena, în Westbahnhoff, gara de vest, pare-se cea mai frecventată (cea- 
laltă, Saalebahnhof, pare plasată pe axa nord-sud si este la vreo 2-3 km 
distanță). Pe peron mă aștepta Victoria Popovici, rugată să mă întâm- 
pine în locul lui de Wolfgang Dahmen, care nu era la Jena în acea zi de 
sfârşit de săptămână, el locuind la Bamberg. [Dragul de Wolfgang! De 
peste două decenii de când ne cunoaștem, m-a întâmpinat pe peron el 
însuşi ori de câte ori reveneam la Jena. — Adaos din noiembrie 2021]. 
Cu vreo sapte-opt ani mai mică decât noi, Victoria pare să fie ceea ce se 
cheamă o „colegă de nădejde” Aflu cá vom fi colegi, ea este deja angaja- 
tă de câteva luni asistentă la Catedra de Românistică condusă de Wolf- 
gang Dahmen. Din spusele ei, înţeleg că a fost cercetătoare la Institutul 
de Lingvistică din București, şi-a dat recent doctoratul, îndrumată de 
Marius Sala, si că a fost câţiva ani buni lectoritá de română la Köln. Ma 
conduce, vreo zece minute de mers pe jos, la noua mea locuinţă, o casă 
de oaspeți a Universităţii, Gästehaus Forstweg 26, unde Wolfgang imi 
rezervase o cameră. 


Trezit pe la prânz, încep să inspectez casa si împrejurimile. Este un 
fel de vilă mai mare, cu baza dreptunghiulară, cu parter și două etaje, 
cu vreo 20 de camere în total. Înţeleg din pliantul pe care îl găsesc pe 
masă, alături de o hartă si o scrisoare oficială de bun venit, că rezidența 
unde voi locui este rezervată pentru aceia dintre oaspeţii mai de sea- 
mă ai Universităţii care zăbovesc o vreme mai îndelungată la Jena. Ca- 
mera mea este măricică, la parter, cu vedere spre grădină, cu mobilier 
functional si foarte solid, cu o baie încăpătoare, cu fereastră. Totul este 

de o curățenie de neimaginat la Paris. Bucătăria este comună pentru 
toti locatarii unui etaj, dar este foarte spațioasă, dotată cu absolut tot 
ce trebuie, două frigidere, aragaz, instalaţie de ceai și de cafea, cuptor 
cu microunde, front de lucru generos, veselă și ustensile de tot felul, 
o masă foarte mare în mijloc etc. Îmi place, nu pot să nu compar, bu- 
curos, cu încăperea mea din căminul studenţesc de la Paris, de pe rue 
Citeaux, nr. 1. Din prospectul de prezentare aflu că lenjeria de pat si de 
baie se schimbă săptămânal complet, la recepţie, si intră în prețul chiri- 
ei. Pentru cele personale ai la îndemână, la subsol, o spălătorie, cu două 
maşini puternice, plus o maşină de uscat rufe, fără taxe suplimentare. 
Mă gândesc cât va fi chiria, cred că ceva spre 400 DM. 


Cu destulă ușurință, identific pe una din stradutele paralele cu 
Forstweg un magazin alimentar în care îmi procur primele provi- 
zii, ulei, unt, ouă, zahăr, ceaiuri, puţină carne, pâine, niște cârnăciori, 
fructe şi legume, pe care le depozitez într-unul din frigidere, care era 
absolut gol. Mă grăbesc să folosesc larga bucătărie comună - se pare 
că, deocamdată, sunt singurul locatar al parterului! —, pregătindu-mi 
un prânz pe cinste: o bucată de carne friptă, cu niște cartofi prájiti si 
cu o salată „asortată”, plus berea de rigoare, de data aceasta o sticlă de 
thiringer Bier! Gândindu-mă la reşoul la care imi mogmondeam câte 
ceva de-ale gurii în camera de la Paris, nu îmi pot stăpâni un sentiment 
de bucurie copilărească: Adio viata de student întârziat! Așa da, sunt 
împărat! Seara, urmăresc știrile si un film la televizor, căci, am uitat să 
spun, camera mea este dotată și cu un televizor! 


Jena, duminică, 18 aprilie 1999. Îmi propun să îmi dedic întreaga zi, 
atât cât mă vor tine curelele, unei plimbări prin împrejurimi, partea asta 
de oras, aşezată pe o colină împădurită, în partea de vest a orașului. Per- 
spectiva generală deasupra orașului, dincolo de farmecul acoperisurilor 
de ţiglă rosie, specifică oricărui burg german, este dominată de un turn 
uriaş, de formă circulară, construit în anii '70 ai secolului trecut pe vre- 
murile DDR-ului, ca să simbolizeze „realizărili” regimului comunist. So- 
cotit de multă lume ca neavenit, dar devenit, vrând-nevrând, oarecum o 
emblemă turistică a orașului. Înalt de vreo 160 de metri și placat integral 
cu sticlă si aluminiu, a fost destinat initial ca centru de cercetare pentru 
vestita întreprindere Zeiss. Moda i-a forjat un nume cu aspect englezesc: 
JenTower. [ Negásindu-i-se nicio utilizare eficientă din punct de vedere 

comercial, se spune ca a fost cumparat de Universitate cu suma simbo- 
lica de 1 Euro. Oricum, prin 2014, in timpul unuia din ultimele mele 
sejururi la Jena, biroul pe care l-am primit ca Gastprofessor se situa pe la 
etajul 20, oferindu-mi o minunată vedere spre partea de nord a oraşului, 
pe fundalul impunătoarei coline Jenzig, pe care aveam să urcăm de repe- 
tate ori în drumetiile cu prietenii Anka, Manfred si Elrun, sau doar noi 
trei. — Adaos din decembrie 2021 ]. 


Zona o cunosteam oarecum din vizitele anterioare. La prima mea veni- 
re la Jena, în vara lui 1998, am locuit in Gästehaus „Am Herrenberge’, 
altă casă de oaspeţi a Universităţii, plasată pe un mic platou, în vârful 
unui deal, ceea ce făcea ca drumul, un urcus abrupt, să fie destul de 
obositor. Pe harta pri- — 

mitá vád cá Forstweg LAM, 

este o stradá foarte lun- - 
gă, începând din centrul 
orașului si sfarsindu-se 
undeva în pădurile care 
înconjoară oraşul din 
toate părțile. Reședința 
unde locuiesc acum se 
află la nr. 26, adică destul 
de aproape de capătul 
dinspre centru al lungii 
străzi, care se începe în 
apropiere de Westbahn- 
hof, la un minut de mers, 
şi coboară câteva zeci de 
metri până se intersec- 
tează cu Schillerstrasse, 
una din arterele centrale 
ale orașului. La această 
intersecţie se află poșta, 
punct important pen- 
tru mine, pe care îl voi 
vizita mereu, cu diferite i 

prilejuri. Urmánd Schil- " 

lerstrasse spre stânga, se Jena, februarie 1999. Pe fundal: Jentower 


TT RIOMIAINIA 


ajunge repede în centrul comercial Goethegallerie, recent construit, o 
imensă hală acoperită cu sticlă, cu mai multe niveluri, un labirint de 
scări, scuaruri diverse, magazine de tot felul, restaurante şi cafenele. 
Lipită de Goethegallerie este Ernst-Abe-Platz, un generos patrulater 
flancat de clădiri noi, unde sunt în curs de amenajare o parte din noile 
sedii ale unor facultăţi, între care si a noastră, Philosophische Fakultät, 
care include Institut fiir Romanistik, noul meu loc meu de muncă. 


Dacă o iei spre dreapta, Schillestrasse te conduce peste câteva zeci de 
metri spre teatrul municipal (Theaterhaus) si se sfârşeşte in Schiller- 
gartenhaus, casa înconjurată de o frumoasă grădină, unde a locuit o 
vreme Friedrich Schiller. Numele lui Schiller este de altfel peste tot, 
fiind purtat si de Universitate. Cu discretia care îl caracterizează si cu 
aerul că îmi comunică ceva banal, amicul Wolfgang m-a pus deja la cu- 
rent încă de la primele noastre întâlniri cu obiceiul profesorilor jenaezi 
de a se firitisi reciproc, mai ales cu ocazii mai neoficiale, cu versiuni 
diferite ale propoziției: „Suntem mândri cá Goethe ne-a fost ministru, 
iar Schiller coleg!” Începând cu 1798, marele poet a fost, într-adevăr, 
profesor de istoria filosofiei la Universitatea care azi îi poartă numele. 


Amânată în precedentele mele vizite din motivele lipsei de timp, vizita 
la locuinta-muzeu a lui Schiller a devenit inevitabilă. Ajuns în câteva mi- 
nute in fata intrării, mă las pătruns de vraja locului, plimbându-mă mai 
întâi îndelung prin grădină. Ca oaspete al Universităţii, nu plătesc biletul 
de intrare. Îmi notez de pe panourile de la intrare că modesta căsuţă, cu 
parter si un etaj, la care se adăuga, partial, şi o mansardă, a fost folosită 
de Schiller doar doi ani, între 1797-1799, ca locuinţă de vară, împreună 
cu soţia Charlotte si cu cei doi băieţi ai lor, aflaţi în primii lor ani de viata 
(cele două fete vor veni pe lume putin mai târziu). Casa se afla si se află 
încă în mijlocul unei grădini în care Schiller plantase flori, legume, zar- 
zavaturi şi câțiva pomi fructiferi. Așezată în afara incintei de odinioară a 
orașului, nu departe de malurile pârâului Leutra, locul devenise spaţiul 
predilect al întâlnirilor aproape zilnice între Schiller si marele sau prie- 
ten Johann Wolfgang von Goethe, domnul „consilier secret” („geheimer 
Rat”) al principelui Karl August de Saxa-Weimar. Goethe avea rezidența 
principală în învecinatul Weimar (vreo 15 km), dar venea foarte des la 
Jena. Între alti vizitatori proeminenți ai casei și grădinii din lunca Leu- 
trei sunt menţionaţi poetul Ludwig Tieck, filosofii Friedrich Wilhelm 


Schelling și Johann Gottlieb Fichte. Dintre doamne, au fost consemnate 
numele Susettei Gontard, iubita lui Holderlin, celebrată de nefericitul 
poet cu numele simbolic de Diotima, şi al Carolinei von Humboldt, 
voluntara si întreprinzătoarea soție a lui Wilhelm von Humboldt, pre- 
feratul meu din strălucita grupare pe care istoricii literaturii o numesc 
„Weimarer Klassik" Se spune că în cámáruta de la etaj, unde se retrágea 


pentru a găsi liniştea necesară, Schiller a compus numeroase dintre ba- 
ladele sale, precum și parti consistente din dramele Wallenstein şi Maria 
Stuart. În rest, o locuinţă burgheză oarecare, cum vedem prin diferite mu- 
zee ilustrând aceeași epocă. Mai specifice poetului ar putea fi un pupitru 
de scris, o masă rotundă cu câteva scaune, câteva scrinuri si câteva vitrine 
joase, cu cărţi din epocă. În aceeaşi cameră, care pare cea principală, imi 
atrage atenţia un fel de godin înalt de vreo doi metri, suplu, cu ornamen- 
te de bronz auriu, sursa de căldură în care se ardeau, probabil, lemne. 
Desigur, peste tot, panouri cu reproduceri fotografice, explicaţii istorice, 
potrivite toate artei si ştiinţei muzeale. O oarecare emoție mi-a produs 
cámáruta de la mansardă care, se spune, servea de dormitor poetului. Pa- 
tul modest, fără nicio ornamentatie, fără baldachin etc., cu o saltea îngus- 
tă, umplută, se pare, cu fân, si cu o pernă oarecare seamănă mai degrabă 
cu un leagăn de copil supra dimensionat! La urmă am mai zăbovit prin 
grădină, pe o bancă de lângă un fel de turn asemănător cu o clopotniță, 
construit de poet şi menţionat, citesc pe o placuta, si de Goethe, 
căruia îi plăcea să admire de acolo împrejurimile. 

Scrisoarea a II-a 


Jena, luni, 19 aprilie, 1999. Iubito si dragul meu, începutul activității 
jeneze e bun. Se pare că mă adaptez ușor la stilul de viata nemtesc, mai 
cald, dar si mai riguros decât cel franțuzesc. Fata de trepidatia parizi- 
ană, aici parcă aş fi la Seimeni! Dacă nu ar fi televizorul din camera 
mea, aș fi cu totul rupt de prezent. O să-mi lipsească cu totul vestile 
din România. Nu am nici ziare, nici vreun post tv românesc, la radio 
nu prind de asemenea nimic românesc, așa că scurte vești politico-so- 
ciale, dacă mi-ati mai da din când în când, fie şi sintetic, nu ar fi rău. 
Gandeste-te, iubito, ce faci cu valuta din cont; dacă simţi vreo primej- 
die (se zvoneşte că guvernul, condus de înghesuitul de Radu Vasile, 
de coniventa cu Banca Naţională, ar avea intenţia de a face un fel de 
naționalizare, adică de a forţa pe bietul cetățean să vândă statului valu- 
ta străină din economiile proprii!), nu ezita să o scoţi! Un alt efect al 
singurătăţii, pe care îl resimt mai acut decât la Paris: fiecare amănunt 
capătă semnificaţii pe care altfel nu le-ar avea. Așa că, povestind ziua de 
azi, simt ca si cum as nara o epopee! Cred că am mai spus-o cândva, iti- 
nerarul odysseic al lui Leopold Bloom îmi revine frecvent în gând. Mă 
scol cu greu la 7,30, preocupat să îmi rezolv problemele administrative. 
Plec rapid pe jos, coborând dealurile, spre staţia de tramvai din centru, 
Ernst Abbe Platz, în fata noii biblioteci, încă ne dată în funcțiune. Am 
plecat în talie, cu sacoul gri, mă cam strânge frigul, deși soarele matinal 
este strălucitor. Schimb tramvaiul în staţia centrală si ajung destul de 
repede, vreo 20 de minute, în Richard Sorge-Strasse, cartierul Lobe- 
da-West, un cartier de blocuri, comunist, ca şi ale noastre, dar parcă 
mai îngrijit, cu spatii verzi mai mari si cu copaci mai multi. A propos, 
iti mai amintesti, Richard Sorge a fost cel mai mare spion al sovieticilor 
în tabăra germano-japoneză în al Doilea Război Mondial, isprăvile lui 
au fost subiectul unui film celebru din copilăria noastră. [Dubla mă- 
sură în judecarea celor două mari totalitarisme ale secolului al XX-lea 
funcţiona şi funcționează încă netulburat în Gemania reunită și de- 
mocratică, precum în tot Occidentul: criminal a fost numai fascismul, 
nu si comunismul, doar nazismul, nu și stalinismul! Așa că numele lui 
Marx şi Engels, a lui Karl Liebnecht, al Rosei Luxemburg și al altor 
„eroi comuniști” figurează netulburate ca nume de străzi și instituţii în 
marile orașe. Cazul invers este cel al unui mare pediatru, cu contribuţii 

decisive în combaterea rahitismului și a tuberculozei la copii, doctorul 
Yusuf Ibrahim (1977-1953), al cărui nume a fost decenii la rând purtat 
de clinica pediatrică a Universităţii si de o stradă centrală. În anul 2000, 
la mai putin un an de la venirea mea la Jena, după o lungă și traumatică 
dezbatere publică, numele atât de onorat nu doar în lumea medicală, 
ci şi în publicul larg, a fost schimbat, sub motivul, destul de slab docu- 
mentat, că ar fi colaborat la politica sanitară a regimului nazist. Ar fi, 
după părerea mea, ca şi cum, la noi, Ana Aslan, recunoscută ca inventa- 
toare a gerovitalului si nume de referinţă în geriatria mondială, ar fi fost 
colaborator al ... ceausismului! — Adaos din noiembrie 2021]. 


La parterul unui asemenea bloc se află ţinta mea, Auslanderbehor- 
de, adică serviciul pentru evidenţa străinilor, unde trebuie să mă în- 
registrez pentru a primi viza de ședere, calvarul nostru, al românilor, 
în țările pricopsite ale Vestului. Sper să nu se repete alergătura din 
primele luni de la Paris. Atmosferă este pașnică, după câteva minu- 
te de așteptare alături de alti câțiva auslănderi cu mutre de asiatici 
(vietnamezi, moştenire de pe vremea lui Honneker!), intru primul la 
functionara tânără si amabilă, care îmi dăduse la telefon lista cu acte- 
le pe care trebuie să le aduc. Ar trebui să o cultiv cumva, în vederea 
prelucrării actelor privind sejurul vostru. Nu i-am reținut însă numele. 
Mă trimite la etaj, la serviciul specializat pentru cazier, ca să obțin un 
Führungszeunis, „certificat de bună purtare”. Cele două funcționare 
de acolo, deși tinere, sunt botoase și lipsite de amabilitate şi vorbesc 
doar dialectal, parcă anume ca să nu le pot eu înțelege bine. [Mă voi 
confrunta deseori cu ursuzenia funcţionarului fost comunist, izbitoare 
în comparaţie cu serviabilitatea aproape neverosimilă a ,,fratilor” lor 
din vest. — Adaos din noiembrie 2021]. Plătesc taxa de 15 DM, indic 
numele si adresa madamei Ackerman, șefa de la Serviciul Personal de 
la Universitate, care va si primi cazierul meu si plec acasă. Flamand 
deja, revenit în centru, constat că băieţii care vând pe stradă deliciosul 
thiiringer Wurst nu și-au aprins inca grătarele, asa că intru in cafeteria 
studenţească din preajma bibliotecii: doi crenvursti şi o cană cu cacao 
fierbinte (3 DM, cam mult!). 


Între timp se face ora 9, fug în Humboldtstrasse, mai la vale de sediul 
de pe Botzstrasse al Institutului de Romanistică, unde se află secre- 
tariatul. Aveam deja stabilită o întâlnire cu secretara, Frau Sattler, o 

doamnă discretă către sfârşitul anilor 50, foarte amabila, dar reținută. 
Încerc să o dau pe frantuzeste, ştiind că e absolventă de franceză, dar 
se face că nu înțelege, probabil că nu e deloc sigură de franceză ei sau, 
mai degrabă, se bazează pe nemteasca mea. Fie! Cu atât mai bine, mă 
voi exersa în germană! Îmi dă cheia de la cámáruta mea din Botzstrasse 
şi pe cea de la intrare în clădire, doar că, fiind străveche, exact ca cea 
de la odaia din Seimeni, trebuie să o las de fiecare dată într-o cameră 
vecină, deschisă mereu, probabil ca să o folosească și alții! Încep deja 
să învăţ să disting acest amuzant amestec între vechi si ultramodern, 
aici, la Jena! Cum o fi oare prin sate mai lăturalnice?! Aflu în cele din 
urmă că încăperea de la poartă este ,biroul” Hausmeister-ului. Chiar 
si în era redegistă, vechiul obicei german s-a păstrat: orice clădire mai 
de doamne ajută are un Hausemeister, gospodarul bun la toate. Cel de 
aici se numeşte Herr Muller și este foarte îndatoritor fata de Herr Pro- 
fessor Muntenau! Am constatat și alte dati, la Freiburg, Miinster sau 
Heidelberg, că imaginea grafică a numelui meu e citită așa de oamenii 
mai modesti ca instrucție, adică fără diftongul ea, greu de rostit de un 
neamt, dar cu diftongul, familiar lor, au, ca in babau! Aşadar: Mun-te- 
nau! 


De fapt, izolată la ultimul etaj, camaruta rezervată pentru mine ar pu- 
tea sta si descuiată. Curată, luminoasă, cu două ferestre, un dulap mare 
(în care amicul Wolfgang Dahmen a pus, între alte minunátii „inutile”, 
enciclopedia americană în grecește și un dicţionar grecesc modern, în 
mai multe volume), o masă largă și alte două dulapuri, câteva mese 
mobile, trei-patru scaune, cam ăsta ar fi mobilierul. Aici urmează să 
lucrez si, din câte am înţeles de la Frau Sattler, care m-a însoțit ca să 
îmi preiau ,biroul’, ar urma să fac si lecţiile cu studenţii! Stabilesc si 
alte amănunte cu Frau Sattler: corespondenţa primită mi-o va lăsa pe 
masă, ce expediez eu voi pune într-o servietă din secretariat. Îmi va 
face o ştampilă cu antetul Institutului pentru plicurile pe care le voi 
expedia, ca să fie recunoscute de serviciul postal al Universităţii. Îi cer 
și îmi dă un top de hârtie si câteva plicuri. Fotocopiez la un aparat xerox 
certificatele voastre, care mi-au fost cerute de Frau Ackermann, pentru 
a stabili cuantumul indemnizaţiilor voastre speciale, la care am dreptul 
ca adaos la salariu. La ora 10,15 mă pregătesc plin de elan şi emoții 
de primul rendez-vous cu studenţii, cel de luare de contact. Apar la 
fix: sunt doi! Pe unul il cheamă Jorg si mi-a fost prezentat de Victoria 

Popovici drept tampit! Nu e tampit deloc, doar ca este biolog si are 27 
de ani, va merge la Sinaia pentru niște cercetări, cu o bursa, aga ca ar 
vrea sa înveţe câte ceva românește. Va veni miercurea, două ore. Cealal- 
tă fată, Katharina, este destul de simpatică, dar foarte serioasă, a făcut 
deja patru semestre si bâjbâie câte ceva românește. Din toată abunden- 
ta ofertă didactico-stiintifica ticluită de Dahmen pe seama mea (fo- 
netică și fonologie, compunere, traduceri, retroversiuni etc.), ea şi-a 
ales doar traducerea, din germană în română, și dictare, în total patru 
ore! Asa că până acum, din cele 12 ore plănuite, am rămas doar cu 6. 
Restul - cercetare. Ca doar, oficial, titlul meu este nu cel de Lektor, sub 
calificarea mea, ci Gastwissenshaftler, adică cercetător-oaspete, soluţie 
îndelung pertractată de Wolfgang și doamna Ackermann ca să împace 
şi capra supracalificarii mele şi varza necesităților Catedrei. Oricum ar 
fi, sunt mulțumit că voi avea timp de citit pe săturatelea! 


Voi vedea zilele viitoare dacă mai apar ceva studenti, desi se pare că ăştia 
sunt cam toti, deocamdată. Ar mai fi o româncă de prin Ardeal, Car- 
men şi nu mai ştiu cum, care nu a apărut încă. După ce am stabilit pro- 
gramul viitor cu cei doi studenți, Jorg si Katharina, rămân singur. Ma 
mai învârt prin curte si prin Institut. Văd că azi sunt absolut singur, doar 
cu Herr Miller, aşa că plec spre Frau Ackermann, sefa de la serviciul 
personal (Parsonalabteilung), cu care aveam stabilită o întâlnire (un 
„Lermin”). Ştiu deja lecţia, niciodată nu dai buzna de capul tău într-un 
birou, e nevoie întotdeauna de un Termin telefonic! Am de coborât 
deci de pe Botzstrasse, pe câteva stradute, apoi pe Humboldtsstrasse, 
până la monumentala clădire principală a Universităţii (Hauptgebăude 
der Universităt), punctul zero al oraşului, Fiirstengraben Nummer 1, la 
intersecția cu Lóbdergraben, altă stradă străveche — substantivul Graben 
înseamnă de altfel „groapă, sant’, este un fel de element de compunere 
arhetipal, îl găsim frecvent în orașele vechi ale Germaniei, la Viena artera 
comercială principală se cheamă chiar aga, Graben! — E o clădire super- 
bă, nu foarte mare, dar armonioasă si bine proportionata, la doi pași de 
diferite „lucruri demne a fi văzute” (Sehenwiirdigkeiten), mai mari sau 
mai mici, pe care am apucat deja să le „bifez” deja în sejururile anterioa- 
re: ici o placuta pe casa unde a locuit Ernst Haeckel, colo o prăvălioară 
veche de sute de ani, apoi Grădina Botanică, cu arborii Gingko plantați 
de Goethe însuși, hanul Schwarzer Băr (Ursul Negru), unde se spune că 
s-a găzduit cândva si Martin Luther. 

In Hauptgebăude se intră printr-un portal lateral, de unde ti se deschi- 
de o generoasă curte interioară, ale cărei ziduri sunt napadite de iedera 
şi un fel de vita sălbatică. Intrarea principală este însă pe partea opusă, 
spre Lóbdergraben; masivă, de lemn, si este tot timpul deschisă. Unde- 
va, vizibilă, dar sobră, o placuta de marmură iti indica pe câţiva dintre 
marii profesori care s-au perindat pe aici, Hegel și Schiller printre ei. 
Într-un birou spaţios de la etajul I ma întâmpină Frau Ackerman și cole- 
ga ei de birou, foste redegiste, dar total convertite la gesticulatia demo- 
cratică, cu aplomb de autentic Beamter-i (funcţionari ai statului, spe- 
cie foarte pretuita); sunt amabile, mămoase și, după toate aparențele, 
îndatoritoare în îndeplinirea tuturor formalităţilor birocratice. Mustă- 
cioasa de Frau Ackerman, femeie coaptă, dar bine făcută, se topeşte 
de plăcere când i-am declarat la despărţire că e foarte drăguță (nett). 
Data viitoare îi voi duce o floricică în ghiveci, pentru birou. Am ochit 
în piață una arătoasă de numai 2 DM. Sigură pe sine, ea, Frau Acker- 
mann, e personajul-cheie din punct de vedere administrativ, mai tare 
chiar decât cancelarul și rectorul. Tine să îmi spună că doar ea cunoaște 
legile în toate detaliile. Este uimită de cât de bine am reușit să com- 
pletez mormanul de formulare pe care mi-l dăduse deunăzi. Îi explic 
că, desi vorbesc fără prea mare siguranță limba locului, sunt, orisicat, 
Sprachwissenschaftler și înțeleg toate limbile importante, inclusiv cele 
germanice. Sunt sigur că în doi ani voi reuși să vorbesc germana foarte 
bine. În ceea ce o priveşte, ea are un accent local, thuringian, atât de 
pronunţat, încât fac eforturi să o înțeleg. La urmă, după vreo jumătate 
de oră de discuţii, constatăm că totul e în regulă cu angajarea mea, mai 
trebuie să aduc numărul de cont bancar (pe care nu l-am primit încă 
de la poştă), traducerea legalizată a certificatelor voastre, pe care o va 
face Wolfgang Dahmen, și am cam terminat cu formalitatile. Am în- 
trebat-o de salariu. Îmi spune că, brutto, vor fi 3 800 DM, din care vor 
rămâne, după diverse popriri (pensie, şomaj, sănătate etc.) în jur de 
doar 2 200-2 300. La plecare, încearcă ea să mă consoleze, o să primesc 
înapoi o parte din taxele plătite, ceea ce o să fie foarte bine. Mie mi 
se pare, oricum, cam puţin! Dacă punem aproximativ 500 chiria, 800 
mâncarea, mai rămân 600-700 DM economii pe lună. Abonamentul 
la tramvai/autobuz este de 53 DM pe lună, asa că, dacă am locui toti 
trei în cartierul de blocuri, unde chiriile sunt mai mici, am da pe trans- 
port ceea ce am economisi pe locuinţă. Asa că vom rămâne probabil in 

centru, eventual în această rezidenţă în care sunt acum, care este foarte 
plăcută. Cu vecina, italianca Larciprete, nu m-am văzut încă, deși, se 
pare, este si ea, ca şi mine, o casnică: azi și-a făcut mâncare, legume si 
nu mai ştiu ce! Am simţit după miros. 


Fațada clădirii principale a Universității din Jena 


Am trecut si pe la bibliotecă, aflată în curs de transfer în noul sediu din 
vecinătatea Grădinii Botanice. O bibliotecară tânără îmi dă, în absenţa 
şefei de sector, Frau Kohler, câteva cărţi, pe încredere, până voi avea 
cartea de intrare, pe care ea nu stie cine mi-o va elibera. Iau o grama- 
tică a lui Bochmann, în nemteste, un manual de începători, pentru 
tânărul Jorg, iar pentru exerciţiile de traducere cu Katharina o carte 
de proverbe româno-germane de prin anii 1970, bine întocmită. O să 
meargă strună! Arunc încă un ochi peste cărțile din rafturi. Constat 
din nou că ai avea aici cam tot ce iti trebuie pentru studiul la teza de 
doctorat, dicționarele, inclusiv DLR-ul complet, colecțiile, de aseme- 
nea complete, ale principalelor reviste, SCL, „Limba română”, anale- 
le universităţilor, precum şi publicaţiile mai vechi, „Dacoromania” de 
la Cluj, „Arhiva” şi BIFR de la Iasi. Ca să nu mai vorbesc de marile 
publicaţii, dicţionare şi colecţii ale limbilor romanice mari, franceza, 
italiana, spaniola. Te aştept cu nerăbdare în calitate de (co)indrumator 


EREZIE PT RO MIÂINIĂ 


benevol, supliment la Doktorvater-ul tău legiuit, care a fost și al meu, 
dl. Arvinte! E deja ora 13, trec pe la magazinul alimentar mare, cu au- 
toservire, din Goethe-Galerie, imi iau doi cârnaţi thuringieni cruzi, un 
pumn de varză murată tocată (3,17 si respectiv 0,69 DM), o cutie de 
musli (2 DM) si una de instant cacao (2 DM) si, hai acasă! Dies unus! 


În drum, trec pe lângă un mare liceu, probabil cel mai important din 
oraş, o clădire masivă, impunătoare, cu ziduri groase si reci. Elevii si 
elevele sunt vorbareti și galagiosi, ca peste tot. Mi-l închipui pe Dinu 
printre ei. Mă voi duce cândva să sondez terenul mai îndeaproape. Pro- 
blema rămâne limba. Cred că ar fi mai bine ca tu, Dinu, să faceţi un an 
pregătitor de germană intensivă. Ajuns acasă, fac cunoştinţă cu familia 
Frau si Herr Krehl, stăpânii casei! Ea este un fel de administratoare, 
mă invită în biroul ei, în holul de la intrare, îmi explică pedant ce citi- 
sem deja în prospectul găsit in cameră, îmi urează şedere plăcută si mă 
asigură că îmi stă la dispoziţie oricând am nevoie de ceva. Contrac- 
tul de închiriere mi-l va pune la dispoziţie în câteva zile. Mai simpatic 
îmi pare Herr Krehl, Hausmeister-ul clădirii, adică omul bun la toate, 
reparaţii curente, electricitate, instalaţii etc. M-a abordat la venirea din 
oraş, ca să se prezinte, în mica grădină unde mesterea ceva la niște tufe. 
Îmboldit de foame, imi frig la cuptor doi din cárnatii cumpăraţi ieri, pe 
care îi mănânc cu varza murată (saure Kraut), gustoasă. Efortul m-a 
doborât, așa că, privind la televizor, pe la ora 16 adorm tun și mă tre- 
zesc tocmai la ora 20! 


Urmăresc ştirile si programul politic. Se brodeşte că azi este o zi sim- 
bolic importantă, pe toate canalele imagini și comentarii despre eve- 
nimentul zilei, şedinţa festivă a Bundestagului la Berlin, care se tine 
în clădirea vechiului Reichstag, nimicită de bombardamentele aliaților 
la sfârșitul războiului. Refăcută, cu o gigantică cupolă transparentă 
cam futuristică în locul celei originale, clădirea ca atare va păstra nu- 
mele istoric Reichstag, evocator atât al gloriei trecute, cât și al nefastei 
perioade naziste. Preşedintele Parlamentului, Thierse, şi noul cancer 
Schréder (social-democrat), ca și ceilalți vorbitori, declară si reconfir- 
mă atașamentul germanilor fata de noua Germanie, reunită, democra- 
tică, liberă si hotărâtă să îşi menţină angajamentele euro-atlantice, dar 
subliniază deopotrivă si noua etapă a unităţii tuturor germanilor, defi- 
nită ca etapă a unor responsabilități sporite. Helmuth Kohl, cuminte si 

îmbătrânit, vizibil emoţionat, este arătat insistent de camerele de luat 
vederi şi evocat ritualic de vorbitori. În Kosovo, lucrurile par să se fi în- 
curcat. Fluxul de refugiaţi spre Vest continuă. Slobodan Miloșevici nu 
dă semne de cedare. Un interviu cu viceprim-ministrul Bulgariei. Bun 
vorbitor de germană! Evident că Bulgaria e o prietenă a Germaniei, 
deh, aliată în ambele războaie. Pe noi nemții ne ignoră, la fel cum și noi 
îi ignorám cu fumurile noastre „francofone. Cam asta ar fi povestea 
zilei de azi. 


Acum má duc să îmi iau „cina” de miezul nopții (musli cu lapte) și să 
mă apuc de lectura de noapte, Der Spiegel. Încă nu am început „cerce- 
tarea. Pentru început, voi finaliza două articole mai vechi, cel despre 
Miron Costin ca traducător al lui Toppeltinus si cel despre terminolo- 
gia filozofică actuală. 


Jena, marti, 20 aprilie 1999. La prima întâlnire cu studenţii din orar, 
la ora 10,30, apare o singură studentă, Katharina Mihlmann, de 20 de 
ani. A urmat două semestre cu Wolfgang Dahmen și cu Luminiţa Fassel, 
dar nu ştie mai nimic românește. Cursul fiind de traducere, i-am dic- 
tat pe nemteste vreo zece-douăsprezece proverbe simple si am ajutat-o 
să le traducă în românește, dându-i mai toate cuvintele şi explicându-i 
formele. A fost de vreo sapte-opt ori in România, unde frate-său s-a 
însurat cu o unguroaică din Ardeal. După ore am o conversaţie cu Frau 
Sattler, secretara, despre costul închirierii unui apartament în oraş. Cel 
mai ieftin posibil, între 10 şi 12 DM pe metru pătrat. Mă va ajuta să 
caut prin ziare, când voi avea nevoie. În Lobeda-West, ea plătește pen- 
tru un apartament de 60 de metri pătraţi exact 700 DM, cu căldura 
inclusă. Enorm! Vom sta până la urmă, probabil, toti trei într-o gar- 
sonieră. Două camere e mult prea mult. Trec pe la serviciul tehnic, de 
unde mi-am luat o cartelă electronică nou introdusă, care serveşte de- 
opotriva şi de legitimatie (Benutzerausweiss) la bibliotecă si pentru fo- 
tocopiatoare, după principiul cărților bancare. M-am enervat că mi-au 
cerut o taxa de 5 DM. M-am enervat inca si mai tare când la Mensa 
(cantina studențească) de pe Philosophenweg, pentru o portie minus- 
culá de macaroane cu sos si o frunză de salată, mi-au cerut 5 DM, pret 
dublu fata de studenţi! 

Hotărât lucru, Germania e în criză, încă dormitează după reunificare, 
nu mai este raiul abundent si ieftin de acum 10 ani. Mă întreb cum 
trăiesc unii cu 800 DM pe lună, după cum citesc prin ziare că ar fi ve- 
nitul minim! Nu má voi mai duce la cantină. Cu 5 DM îmi iau patru 
cârnaţi thuringieni sau jumătate de kilogram de carne sau două pizze 
mari. Va trebui să mă descurc acasă cu mâncarea. Neplăcut este că nu 
am în preajmă nicio băcănie, iar până în centru trebuie să cobor și să 
urc dealul, distanța cam de la poarta curţii de la Seimeni până la Du- 
năre! Vrand-nevrand, sunt silit să mă misc zilnic. Dimineaţa e foarte 
răcoare, după-amiaza e soare şi cald, transpir urcând dealul spre casă. 
Frau Sattler, secretara, îmi dă telefon să mă întrebe când îmi pun Spre- 
chstunde, adică ora de audienţe cu studenţii. Cred că miercurea, după 
cursul cu începătorul Jorg, adică la ora 13,30. 


La încheierea unei lungi zile de singurătate și disperare mocnită, somn 
de după-amiază, apoi, la începutul serii, urmăresc stiri si comentarii po- 
litice pe diferite canale. Remarc un puternic regionalism, foarte vizibil 
pe canalele tv ale diverselor landuri. Cel mai particularizant, inclusiv în 
limbă, este Bavaria. Vestul Germaniei (Renania, Westfalia) mi se pare 
mai prietenos, mai deschis, mai atins de aripa romanitatii. Stii că a exis- 
tat cândva şi a supraviețuit câteva secole, până să fi fost re-absorbită de 
oceanul teutonic, o populație rhenano-romanică? Restul — cam rigid 
si nesărat, de exemplu Brandemburgul, parte a vechii Prusii. Desi ma 
simțeam stingher și oarecum marginal acolo, încep să resimt un ascuţit 
dor de Paris, cu trepidatia, culorile, nonsalanta si libertăţile lui de Ba- 
bilon modern, unde nu-i păsa nimănui de mine. Aici totul pare să tipe 
la mine că sunt străin. Totul se plăteşte. Ca să economisesc, trebuie să 
nu ies din casa. Dacă nu ies din casă, atunci claustrofobia isi arată colții. 
Televizorul, tovarăș pervers, mă ajută să exersez, deși pasiv, înțelegerea 
germanei, dar îmi si omoară timpul. Mă chinuie întrebarea: cum vom 
trăi toti trei în această singurătate? [Nu a fost cazul! Sociabilitatea şi 
talentul de comunicator al destinatarei acestor însemnări epistolare au 
făcut ca în cei aproape doi ani cât am stat la Jena împreună cu fiul nos- 
tru, Dinu, să ne simţim foarte bine, locuind foarte confortabil, in ele- 
ganta rezidenţă universitară a Universităţii, de pe Humboldtstrasse, pe 
malul râului Saale, la doi pași de Schillerkirche, biserica în care s-a cu- 
nunat marele poet Friedrich Schiller. Mai presus de orice în etapa ace- 
ea, am reușit să consolidăm o solidă și sinceră prietenie cu Wolfgang și 

Uschi Dahmen. Am reușit de asemenea să ne facem și alti prieteni, să 
călătorim mult, la Erfurt, Berlin, Dresda, Gotha, Naumburg, Bamberg, 
Nürnberg etc., să strábatem in lung și în lat Thuringia, cu piciorul sau 
cu automobilele prietenilor Anka Zinserling, Manfred Brósig si Elrun 
Uschkrat. Din păcate, fericita „reunire a familiei” a întrerupt acest „flux 
epistolar” cu destule accente sumbre. — Adaos din noiembrie 2021 J. 


Perioada de acomodare se sfârşeşte. Trebuie să mă apuc de lucru, dar 
nu mă pot hotări de unde să încep. Câteva ore am citit o gramatică 
a limbii române, Grammatik der rumänischen Sprache der Gegenwart, 
de Arthur Beyrer, Klaus Bochmann și Siegfried Bronsert, apărută la 
Lepzig in 1987. Orientarea este pe linia vulgatei românești a ultime- 
lor decenii, diferită de cea vestică, mai nuanţată în chestiunile istorice 
„fierbinţi”, cum ar fi continuitatea în Transilvania sau rolul romanitatii 
sud-dunărene. Este posibil ca autorii, din fosta RDG, să fi fost ,rápiti" 
întru socialism si educati, poate, in România anilor '50-60. Interesul 
ştiinţific fiind nul, am vrut să-mi însuşesc terminologia gramaticală, 
din fericire foarte latinizantă. Probleme sunt cu genul termenilor gra- 
maticali: der Kasus, dar das Masculinum etc. etc. Voi ajunge vreodată 

să stăpânesc această întortocheată limbă, măcar cât franceza? Încă o 
vorbesc cu poticneală și cu trac, terorizat — cum n-ar trebui să fiu! — 
de corectitudinea exprimării. De citit, slavă Domnului, o citesc fără 
mari probleme. De fapt, acesta este si tipul de exersare pe care l-am 
practicat atâţia ani. [Trebuie să notez că, între timp, germana a devenit 
limba mea de predilecție, în care má simt aproape ca „acasă” și la care 
prefer să apelez, dacă împrejurările o permit, ca limbă „de comunicare 
internaţională”. — Adaos din noiembrie 2021] 


Vă voi trimite câte o scrisoare lunea, alta vinerea, ca să primesti ritmic, 
nu prea des, ca să nu vá plictisiti. Acum, peste o oră, mă voi întâlni 
cu Dahmen și cu Frau Siegemann directoarea institutului, specialis- 
tă în probleme de didactică, ca să discutăm problema şcolii lui Dinu. 
Sper să mă lămuresc în cât mai multe amănunte, îmi voi nota întrebă- 
rile esenţiale pe care le voi pune: problema limbii, a actelor necesare, 
programe de învățământ, programul școlar, perspective, echivalări, alte 
opţiuni etc. Detalii amănunțite vă voi da în scrisoarea care urmează. 
Între timp, voi fi primit prima ta scrisoare, cu ecourile reîntoarcerii tale 
de la Paris la Iasi, si vom fi vorbit la telefon. Vă sărut pe amândoi cu dor, 
mai ales pe Dinu, pe care nu l-am văzut de mai bine de trei luni. Eugen 

Abstract 
The author recounts his human and professional experiences in 1999-2001, 


during which time he worked at Jena Friedrich Schiller University as a lec- 
turer in Romaninan language and visiting researcher. The present episode 
narrates the first days of the installation in Jena. 

„Amo, ergo sum”. Un răspuns 
de inspirație patristică 
la celebra sentință cartezianá 

La începutul unei secțiuni din Studii de te- 
ologie dogmatică ortodoxă, Dumitru Stăni- 
loae invocă o cunoscută sentință carteziană: 
„cogito, ergo sum”. După câteva consideraţii, 
amintește spusa patriarhului Calist din Con- 
stantinopol, din secolul al XV-lea: „amo, ergo 
sum’. Va sustine că ambele enunturi, desi sub 
intentionalitati mult diferite, ne descoperă 
omul ca persoană, ca ființă în comuniune cu 
ceilalți. Prin urmare, cum adaugă într-un alt 
loc, ar fi mai potrivit să spunem: „Eu sunt, 
pentru că suntem noi" Cu alte cuvinte, „sunt 
conştient de existenţa mea /.../ pentru că nu 
sunt singur”*. Nu cred cá e ușor de întâlnit un 
asemenea demers interpretativ în legătură cu 
enunţul cartezian, pe cat de neașteptat la pri- 
ma vedere, pe atât de comprehensiv şi elevat. 
Filosoful modern nu mai apare acum așa cum 
e văzut de obicei în ultima vreme, ca o sursă 
a relelor lumii noastre ( individualism”, „du- 
alism metafizic”, „secularism” etc.). Dimpo- 
trivă, apare ca un om cultivat şi sensibil, care, 
atent la sine si la lumea celor omenești, caută 
să înțeleagă ceva în legătură cu această lume. 
În cele ce urmează mă voi opri asupra felului 
în care decurge, în aceste pagini, limpezirea 
ideii amintite mai sus. 


ENE PT RO MIÂINIĂ 


Ştim cum caută Descartes să ajungă, în cea de-a doua dintre Meditatiile 
metafizice, la certitudinea faptului de existență („ego sum, ego existo”)°. 
Pentru început, supune probei îndoielii cunoștințele deja dobândite, 
mai ales sursa lor sensibilă si cea logică. Are in vedere inclusiv datele 
cu valoare categorială, precum natura celor sensibile, formă, spaţiu si 
timp, realitate sau aparenţă a celor existente. Va pune la lucru în acest 
sens ipoteza existenţei unui „geniu rău” („spirit înşelător, deosebit de 
puternic si de iscusit” )*. Cu această ipoteză, îndoiala ia o formă de li- 
mită, hiperbolică, aşa cum s-a spus. Constată însă imediat că eul care se 
indoieste — si care poate fi complet înşelat de geniul rău — există ca ata- 
re („Fără îndoială că atunci și eu exist, de vreme ce mă înșală; şi înşele 
oricât e în stare, el nu va face totuși niciodată ca eu să nu fiu nimic, atâta 
timp cât voi socoti că sunt ceva”). În fond, îndoiala reprezintă un act 
al cogito-ului, ceea ce înseamnă că eul care se îndoiește cugetă și, prin 
chiar acest fapt, există. Descartes tinde să ducă la limită un asemenea 
gând („Eu sunt, eu exist; e lucru sigur. Cât timp însă? Atâta timp cât 
cuget...”). 


Cumva surprinzător, Dumitru Stăniloae apreciază de la bun început 
judecata filosofului francez, faptul că persoana umană e văzută ca „o 
existență conștientă de sine’. Unele diferente de înțelegere sunt însă sesi- 
zabile, căci discuţia priveşte acum tocmai persoana umană si nu omul în 
genere. Actul cugetării, de exemplu, apare „ca un act al persoanei îndrep- 
tat spre ea însăși, deci ca un act al conştiinţei de sine”. Întreaga atenție va 
fi deplasată către caracterul personal al unui asemenea act. Prin urmare, 
cel care cugetă cu privire la sine caută să afle ceva concret și orientativ 
pentru sine, să afle, bunăoară, „cel puţin ce este, de unde este și cu ce 
rost este?” Omul înţelege, de pildă, că „nu este de la sine’, nu-și are sursa 
originară in sine, dorind să stie atât „cine l-a adus la existență”, cât și „în ce 
calitate si în ce scop” Ca existență cugetătoare, simte nevoia de a formula 
întrebări ce privesc atât faptul existenţei sale („ce anume este?”), cât și 
sensul acesteia („de unde este şi cu ce rost este?”). 


As spune că, reluând chestiunea în acest fel, Dumitru Stăniloae reori- 
entează de fapt întreaga discuţie. Din una prevalent analitică, asa cum 
o aflăm în tradiţia carteziană, ea devine una comprehensivă, cu o miză 
existențială. Nu mai priveşte, de exemplu, eul în genere, ci o persoană 
vie, concretă. Nici conștiința în genere, ci conștiința personală de sine. 

Intenţia de a ști ceva cu adevărat cert se însoțește cu intenţia de a înțelege 
ce anume îi este propriu persoanei omenești. 


Însă când anume cineva și-ar pune întrebări de felul celor de mai sus? 
Probabil când ar trăi o formă distinctă de trezie (,trezvie", cum spune 
aici Dumitru Stăniloae). Sau o formă aparte de atenţie cu privire la sine 
(„deşteptăciune”, în măsura în care a fi deştept înseamnă a fi treaz)“. In 
acest caz, certitudinea carteziană cu privire la sine (ego sum), deşi impor- 
tanta, nu apare suficientă prin ea însăși. Nu-ţi spune mai nimic, bunăoară, 
despre tine ca persoană și despre prezenţa celorlalți. Pare să-l lase singur 
pe acela care se întreabă. Or, nevoia de sens cu privire la sine înseamnă 
simultan nevoia de sensul căutat de ceilalți. Faptul personal de existență 
se descoperă ca fapt de coexistenta. ,,/V/ointa conştiinţei de a se lămuri 
despre existenţa sinei sale si trebuinta de a răspunde la întrebările amin- 
tite despre ea au nevoie si de ştirea despre existenţa celorlalte persoane si 
de răspunsul la aceleași întrebări cu privire la ele”. Sunt numite aici două 
intentionalitati proprii conștiinței de sine. Pe de o parte, nevoia omului 
de a se lămuri cu privire la sine, iar pe de altă parte, nevoia de celălalt și 
de relaţia concretă cu semenii. Aceste două deschideri — intentionalitati, 
cum le si numește — sunt definitorii oricărei persoane. Iar cea de-a doua 
e adusă cu toată evidenţa în fata. In fond, conştiinţa propriei existente are 
nevoie de conștiința existenţei celorlalți. Aceasta din urmă nu doar clari- 
fică sensul propriu de existenţă, ci îl îmbogățește, fapt exprimat prin ide- 
ea, neașteptată într-un fel, a unui „plus de existență”. Acesta se dovedește 
a fi tocmai „viaţa sporită” a fiecăruia prin comunicarea cu ceilalți. Când 
ajungem să stim unul de altul, „cunoaștem si mai mult că existăm”, „de 
fapt existăm şi mai mult”. 


Dumitru Stăniloae observă aici că, prin cogito, înţeles ca act personal al 
J J 5 
constiintei de sine, are loc atât raportarea la sine, cât şi raportarea la al- 
E y J J E] 
tul. Aceasta din urmă apare mai însemnată decât altele, căci le implică pe 
) 
celelalte şi le oferă o deschidere nelimitată. Explicaţia o aduce, din nou 
3 5 ) ] 
diferența dintre atitudinea pur cognitivă si cea intelegatoare: „ştirea mea 
E 5 5 »5 
despre tine nu e o stire pur teoreticá, nu e o stiintá despre un obiect pasiv si 
» J > > 3 
orb, pe care-l pot folosi numai eu cum voiesc”®. Dimpotrivă, eu „întâlnesc 
> ) » 
în tine un alt subiect, care îmi acordă o anumită importanţă, care îmi dă un 
J $2 
ajutor in mod liber", asa cum si altul aflà cu privire la mine. Intervine astfel 
J 5 5 
yO preţuire mutuală”, care, între unele persoane apropiate, devine iubire, o 

reală „comunicare de putere”. Relaţia proprie cu celălalt e susținută de iubi- 
re si tinde să devină ea însăși iubire. Sigur, poti avea in vedere ce se petrece 
cu făptura omenească în lume, destule căderi în care e atrasă. Noi vedem 
adesea indiferența sau disprețul unuia fata de altul, voința excesivă de sine 
şi nevoia de stăpânire, însă nu acestea sunt adevăratele puteri ale omului. 
Ele sunt altele, precum grija, înțelegerea mutuală sau iubirea, care, înainte 
de-a avea o semnificație morală, au una ontologică, fiind constitutive mo- 
dului omenesc de a fi. Astfel aș înțelege faptul că Stăniloae evocă înainte de 
orice imaginea omului în lumina înălțătoare a creației. E lăsată deoparte, 
pentru o clipă, imaginea celui căzut, ființa afectată de indiferenţă sau ură. 
Cred că are dreptate. Nu poti înţelege căderile omului, starea lui deficitară 
în lume și printre lucruri, dacă nu întrevezi în prealabil ceea ce poate valora 
ca imagine proprie. Exact ca atunci când nu-ți poti da seama de adâncimea 
reală a unor prăpăstii dacă privirea nu a întâlnit în prealabil înălțimile mi- 
nunate din preajmă. 


Revine aici la spusa memorabilă a unui învățat din secolul al XIV-lea, Ca- 
list din Constantinopol, anume „iubesc, deci sunt”. Când ai în vedere omul 
ca persoană, această spusă apare mai potrivită decât altele. Ea aduce în 
față un alt gen de evidenţă a ființei omenești, ca persoană alături de alte 
persoane şi într-o experienţă exemplară, asa cum este „comunicarea prin 
iubire”. Prin spusa de mai sus, se poate înțelege de unde vine acel „plus 
de existență” despre care a fost vorba. Calist din Constantinopol reuşeşte 
să arate un lucru esenţial, „că în comunitatea prin iubire, fiecare persoană 
trăiește mai mult existența decât prin cugetarea separată la sine sau la 
alţii”. Aşadar, „plusul de existență” vine „dintr-o comunicare reciprocă a 
existenţei prin iubire” Prin aceasta, oamenii dovedesc „o fratietate între 
ei’, faptul că „sunt făcuţi pentru a-şi comunica puterile existenţei, pentru 
a se înțelege si ajuta”?. Or, comunicându-și puterile existenței, precum 
iubirea si prețuirea mutuală, oamenii au parte de „o trăire mai boga- 
tă a existenţei”. Pot astfel să intrevadá un răspuns la una din întrebările 
initiale („de unde suntem?"). „Oamenii nu se simt numai ca frati, ci /.../ 
ca având o origine comună. Fraternitatea trăită de ei e unită cu trăirea 
unei origini comune și e confirmată de ea”. 


Într-un alt loc, va fi exprimat si mai clar noul înţeles al enuntului cartezian. 
» «Cogito, ergo sum» e de înţeles, de fapt, ca: sunt conștient de existența mea 
pentru că e în comunicare cu a ta, pentru că nu sunt singur”. Reaminteste 

faptul ca ideea e anticipata, cu un plus de limpezime, de spusa patriarhului 
Calist: „iubesc, deci sunt” Această spusă priveşte deopotrivă conștiința de 
sine si conștiința de altul, existența proprie si existenţa celorlalți'!. Dumi- 
tru Stăniloae va reface aici dictonul clasic în enunturi realmente admirabi- 
le. „De aceea e mai drept să spun: «Eu sunt pentru că esti tu si este si el». 
/.../E mai drept să spun: «Eu sunt pentru că suntem noi», sau: «eu am 
fiinţa umană pentru că o trăiesc în relaţie cu tine, cu el sau ea, cu voi si cu 
ei». Cum vedem, formula carteziană primeşte o interpretare mult diferită 
de cea clasică, fără a i se nega în acest fel o anume însemnătate. 

Acel „plus de existență”, amintit de autor în mai multe rânduri, datorează 
enorm puterii omeneşti și în același timp neomenești de a iubi. Atinge o 
altitudine maximă când omul devine „subiect al harului”, când trăiește „un 
nou plus /de existenta/, şi anume cel mai uriaș, căci e dumnezeiesc”. Desi 
făptură creată, omul are acces la viata veşnică. „Paradoxul omului urcă ast- 
fel la suprema treaptă. El este creatură, dar o creatură făcută subiectul vieții 
dumnezeiesti, creatură indumnezeita””. Într-adevăr, un adevăr ce scapă lo- 
gicii noastre obișnuite. Mai bine spus, un paradox ce deschide către multe 
altele. Bunăoară, persoana umană se regăseşte în sine și deopotrivă dincolo 
de sine. Iubirea fata de o altă persoană e legată de timpul trăit si, deopotrivă, 
mai presus de acesta". Omul poate accede dincolo de sine, însă niciodată 
doar prin sine. Trăieşte în timpul ce-i este dat si, deopotrivă, sub semnul 
veşniciei. Află în iubire frumuseţea întrupată și fragilă a acestei vieți, nu mai 
puţin însă ceea ce nu cunoaşte moarte. 


Aşadar, prin conștiința personală de sine se anunţă o dublă intentionalitate. 
Nu doar nazuinta cuiva de a se lămuri cu privire la sine, ci deopotrivă 
nevoia de a comunica in mod concret cu semenii si de a fi în comuniu- 
ne cu aceştia. Este ceea ce Dumitru Stăniloae numeşte, încă din scrieri- 
le timpurii, ,,intentionalitatea spre comuniune”. Rostul vieţii este însăși 
iubirea fata de semeni si fata de izvorul tainic al vieții, izvor din care ea se 
hraneste’’. Dacă omul ar rămâne doar la acele sensuri pe care le descoperă 
în lume, s-ar simţi fie sărac în privinţa sensului, fie lipsit de orice sens. „El 
ar rămâne în monotonie si ar găsi în moarte o eliberare de plictiseală, sau 
o justificare, când de fapt moartea privează toate de sens; adică ar găsi o 
justificare absurdă a nonsensului”"S. În definitiv, adevăratul sens se verifică 
în fata timpului si a morţii, prin aceea cá nu se supune acestora, nu dispare 
fără urmă în golul lor, ci se deschide liber către ceea ce le transcende. 

Note | 


"Cf. Dumitru Stăniloae, Studii de teologie dogmatică orto- 
doxă, Editura Mitropoliei Olteniei, Craiova, 1999, p. 157. 
Face acest lucru și în alte locuri, fie direct (în aceeaşi scri- 
ere, secțiunea B, cap. V, sau într-un comentariu la Sf. Isaac 
Sirul, Cuvinte despre sfintele nevointe, în Filocalia, X, p. 325, 
notă), fie indirect (de exemplu, în Iisus Hristos sau restau- 
rarea omului, ediţia a doua, 1993, p. 124). Mentionez că 
la cele discutate cu Dumitru Stăniloae în aceste pagini 
m-am referit iniţial într-un articol publicat în „Scriptor”, 
nr. 1-2, 2020, de unde reiau aici câteva gânduri. 

"Ibidem, p. 233. 

3 Spusa carteziană apare pentru început în Discurs asupra 
metodei (1637), secţiunea a IV-a, iniţial în franceză. Apoi, 
sub o nouă formă, în Meditaţii metafizice, II (redactată in 
anii 1639-1640, scrierea a fost publicată iniţial în latină, 
1641): „ego sum, ego existo". Reapare in forma inițială, dar 
în latină, în Principiile filosofiei (1644), partea întâi, $ 7: „co- 
gito, ergo sum’. Mai târziu e reluată ca atare („dubito, ergo 
sum, vel, quod idem est, cogito, ergo sum”) într-un fragment 
dintr-o scriere neîncheiată, datând probabil din anii 1647- 
1648, publicată postum. 

^ René Descartes, Meditationes de prima philosophia, tradu- 
cere din latiná de Constantin Noica, Bucuresti, 1937, p. 19. 
*Dumitru Stániloae, op. cit., p. 157. 

é „Omul deştept e si omul treaz, trezit la conștiința de 
sine, dar şi omul care îşi dă un răspuns la amintitele între- 
bari, ca si la cele care sunt în jurul lui si chiar despre cele 
care trebuie sa le faca” (ibidem). 

"Ibidem, pp. 157-158. 

* Ibidem, p. 158. 

? Ibidem. 

?? [bidem, p. 159. 

" Ibidem, p. 233. 

? Ibidem, p. 163. 

8 Ibidem, p. 165 

14 Cf. Dumitru Stăniloae, Iisus Hristos sau restaurarea omu- 
lui (1943), Editura Omniscop, Craiova, 1993, p. 123. Cum 
adaugă, intentionalitatea spre comuniune cu semenii este în 
ea însăși iubire (p. 125). Un comentariu atent cu privire la 
această chestiune face Silviu Eugen Rogobete în O ontologie 
a iubirii. Subiect si Realitate Personală supremă în gândirea pă- 
rintelui Dumitru Stăniloae, Polirom, Iaşi, 2001, p. 94-99. 

'S Dumitru Stăniloae, Studii de teologie dogmatică ortodo- 
xă, p. 160. 

16 Ibidem, p. 169. 

TA „Amo, ergo sum”: A patristically inspired answer to the famous 


= | Cartesian sentence 
Keywords: Descartes („cogito; ergo sum”); Patriarch Callistus („amo; 
Abstract ergo sum”); Dumitru Stăniloae („| am; therefore we are”) 


At the beginning of a section in Orthodox dogmatic theology studies, Dumitru 
Stăniloae invokes a well known Cartesian sentence: „cogito, ergo sum” After 
several considerations, he reminds us of the saying of Patriarch Callistus of 
Constantinople, from the 15th century: „amo, ergo sum”. He further argues 
that both statements, even though they are under quite different intention- 
alities, reveal to us man as a person, as a being in communion with the oth- 
ers. Thus, as he points out in another context, it would be more appropriate 
to say:,| am, therefore we are” | do not think that it is easy to come across 
such an interpretative approach in regard that Cartesian statement, just as 
unexpected at first site and as comprehensive and elevated. 

(1) FLUIDITATE SOLIDĂ 


La Eminescu, in momente si spatii de tih- 
na, apele se pravalesc de pe tapsan ,in ropot 
dulce”, izvoarele „sar in bulgari fluizi” peste 
prund, în timp ce, dimpotrivă, mii de „fluturi 
mici albaștri” și de „roiuri de albine” „curg în 
râuri sclipitoare peste flori de miere pline” In 
acest univers aparte, ritmul lucrurilor nu poa- 
te fi decât „molatic”, se desfăşoară cu înceti- 
nitorul. „Ia panta rhei”, fie! Dar nu oricum!... 
Ai impresia că asisti la trecerea domoală și vi- 
zibilă dintr-o stare de agregare într-alta, însă 
petrecută într-un mod ireal, ca transformarea 
polenului în miere fără mijlocirea albinelor. 
(Mierea e deja acolo, pentru cei care știu să 
o culeagă.) Sunt secvențe de zăbovire întru 
savurarea imperceptibilului si a inefabilului, 
cand pana si timpul, imblanzit, se opreste sa 
mănânce din palma poetului zahăr sublimat, 
căci (nu-i așa?): „Nu e păcat / Ca să se lepede 
/ Clipa cea repede / Ce ni s-a dat?" 


* În primă instanță, aceste note de lectură și impresii au 
fost scrise şi „postate” disparat, printre altele asemănă- 
toare, pe pagina mea de Facebook, în ultimele luni. Dând 
curs invitatiei binevoitoare a domnului redactor-şef Ale- 
xandru Bantoş, am consimţit să le public şi aici, nu înainte 
de a face unele retusari si precizări suplimentare. 

(2) SEM(N)IOTICĂ 


Tata (dacă nu veți fi observat deja) câțiva sâmburi de semioticá presárati, 
pe un teren destul de restrâns, în Scrisoarea III de Mihai Eminescu, 
într-o anume parte a textului: 

„La un semn, un țărm de altul, legând vas de vas, se leagă...” 
„La un semn deschisă-i calea si se-apropie de cort...” 

„Să ne dai un semn şi nouă de mila măriei tale...” 

„N-au avut decât cu ochiul ori cu mâna semn a face...” 
yCalaretii implu câmpul si roiesc dupa un semn.... 


(3) LICENŢĂ POETICĂ 


Dacă veţi citi versurile gazelului de mai jos, plasate ca motto la începutul 
poemului Călin (file din poveste), este posibil să nu sesizati o „greşeală” 
gramaticală făcută intenționat de Eminescu. 


„Toamna frunzele colindă, 
Sun-un grier sub o grindă, 
Vântul jalnic bate-n geamuri 
Cu o mână tremurândă, 
Iară tu la gura sobei 

Stai ca somnul să te prindă. 
Ce tresari din vis deodată? 
Tu auzi pasind în tindă — 

E iubitul care vine 

De mijloc să te cuprindă 

Şi în fata ta frumoasă 

O să tie o oglindă, 

Să te vezi pe tine insati 
Visătoare, surâzândă” 


Vedeţi cât de natural face Eminescu să sune următoarele cuvinte: „Şi în 
fata ta frumoasă / O să tie o oglinda...”? Interesant este că Eminescu nu 
a scris așa: „Şi in fata feţei tale frumoase...” Pentru a evita repetiţia (sau, 
pesemne, și din raţiuni ludice), el a preferat să topeasca subst. fata (a 

doua , fat") in locutiunea prepozitionala în fata. Este însă evident că e 

vorba de chipul oglindit aici, si nu de altceva, cum, de altfel, se vadeste 
mai clar, poate, dintr-o variantă consemnată de Perpessicius: 


„E iubitul... cu o mână 

Al tău trup o să-l cuprindă, 
Cu cealaltă el în fata 

O să tie o oglindă 

Să te vezi pe tine insati 


Visătoare! surăzândă [!]”!. 


(4) MUZICALITATE 


Pentru a arăta că Eminescu era conştient de propria valoare și de faptul 
că era genial, se citează adesea această însemnare a sa lăsată pe margi- 
nea unui manuscris: „Dumnezeul geniului m-a sorbit din popor, cum 
soarbe soarele un nour de aur din marea de amar’. 


Într-adevăr, geniile ştiu că sunt genii si unii nu se sfiesc să o declare 
în public, cum făcea, bunăoară, Salvador Dali (afirmând, într-un inter- 
viu, că nu poate picta frumos, fiindcă el este un geniu; doar pictorii 
mediocri pictează frumos, adăuga el). 


Pentru mine fraza de mai sus dovedește si altceva: faptul că la Eminescu vir- 
tutea muzicalitatii (sau a eufoniei — calitate stilistică particulară) se vadeste 
din plin chiar şi atunci când scrie proză. Avem de-a face aici cu o bijuterie 
aliterativă. Să se urmărească felul in care se rostogolesc anumite vocale si 
consoane — sau chiar grupuri de sunete — când trecem de la un cuvânt la 
altul (sau de la o pereche de cuvinte la următoarea pereche de cuvinte)... 


(S) ÎN ABSENȚA DEFINIȚIEI 


Cuvântul definiție provine, în ultimă instanţă, din lat. definitio, care, la 
rându-i, îşi are punctul de plecare în finis (semnificând “hotar, graniță, 
limită”); deci, a defini înseamnă, in... definitiv, ‘a delimita! 


Dar, când ai de-a face cu lucruri pe care nu le poti defini, cum procedezi ori 
ce mai poti spune? Ei bine, poti face ca Eminescu, când încearcă (descriind 
călătoria Luceafărului către Demiurg) să surprindă, cumva, ceea ce este 
imposibil de definit, adică acel „ceva” care nu se cuprinde între „hotare”: 

„Căci unde-ajunge nu-i hotar, 
Nici ochi spre a cunoaște, 

Şi vremea-ncearcă în zadar 
Din goluri a se naşte. 


Nu e nimic si totuși e 
O sete care-l soarbe, 
E un adânc asemene 
Uitării celei oarbe” 


Fericiti sunt poeţii că au la îndemână astfel de soluţii de „capturare” 
a inefabilului! Bine zice Giuseppe Ungaretti: „Între o floare culeasă și 
alta dăruită / inefabilul neant”, („Tra un fiore colto e l'altro donato / 
l'inesprimibile nulla" [G. Ungaretti, Eterno])?. 


Note | ! Vezi M. Eminescu, Opere, vol. I: Poezii tipărite în timpul 
vieții. Introducere, note si variante, anexe, Ediţie critică în- 
grijită de Perpessicius, Fundaţia pentru Literatură si Arta 
„Regele Carol II”, București, 1939, p. 422. 

? Giuseppe Ungaretti, Poezii, Ediţie bilingvă italiană — româ- 
nă, Editura pentru Literatură, Bucureşti, 1968 (în româneşte 
de Miron Radu Paraschivescu si Alexandru Balaci). 


Brief remarks on some of Eminescu's texts 


Keywords: Eminescu literary works; oxymoron; alliteration; meta- 
phor; semiotics 

Abstract 
In this article, | aim at presenting and analysing some interesting facts en- 


countered in Eminescus literary works, mainly in his verses. Some of the 
respective facts belong to the expressive side (as figures of style). For in- 
stance, the use of oxymoron conveys, in a certain poem, the impression of 
"fluid solidity"; and the use of alliteration creates, even in prose, the effect of 
euphony or musicality (a particular virtue of Eminescus style). One can also 
comment, from a semiotic point of view, on Eminescu's frequently employ- 
ng the term semn 'sign in a famous piece of poetry. Highly interesting is the 
manner in which the same poet tries to metaphorically grasp the essence of 
those cosmic things that cannot be properly defined, or the way in which he 
ntentionally makes a grammar “mistake” for stylistic reasons. 

DINTRE inovațiile lexicale ale ultimelor de- 
cenii, pe primul loc, fără concurenţă reală, se 
aflau, până nu demult, compusele cu euro-*: 
orice (sau aproape orice) putea fi raportat la 
integrarea europeană, dar în special la o viziu- 
ne a integrării respective! 


IATĂ CĂ, până mai dăunăzi, în dicționare 
(destul de recente) erau de găsit doar câte- 
va „intrări” ferme: adjectivul euroasiatic, ce 
pornește, în fond, de la Eurasia (nume pentru 
masa continentală formată din Europa şi Asia, 
ce poate fi considerată ca un supracontinent), 
euroatlantic (o combinaţie comparabilă, de 
factură politico-geografică), eurodolar şi euro- 
deputat. Au apărut, destul de repede, eurosport 
(şi eurogol) dar, iute şi degrabă, ne-am integrat 
şi în Eurovision. 


* În limbajul publicistic românesc contemporan exis- 
tă o bogată serie de cuvinte compuse cu euro-, care 
combină termeni ai corespondentelor din limbajul 
internaţional: europarlamentar, euroalegeri etc. Pe 
această bază, de asemenea la nivelul limbajului publi- 
cistic românesc, s-au format creaţii ocazionale, ironice, 
de tipul eurocioban, eurobrânză etc. Vezi, însă, Euro- 
pass, Eurovision etc. 

Pe de altă parte, pandemia de Covid — 19 a provocat 
individualizarea formantului ştiinţific bio- ca termen 
propriu-zis (BIO), pentru a recomanda cumpărători- 
lor produse de calitate, de exemplu brânză bio. 

ÎN SCURT TIMP, lucrurile s-au schimbat radical si nu este nevoie să ex- 

plicăm semnificaţia termenilor citati in continuare, utilizați în registrul 

familiar al limbajului publicistic, deoarece aceasta este transparentă; 

totul se descifrează prin referirea la structuri politice şi la „standard eu- 
» . ^ v E . . . AA 

ropean* Oricum, tânăr fiind, nu poti nici acum beneficia de vreo bur- 

sá/ deplasare în străinătate dacă nu ai un europass (de tip cv) temeinic! 


IMPORTANTÁ pare sá fi fost categoria termenilor mai mult sau mai 
puţin tehnici: eurobarometru, eurobirocrat (si eurobirocratie, folosite 
la modul... serios!), eurocapitală, eurocriză, euroglobalizare (aşadar o 
globalizare limitată, pe vremuri, doar continental!), dar nu ne-am pro- 
pus să stăruim asupra acestei categorii, în fond neinteresantă stilistic, 
întrucât astfel de vocabule numesc realități evidente (şi sunt creaţii ce 
pot deveni necesare): eurogară, eurobrutărie, euroexamen, apoi, fireşte, 
euroelev, eurostudent şi europrofesor. Dar s-a ajuns și la eurocioban (în 
ziare am citit despre „Primul eurocioban” de la noi), deci nu putea lipsi 
nici eurobrânza! (tot în ziare am citit despre niște cehi, cărora le trebuia 
suma de 115.000 de euro pentru a-și dota ferma de capre cu tehnolo- 
gia impusă de normele comunitare). 


ÎN CEEA CE PRIVEȘTE discursul public, de-a dreptul copleșitor era 
numărul acestor compuse, reflectând creativitatea si spontaneitatea 
comunicării marcate de afect si imaginaţie, iar termenii apăruseră ca 
ciupercile după ploaie; din acest inventar, mai selectăm doar câte- 
va exemple. Iată, mai întâi, cuvinte numind atitudini, diverse, pentru 
stări de spirit ale analistilor sau ale populaţiei (unele având modele 
în presa internaţională, in special de limbă franceză): de la registrul 
neutru (dar implicând naivitatea) sau direct pozitiv, la cel caracterizat 
prin neîncredere sau acreală. Din primul grup semnalam euroasteptare, 
eurosperanta, eurooptimist, euroentuziasm, eurofilie si chiar eurofanatic. 
Indepartandu-ne, treptat, de aceasta atitudine, pornim de la eurolucid, 
europrudent, pentru a ajunge la eurosceptic, eurocritic, eurodepresiv, euro- 
disperare, eurofobie, caci, de, mai exista si euroaroganta si primim euroa- 
vertismente, aşadar de ce să ne facem vinovaţi de euroipocrizie! 


NU ESTE DE NEGLIJAT impresia pe care o producea apariția unor ast- 
fel de termeni în stiri de senzaţie: cândva, in Iași, in zona Cantemir 
- Podu Ros, un tramvai a fost zdrobit (?) de un... eurocontainer! Nu 
stăm rău nici din perspectiva contactelor transfrontaliere: s-a vorbit 

despre „Euroşpaga pentru vamesii unguri” (euro-bişniţa se mai scrie 
încă separat!). Dar ceea ce pare la prima impresie derizoriu poate fi 
doar o sfidare a convenientelor; din ziare aflăm că a avut loc un Festival 
international ,Euromarioneta* 


ÎNCUNUNAREA stilistică se afla, fireşte, în mesaje particulare de pe blo- 
guri: eurosecetă, eurodurere, euroistetime; ba, mai mult, un oarecare isi 
alintă astfel un amic: ,Ionut, esti europrost?". 


S-AR MAI CUVENI spus că nu avem de-a face cu o apariţie pe solul 
mentalitatii autohtone : formantul apare, cu pronuntii diferite, în mai 
toate limbile cultivate din Europa și din lume (vezi şi europass-ul!). Dar, 
după cum am văzut, ceea ce s-a impus discuţiei a fost (şi este) numă- 
rul de-a dreptul copleşitor de compuse pe terenul limbii române; de 
la mai vechile eurosport sau eurodolar, importate, s-a ajuns la recentele 
eurocontainer, eurocioban, eurobrânză, după ce serii întregi de termeni 
au conturat, după cum am văzut, atitudini pro şi contra. 


ÎNDATĂ CE S-A IVIT problema reprezentării în forurile de conducere 
ale UE, creativitatea lexicală s-a centrat pe eveniment, tot (sau aproa- 
pe tot) ce ţine de acesta îmbrăcând haina euro. Pentru euroalegeri de 
eurodeputati (respectiv pentru europarlamentare) „se pregătesc euroliste; 
iată un enunţ de factură paremiologica, de acum câţiva ani, trimițând 
initial la perechea car vs. sanie: „Partidele isi fac vara euroliste pentru 
la toamnă”; cât priveşte neînțelegerile pe terenul selecției, de vină ar fi 
fost căldura: „Euroliste topite de caniculă”. Se dau, cu repetiţie, bătălii 
încrâncenate pentru statutul de eurocandidati, deoarece „europarla- 
mentarii români intra pe două lefuri” (așadar vor primi si o euroleafá!). 


TELEFONIA MOBILĂ, fiind şi ea de actualitate, aveam reflexe: eurota- 
rifele: „Operatorii UE prezintă noile eurotarife Comisiei Europene”; 
„Roamingul va avea eurotarife!”; „Toți operatorii de telefonie mobilă 
au trecut la eurotarife” etc. 


DACĂ în ceea ce priveşte terminologia politică este greu de spus ce 
s-a împrumutat din alte limbi (probabil însă noi am creat eurolista), 
în mod sigur, în discursul privind viata publică și cea privată, am avut 
contribuţii originale. Să răsfoim, în continuare, presa. Un oarecare 
„a prins ultimul tren în această euroafacere” (cu lapte); terenul po- 
liticii împletit cu afacerile pe picior mare pot duce la euronepotism!; 

„Eurogluma se ingroasa în Franţa” (iarăși registrul expresiv popular; era 
vorba de un sondaj de opinie ce indica o creștere semnificativă a votu- 
rilor populaţiei împotriva ratificării constituţiei europene). 


FĂRĂ ÎNDOIALĂ, astfel de creaţii sunt totuși palide fata de eurosecetă, 
eurodurere, euroistetime, dar, mai ales, fata de un alint derizoriu, cum era 
cel citat anterior: europrost! Si el, orisicat, un euroins... 


PENTRU APRECIEREA destinului unor astfel de compuse ocazionale, în 
registru ludic, comparatia se poate face doar cu soarta enormei familii 
(în care au fost numărate sute de cuvinte) create imediat după 1989 
cu formantul -iadă, la baza cărora s-a aflat vechiul termen olimpiadă, 
model pentru nume de alte competiţii sportive, cum au fost balcaniadă 
ori spartachiadă. În ultimii ani ai dictaturii comuniste, de aici a zvacnit 
ybalconiada’, denumire sarcastică pentru campania „de sus” împotriva 
celor care, locuind la blocuri din zone centrale ale Bucureştiului, dar 
si ale altor orașe, nu asigurau acestor spaţii aspectul decorativ propice 
manifestatiilor politice de stradă ale regimului. Îndată dupa 1989, pe 
acest model se creaseră numeroase adaptări lexicale (printre vedete: 
mineriadă, dosariadă şi sponsoriadá), serie din care, până dăunăzi, abia 
mai rezista cuponiada, pe diferite teme: „cuponiadă agricolă, informati- 
că, medicală, electorală” etc. Dar, se mai forjaseră şi curajoase îngemă- 
nări de ocazie: ,SMS-iadá la Cannes 2007: C. M.; site-ul filmului, mai 
2007”. 


FIREŞTE, ca si în cazul iadelor, si compusele cu euro- vor avea (de fapt: 
au) soarta tuturor clișeelor lingvistice: de la suprasaturatie, prin epu- 
izarea oricărei atracții stilistice, la căderea treptată în derizoriu si la 
abandon. 


BiO! Mai ales că o anumită perspectivă, de-a dreptul geopolitică, a 
deschis (n-ar mai fi nimerit usa!) ... pandemia! Si aceasta ignorată le- 
xicografic până nu demult, dar provocatoare astăzi și a unei aparente 
forme de rezistență: formaţiile cu bio (abia-abia concurate de eco). Dar 
oare ce nu ar putea fi recomandat (mai ales publicitar) ca atare? De la 
ALIMENTE BIO (mai ales lactate: „Telemea de bivolita Bio”, pe am- 
balaj), la servetele, măşti si scobitori. Ba am văzut la un... hipermarket 
o inscripţie „Cărbuni Bio’, fiind vorba de saculete de cărbuni pentru... 
grătare în aer liber! 

DE LA ELEMENTUL DE COMPUNERE bio- „(referitor la) viaţă”, ca in bi- 
oactiv, biochimie, biologie, biosferă + alte câteva sute de cuvinte, unele 


curente, altele specifice unor do 


menii, s-a ajuns la un termen propriu- 


zis: BIO! Cam la fel cum s-au petrecut lucrurile și cu EURO, izolat 
(pentru noi: pe terenul limbii franceze!) ca nume al monedei unice 
europene care, din anul 2002, a înlocuit monedele naţionale din 12 
tari ale Uniunii respective. Contribuţia românească, ulterioară: euroi! 


Musa! să ne ocupăm si de aces 


ti intruși în uzul curent măcar într-un 


articol din următoarele numere ale revistei „Limba română”. 


FA Euro-and-how? Bio! 


Lar Keywords: eurocapitalá (= euro + Capital); eurocrizá (= euro + Crisis); 
eurosperantd (= Hopeful euro); eurodisperare (= euro + Dispair); eu- 
Abstract  /ofobie (= euro + Phobia); euroistetie (= euro + Cleverness) 


of words composed with 


^ & 


(D 


uropéennes), etc. On th 
ing language, occasiona 


language's correspondents: europarlamentar (cf. parliamentary euro, 
rench euro parlementaire) or euroalegeri (cf. euro elections, french elections 


consisting of euro + Shepherd, french euro- + berger), eurobránzá (consist- 
ing of euro- + Cheese, french euro- + fromage) etc. See, however, Europass, 


n the contemporary Romanian publishing language, there is a rich series 


euro-, which combines terms of the internation 


5 basis, also at the level of the Romanian publish- 
„ironic notions were formed, such as eurocioban 


Eurovision etc. On the o 
individualization of the b 


her hand, the Covid pandemic - 19 caused the 
io-scientific formant as a proper term (BIO) to rec- 


ommend quality products to buyers (for example, brânză bio = cheese bio 


= organic cheese’). 

Conotatia ca element al culturii 
și al dimensiunii cognitive 


a — mU 
V.M. — conf. univ. dr. hab. 

in filologie, Departamentul 
Lingvistică Română si 
Stiinta Literară, Facultatea 
de Litere, USM. Domenii 

de cercetare: stilistică, 
pragmatică, cultivarea 
limbii, comunicare. Autoare 
a lucrărilor: Valori expresive 
ale frazeologismelor în 
opera dramatică (2010); 
Expresivitatea limbajului 
poetic (suport de curs) 
(2011); Oralitatea în textul 
publicistic actual românesc 
(2016). Participantă la 
numeroase conferinţe 

În contextul cercetărilor actuale, relevăm o 
predilecție a lingvistilor pentru teme care 
explorează dimensiuni ale semnificației cul- 
tural-cognitive, ale pragmalingvisticii sau ale 
creativității limbajului. „Paradigma științifică 
a lingvisticii actuale poate fi caracterizată prin 
tendinţe integrative în procesul de cunoaștere 
a lumii prin creativitate lingvistică, prin- 
tr-o sinteză dintre comunicare şi cognitie” 
(Ky6paxoBa 2004), adică o deviere de la stu- 
diile comparativiste sau structuraliste clasice, 
care au dominat mult timp spaţiul cercetărilor 
lingvistice. 


În acest sens, credem, lingvistica integrală, 
anunțată de Coșeriu, este tocmai pista de 
unde pornesc investigaţiile referitoare la lim- 
ba ca element al culturii, la studiul stratului 
de profunzime prin semantica cognitivă, cu 
toate aspectele ce derivă din aceasta: cultura 
naţională, în strânsă corelație cu emoţiile si cu 
reflectia, gândirea umană. 


Astfel, unele concepte mai vechi în limbă sunt 
reevaluate din puncte noi de vedere, obținând 
configurații interpretative conforme cu noile 
paradigme de cercetare. Unul dintre acestea 
este conceptul conotație, care ţine nemijlocit 
de aspectul semantic, fapt care îl încadrează 

atât în preocupările lexicologiei, cât si în cele ale stilisticii, pragmaticii, 
semioticii. 

Fiind definită drept o „valoare suplimentară — sugestivă, afectivă, de 
atmosferă etc., care însoțește un anumit cuvânt” (Condrea 2008: 36) 
sau drept „al doilea nivel al semnificației ce apare atunci când sensul 
denotativ al termenului este înlocuit de valorile — culturale sau indivi- 
duale — asociate unui mesaj” (Bart apud Ştefănel), conotatia stabileşte 
o relaţie cultural-cognitivă, reflexivă cu mesajul și contextul în care 
apare. Sensul denotativ fiind substituit, în context, de unul secundar si 
figurativ, conotatia dezvăluie note, sugestii care particularizează mesa- 
jul, conferindu-i un conţinut etnico-simbolic profund, întrucât sursele 
conotatiei isi au originea în istoria și cultura etniilor. 


Referindu-ne la conceptul de cultură, stabilim că acesta presupune 
metode şi tehnici de lucru, obiceiuri, moravuri, ritualuri, caracteristici 
de comunicare, moduri de a vedea, a înțelege și a transforma lumea” 
(Teana 1991: 312-313). Astfel, de exemplu, o floare face parte din 
natură atunci când creşte pe un câmp și face parte din cultură când 
este dăruită unei persoane dragi; o scoică pe malul mării nu este cultu- 
ră, dar adusă acasă cu scop de înfrumusețare a unui interior este deja 
cultură. Un obiect, o activitate, un fenomen natural pot obţine insem- 
nele culturii prin transferul semantic atribuit de vorbitori în anumi- 
te circumstanțe de comunicare. Este vorba, în acest caz, de generarea 
unor semnificaţii ce tin de cultura sau, în alta acceptie, de conotaţii 
culturale. In acest context, V.N. Telia emite ideea că, „dacă o unitate 
lingvistică conţine informaţii despre cultură, atunci trebuie să existe și 
o categorie care să coreleze două sisteme semiotice diferite (limbă şi 
cultură) şi să permită descrierea interacțiunii lor. Aceasta categorie şi 
este conotatia culturală” (Idem). În general, conotatia culturală presu- 
pune „o funcţie lingvistică a memoriei, ea determinând identificarea 
(codul cultural comun al prezentului) şi evocarea (codul cultural co- 
mun al trecutului) a cuvintelor. Totodată, conotatia culturală, ca factor 
care actualizează specificul lingvocultural al unei anumite comunități, 
apare ca urmare a interpretării asociativ-figurative prin corelarea aces- 
tuia cu standardele și stereotipurile culturale și naționale”. Conţinutul 
conotatiei culturale este determinat de corelarea cu un anumit cod cul- 
tural. De asemenea, ,conotatia culturală este o notă complementară a 

sensului denotativ, care conţine informaţii despre experienţa națională 
şi culturală, determinând particularitatile specifice ale limbii la toate 
nivelurile sale" (IIpaxoAsKo 2014). 


Bunáoará, conotatiile generate de contexte frazeologice relevá eloc- 
vent acest fapt: cuvántul bun, neutru din punct de vedere stilistic, are 
diverse conotatii in functie de contextul utilizat, in special, in diver- 
se combinatii frazeologice: bránzá bund ín burduf de cáine, bun de 
gură, bună poamá!, bun rău şi multe altele, care, prin semnificaţiile ce 
le contin (calităţi ratate, om certáret, om rău, foarte bun) decodifică 
realitáti specifice mediului nostru cultural-lingvistic, substraturi etno- 
psihologice adánc implantate in procesul de evolutie colectivá, cu pro- 
funde implicatii cognitive. 


Conceptul conotatie reprezintá un termen-cheie pentru domeniul 
culturologiei lingvistice, care abordeazá multiple aspecte ce vizeazá 
„structurile frazeologice, cliseele, proverbele, aforismele, comparatiile, 
metaforele, simbolurile etc. care transpun stereotipuri culturale" 
(Dragan 2010). De asemenea, este important să menţionăm că „în 
culturologie, tabloul lingval este un tezaur de material lingvistic ilus- 
trativ care confirmă unele trăsături de caracter atribuite acestui popor, 
pe de o parte, ca o sursă de informaţii despre mentalitatea naţiunii, pe 
de altă parte. Tabloul lingval al naţiunii este reflectarea lumii înconju- 
rătoare de către conştiinţa naţională în procesul dezvoltării istorice si a 
cunoașterii lumii înconjurătoare” (Raciula, 2015). 


Aşadar, lingvistica, fiind „interpretată ca o autentică știință a culturii, 
coerentă în toate aspectele sale” (Coșeriu 2000: 80), transpune in for- 
me si sensuri reflectia, tradiția, credinţa, într-un cuvânt, întreaga di- 
mensiune existenţială a unei etnii. În limba oricărui popor, însemnele 
culturale caracteristice sunt codificate, după cum spuneam, în struc- 
turi, forme estetico-filozofice, cognitive, evocative, adică in tot ce tine 
de universul spiritual al acestuia. În proverbe precum Când râde pros- 
tul, înțeleptul suspină sau Omul sfințește locul, nu locul pe om este con- 
centrată o întreagă filozofie a trăirii umane din perspectiva românului, 
care a constientizat, în timp, adevăruri imuabile. 


Elementele de limbaj conotative, suprapuse unor denotate, sensibilizează 
şi surprind conţinuturi culturale, atribuind comunicării diferenţe atitu- 

dinale şi de comportament. De exemplu, verbul polisemantic „a face” în 
diverse contexte obține conotaţii care denotă un spectru larg de activităţi, 
sentimente specifice cadrului etno-cultural românesc: a face carte (a stu- 
dia), a face casă (a construi), a face o gaură în cer (a realiza ceva nesemni- 
ficativ), a se face oale si ulcele (a muri), a face din tantar armăsar (a exage- 
ra), a face capul calendar (a buimáci) etc., etc. Dacă am compara aceste 
locuţiuni şi expresii cu structuri echivalente ca sens în alte limbi, bunăoa- 
ra, în rusă (C£: yuumoca, cmpoumb dom, 3akpvimb 24434, CÕeAAMb U3 Myxu 
caona etc.)., am observa că ele vor modifica anume perspectiva culturală 
a structurii in această limbă, întrucât, in special, conotatiile figurate su- 
gerează subtilitati singulare ale spiritului etnic, inefabilul codificat în lim- 
bă. În contexte frazeologice, bunăoară, sesizăm diferențe pronunțate atât 
la nivel de structură, cât si la nivel de conţinuturi culturale: de exemplu, 
in română, a face din tantar armásar presupune o percepție specifică 
habitatului românesc, cu elemente de faună din partea locului (tantar, 
armásar), o combinaţie în care rima, cu elemente de ludic, decodifică 
afinități cu creația populară orală, iar în rusă, relevante sunt nu ludicul, 
ci combinaţia dintre două reprezentări oximoronice, surprinzătoare. 
Pentru etnicul rus contează mai mult imaginea celor două vietati puse in 
contrast, care trezesc în mintea receptorului asociaţii cognitive, pe când 
pentru cel român, expresia delecteaza auzul, il sensibilizează, dar si il con- 
trariaza. In alte limbi, aceeasi expresie obtine alte subtilitati conotative si 
cognitive, de ex., in franceza, faire tout un plat, care se traduce literal prin 
„a face tam-tam”; în germană, machen aus einer Miicke einen Elefanten, 
care înseamnă „faci dintr-un tantar un elefant”, iar în engleză — make a 
big deal out of this („mare lucru ai mai făcut!”) sau, de asemenea, mag- 
nifies slights way out of proportion („măreşte lucrurile simple in mod 
disproporționat”), ori make this something it isn’t, ceea ce înseamnă „a 
face ceva ce nu există”. Observăm, din modelele frazeologice discutate cá 
sensurile conotative din romana, spre exemplu, nu se vor regasi in unele 
culturi, in schimb in altele, precum rusa, germana, franceza, exista echiva- 
lente ce redau aceleasi nuante culturale si cognitive. Este vorba, probabil, 
de afinitati relevate in culturi apropiate, precum sunt cele enuntate mai 
sus, care fac parte din civilizatia crestina. 


Astfel, asa cum bine observa unii cercetatori, ,conotatia este, intai de 
toate, un fenomen strâns legat de aspectul cognitiv” (Bepecrues 2008) 
sau, „în cadrul lingvisticii cognitive, conotatia constituie unul din as- 

pectele de bază ale vorbirii reflexive a omului” (IIaxowosa 2009); ori 
„conotaţia si cognitia sunt corelate si interdependente în conștiința in- 
dividului vorbitor” (Bypykuna, 2009). 


După cum au remarcat unii savanţi, conotatia culturală se manifestă 
diferit în cadrul semnului lingvistic. Vorbind despre diverse ipostaze 
ale componentei culturale în structura semantică a cuvintelor conota- 
tive, pot fi identificate câteva aspecte lexico-semantice (conform cla- 
sificării lui S.G. Vorkachev: 1) cuvinte, inclusiv nume proprii, a căror 
conotaţie se bazează pe asociaţii; 2) elemente lexico-semantice cu sens 
figurat pe larg acceptate de vorbitori; 3) cuvinte a căror componentă 
culturală conotativă a sensului se manifestă ca un sens figurat-metafo- 
ric al unei anumite unităţi lexicale (Bopxayés 2000: 64). 


Conotatia culturală, prin urmare, este strâns imbinata cu elemente ale se- 
manticii cognitive, întrucât sursele culturii și ale cunoașterii colaborează 
în mentalitatea umană, relevând esențe social-istorice, etno-psihologice 
sau spiritual-afective. Sensurile conotative vor avea neapărat un substrat 
cognitiv pronunțat, astfel încât nu poti să abordezi problema conotatiei 
fără a face referire la aspectul cognitiv. Multiplele fațete ale acestei abordări 
fac trimitere la contexte verbale și extraverbale, în care sunt decodificate 
produse culturale naționale marcate de tradiţie sau stereotipii de compor- 
tament și de percepţie, specifice unei etnii, exprimate în limbaj. Aici poate 
fi enumerată o serie din aceste elemente, în care se suprapun sensurile co- 
notativ si cognitiv: lexicul marcat stilistic sau cuvinte cu marca expresiv-sti- 
listică; proverbele, zicatorile, expresiile frazeologice, elementele folclorice 
sau figurile stilistice din creaţia populară sau din literatura artistică, formu- 
lele de salut sau de felicitare, formulele de adresare etc. Bunăoară, cuvân- 
tul de salut „noroc“, specific vorbitorilor de română, denotă o atitudine 
familiară, un sentiment de degajare si intimizare între indivizii vorbitori, 
reveland, în același timp, vechi si profunde semnificaţii etno-culturale. Pro- 
verbe mai vechi, precum lauda de sine nu miroase a bine sau fuga e ruşinoasă, 
dar sănătoasă, relevă atât conotaţii culturale ce tin de un mod de educare 
si de comportament al poporului român, precum și implicaţii cognitive, 
care presupun experienţe de cunoaștere, observaţii si reflecții filozofice in 
anumite situaţii de viata. În același timp, descifrăm subtilitati ale unor tră- 
sături entice comune, ca decenta, modestia, precautia, care s-au cristalizat 
în conștiința națională secole de-a rândul. 

Putem vorbi de o evoluţie si în crearea, apariţia de noi conotaţii, dar si 
de dispariția altora, efemere si ineficiente, adică de dinamism și crea- 
tivitate lingvistică. Există conotaţii ce reflectă cultura actuală comună 
a existenţei umane, marcată de efectele globalizării, conturând o nouă 
etapă în edificarea culturii universale. Acestea se referă la unele ele- 
mente de limbaj de circulaţie internaţională (împrumuturi directe sau 
calcuri), în special ce tin de lexicul si frazeologia tehnologică: maus, 
virus, a naviga, arhiva (a arhiva ), rețea, semn iconic sau emoticon etc. Uni- 
formizarea activităților umane, a proceselor sociale omogenizează oa- 
recum si aspecte ale culturii care, până odinioară, erau distincte. Astfel 
apar tendinţe, lucruri, sentimente, atitudini, percepții comune pentru 
spaţii culturale îndepărtate și variate sub aspect diacronic. 


În linii mari, identificám o relaţie directă între conotaţie, emoție si 
cognitie, reflectată în conștiința umană și receptată ca atare. Această 
relație creează așa-numitele „modele cognitive” sau modele populare, 
culturale, „un ansamblu organizat de cunoştinţe comune...” (Milicá 
2013), constituite în concepte. 


Aşadar conotatia reprezintă expresia culturii nationale a unui popor, 
îmbinată organic cu procesele cognitive produse în conștiința acestuia. 

TA Connotation as an element of culture 


Abstract 


n the context of current research, there is a predilection for linguists to 
explore topics relating to dimensions of cultural-cognitive significance, 
pragmalinguistics or language creativity. In this sense, the integral linguis- 
ics, proposed by Coșeriu, is precisely the starting point for investigations 
regarding the language as an element of culture. Thus, some older con- 
cepts in the language are re-evaluated from new points of view, one of 
hem being the connotation, a deep ethnic-symbolic content, forasmuch 
as the sources of connotation have their origin in the history and culture 
of the ethnic groups. 

Cristina HANT 


Prepozitii noi 
^ ° : ^ v » 
în limba română - „pro” (II) 


CH. - doctor în filologie, 
profesoară de limba și 
literatura română la Liceu 
Teoretic „Adam Muller 
Guttenbrunn' din Arad 
România). Activează 
ca redactor la, Revista 
de lingvisticá si culturá 
românească”. Este coautoare 
a douá cárti. Semneazá 
peste 60 de articole de 
specialitate in publicatii din 
tará si de peste hotare. 


= 


Preambul 


În general, se admite, in gramaticile românești, 
ca prepozitia reprezinta o clasa inchisa de cuvin- 
te, care permite cu greu preluari de termeni din 
alta limba sau crearea de noi membri prin proce- 
dee interne: „Domeniul elementelor de relație 
— prepozitii, conjunctii — este de obicei neatins 
de împrumuturi directe; ele constituie un fond 
stabil, moştenit din limba de bază, ca unităţi care 
aparțin deopotrivă vocabularului fundamental 
şi structurii gramaticale” (Avram 1973: 239). 
Alexandru Graur (1954) observă că, din cele 22 
de prepozitii care aparțin fondului principal le- 
xical, 20 au origine latină. Doar două prepozitii 
neologice sunt înregistrate în GLR (1966): „a” 
şi „contra', preluate din franceză. 


În limba română actuală, clasa prepozitiei se 
îmbogățește prin gramaticalizarea unor structuri 
cu rol de locuţiuni. Pe de altă parte, prepozitia 
admite noi membri, fie prin reactivarea unor cu- 
vinte din limba latină (,via", „versus”, „per”, ,su- 
pra’, ,pro"), fenomen înregistrat şi de alte limbi, 
fie prin recategorizarea unor termeni (,,gen’, 
„stil, „tip”, exceptând”, excluzând”, „privind”). 


| Partea 1 vezi „Limba Română” (Chişinău), nr. 5-6 
(265-266), 2021, p. 113-116. 

Contexte de funcționare 


Prepozitia „pro” a pătruns in limba română cu sensul de ,,pentru’, „în 
favoarea”, „în sprijinul”. Valoarea de prepozitie este înregistrată de pri- 
mele dicționare ale limbii române, cu precizarea că sfera de utilizare 
este restrânsă. În lucrarea lui Treboniu Laurean, se precizează „ocur- 
re separata numai in frasi ca: a vorbi contra unei propositione: a fi pro 
sau contra unei persoane” (Laurian II 1876: 776). În Dictionaru limbii 
româneşti: (Etimologii, înțelesuri, exemple, citatiuni, arhaizme, neologiz- 
me, provincializme ) , este considerat ,cuvánt latin, care insemneazá pen- 
tru si se intrebuinteazá rar numai in pro si contra, pentru si contra, la 
vot” (Laurian 1939: 1053). Sensuri similare se regăsesc în celelalte lu- 
crări lexicografice: Sáineanu (1939), Scriban (1929), DLRCL (1955- 
1957). În GALRI (2008), „pro” este înregistrat ca echivalent semantic 
al lui ,pentru’, „în favoarea”. 


Termenul s-a impus mai ales în formarea unor denumiri care impli- 
că ideea de favorabil/promovare, putând fi receptat fie ca prefixoid, 
fie ca prepozitie: Prosport, Pro TV, Profm, Asociaţia Pro Democraţia, 
Asociaţia Pro Infrastructura, Pro Cinema, Liga pro Europa, emisiunea 
Pro patria, Pro barca (website dedicat tranzacţiilor de bărci), Pro-sec 
(sisteme de supraveghere), Pro Curier (curierat profesional pe bicicle- 
tă) etc. 


În combinaţiile libere de cuvinte, poate fi centru de grup pentru un 
substantiv (propriu sau comun) în acuzativ: „Nu sunt pro Putin, nu 
sunt pro Rusia’, „Sunt pro fapte”, „Galeriile sunt pro Lucescu”, „Con- 
siliul pentru Combaterea Discriminării se pronunţă pro Big Brother”, 
„Super campanie pro vot” (Internet). Așa cum se observă în exemple- 
le anterioare, antecedentul este, de obicei, un verb copulativ / predica- 
tiv sau un substantiv, prin urmare, grupul prepozitional ocupă poziţiile 
sintactice de nume predicativ, complement prepozitional, atribut sub- 
stantival prepozitional. Prepozitia poate domina numai substantive 
proprii / substantive comune nearticulate, cu formă de nominativ / 
acuzativ. 


Se impune o examinare atentă a contextelor de asociere dintre 
prepozitiile „pro” şi „contra”, date fiind posibilităţile multiple de citire 
ramaticală a structurilor. Vom recurge la deconstruirea exemplelor, 
J 

pentru a releva mecanismul de funcţionare si interpretarea morfosin- 
tactică a termenilor vizati. Am identificat următoarele situații: 


* cele două prepozitii apar în același context, în relație de opoziţie, dar 
numai cea de-a doua are termenul dominat exprimat: „reportaje li- 
terare, campanii polemice, pro și contra Eminescu, Caragiale, Ar- 
ghezi” (DV, decembrie 2011), „publicul funcţionează pro şi contra 
unui actor central” (DV, ianuarie 2010), „se pot aduce argumente 
pro şi contra caracterului anonim al comunicării” (DV, ianuarie 
2010). Se observă că prepozitia „contra” regizează fie un nominal 
în genitiv, fie unul în acuzativ. Termenii sunt coordonati cu ajutorul 
conjunctiei disjunctive „sau”, respectiv copulative ,si". 


* ambii termeni sunt utilizaţi fără determinant: „Comentariile în presă 
au curs, cu argumente pro şi contra” (DV, ianuarie 2010), „Păsările 
au tot felul de opinii, cînd pro si cînd contra, cu excepția bufnitelor 
şi codobaturilor” (DV, ianuarie 2010), „S-au adus argumente bila- 
terale, adică si cele pro, şi cele contra” (DV, aprilie 2010), „cu 384 
voturi pro şi 184 contra” (DV, ianuarie 2010). 


Problemele care intervin în lectura acestor enunturi sunt următoarele: 
prepozitia „pro” are termenul dominat recuperabil sau funcționează 
absolut? Există în limba română prepozitii care nu au termen regizat 
obligatoriu? Se adverbializează aceste prepozitii în absenţa termenu- 
lui dominat? Vom analiza pe rând cele două situaţii, pentru a obser- 
va mecanismul de funcționare. Se admite, în gramaticile actuale, că 
prepozitia are întotdeauna un termen dominat si că acesta este recu- 
perabil din context, atunci când nu e exprimat: „Ai venit cu maşina 
sau fără? Fara!”, „Ai pus caietul în sau pe ghiozdan?” Examinând pri- 
mul set de exemple, în care se regăsește combinaţia „pro... contra’, se 
poate observa că prepozitia „pro” ocupă întotdeauna prima poziţie si 
termenul dominat poate fi recuperat din context, presupunând ideea 
de repetiţie: „pro Eminescu si contra Eminescu’, „pro actor central 
şi contra unui actor central”. Mecanismul este același ca în contextele: 
„Vrei cafea cu sau fără zahăr?”, „Eşti contra sau pentru ei?", „Sunteţi 
pentru sau împotriva legii?". 


Verificând al doilea set de enunturi, se constată că atât ,pro’, cât si 
„contra” funcţionează fără termen dominat. În această situaţie, am- 

bele receptări par posibile: fie vorbim de exprimare eliptică, consi- 
derând că termenul dominat este recuperabil din context (de exem- 
plu, „argumente pro integrare şi contra integrare”), fie admitem că 
prepozitiile suferă un proces de adverbializare. Mai clar, dacă cuvin- 
tele analizate sunt prepozitii, atunci construiesc funcția sintactică 
împreună cu substantivul recuperat din context, generând un grup 
prepozitional. În structura „argumente pro și contra”, avem de-a face 
cu două grupuri prepozitionale coordonate, cu funcţii sintactice de 
atribut prepozitional. Dacă termenii au valoare adverbială, atunci ocu- 
pă poziţii sintactice singuri, prin urmare, în gruparea „argumente pro 
şi contra”, există două atribute adverbiale. 


Pentru dezambiguizarea gramaticală, vom recurge la înlocuirea 
prepozitiei cu regim de genitiv cu un element de relație echivalent ca 
sens. Substituirea cu prepozitia „impotriva” indică faptul că termenul 
dominat este recuperabil din context și atunci ambele prepozitii gene- 
rează grupuri prepozitionale. Dacă înlocuirea se realizează cu adverbul 
„împotrivă, atunci trebuie să admitem că există condiţiile necesare ad- 
verbializării prepozitiei, în contextele date: „argumente pro si impotri- 
va / pro si împotrivă”, „!cînd pro şi cînd împotriva / cînd sunt pro, 
cînd împotrivă”, „argumente bilaterale, adică si cele pro, si cele împotriva 
/ şi cele pro si cele împotrivă”. Dat fiind faptul că a doua exprimare din 
fiecare set ni se pare mai clară, considerăm că, in enunturile date, „pro” 
și „contra” funcționează ca adverbe, nu ca prepozitii fără termen regizat. 


Câteva concluzii 


Prepozitia ,pro’, utilizată frecvent in limba română actuală, rămâ- 
ne monosemantică: „pentru”, „în favoarea”. Ca element de relaţie, 
„pro” domină substantive proprii şi substantive comune, impunând 
cazul acuzativ. El se poate asocia numai cu substantive nearticulate, 
care ocupă poziţia sintactică de nume predicativ / atribut substanti- 
val prepozitional / rar, circumstantial de mod. Cele mai multe con- 
texte de folosire implica asocierea cu elementul „contra”, cu valoare 
prepozitionala / adverbială, situaţie in care „pro” funcţionează absolut 
(termenul dominat de „contra” este exprimat) sau se adverbializează 
(la rândul său, „contra” trebuie interpretat ca adverb). 

New prepositions in the Romanian language -,,pro” (II) 


Fa Keywords: preposition; prepositional group; adverbialization; gram- 


matical restrictions; dominated term 
Abstract 
The present study makes an inventory of the ways in which “pro” one of 


he new prepositions in the Romanian language, functions. This prepo- 
sition is of Latin origin, but it has been reactivated in the contemporary 
anguage with the following meanings: “for”, “in favour of", “in support of". 
We are going to analyse: the functions which are fulfilled in a statement by 
he term dominated by the preposition, the meanings of the preposition 
and the restrictions imposed by it on the dominated term. We are also go- 
ing to examine the structures in which the preposition “pro” is associated 
with the preposition “against”, in order to reveal the morphological status 


of the two elements. 

Matei Vişniec: 
exilul ca navetă culturală 


ADR. — prof. univ. dr, 
actualmente pensionar. 
Dintre volumele publicate 
(peste 30): Elitism si 
Postmodernism (1999); Bătălia 
pentru Basarabia (2000); 
Alternativa Marino (2002); 
Legea conservării scaunului 
(roman, vol. |, Il) (2002, 2004); 
Globalizare si cultură media 
(2003); Nichita Stănescu — un 
idol fals? (2006); Eminescu 
după Eminescu (2009); Poeti 
din Basarabia (antologie 
critică) (2010); lon Creangă. 
Spectacolul disimulării (2012); 
Con-vietuirea cu Eminescu 
(2013); Romanul politic si 
pactul fictional (I) (2015); 
Polemici de tranzitie (2016); 
Romanul politic si pactul 
fictional (Il) (2018); Cercul 
doclinian, ediţia a Il-a (2020); 
Politică si canon literar (2021). 


Pentru primul Vişniec, decisivă a fost 
experiența lunedistă, aducând la rampă o 
generaţie insurgentă, cu foame de real și sete 
de luciditate, asigurând „oxigenul mintal”. 
Orientarea-standard a şcolii bucureștene, 
interesată de cotidian, refuza drogarea cu 
iluzii; ea impunea o contagioasă stare de spi- 
rit, denuntand - pe suportul confesivitatii 
— absurdul familiar, vidul existential, eşecul 
comunicării. Examinând ramificatiile opt- 
zecismului liric, de o fulminantă emergenta, 
declanșând inclestari pasionale în câmpul 
cultural, Mircea Cărtărescu nota că grupul 
minimalistilor (,,cerebrali, abstracti, parabo- 
lici, eliptici”), incluzându-l aici si pe Vişniec, 
era „la antipodul direcției principale” (Car- 
tărescu 1999: 156); în alt loc, îi va refuza lui 
Matei Vişniec chiar condiţia de postmodern 
(Cărtărescu 1999: 188). Interesat de un ima- 
ginar de factură suprarealistă, Matei Vişniec 
(poet si grafician) a fost autorul primului afiș 
al Cenaclului, acea „mână care se desface ca 
o aripă” (Ciotloş 2021: 62). Iniţial, şedinţele 
se țineau joia, la Casa Preoteasa. Tot Vişniec 
a fost nașul cenaclului, sugerând numele; Ce- 
naclul de luni, sub magisteriat manolescian, a 
dobândit rapid o mare faimă (si prin publici- 
tatea negativă a „săptămâniștilor”) şi o tentă 


ECET RO MIÂINIĂ 


politică (prin polemismul de ordin tematic și stilistic). Îmboldit de 
Roman Istrati, Vişniec se va incumeta să citească „la Manolescu”, deja 
o autoritate. Timidul provincial a fost aspru criticat de „lupii tineri” si 
salvat de flerul manolescian, obținând „o primă victorie publică”. Om 
tânăr, „bun politician” (cf. I. Buduca), cu simt pedagogic, N. Manoles- 
cu a fost un vizionar; a văzut „un om, un drum’, Vişniec fiindu-i - cum 
declara în numeroase ocazii — „recunoscător pe viata’. În acea seară de 
pomină, criticul „a văzut ceva mai departe de poemele concrete pe care 
le citisem” (Vişniec 2009: 127). 


Când, în 1985, va citi la Cenaclul din Tei (un debuseu al grupului lune- 
dist, „sub acoperire”, având drept garant revista „Viaţa Studenteascá"), 
Vişniec, deja cu volume publicate, se prezintă cu două piese într-un act 
(Dintii şi Locul care ne doare), vorbitorii subliniind interesul autorului 
pentru „personificarea conceptelor morale”, descifrând, prin încărcă- 
tura filosofică, un „existențialism latent" (Ciotloş 2021: 69). Surprin- 
zător este însă locul fruntaș acordat tânărului dramaturg, considerat de 
cenaclisti „o voce distinctă”, de certă perspectivă! 


E drept, poetul, un peripatetic (cum s-a zis), debutase cu La noapte 
va ninge (1980) şi se consacrase prin alegorii (Ciotloş 2021: 294), 
de tangenţă soresciană, prin limbaj prozaic si tâlc camuflat. Corabia, 
prin substrat politic, provocase chiar un mic scandal. Surprinzător, M. 
Cărtărescu îl descoperă ca „existențialist abstract” (Cărtărescu 1999: 
384) şi deplânge absenţa lui (alături de Magdalena Ghica) din volu- 
mul Aer cu diamante (1981). Ar fi fost vorba doar de „o eroare tehnică” 
(Cărtărescu 1999: 370). Dar Vişniec publică ritmic si, la doi ani de la 
debutul editorial, va tipări volumul Orașul cu un singur locuitor, urmat 
de Înțeleptul la ora de ceai (1984), cu o tardivă reverență textualista (v. 
Poemul care se citeşte pe sine), fără a se alinia direcţiei lunediste. Evaziv, 
epicizant, persiflant, conversational, insolit etc., dar coerent, poetul 
Vişniec relatează, într-un oraș fantast, oniric, despre o apocalipsa în- 
dulcită. Un oraş „inventat pentru sine si poezia sa’, scria Marian Popa, 
pentru care ulterioarele eforturi de reconectare la poezie (vezi La masă 
cu Marx, 2011) nu pot alunga impresia unei emotionalitati artificia- 
le. Strădania de a aduna, gospodareste, in Opera poetică (2017, cu o 
prefață densă semnată de I.B. Lefter) creaţia lirică nu înlătură impresia 
epuizării filonului. Fiindcă, între timp, Vişniec se reorientase. , Nágit" 

ca poet, în 1972, de V. Teodorescu, el scria de fapt, cu hărnicie, piese 
de teatru, fiind (între 1977 şi 1987) un dramaturg nejucat, blocat de 
„jandarmeria anticulturală” (cf. V. Silvestru). Ajuns în Franţa, e con- 
fiscat de jurnalism, luptând, ca „hoţ profesionist”, cu timpul; scepticul 
Vişniec e împărțit între dorința de a descifra lumea (prin literatură, ata- 
când mize înalte) şi cea de a descoperi, ca jurnalist, „mizeria realității”, 
intocmind liste de orori (terorism, totalitarism, integrism, extremism). 
Atent la „cum trece istoria”, ştie prea bine că fiecare pagină (adică „un 
morman de semne”) dezvăluie, secvențial, un acut sentiment al timpu- 
lui; iar concubinajul lor oferă literatului o inepuizabilă „materie prima’, 
scrisul rămânând „singurul însoțitor al singurătăţii”, ascultând „vibrația 
cuvintelor”. 


Reconstituind „anii bucureşteni” ai poetului, Nichita Danilov ofe- 
rea amănunte despre „hruba dostoievskiană” în care locuia enigma- 
ticul personaj; o odaita la subsolul unei clădiri, prin fata geamului 
staționând sau defilând picioare „retezate”. Această terifiantă imagine 
urmărește creaţia lui Vişniec, inserată noii paradigme estetice care se 
ivea la orizontul anilor ’80, refuzând formele pure, „înalte” În răspăr 
cu al doilea modernism, „închis”, pe cale de istoricizare, postmodernis- 
mul românesc, sprijinindu-se pe o recoltă editorială tânără, marşa pe 
narativism, textualism, biografism si, bineînţeles, ironie. Generaţia „în 
blugi”, coborând în cotidianul prozaic, nu cultiva iluzia, ci o demistifi- 
ca; poezia insurgentă înțelegea că ironia este antidogmatică și bagateli- 
za cliseele. Era, altfel spus, o poezie cu ochii deschişi (cf. N. Manolescu). 
Această resurectie ironică, vestind o înnoire culturală, era o replica la 
sufocantele conditionari politice, la realismul canonic, fiind citită, re- 
trospectiv, cum afirma Magda Cârneci, ca un „simptom subtil al unei 
difuze premonitii a schimbării”. 


Poemele lui Matei Vişniec se înscriau trendului, marcând trecerea de la 
limbajul inocentat la scriitura controlată. „Metoda” ironică dobândește 
gravitate, iar trecutul, după îndemnul lui U. Eco, se cuvine revizitat cu 
ironie. Persiflant („Zeu al nos’ / netrezit încă din perfecțiune”), „poe- 
mul” lui Vişniec se citește pe sine, înghiţit de „cenuşa deasă a zilei”, „până 

la ultima suflare”. În pofida prozaismului de suprafață, a simplităţii 
(aparente), a decorului saracut, textele „trăznite” ale lui Vişniec, prin 
care circulă câinele, mărul, înțeleptul, domnul K. etc., impun prin 
gradul de generalitate, trecând de la viata concretă, apoi simbolică, la 
cea arhaică. Acest duh al poemului, bântuit de „spasme homerice” (cf. 
Radu G. Teposu), se extinde la scară cosmică; iar poemul „pătrunde in 
/ propriile sale măruntaie inghitindu-le cu urlet”. 


Matei Vişniec n-are morgă poeticească și va abandona poezia în favoa- 
rea teatrului. E drept, el scria teatru de multi ani si faima de drama- 
turg se întinsese, piesele înseși fiind văzute ca „poezii întinse”. Acest 
refugiu în teatru al unui poet hiperlucid a prilejuit texte remarcabile: 
de la Artur, osânditul (Artur participând la propria-i execuţie, gata să 
îmbunătățească „discursul” ei) la, să zicem, Spectatorul condamnat la 
moarte, în care un scaun (nr. 102), sertarele biroului (semnificând me- 
moria), în fine, avalanșa máruntisurilor, inclusiv fișa de la bibliotecă, 
vin să confirme că totul este regizat, nicio virgulă nu este întâmplătoa- 
re, că universul însuși este un text. Iar taciturnia omului explodează 
într-o polivalenta scripturală. „Dâra scripturală” atinge substratul pa- 
rabolic; scenariul liric, epicizat, suportând experiența dramaturgului 
inspirat din teatrul absurdului, îmbrățișează halucinatia. Alungând 
metafora si sfidând convențiile, Vişniec cultivă tensiunea asteptarii, 
hrănind, astfel, „viaţa textului”: gara pustie, trecătorul solitar, îngerul 
cerşetor, soldatul, orbul cu muzicuta sunt simboluri care, printr-o rela- 
tare detaşată, plonjând in coşmaresc, intretin tensiunea dramatică. Un 
înger „somnoros şi tăcut”, o tandrete împinsă in sarcasm (ajungând la 
deriziunea puterii, ca în Decapitarea) protejează „zăcămintele de ex- 
presivitate”. Admirabilă e coerenţa, chiar si in prozele scurte. Mecanis- 
mul textual nu are motivaţie exterioară. El, mai mult, se autodevoră. 
Geneza poemului „de nimic” este chiar „gura sa hulpavá" Fie că e vor- 
ba de volumul La noapte va ninge (1980), de Orașul cu un singur locui- 
tor (1982) sau de Înțeleptul la ora de ceai (1984), locuim în aşteptare, 
într-un vid emoţional. Un spaţiu liric fără evenimente, al deriziunii, 
dar, ciudat, un univers „exact”, nelinistitor, de o solitudine terifiantă 
în care călătoria serveşte ca ritual ironic al iniţierii. O reverie abstractă, 
o imaginaţie cinicá si, desigur, o notație rece, prevestind apocalipsa. 
Oraşul lui Vişniec este un oras-idee, un oraș mental, populat cu vizi- 
uni în care mecanismul parabolei susține o utopie parodică. Având în 

fata oglinda ludicitatii, imaginaţia duplicitară discută, halucinatoriu, 
despre întemeierea unei realități (orașul Euforia) concomitent cu des- 
trămarea ei (prin discreditare). Descifrabilă printr-un şir de oximo- 
roane, poezia lui Vişniec este construită din antinomii, alimentând 
viziunea coşmarescă. Spectrul reificării, al standardizării (prin ivirea 
omului-masă) se instapaneste peste acest univers, acuzând, totuși, o 
„opresiune catifelată” În Si cu violoncelul ce facem? (beneficiind si de o 
teletranspunere), instrumentul muzical devine un simbol al torturii; 
solo-ul unui personaj enigmatic, departe de adierile cu efect sedativ 
ale muzicii provoacă, dimpotrivă, altercatii și îi aruncă in surescitare pe 
cei trei, nevoiţi să asculte. Suntem în plin absurd (a se vedea, de pildă, 
Omul cu gândacul şi atâtea alte texte), dar miezul „epic” se derulează cu 
naturalete, ajungând, imprevizibil, la un firesc al absurdului. 


Scrisul însuşi e un act traumatizant. Poetul Vişniec îi află motivaţia în 
mecanismul textual, în acel proces semiozic (cum i-a zis Marin Min- 
cu). Poemul, în absenţa transcendentei, poate fi dominat doar prin 
descriere şi, astfel, operaţia de „poetizare”, departe de a induce eului 
producător de text o stare de gratie (transmitandu-i „bolboroseala ze- 
ilor”) descoperă „golurile din poem”: „fiecare sunet își sapă o gaură 
neagră / în trupul sunetului următor”, Imbratisand o poetică în răspăr, 
Vişniec vorbeşte despre poemul ,ucigas" si înțelege că Voința poemu- 
lui e suverană. Așa cum în proza scurtă personajele sunt inventate şi 
devorate de text, şi poemul - desfasurand o corporalizare discursivă 
— pare „scris doar / pentru a râde în el de poemul următor”. Dar texte- 
le lui Vişniec instituie un tip aparte de relaţie, apropiată de acea „milă 
pentru învingător” pe care o recomanda Noica. Relaţia dintre leu și 
păzitorul lui este una de camaraderie; ucigașul si victima (rămasă „fără 
urmáritori") ajung la tandrete. lar memorabilul poem Fuga, prin cele 
zece ,secvente" gândite pe tiparul versetelor biblice, dincolo de con- 
statarea că deapănă „povestea singurătăţii”, pare o colecţie de blesteme 
întoarse pe dos, mimând afecțiunea fata de agresori. Omul cu gândacul, 
de pildă, narează despre o „comunicare sofisticată”, gândacul de bucă- 
tărie ascunzând „memoria pasilor” stăpânului și paralizându-i mâna. 
Se pot inmulti, negresit, exemplele. Dar concluzia e limpede: avem în 
fata un scriitor polivalent, creator de atmosferă, de o mare capacitate 
imaginativă, combinând observaţiile banale, interesul pentru derizo- 
riu cu o reflecţie abstractă, de înalt nivel meditativ, sondând „misterul 

acestei lumi”. Faima eugenionesciană poate fi / va fi concurată de acest 
rádáutean-parizian. Manevránd o „nenorocită de bagheta’, iluzionistul 
Vişniec îşi croieşte, într-un aparent stil „plebeu”, o poezie „de vorbire”, 
în prelungirea suprarealismului, interesată de fenomenal și încercând, 
prin desolemnizare, să atingă un „umanism fundamental”; adică acel 
„mai mult existential” (spre care trimitea poezia antropocentrică, teo- 
retizată de Al. Musina), fără ca noul pact cu realul să alunge metafizica. 


Matei Vişniec venea dintr-o generaţie de cenaclisti, fiind singurul opt- 
zecist care a optat decisiv pentru teatru. În acei ani literatura era impor- 
tantă, avea un recunoscut rol social, iar generaţia, dincolo de bravadă, 
a impus, contagios, o anume stare de spirit, fără pretenţia disidentei. 
Şi o schimbare de paradigmă. Învăluit în aburul legendelor, Cenaclul 
de luni, de pildă, deşi, aparent, „un subiect clar de istoria literaturii” 
(Puia-Dumitrescu 2015: 7), s-a bucurat de etichete false. Încropind 
din istorii orale, culegând mărturii individuale (unele în divorţ), o Is- 
torie a cenaclului, Puia-Dumitrescu a încercat, desi outsider, să fixeze, 
după spusa călinesciană, o „istorie de valori”, folosind tehnici socio- 
logice într-un studiu literar onest, atingând saturatia. Ne reamintește 
că, după o primă lectură a poemelor în cenaclu, Vişniec a fost criticat 
copios de „lupii tineri”, doar intervenţia lui N. Manolescu, dând ver- 
dictul final, „păstrându-l pentru literatura’, „omologându-l. Sau rolul 
editorului Mircea Sântimbreanu care s-a bătut pentru câţiva optzecisti, 
oferindu-i lui Vişniec, după debut, si o „a doua aripă”. Observăm că, 
deşi membru fondator, Vişniec — ciudat - lipseşte de pe afisul realizat 
de Tudor Jebeleanu (cu ocazia aniversării a 25 de ani de la închiderea 
Cenaclului de luni). Să fie de vină spectaculoasa sa carieră în drama- 
turgie, de răsunet international, ascutind vechi rivalități? Şi N. Mano- 
lescu, melancolizat, își reamintea de „acel scandal” (iunie 1983) iscat 
de textele lui Vişniec si de „rolul” poeziei Corabia, cu substrat politic 
(„cronica unei morti anunţate”) în desființarea Cenaclului (Manoles- 
cu 2008: 1391). Peste ani, o relectură a poeziei buclucase îl conducea 
pe Alex Ştefănescu spre o altă concluzie, descoperind acolo o „tristeţe 
cosmică”, dar si comică (Ştefănescu 2005: 924). Cert e că, „fundamen- 
tal melancolic”, transferând dramaturgiei „latura clovnescă” (cum îl 


SINTEZE IBN 


vedea N. Manolescu), Vişniec dovedește la tot pasul, în numeroasele 
sale piese, virtuozitate si ingeniozitate, margánd în vremea din urmă, 
ajutat de omul de presă, mereu în priză, spre politic. Alex Ştefănescu 
recunoștea această nouă etapă în scrisul lui Vişniec, încărcată cu „elec- 
tricitate politică” (Ştefănescu 2005: 923). Ajuns în Franţa, „observator 
curios” la Avignon (prin 1990), Vişniec va lua contact cu piața liberă a 
teatrului, dorindu-și o „angajare totală”. La noi, Caii la fereastră, pusă în 
scenă (dar nejucată) la Nottara, fusese interzisă odată cu plecarea po- 
etului (1987), refugiat in Hexagon. Obtinuse pașaportul la Suceava si, 
înarmat cu o hartă turistică a Franței, primită de la Mihai Sora, purcese 
la o călătorie „ireală”, pasind în lumea liberă. Până la urmă chiar pleca- 
rea, după ani de navetă ,,debila’, sugerează Vişniec, tinuse de relația om 
/ zar, hazardul împlinind o dorinţă veche. 


Dacă la bunicii din Horodnic descoperise ceremonia ca sursă a 
teatralitatii, dacă un prim ciclu privea circul si clovnul, Vişniec - confe- 
siv „în trepte” — ajunge la „teatrul vag” și la cel „descompus, la absurdul 
istoric, cu rădăcini kafkiene. De fapt, în fantasmările sale, dramaturgul 
transcende teatrul absurdului și se apropie de agenda lumii de azi, do- 
rind a trezi constiintele. Fie că e teatru modular, documentar sau chiar 
politic, el denunţă „mecanica barbariei” si ne propune o meditaţie des- 
pre puterea „căzând în istorie” Dincolo de depozitul parazitismelor le- 
xicale, de Babelul textual, descoperim revelatiile „rinocenizării”. lones- 
co, mărturisea Vişniec, l-a ajutat să înțeleagă lumea si presiunea Istori- 
ei, strivind individul. Sub această tutelă stă, de pildă, Despre senzația de 
elasticitate cand pásim peste cadavre, cu detinutul Penegaru / N. Balotă. 
Titlurile pot fi „mici poeme”, baia de imagini și fragmentele labirintice 
sau modulele textuale se oferă lecturii, pot fi „citite” mai degrabă, is- 
când emoţii poetice (precum piesa-monolog Roma din călcâi sau Omul 
cu o singură aripă, „o piesă-poem”). Absorbită în teatru, poezia nu mai 
reprezintă, acum, principala miză. Poeme ulterioare, volum din 2000, 
păstrează eleganța retorică și calmitatea ceremonialului, fără a aduce 
un aer proaspăt. În piesele sale, personajele discută (vehiculând și pa- 
rodiind automatisme), iar autorul e mereu grav, civilizat, distant, dove- 
dindu-se un „cronicar manierat” (Ştefănescu 2005: 926). Şi teatralita- 
tea poeziei, descriptivă, cu eroi lirici framantati de marile interogatii, 
în imaginar suprarealist, și poezia din teatru, într-un fragmentarism 
scenarizat, relevând alienarea fiinţei, în disolutie, palpând nimicul etc., 

interferă, de fapt, prin viziune. E o convergenţă în a clama neputinta de 
a schimba fata lumii, eşecul comunicării, pierderea sensului. Dar lim- 
bajul teatral favorizează zelul ,functionáresc", cu punctii „transverbale” 
(cf. Mircea Ghitulescu), dramaturgul, prin teatrul de imagine, rămânând 
exact, discret, distant, pe axa absurd-grotesc-fantastic-realist (prizat şi 
acesta, precaut, în cele din urmă). Fiesta teatrală de la Avignon (unde 
e un oaspete de seamă), membru în Ecrivains associés du théatre, i-a 
adus notorietate si o „clasicizare” silentioasa, fără scandal, virând spre 
o „metaliteratură dramatică”. Ingeniozitatea nu oboseste: în Ultimul 
Godot autorul stă de vorbă cu personajul său, Mașinăria Cehov aduce 
la rampă personaje împrumutate, în Mansardă la Paris cu vedere spre 
moarte ne întâlnim cu un Cioran decrepit (ca „omagiu subiectiv”?). 
Istoria comunismului povestită pentru bolnavii mintali poate fi, în versiu- 
nea unui scriitor sovietic, un proces (al comunismului), invocate fiind, 
sub un tragism camuflat, Marea Revoluţie, dar si „căcatul țarist”. 


Dincolo de anecdotică (înecată în eseism, cu supărătoare lungimi), 
deslusim în teatrul lui Vişniec ,reverberatii cioraniene” (Murariu 
2021: 118). E o jelanie / litanie a fiintarii, un acut sentiment al tim- 
pului ráscolit de amintiri amniotice. Implacabila eroziune a fiinţei 
cheamă, pe ecranul memoriei, „primul cuib”; naşterea, expulzarea din 
trupul mamei ar fi primul exil, o cădere care va suporta insertia absur- 
dului, pierzând — definitiv — „unicul moment de armonie”. Paparazzi 
sau Cronica unui răsărit de soare avortat denunţă, într-o zi „plină”, toc- 
mai goana după senzațional, starizarea si comercializarea vieții. In Usa, 
marea ,functioneazá" ca mecanism opresiv, instituind „purgatoriul ac- 
vatic” (Murariu 2021: 118). Un P, e „impotriva apei”, fiindcă de acolo 
ne vin relele. Trei nopți cu Madox, sub o ploaie interminabilă, ne invita 
. "m $220 ve . . . 
„undeva la marginea mării”, cu un Madox absent, trăind prin replicile 
celorlalți, dar multiplicat, ubicuitar, călătorind - în acelaşi timp - spre 
„Sudul Etern" si spre nord. Adică, subliniază exegeta, cuprinzând deo- 
B "m . . e ^ n . 29? 
potriva viata si moartea, ,refacand calea celor vii sia celor morti” (Mu- 
rariu 2021: 118). 


Dacă Regele, bufonul si domnii sobolani ar exprima, parabolic, o isto- 
rie a totalitarismului românesc, Femeia ca un câmp de luptă sau Des- 
pre sexul femeii — câmp de luptă în războiul din Bosnia îl indreptatea pe 
Alex Ştefănescu să constate saltul de la un teatru „superartistizat” la 

cel posibil-,politic" (Ştefănescu 2005: 930). Să nu uităm că Vişniec 
era interesat de fenomenul rezistenţei culturale în Est, pregătind un 
doctorat (abandonat) şi că citise la cenaclul lui L.A. Mămăligă, aco- 
lo unde — ușor de bănuit — se încingeau, dincolo de oferta textuală, 
discuţii aprinse”. El se anunţase ca un autor „periculos” pentru regimul 
ceaușist şi, după unele voci, Corabia l-ar fi împins „spre exil”. Dar Oc- 
cidentul (adulat, agonic, sinucigaș) nu înţelege drama intelectualilor 
din Est, încât Mathieu, jurnalist si scriitor, izvodind „fabule filosofice”, 
e gata — la solicitarea lui Paul — să redacteze un curs de declinologie (ca 
ştiinţă). Dincolo de titlul catastrofic-comercial, Ultimele zile ale Oc- 
cidentului (2018) inventariază astfel de teme-ultimatum, glosând pe 
marginea unor subiecte care au făcut carieră. Inclusiv a ieșirii Europei 
din istorie, prin ,amutirea vocii morale" Expert (si) in declinism, speră 
totuşi într-o nouă sinteză, înțelegând, prin volute contextuale și „con- 
cepte suple”, criza drept devenire (prin adaptare). $i romanul ultim 
(Un secol de ceață, 2021), ideologizat, trecând în revistă un secol de is- 
torie, denunță ceața (ca fenomen mental), acoperind atâtea atrocități. 
E de mirare că, invocând o puzderie de protagonişti, Vişniec il ignoră 
pe Panait Istrati... 


* 


Desi lumea de azi, crede Vişniec, poate fi înțeleasă (doar) prin poe- 
zie, fostul poet a virat spre proză, pigmentându-și fanteziile epice cu 
observaţii politologice și textura socială cu paranteze onirice. Totuşi 
Vişniec nu a abandonat poezia; niciun text, afirmă el, nu e de conce- 
put în absenţa „dimensiunii poetice” Cafeneaua Pas-Parol (1992) isi 
eclipsează intriga „realistă', dar romanul vorbește, în micul orășel bu- 
covinean, despre intelectualul ,incoltit de istorie”. Manase Hamburda 
constată că mulțimile nu sunt pregătite să audă adevărul. Preîntâmpi- 
nând (amuzat) observaţiile „criticilor-porumbei”, în Negustorul de în- 
ceputuri de roman (2013) Vişniec isi denunță propriul roman: „stilul 
vraiste’, dezlânat și „mlaştina textuală”, absenţa conflictului, marșând 
pe complicitatea cititorului. Ingenios, inteligent, risipind idei și subiec- 
te de rezervă, amestecând timpurile și firele epice (pe fundal parizian), 
el face teoria incipitului (inventariind o puzderie de definiţii) si, prin 
„negustorul” Guy Courtois, caută fraza-miracol, garantând imortalita- 

tea. Pare excesiv acest bricolaj, „jocul cu literatura” într-un roman calei- 
doscopic: fie epistolar, fie SF, alunecând spre horror, notând pamfletar 
complexele noastre culturale (nobelizarea amânată, de pildă) sau de- 
căderea speciei (romanul industrial, mașina de scris romane). În Sin- 
dromul de panică în Oraşul Luminilor (2009), autorul poemului Cora- 
bia, ieşit miraculos din „iarna răsăriteană”, vine să guste gloria franceză, 
sub aripa domnului Cambreleng, mare editor parizian, cum se soptea. 
În Parisul-muzeu, „un cimitir pentru artiștii lumii”, se perindă fantome 
celebre, bântuind cafenelele si ratatii („muşte” atrase de un oras „cri- 
minal”). Librăria poloneză adună scriitori estici; unii, utopicii, au timp 
de poezie, alţii se hrănesc cu știrile zilei, oferite aluvionar de mașinăria 
mediatică, alimentând - pe trunchiul fictiunilor culturale — un roman 
distopic. Cu eternul balans (a rămâne / a pleca), interogând dilematic 
„frontierele” volatile ale lui Matei Vişniec (vezi sindromul „Gogu Bol- 
tanski”, prieten-sahist, scriitorul universal anonim). În timp ce autorul, 
eliberat de „tirania scrisului” si de „povara competiţiei”, rataceste prin- 
tr-un Paris prietenos, „liber ca un faun”, devenind o literă în concertul 
Cosmic. 


Or, Dezordinea preventivă tocmai despre asfixia informaţională 
vorbeşte, despre omul-mlastind şi mutantii unei lumi noi, precum un 
Mathieu Caradin (cu cele patru fiinţe interioare). În schimb, Domnul 
K. eliberat (2010), roman scris prin 1988 (ca omagiu kafkian, lectu- 
ra Procesul-ui, mărturisea Vişniec, marcându-l „pe viata”) este rezul- 
tatul unui şoc. Ajuns la Paris, el resimte „șocul libertăţii”. Eroul său, 
Kosef ]., „un deţinut perfect” (celula nr. 50) este eliberat, „expulzat” 
dintr-o lume care lucra cu oameni-numere. Ca om liber, Kosef ]. nu 
ştie ce să facă cu libertatea; rămâne în colonia penitenciară, infometat, 
ametit, nedumerit, nesigur, fără scop, dar înconjurat de zgomote fami- 
liare. Şi revine, încântat, liniştit în celula sa, dupa ce traversase „lumi 
kafkiene”, cei doi bătrâni gardieni, tovarăși de zaruri, părând a nu-l mai 
recunoaște, devenind „un corp transparent”. Romanul poate fi citit şi 
ca o replică la miniromanul febricitantului Sorin Titel, Lunga călătorie 
a prizonierului (1971), şi el „aproape kafkian’, ţinând de faza experi- 
mentală a prozatorului bănăţean, cochetând cu grupul oniric. 


În fine, în Iubirile de tip pantof. Iubirile de tip umbrelă (2016), Vişniec 
dezvoltă o posibilă tipologie. Dacă romanul ar fi o monumentală oglin- 

dă de tip pantof (asigurând ordinea), poezia, ca „cel mai perfid instru- 
ment de comunicare”, este o abisală oglindă de tip umbrelă, propunând 
fragmentarul. Dincolo de titlurile lungi, bizare, explicative, adăpostind 
un puzzle epic (impur) în straturi, obișnuite la Vişniec, romanul din 
urmă deschide o fereastră înspre seductia teatrului, dezvăluind sur- 
sele pasiunii. Naratorul-copil descoperă în casa bunicii din H. (Ho- 
rodnic), odată cu moartea unchiului Mihai, ritualul funebru ca prim 
spectacol. Satul era „o societatea cosmică” iar ceremonialul consfințea 
refuzul haosului. Dar, se întreabă Vişniec, „poate fi moartea un specta- 
col?” Ochiul copilului înregistrase, „cu foame gigantică de imagini si 
de emoţii noi’, astfel de intamplari-evenimente in R., mica urbe ador- 
mită, impunând „un contact reflexiv” cu spectacolul (solemn, teatral). 
Culminând cu sosirea circului, alt moment fondator, ca infuzie de fan- 
tastic. Recunoscând cu franchete, la maturitate, că, dorindu-se si fiind 
„perturbator de realitate”, ştia un singur lucru: nu se poate lipsi de teatru, 
încercând să palpeze „misterul teatral”. 


Deşi, reamintim, a intrat în literatură prin poezie (infuzată în scrisul 
său abundent), Matei Vişniec ne-a oferit, ca „producător de insolit”, 
impulsionat de bucuria de a comunica, o operă multiformă, virând spre 
dramaturgie (care i-a asigurat o largă notorietate), lăsându-se ispitit şi 
de roman, vádind — pe fundalul freneziei imaginative — o putin bănui- 
tă, la începuturi, apetentá ideologică. Fiindcă Un secol de ceață (2021), 
cu desfășurare caleidoscopică, se vrea o radiografie a unui veac invadat 
de ,ceturi ideologice”; o ficțiune istorică, ne previne autorul, pornind 
de la evenimente reale / posibile, devenind, de la un stufos metaroman 
distopic, scenarizând „procesul comunismului”, un poem suprarealist, 
placat pe „o spectacologie autobiografică” (cf. Marius Mihet). 


Romanul, aducând fata în fata doi viitori matadori ai Istoriei, se deschide 
cu o întâlnire fictivă, dar plină de consecințe. În mozaicul etnic al Vie- 
nei imperiale, un bărbat cu cap leonin (Iosif) și un desenator ,lunatic” 
(Adolf) au un scurt dialog, prefatand un secol sângeros. Dar și cu o în- 
tâlnire reală la cabaretul Voltaire, cea dintre teribilistul Tzara si exilatul 
Lenin, doritori să schimbe istoria, „vomitând lumea veche”. Războiul, 
incendiind lumea, era un bun prilej pentru visata Revoluţie mondială. 
Iar dadaismul, proclamă Tzara, ar fi ultimul stadiu al capitalismului, mo- 
delând — sub unda revoluţionară - o lume în fierbere, smulgând ,catarac- 

tele de pe creier” Dacă o cafenea, ca loc privilegiat de observaţie, poate 
găzdui un „fanatism comod” si controverse aprige privind „codul gene- 
tic” al Istoriei, în estul continentului, odată cu sovietizarea, spaimele geo- 
politice, şirul de victime, valul de deportări, apariţia noilor tortionari etc., 
impun - ca strategie — instinctul de supraviețuire, adaptabilitatea într-o 
istorie brutală, sub tăvălugul comunizant. 


Descindem în R., micul oraş din microgalaxia etnică a Bucovinei, un 
punct fix şi „corpul matricial” al autorului; aici, timpul e aluvionar, casa 
primordială e ,ultraprotectoare" Dar dorinţa de a evada, spărgând pa- 
văza cercurilor concentrice (casa / grădina / oraşul) îi oferă şansa unei 
vieţi itinerante, chiar dacă, aflăm, „sensul plecării este întoarcerea”. Pro- 
zatorul (copil) va descoperi, în lungi expediţii, misterele orașului, va 
trăi sentimentul libertăţii la Zaristea (la bunici); aceştia, Domnica si 
Gavril Prelipcean, vor suporta împreună cu Minodora (care „se cerea 
la şcoală”) deportarea în comuna Independenţa. Iar Minodora, viitoa- 
rea mamă a prozatorului, va trebui să înveţe, si ea, „limba partidului”. 
Apare un Arcadie Sclipa, șeful gării din R, pritocind, cu frică de viitor, 
limba rusă; va comanda bizarului pictor Ilutiu Zakarian un tablou al 
lui Stalin, agăţat pe frontonul clădirii şi va întreţine discuţii „sincere” 
cu Tatucul popoarelor. Din salonul S al Spitalului psihiatric, printre 
yalienatii lejeri’, sunt expediate, de către misteriosul IV.S., numeroase 
memorii, cerând vigilentá sporită: o scrisoare către Dej, alta denuntand 
„nocivitatea ideologică a cailor” (sau a lui Dumnezeu), subliniind că 
Revoluţia e ştiinţă, nu poezie. 


Vigilenta era, în acei ani, cuvântul de ordine. Traducătoarea Emilia Gu- 
deanu, ocupându-se de verificarea corespondenţei, îşi „va educa flerul” 
(la îndemnul tovarăşului Găbălean) pentru a simţi dușmanul de clasă. 
Dar la Festivalul tineretului (august 1953) va cunoaşte, în braţele lui 
Vincent, franceza vie, părăsind tara. Primarul din Zaristea, Petrică Tofei, 
întocmind lista chiaburilor, se luptă cu limbajul lozincard şi pricepe 
că sunt fraze „cu ascunzişuri”. Minodora venea dintr-o familie ostilă, 
dar, după deportarea la ferma „Zori noi”, întocmind memorii către Dej, 
va primi o înaltă misiune, fiind în echipele de lămurire. Întovărășirea 
(adică „vocea rațiunii”) mergea greoi şi Partidul isi pierduse răbdarea. 
Şi spitalul de boli nervoase, la îndemnul lui Manole Cazan, prin reor- 
ganizare, urma să facă „joncţiunea cu gândirea marxistă”, comunismul 

fiind „soluţia unică la problemele tuturor”. Scrisorile, întocmite febril 
de LV.S, recomandă extirparea instinctului proprietăţii, cerând măsuri 
ferme (soluţia Stalin în Ucraina). Andrei Sclipa si amicii săi, Hubert 
Mirwald (directorul spitalului) şi ginecologul Adam Yoel, joacă table; 
se lasă pe mâna hazardului, dar condamnă, cu „o privire metafizică”, 
violența idioată şi mizeriile Istoriei. Pictorul Ilutiu Zakarian, cu un 
enigmatic trecut in PCF, corespondand cu Carlotta Séleron, ne invita 
in ,podul cu tovarasi” (tablourile fostilor) in timp ce activistul poet 
Sergiu Condurache, incarnand, impetuos, romantismul revolutionar, 
oferă discursuri cu fata umană mizând pe ,infratirea cu viitorul”. Dar 
dupa un popas „de lámurire" în lumea huțulilor, urmând planul Par- 
tidului, după ,socul" vrajilor Anitei, incurcánd ideologia cu magia, va 
ajunge, pentru recuperare, la faimoasa clinică (Centrul voluntar de Să- 
nătate Psiho-Somatică) sub îngrijirea Minodorei. 


Palpând istorii încâlcite, romanul înaintează feliat şi arborescent. Dacă 
în anii stalinisti, un Artiom Ivanenko se muncea, cu vodca în fata, să 
împlinească, sfătuit de Nastasia, „cota” de duşmani ai poporului, alte 
episoade, aglutinate pe același vector, rezumă o epocă, privind soarta 
țărănimii. Dumitru Zub ajunge la Pitești, la reeducare, urmând să i se 
scoată „pământul din cap” Lui Ioan Vişniec i se întocmeşte un dosar 
complicat pentru un manifest titoist, părăsind Școala de ofițeri. Toate 
firele epice converg în a sublinia o epocă de teroare, activând „mașina 
fricii”, pornind de la întâlnirea lui Lenin cu Tzara, dada fiind „un vi- 
rus”. De unde „dadaizarea comunismului” si inevitabilul lui eşec, Lenin 
însuși fiind un dadaist. Asta ar fi, ne asigură prozatorul, cheia înţelegerii 
unui secol de istorie, cu sarabanda evenimentelor: nebunia războaie- 
lor, abatorul european, dezgustul și furia, năvala utopistilor dorind 
să schimbe lumea. La cabaretul Voltaire, cu revoluționari de salon, în 
acea Elvetie neutră, liniştită (ca un safe space), o idee respectabilă in 
imaginarul intelectual a născut monștri si un secol dadaist, va spune 
Dominique Noguez, trezind „fluide istorice care nu se vad”. Plus bles- 
temul cetii (ca platoşă mentală), aruncând spirite înalte în discursuri 
mincinoase, encomiastice, glorificând tiranii veacului. Editorialistul 
G., de pildă, profesor de filosofie, maoist după ieșirea din stalinism, 
va nimeri la Secţia de sinceritate a unui laborator, testând „gradul de 
letalitate al cuvintelor” în plin dadaism politic. Iar doctorul Mirwald, 
în voluminosul său manuscris, explică astfel de orbiri prin ierarhizările 

emoționale ale răului („bariera lui Mirwald”). Cei doi diavoli (comu- 
nism vs nazism, respectiv întrupările lor personificate, Stalin vs Hitler) 
sunt actantii unui veac sângeros care alternează extremele. Răul, ne 
spune Vişniec, „are un frate geamăn”. Am putea citi masivul roman in 
paralel cu dicromatica propusă de Cătălin Ghiţă, şi el interesat de „me- 
tamorfozele cromatice” ale secolului trecut, pendulând „între roșu si 
negru”, fixând câţiva ani nodali („momente cruciale”) în filmul eveni- 
mentelor. Prin astfel de ingenioase conexiuni dintre Istorie și cultu- 
ră, întregul secol XX poate fi definit ca un acerb război propagandis- 
tic, într-o escaladă dementiala". În textura romanescá, Matei Vişniec 
aduce în prim-plan, sub glazură ironică, figura celui considerat „farul 
ideologic al popoarelor”: de la eforturile de „decriptare” ale lui Emil 
Dranga (falsul LV.S. de la Spitalul Clinic de psihiatrie), ascultând cu 
sfințenie „gura lui Stalin” si explozia portretelor staliniste in R., ope- 
ră a prolificului Zakarian, până la „cataclismul mondial” provocat de 
moartea „ghidului”, catalogată drept o gravă „eroare ideologică” mos- 
covită. Abundenta telegramelor, năvala cetii, momentele de reculegere 
în camerele omagiale, muzica funebră etc. culminează cu o concluzie 
fermă, răscolind fanaticii, decretând, precum „eficientul” Manole Ca- 
zan: „Stalin nu e mort!” 


În vestul continentului, în Franţa, „poporul de stânga”, înnoit, încă 
spera într-o revoluţie lentă, fără vărsare de sânge; care, treptat, devine 
— prin vocea președintelui — un război cu ceața; înfloresc alte slogane 
(codurile C.P.), recluziunea se instápáneste într-un Paris pustiu, oda- 
tă ce lumea trăieşte pandemic, „cu virusul în coastă”. Daca nelinistitul 
Vincent Bernigaud isi face propria-i celulă de partid, daca Nathalie 
pune umărul la activarea Frontului de Eliberare a Piticilor de Grădi- 
na, în România „s-ar părea că a căzut comunismul”... Adus la zi, strict 
evenimential vorbind, romanul lui Vişniec glosează, prin generoase 
acolade, despre relele veacului. Iar Mathieu / Matei, fiul Minodorei, in- 
sinuat în desfășurarea întâmplărilor ca „refugiat politic”, o va însoți, fie 
peripatetizând, fie cu un convoi umanitar, pe militanta Nathalie (din 
tagma ecologistă), într-o convietuire fraternă, nelipsită de fulguratii 
erotice. Poate fi şi un bildungsroman, recunoaşte M. (Mathieu), dialo- 
gând cu romanul, ca „entitate vie”. Poate fi, prin schimbul epistolar cu 
Georges Séleron, o replică la gândirea binară (incetátenitá), acuzând 
mulțimea ,idiotilor utili”. Dar G., aflat într-o situatie-limita, blocat, 

„eternizat” într-o toaletă-celulă, înarmat cu o cheie franceză va evada, 
nimerind în acel laborator al sinceritátii, recunoscând „letalitatea” cu- 
vintelor folosite fără economie, în omagii sfruntate. Apare si Gică Zub, 
closardul in dialog cu omul-ceata îndeplinind rolul profetului. 


Dincolo de extensiile teoretizante, cu elan ideologizant, documentate 
la sânge sub platosa ficțională, Vişniec rezervă „cuvintele mari” doar 
Bucovinei. Dadaist la 17 ani, de acolo, din Rădăuţi, isi trage „seva 
existențială”. Acolo era „primul Paradis”, descoperind revista „Unu” 
(gratie profesorului Hlinski) si pe Tzara, ca simbol al revoltei, in chip 
de „maestru absent”. Trăieşte miracolul bucovinean alături de Teofil 
Lianu (ca părinte spiritual) și îndemnul spre filosofare cu profesorul 
Drobotă; în febrilitatea culturală a târgului (un „oraş cu memorie”) 
se ciocneste de pictorii locali ai suprarealismului, în frunte cu Traian 
Rotaru, onorând „Academia dadaistă anonimă de la Rădăuţi”. Silitor, 
trăind ca un om liber în război tacit cu autorităţile, va pleca pentru tot- 
deauna în Franţa (1987), „ţara avangardei institutionalizate" Dar nu 
înțelege exilul ca povară, nu traversează coșmarul refugiatului. Cultura 
franceză, explică Vişniec, face parte din codul nostru genetic. El, auto- 
exilatul, venea, de fapt, de la periferie si ajungea, nesperat, în centrul 
lumii, in „patria mentală”, însoţit de un noroc fabulos, cum recunoștea 
franc în numeroasele sale interviuri. 


Dar visceral legat de limba română („vulcanică şi alunecoasă”), Vişniec 
nu o poate părăsi. Mai mult, dacă „sensul oricărei plecări este întoarce- 
rea’, prin Radio France Internationale el stabileşte o punte politico-cul- 
turală cu cei de acasă. Francofil prin lecturi precoce, traindu-si copilăria 
rádáuteaná sub un clopot de sticlă, ispitit de poezie (desi poetul-rană va 
încerca să o părăsească), inocentul din Est a cunoscut totalitarismul „la 
sursă” şi va înțelege exilul ca navetă culturală (Est-Vest). Şi, peste ani, va 
adeveri pronosticul bunicului Gavril, cel care, admirându-l ca recitator, 
era convins că nepotul va ajunge departe. Ca are ,chemare* Virtuoz, 
histrionic, Vişniec „vede scenic”, trezind cuvintele. Romanul Un secol 
de ceață, desi „imperfect” (cum recunoaște spășit) este un puzzle lite- 
rar, testând convergenta genurilor, după ce, în studenţie, studiase teoria 
convergentei, în vogă în acei ani. Cu un epic pulverizat, infuzat liric, Un 
secol de ceaţă este, în principal, un roman despre colectivizare şi soarta 
țărănimii, urmând ca vigilentul cititor să reconstruiască întregul. 


EEE PT RIOMIAINIA 


Cu rădăcinile în România și aripile în Franţa (cu limba ei „carteziană și 
precisă”, folosită în teatru), bilingvismul lui Matei Vişniec adăposteşte 
două condeie si „două cosmosuri’, spunea repatriatul, revenit trium- 
fal, într-un moment prielnic, prin coprezenta ambelor limbi. Fostul 
profesor navetist la Dorobantu-Calarasi (din 1980), având şansa unor 
experienţe fabuloase explorând fauna umană, a redescoperit, ca nou 
navetist, pe ruta Franta-Románia, un tezaur emotional (limba, spaţiul 
şi timpul), devenind un important scriitor european. 


Totuși, punctul de plecare în efortul reinventării sinelui rămâne, 
negresit, Radautiul, un oraş fabulos; nu doar pentru calea ferată, tăind 
urbea si cimitirul în două, devenind, prin potential poetic, „axa de si- 
metrie a Universului”, ci, mai ales, prin „biblioteca biologică”, descope- 
rind labirintul cuvintelor, forța ordonatoare și vibraţiile lor emoţionale. 
Revelatiile radautene hraneau iluzia timpului infinit si a deschiderilor 
renascentiste, explorând, cu tovarășii de joacă, mica lume, un eșantion 
plurietnic, semi-urban, cu infuzii de stranietate (când poposea acolo 
circul); şi, dincolo de „constelația personală” a rudelor risipite în satele 
din jur, lumea mare, învățând „alfabetul libertăţii” la emisiunile Euro- 
pei libere, la tăinuitul aparat de radio Mioriţa, conştientizând schizofre- 
nia românească a acelor ani. Cele „două vieți”, pe suportul interdictiilor 
de tot felul, au încurajat visătoria, croind planuri pe termen lung, nu 
doar strict literar; Vişniec gândea și la voiajurile culturale, descoperind 
Occidentul. Poate că acel sfat al Constanţei Buzea, cercetându-i ma- 
nuscrisele (în „Amfiteatru”, nr. 6/1979), salutând „curajul de a nu fi 
cuminte” a fost un impuls decisiv. Poate că, aterizat în capitală, atras de 
lumea scriitoricească si boema ei, și-a trăit disperarea la frontiera fragi- 
1a dintre realitate si ficțiune, ispitit de dorinţa evadării. Reconstituind 
„romanul plecării”, Vişniec recunoștea rolul lui Radu Dumitru („omul 
unei singure piese”); jucând table „până la epuizare”, până și destinul 
său, gratie unui telefon de la Iosif Naghiu, deschizându-i calea spre un 
Paris altminteri inaccesibil, pare a fi fost „opera unor zaruri binevoitoa- 
re’, ajungând sub protecția Fundaţiei Annette Laborey. 


Interesat de chestiunea rezistenţei culturale în spaţiul est-european, 
Vişniec își va da doctoratul, în 1992, la Şcoala pariziană de înalte Studii 
în Ştiinţele Sociale tocmai cu o asemenea temă. El calcă, s-ar părea, 
pe urmele lui Eugene Ionesco, trăind lumea ca farsă, în ceea ce dra- 

maturgul numea „théâtre de la dérision”. Dincolo de nedreptatea lim- 
bilor, dincolo de acel „blestem mioritic” (invocat de un Cioran, lepa- 
dându-se de infernul etniei) si forța deriziunii, ajungem, inevitabil, la 
adevărurile tragice. Şi dacă Eugene Ionesco putea conchide, la capătul 
drumului, că lucrul cel mai important era chiar propria-i îmbătrânire 
(cf. „Le Figaro littéraire", 18 februarie 1994), atitudinile sale „duble”, 
dovedind un spirit neliniștit, contradictoriu, vulnerabil par a se pre- 
lungi în creaţia lui Vişniec, alt român fixat la Paris si interesat, fanatic, 
tot de dramaturgie. 


Din Franţa, patria lui „mentală”, Vişniec constată, privind îndărăt, că 
nu s-a lăsat indoctrinat, refuzând „jocurile cu puterea”. Azi, admiránd 
rezistența culturală a acelor ani tineri, involburati de ciocniri de cena- 
clu, recunoaşte că România e o mare putere teatrală; bucovineanul fi- 
xat la Paris e confiscat de teatru și poezia pare a se furisa într-un ungher 
tainic, dobândind o poziție subalternă. Notorietatea dramaturgului nu 
poate elimina însă infuzia poetică, tăvălită în absurdul existenţial. 


Cel care, la 17 ani, se declara dadaist (vezi „Caiete critice”, nr. 4-5/1996, 
p. 120), convertit la „insurecția dadaistă” prin lecturile (ilegale) la care 
îl îndemnase profesorul Hlinski, va comenta amuzat cei doi ani de 
existență ai Academiei dadaiste de la Rădăuţi, un loc care „colcăia de 
energii și revolte culturale”. Ca român de succes, Matei Vişniec a trecut 
printr-o „renaștere culturală” în limba franceză (studiată, mărturisea, 
„cu creionul în mână”), oferindu-si dese reveniri, inclusiv fizice, in me- 
diul cultural românesc. Dacă teatrul asimilase, prin disolutie, temele 
poetice!, proza, amprentata politic, le dezvoltă cu stiuta-i rețetă, amal- 
gamând si onirizând poematicul cu ciocnirile ideologice, sub cupola 
parabolicului. 


In pofida palmaresului impresionant, penetrand canonul transnational, 
Matei Vişniec, la strigarea catalogului optzecist, e plasat mai la coadă. 
Nu cercetăm acum cauzele, deşi ar merita efortul. Chiar dacă M. Căr- 
tărescu ne asigura că Vişniec n-ar fi un postmodern iar N. Manolescu 
il considera, dimpotrivă, „un postmodern de la primele manifestări”, 
avem în Matei Vişniec un nume european. Şi care, sub fluxul amintiri- 
lor, reconstruind, în circuitul fantasmelor, spaţiul bucovinean, face din 
zona radauteana, nemurind-o, un alt Macondo. 


Notă | 

L.C. — profesor universitar 

la Facultatea de Litere a 
Universităţii „Alexandru loan 
Cuza” din lași. Cărţi publicate: 
a) autor unic: Poezie și gnoză 
(2000), Mihai Eminescu prin 
câteva cuvinte-cheie (2000), 
Principii de hermeneutică 
literară (2006), Trasee 
hermeneutice (2009); b) autor 
(în colaborare): Dicţionarul 
enciclopedic ilustrat (1999), 
Dicţionarul limbii române, 4 
volume (apărute între 2002 și 
2008), Dicţionarul limbajului 
poetic eminescian. Sensuri 

și semne poetice, 2 volume 
(2005, 2007). Coordonator (în 
colaborare) al revistei „Studii 
eminescologice" / Études sur 
Eminescu / Eminescu Studies 
/ Eminescu Studien, nr. 6-21 
(2005-2019) si autor a zeci 
de articole si lucrări științifice 
publicate în reviste de 
specialitate. 


Adrian Marino este unul dintre cei mai mari si 
mai cunoscuţi teoreticieni literari români, cu o 
biografie întru totul remarcabilă, conținând în- 
cercări teribile (detenţie politică între 1949 și 
1957, urmată de ani grei de domiciliu forțat în 
Bărăgan, 1957-1963, ani în care a avut interdic- 
tia de a publica), care însă nu au avut puterea de 
a-l înfrânge si nu i-au periclitat opera de savant 
pe care avea să o dea începând cu vârsta de 44 
de ani. Astfel, din anul 1965, când a publicat 
monografia Viaţa lui Alexandru Macedonski, ur- 
mată la scurt timp de altă monografie, Opera lui 
Alexandru Macedonski (1967), Marino va scrie 
şi va publica ani la rând, volum după volum, 
ilustrând domenii diverse, de la critica literară 
(primele cărți pomenite) si teoria criticii litera- 
re (Introducere în critica literară, 1968), la istoria 
şi critica ideilor literare. De altfel, critica ideilor 
literare, un tip de propedeutică (introducere) la 
teoria literaturii (cum o va considera el însuși! ), 
constituie un domeniu în care cercetătorul ro- 
mân va desfăşura o activitate de pionierat, dând 
numele acestui domeniu si ilustrándu-l cu nenu- 
mărate volume, între care, mai importante sunt: 
Dicţionarul de idei literare, I, A-G, 1973, Critica 
ideilor literare, 1974. La granița dintre critica 
ideilor literare si teoria literaturii (definită în ter- 
menii unei „enciclopedii a ideii de literatură”) se 

situează alte volume, la fel de prestigioase, precum: Hermeneutica ideii de 
literatură, Biografia ideii de literatură, vol. I-VI’, dar si Comparatism si teoria 
literaturii (ultima, publicată mai întâi în versiune franceză in 1988, tradusă 
în română în 19985). La aceste volume se adaugă altele de literatură com- 
parată (publicate în franceză şi în română), precum si studii de politologie 
si culturologie, de ideologie politică, precum și o bogată serie de cărți me- 
morialistice, conținând jurnale de călătorie (jurnale ale unui călător prin 
bibliotecile lumii, de fapt), dar si volumul autobiografic, publicat (la cere- 
rea sa) postum, Viaţa unui om singur, în 2010*. 


Cu cărți scrise direct în limbi de circulație europeană (de obicei, în limba 
franceză) sau traduse în multe limbi străine (franceză, italiană, spaniolă, 
engleză, dar şi în japoneză, maghiară etc.), anvergura ştiinţifică a lui Adrian 
Marino este o realitate indiscutabilă, din păcate, încă insuficient asimila- 
tă - la noi, ca si aiurea. Motivele neasimilării ei temeinice sunt mai multe, 
dar două par cele mai importante, pentru că sunt copleșitoare: proporti- 
ile/dimensiunile operei sale ştiinţifice, precum şi diversitatea domeniilor 
ştiinţifice ilustrate. 


Copleşitor prin fracturile de destin pe care le-a provocat a fost și timpul în 
care a trăit Adrian Marino. Savantul român, născut în perioada interbelică, 
s-a văzut silit să înfrunte regimul politic comunist, cu ani grei de detenţie 
politică si de domiciliu forțat, urmaţi de alti ani petrecuţi într-o inchisoa- 
re mare cât toată România, unde specialistul în cenzură de mai târziu (nu 
întâmplător a scris o carte de referință pe această tema’) a trebuit să trăias- 
că si să cerceteze, să publice si să călătorească. În memoriile sale postume, 
publicate la cinci ani după moartea sa, Viața unui om singur, există multe, 
nenumărate indicii privitoare la compromisurile şi concesiile pe care or- 
goliosul și fanaticul om al cărții si al iluminării prin carte a trebuit să le facă 
regimului comunist, de altfel, ca mai toti intelectualii care au suferit ani grei 
de detenţie politică. 


Dincolo de calamităţile istorice, traversate cu stoicism, Marino a trebuit 
să-şi înfrunte si demonii lăuntrici, uneori nu mai putin infricosatori decât 
cei din afară. Egolatru din naștere, singuratic și vanitos până peste margini- 
le permise, blocat într-un narcisism intelectual gigantic si, de aceea, într-o 
oarecare măsură autist, cercetătorul român a avut cele mai extravagante 
planuri de recucerire a pieţelor intelectuale occidentale, scriind si indru- 
mându-i si pe alții să o facă, cărți de istoria si critica ideilor, de teorie lite- 

rară si teoria comparatismului, de hermeneutică și de politologie, proband 
(după cum se exprima Mircea Martin într-un articol din 2005) un amestec 
special de „optimism gnoseologic și mizantropie” Puţini au fost si sunt cei 
care s-au lăsat contaminati de „optimismul gnoseologic” al lui Marino, în 
schimb, multi, dacă nu aproape toti, au fost sau sunt încă răniți de mizan- 
tropia acestui campion al relansării studiilor literare în România și în lume. 


Contribuţia lui Marino la dezvoltarea studiilor literare nu este uşor de cir- 
cumscris. În cea de-a doua parte a secolului al XX-lea — adică atunci când 
Marino isi scrie și-și promovează (ca puţini alti români) opera științifică, 
în tara, ca si peste hotare, științele literaturii (rebotezate studii literare) trec 
prin convulsii şi crize repetate si augmentate de diversi factori: de la criza 
internă a literaturii (si a conceptului, „ideii” de literatură), până la criza ge- 
nerală a studiilor umaniste (cu rădăcini în etosul postmodernist), la care 
trebuie adăugate concurența, competiția și confruntarea dintre studiile 
culturale și studiile literare. Prin militantismul implicit si explicit al demer- 
surilor sale ştiinţifice, Marino participă într-o măsură destul de consistentă 
la mutatiile survenite în dezvoltarea studiilor literare, cu deosebire în două 
principale domenii, literatura comparată și teoria literaturii, fără a neglija 
domeniul hermeneuticii, în care îl întâlnim, pentru o vreme, ca teoreticia- 
nul en titre al disciplinei, un teoretician (încă o dată) atipic, în contextul în 
care el postulează o „hermeneutică angajată”. 


Marino abordează cu curaj şi fără complexe provinciale criza în care ajun- 
sese literatura comparată, încă insuficient de bine consolidată în fata istori- 
ei literaturii, dar trebuind să înfrunte provocările noilor ştiinţe ale literaturii 
altoite pe trunchiul semioticii, al diferitelor tipuri de lingvistică, precum si 
mutatiile ce veneau dinspre antropologia culturală, cu toate subdomeniile 
sale promițătoare (arhetipologia, mitanaliza şi mitocritica, ştiinţele imagi- 
narului etc.). Calea aleasă de cercetătorul român a fost una radicală. Ca să 
continue să existe, literatura comparată trebuia să se relanseze. Relansarea 
impunea, în viziunea sa, reîntemeierea teoretică a acestei discipline. Lite- 
ratura comparată nu mai putea fi un comparatism pur literar (de va fi fost 
vreodată așa ceva!), nici doar o simplă disciplină academică, ci trebuia să 
devină un comparatism militant, angajat în forjarea unui nou umanism, 
unul care să reducă inegalitatile dintre culturi, literaturi şi popoare si care 
să conducă în cele din urmă la optimizarea rasei umane, nu doar a studiilor 
literare. 

Utopic sau nu, comparatismul militant pentru care pledează si care il va de- 
termina pe Marino să ajungă și la restatuarea teoriei literaturii ca teorie a li- 
teraturii comparate, anticipă — când nu se grupează cu — provocările venind 
dinspre paradigma studiilor culturale, uneori, excesiv de angajate politic, 
după cum se știe. Aceasta este, de altfel, una dintre direcţiile de regândire 
şi redefinire a teoriei literaturii. Cealaltă direcție este cea fixată în albia criti- 
cii de idei literare, gândită ca o pregătire pentru teoria literaturii, „disciplină 
mult mai dificilă”, după cum se exprima Marino. În ambele situaţii, cerce- 
tătorul roman deplânge situaţia teoriei literare de la noi. Un bilanţ al dez- 
interesului pentru teoria literaturii în contextul cultural românesc este fixat 
într-un articol din 1991, dar publicat în volumul Politică și cultură, apărut în 
1996’ şi care are meritul de a initia o dezbatere de profunzime. 


În ceea ce priveşte contribuţia lui Marino la dezvoltarea teoriei literaturii, 
spaţiul lucrării de fata este insuficient pentru a pune în evidenţă detaliile 
cantitative, calitative, dar si pe cele discutabile ale aportului său științific. 
Cumulativ si holistic, proiectul refundamentării teoriei literaturii ca „enci- 
clopedie a ideii de literatură” se derulează prin scrierea a mai multe volume 
(vezi supra!), publicate în mai multe etape ale activității sale științifice. In- 
teresante si până la un punct incitante sunt similitudinile dintre proiectul 
său de reînnoire a teoriei literaturii si proiectele altor teoreticieni de faimă 
universală, precum Terry Eagleton? sau Antoine Compagnon’. De exem- 
plu, unul dintre lucrurile comune prezente în tentativele de regândire a 
teoriei literaturii de către Adrian Marino, Terry Eagleton și Antoine Com- 
pagnon vizează un element cardinal, care constituie chiar temeiul teoriei 
literaturii si al oricărei teorii literare: întrebarea ce este literatura. Pornind de 
la această interogatie radicală, alte întrebări subsecvente se cer formulate: 
ce este literatura în ea însăși (în viata, cetatea, mișcarea, societatea etc. lite- 
rară), în ce măsură definițiile si sensurile literaturii sunt ideologizate în sia- 
jul unor proiecte de pedagogie naţională sau sub presiunea unor condiții 
istorice specifice (Terry Eagleton, Adrian Marino). La fel de important i se 
pare lui Adrian Marino, un teoretician atipic, de altfel ca și Terry Eagleton 
şi Antoine Compagnon, să cerceteze /studieze ce (mai) este literatura pri- 
vind-o şi dinspre multitudinea ştiinţelor literaturii, intens dezvoltate de la 
Şcoala formală rusă încoace. 


Cele trei proiecte de înnoire (reinventare, revitalizare etc.) a teoriei litera- 
turii aparţin unor cercetători destul de diferiți ca formaţie si viziune me- 

todologică. Adrian Marino si Terry Eagleton sunt teoreticieni ,angajati" 
(desi obiectul angajamentului lor are mize diferite) si într-o mai mare mă- 
sura pozitivisti decat idealisti, pe cand Antoine Compagnon se remarca 
prin radicalizarea la extrem (pana la aporie) a caracterului teoretic al dis- 
ciplinei si prin viziunea idealistă (sau esentialisti) asupra literaturii. După 
ştiinţa noastră, cei trei teoreticieni literari, care au rupt cu tradiția, parame- 
trii si statutul teoriei literaturii (asa cum se cristalizaseră acestea până pe la 
mijlocul secolului al XX-lea, graţie tratatului cunoscut al lui René Wellek 
si Austin Warren”, fără a ignora contribuţiile anterioare ale lui Boris To- 
mașevski!!) nu s-au aflat în niciun fel de raport de comunicare si, poate, 
tocmai de aceea, provocările epistemice şi „ideologice” pe care le contin 
proiectele lor de reîntemeiere a disciplinei ar merita cercetate mai îndea- 
proape, fără complexe de inferioritate sau de superioritate, nu atât pentru 
a-i face dreptate lui Adrian Marino (deși nici această finalitate nu este una 
minoră!), cât pentru a tine atenția si interesul treze asupra mutatiilor sur- 
venite în înțelegerea și valorizarea literaturii și a teoriei literaturii în epoca 
noastră sau în imediata ei apropiere. 


Până acum, la noi, nici măcar contribuţiile lui Adrian Marino nu sunt sufi- 
cient asimilate, în pofida traducerilor si ecourilor în mare măsură pozitive 
pe care le-au avut studiile si volumele sale în tara, ca si în diverse alte tari, 
acolo unde au ajuns şi/sau au circulat prin traduceri sau în versiuni scrise 
direct într-o limbă străină (în franceză, de obicei). Nefiind un universitar 
(specie de intelectual nu prea agreată de savant în perioada comunistă, din 
motive pe care nu le mai discutăm!), Marino nu a avut un context potri- 
vit pentru a(-si) face şcoală și discipoli. Poate de aceea contribuţiile sale la 
dezvoltarea unor domenii ale studiilor literare, deși cunoscute si descrise, 
nu sunt nici pe departe puse la lucru şi făcute să rodească. Primele studii con- 
sacrate operei lui Marino chiar din timpul vietii rareori au depășit dimensi- 
unile unor articole de presă (culturală, literară, de specialitate). Tentativele 
de monografiere de pe când încă trăia nu au depășit nici ele dimensiunile 
unor broșuri sau cărți în jurul a o sută de pagini, fiind mai degrabă ghiduri 
de orientare, vademecum-uri (de altfel extrem de utile) în hátigul unei ope- 
re şi al unei vieți extrem de bogate si complexe". 


Abia în anii de după dispariţia sa, au început să apară câteva interesante 
lucrări monografice consacrate operei si vieţii lui Marino”, din păcate, un 
pic prea îndatorate tiparului Marino par lui-méme, urmând îndeaproape 

(uneori, până la confiscarea vocii proprii si a spiritului critic) acea intentio 
auctoris omniprezentă în multiplele declaraţii programatice ale teoreticia- 
nului (auto-definit ca „ideolog”, cercetător angajat etc.), ca si în mărturisiri- 
le si evocările propriilor sale crezuri. Fără a neglija pista de cercetare inspi- 
rată de intentio auctoris, trebuie să acceptăm că, singură, această abordare 
este nu doar vulnerabilă (putând fi suspectată de părtinire), ci și profund 
nedreaptă, căci reductiva, fata de uriașul travaliu intelectual desfăşurat pe 
multiple paliere ale studiilor literare de un cercetător de talia lui Adrian 
Marino. 


Note si | ! Adrian Marino susţinea acest lucru în Prefaţa la Dictio- 
referinţe narul de idei literare, 1, A-G , Bucuresti, Editura Eminescu, 
în 1973. 
? Adrian Marino, Hermeneutica ideii de literatură, Editura 
Dacia, Cluj-Napoca, 1987; idem, Biografia ideii de litera- 
tură, vol. I (1991), vol. II (1992), vol. III (1994), vol. V 
(1998), vol. VI (2000), Cluj-Napoca, Dacia. 
? Idem, Comparatisme et théorie de la littérature, PUF, 1988 
/ Comparatism si teoria literaturii, traducere de Mihai Un- 
gurean, Iasi, Polirom, 1998 
* Adrian Marino, Viața unui om singur, Iasi, Polirom, 2010 
5 Cf. Adrian Marino, Libertate si cenzură. Începuturi, laşi, 
Polirom, 2005 
é Cu ani în urmă, într-un studiu mai vechi, spuneam: 
„(Marino) este, însă, un teoretician de un tip special, un 
teoretician dublat de un ideolog (după cum s-a caracteri- 
zat singur), adeptul convins al unei hermeneutici angajate”, 
situație ce merită o dezbatere separată. Cf. Lucia Cifor, 
Trasee hermeneutice, laşi, Tehnopress, 2009, p. 243-244. 
7 C£ Adrian Marino, Soarta teoriei literare, in idem, Politi- 
că şi cultură. Pentru o nouă cultură română, laşi, Polirom, 
1996, p. 243-246 
* Terry Eagleton, Teoria literară. O introducere, traducere 
de Delia Ungureanu, Iasi, Polirom,2008 
? Antoine Compagnon, Le démon de la théorie, Editions 
du Seuil, Paris, 1998 / Demonul teoriei. Literatură si bun 
simţ, traducere de Gabriel Marian si Andrei-Paul Cores- 
cu, Cluj, Echinox, 2007 
10 René Wellek, Austin Warren, Teoria literaturii, tradu- 
cere de Rodica Tinis, studiu introductiv si note de Sorin 
Alexandrescu, Bucuresti, Editura pentru literaturá uni- 
versală, 1967 

" Boris Tomasevski, Teoria literaturii. Poetica, traducere, prefață şi comentarii de Leoni- 
da Teodorescu, Bucureşti, Univers, 1973 

? Cele mai importante cărţi consacrate operei lui Marino, apărute încă din timpul vie- 
tii lui, sunt: Constantin M. Popa, Hermeneutica lui Adrian Marino, Craiova, Aius, 1993, 
83 pagini; idem, Adrian Marino: monografie, antologie comentată, receptare critică, Braşov, 
Aula, 2001, 112 pagini. Un loc special ocupă cartea lui Adrian Dinu Rachieru, Alter- 
nativa Marino (laşi, Junimea, 2002, 143 pagini), dedicată mai degrabă proiectului de 
țară tintit în toată activitatea sa de către „acest român atipic” (cum îl descrie profesorul 
timişorean), un proiect de europenizare si occidentalizare a României, denumit elegant 
şi exact „alternativa Marino”. 

? Acum încep să apară cele mai consistente contribuţii consacrate „moștenirii Marino”. 
Cf. Simona-Maria Pop, Adrian Marino. Vârstele devenirii, Cluj-Napoca, Dacia XXI; idem, 
Adrian Marino: Obsesia trecutului, Alba Iulia, Gens Latina, 2010; Elena Mândrilă Negoi- 
ta, Un călător în universul cărților - Adrian Marino, Cluj-Napoca, Presa Universitară Clu- 
jeana, 2013. Si mai interesante sub aspectul utilității lor sunt lucrările colective realizate 
de cercetătorii afiliati sau membri ai Centrului de Studii Culturale „Adrian Marino” de 
la B.C.U. Cluj-Napoca. Una dintre acestea vizează Bibliografia Marino (Viaţa, opera şi ac- 
tivitatea lui Adrian Marino. Cercetare bibliografică si de referință. Bibliografia, coordonată 
de Florina Ilis, întocmită de Florina Ilis, Ana Maria Căpâlneanu. Colaboratori: Rodica 
Frențiu, Ionut Costea si Angela Marcu. Studiu introductiv de Florina Ilis. Cluj-Napoca, 
Argonaut, 2010, iar cea de-a doua reprezintă o colecţie de studii pe tema criticii de idei 
literare (Dintr-un dicționar de idei literare, ediţie şi text îngrijit de Florina Ilis şi Rodica 
Frențiu, Cluj-Napoca, Argonaut, 2010). 


TA An atypical literary theorist: Adrian Marino 


uel Keywords: Adrian Marino; theory of literature; comparative litera- 


ture; literary studies; literature; crisis 
Abstract 
Adrian Marino was one of the greatest and widely known Romanian liter- 


ary theorists, with an utterly remarkable biography. His contribution to the 
development of literary studies is not easy to describe. In the second part 
of the twentieth century — namely when Marino writes and promotes (like 
few other Romanian researchers) his scientific work, in the country, as well 
as abroad, the main areas in which his contributions fall under - comparative 
literature and the theory of literature — go through convulsions and tremen- 
dous changes, on one hand, stemming from the internal crisis of literature, 
on the other hand, by the general crisis of the sciences of literature, increas- 
ingly contendened by cultural studies. Through his scientific achievements, 
along with the implicit and often explicit militancy of his scholarly endeav- 
ors, the Romanian theorist is, along with Terry Eagleton and Antoine Com- 
pagnon, amongst the few contemporary literary theorists who copes with 
the mutations in the development of literary studies at the end of the XXth 
century, based on his own (personal) theoretical projects. 

Dacă pe plan european după cel de al Doilea 
Război Mondial devenea tot mai cunoscu- 
tă așa-numita „descentralizare teatrală”, care 
consta în democratizarea teatrului, peisa- 
jul cultural dintre Prut şi Nistru, în pofida 
condiţiilor de ideologizare comunistă draco- 
nică, a avut si el parte de fenomene revigoran- 
te ale artei teatrale. Efortul de a găsi noi forme 
ale limbajului teatral, de a scoate teatrul de 
sub dictatul ideologiei comuniste este per- 
fect ilustrat de biografia de creaţie a lui Ion 
Ungureanu (02.08.1935 — 27.01.2017), ex- 
ponentul unei generatii de intelectuali basara- 
beni trecuti prin furcile caudine ale unor tim- 
puri, ce şi-au lăsat amprenta atât in destinul 
ei uman, cât și în cel de creaţie. Supranumită 
„copiii anilor treizeci”, generaţia căreia i-a fost 
dat să se afirme în anii şaizeci ai secolului al 
XX-lea a avut rostul de a îndrepta, pe cât a 
fost posibil, strambatatile istoriei. Scurtul ră- 
gaz al dezghetului hrusciovist de dupa moar- 
tea lui Stalin (1953) a constituit şansa lor de 
a trage adânc în piept aerul libertăţii, atât cât 
să poată respira întreaga Basarabie, „trecută 
prin foc si prin sabie” (Dumitru Matcovschi), 
pentru a-si continua drumul de dupa cel de 

21 iulie 2009, Centrul Expozitional „Constantin Brâncuși”. 
Expoziţia „Glebus Sainciuc — 90 de ani de la naştere”. Ion Ungureanu împreună 
cu Ana Bantos, Alexandru Bantos si Elena Tamazlâcaru 


al Doilea Război Mondial, in condiţiile separării brutale de albia ei 
firească, cea românească. Un grup de copii aleși pentru a-şi continua 
studiile la Scoala Teatrală „Boris Sciukin" din Moscova, între care Ion 
Ungureanu, Dumitru Caraciobanu, Ecaterina Malcoci, Dumitru Fusu, 
Valentna Izbesciuc, Nina Voda-Mocreac, Ion Sandri Scurea, Vladimir 
Zaiciuc, au devenit în doi-trei ani de zile „mari maestri ai scenei” (Ion 
Ungureanu), după ce au cunoscut mediul intelectualitatii ruse, al ace- 
lor aristocrați ai spiritului pentru care serviciul onest în interesele 
culturii poporului din care faci parte constituia blazonul de nobleţe. 
Profesorii, îndrumătorii lor îşi exprimau nedumerirea: „Cum poate 
Eminescu să scrie în două limbi concomitent? * Probabil asa se explică 
faptul că, întorși acasă, ei vor revoluţiona starea limbii române, odată 
cu înființarea legendarului Teatru „Luceafărul” (1960). 


De aici, de la ceea ce criticul şi istoricul literar Alex. Ștefănescu definea, 
într-un articol despre creaţia lui Grigore Vieru, drept „conștiința valorii 

imense a limbii”, începe un capitol aparte și în viata lui Ungureanu, cel 
înfrățit cu pana de scris. Sá nu uităm că initial, în anii de studenţie, el a 
debutat cu versuri, nutrind să meargă pe această cale, dar destinul i-a 
rezervat altceva. Însă iată o afirmaţie a lui lon Drutá despre Ungureanu 
mânuitorul de condei: , ... În genere, cât priveşte dramaturgia drutiana, 
sase-sapte marginalii ale lui Ungureanu sunt cele mai fine afirmaţii din 
tot ce s-a scris până în prezent. La drept vorbind, Ungureanu mai este și 
un scriitor talentat, dar scriitor în felul sáu. Umbla prin Chisinau niște 
grafomani carunti care declară că au scris in viata lor numeroase volu- 
me, dar, din anumite motive, le-au scris în gând, de asta nici nu au ope- 
ră. Caraghioșilor celora nici să le treacă prin cap că jumătate din țăranii 
Moldovei sunt scriitori care şi-au scris opera în gând. Ungureanu însă 
face parte din scriitorii adevăraţi, veritabili, care ştiu a trece pe hârtie 
ceea ce cred si simt..” (Ungureanu 2018: 11-12). 


Un spirit critic pertinent străbate în judecatile sale despre creaţia lui 
Eminescu, pe care o analizează din perspectiva facturii dramaturgice: 
„Eminescu a stat la aceeaşi masă cu Shakespeare. Multe din versurile lui au 
factură absolut dramaturgică. Nu intriga, nu fabula contează. La el drama- 
turgia se naşte din mișcarea sufletului omenesc” (Ungureanu 2011: 41). 


Bineînţeles, mijloacele care înregistrează mișcarea sufletului omenesc 
sunt concentrate în zona culturii, care îi uneşte pe oamenii de creaţie 
basarabeni într-o măsură mai mare poate decât pe cei din alte parti ale 
lumii. Şi anume specificul acesta a fost de bun augur pentru climatul 
basarabean, revigorat în mod miraculos, inclusiv datorită unui anumit 
spirit de solidaritate a celor care făceau cultură la Chişinău după al 
Doilea Război Mondial: „Noi am avut un scop nobil de a face un tea- 
tru national, scrie lon Ungureanu despre întemeierea «Luceafărului». 
Scopul a fost atât de frumos, încât a înnobilat și mijloacele. Când a 
apărut acest «copil» atât de mult aşteptat in familia neamului nos- 
tru, lumea a început să-i aducă totul și să facă totul pentru el. A venit 
Valentina Rusu-Ciobanu, pictorița, a venit Mihai Grecu şi au construit 
decoruri pentru «Luceafarul>” (Ungureanu 2011: 157-158). 


Explicaţia implicării elementului cultural în proporții atât de mari în 
literatura creată într-o anumită perioadă la Chisinau reiese si din ne- 
cesitatea constientizata de către scriitori de a se afla în fruntea popo- 
rului, în vederea emancipării lui. Lucrul acesta îl afirma si Ungureanu: 

„Rezistenţa naţională înseamnă rezistenţa culturii” (Ungureanu 2011: 
82). De menţionat si necesitatea reluării relaţiei cu contextul cultu- 
ral general românesc, la care, de altminteri, se referă și Andrei Pleşu, 
într-un autograf adresat, in 1990, lui lon Ungureanu, cel care a făcut 
posibil memorabilul Pod de Flori (1990): „Domnului Ministru — si 
prietenului — Ion Ungureanu, mare făcător de punti („pontife”) între 
jumátátile sufletului românesc” (Ungureanu 2011: 43). La rândul său, 
Ion Ungureanu sublinia importanţa formării tinerilor intelectuali in 
spiritul valorilor general româneşti (Ibidem: 99). 


Atent la modul în care Ungureanu își developa de-a lungul timpului 
personalitatea polifonică, Grigore Vieru menţiona: „Putea deveni 
(dacă voia) un strălucit scriitor (avem probe în acest sens), un bun pu- 
blicist, un minunat politician (ne-a dovedit-o de atâtea ori), un filosof 
— o demonstrează gândirea lui profundă și limpede asupra culturii, po- 
liticii, a vieţii în general. 


A preferat să rămână om al teatrului, devenind un remarcabil actor si, 
mai ales, un mare regizor. Sunt memorabile montările sale pe scenele 
teatrelor de la Chisinau si Moscova” (Ungureanu 2018: 9). 


Angajat în anul 1960, după terminarea studiilor actoricești, ca actor la 
Teatrul ,Luceafárul" din Chisinau, îndeplinind în perioada 1964-1971 
şi funcţia de director artistic al teatrului, va fi acuzat de nationalism, 
după montarea unor spectacole precum Radu Stefan, întâiul şi ulti- 
mul, după piesa lui Aureliu Busuioc, fiind nevoit să părăsească RSS 
Moldovenească. Așa a ajuns la Moscova, unde ulterior va deţine funcția 
de regizor la Teatrul Armatei (1978-1989). Iată cum va explica lucru- 
rile într-un interviu Ion Ungureanu, delimitând oportunismul clasei 
conducătoare de atunci de pătura intelectualitatii ale cărei principii nu 
neapărat coincideau, intelectualitate pe care a cunoscut-o încă în anii 
de studenție: „Comuniștii nu au ţară, ei au teritorii. În '71 s-a lovit in 
«Luceafărul». Mie mi-a fost interzisă Steaua fără nume — spectacol pe 
care-l montasem cu studenţii, ca lucrare de licenţă. A avut noroc nu- 
mai de trei reprezentații. Nu vă inchipuiti ce se petrecea la Chisinau cu 
ocazia prezentării acestui spectacol... Şi faptul că se pomenea de tre- 
nul Bucuresti-Sinaia i-a deranjat pe multi... La un moment dat, chiar 
si cei care simpatizau teatrul îmi ziceau: «Ei, Ungurene, dar nici asa 
nu se poate... la fiecare pas rostiti pe scenă București». Eu le zic că e 

2010. Casa Limbii Române „Nichita Stănescu” din Chişinău. 
Ion Ungureanu împreună cu Ana Bantos si Andrei Strâmbeanu 


un orar de tren, iar ei: «Las, că stim noi». Vă inchipuiti în ce situaţie 
ne aflam noi acolo? Astăzi parcă nici mie nu-mi vine a crede că am 
trecut prin această grozăvie... Și uite așa a fost interzis acest specta- 
col, a fost interzis și alt spectacol al meu chiar în ziua premierei, cu 30 
de minute înainte de ridicarea cortinei, spectacolul Minodora (după 
piesa lui Andrei Strâmbeanu, n.n.). Mi s-au imputat greșeli ideologi- 
ce grave, greșeli în formarea repertoriului, grave greșeli în educarea ti- 
neretului, în conducerea teatrului si am fost nevoit să părăsesc teatrul 
«Luceafărul», să încep bejeniile...'. Ulterior avea să facă următoarea 
mărturisire: „Anii indelungati de împotrivire fata de autorități și-au fă- 
cut efectul: am căpătat, după expresia lui Bulgakov, o «psihologie de 
detinut»" (Ungureanu 2011: 197). 


Şi totuşi, după ce orizontul tânărului teatru in ascensiune a fost închis, 
din ordinul conducerii de partid, refugiat la Moscova, Ungureanu va 
reuși să se afirme in viata teatrală moscovită, unde va monta spectacole 
după piesele lui Ion Drutá, astfel încât, datorită spectacolelor create 
cu participarea lui Ion Druta si Eugen Doga, teatrul părea că isi largise 
sfera de influenţă. Spectacolul Sfânta sfintelor, bunăoară, care s-a bucu- 
rat de un mare succes, aduna moscoviți oarecum schimbaţi la ieşirea 

din sala de spectacol, favorizând-li-se calea de acces spre sentimentele 
omeneşti de care societatea se cam îndepărta. 


Mai trebuie spus cá, în perioada de persecuție a „Luceafărului, 
obligația de a nu recurge la piese din repertoriul teatrului românesc 
îi va determina pe autorii de la Chișinău să contribuie, într-un fel, la 
îmbogățirea și modernizarea repertoriului. Aureliu Busuioc în acei 
ani a scris pentru Teatrul „Luceafărul” comedia „pseudo-istorică” 
Radu Ştefan, întâiul şi ultimul (1968), în care era vizată istoria noas- 
tra necunoscută, si piesa Si sub cerul acela..., în care trata un episod 
din timpul războiului. Tot pe atunci Ion Drutá a scris Semănătorii de 
zăpadă (Doina), iar Ion Podoleanu — Pe un picior de plai. Este o peri- 
oadă fasta, de viata culturală plină de efervescenţă, la ea participând 
scriitorii, actorii, compozitorul Eugen Doga și, de asemenea, pictorii 
cei mai talentaţi. Împreună au scris o pagină memorabilă în istoria 
culturii române din Basarabia. 


După revenirea, în anul 1989, în Republica Moldova, Ion Ungureanu 
îndeplinește funcţia de ministru al Culturii și Cultelor (1990-1994). În 
această calitate, a organizat strămutarea la locul initial, din perioada inter- 
belică, a statuii lui Ştefan cel Mare din centrul Chişinăului, a contribuit la 
fondarea bibliotecii „Onisifor Ghibu”, încurajând prin activitatea sa, in- 
clusiv cea ulterioară din funcția de vicepreşedinte al Fundaţiei Culturale 
Române din Bucuresti (1995-2005), anihilarea lapsusurilor in comunica- 
rea românilor de o parte si de alta a Prutului. lată ce afirma Grigore Vieru 
despre revenirea lui Ungureanu acasă: „Există o floare care, strămutată 
din America pe continentul european, s-a aclimatizat în noul loc, creşte 
si se simte bine, dar atunci când bântuie seceta în patria ei, se ofileste, se 
stinge si moare, oricâtă apă europeană s-ar vărsa peste ea. Devenind unul 
dintre cei mai de seamă regizori de teatru din fosta Uniune Sovietică, Ion 
Ungureanu cred că se simțea bine la Moscova, unde, silit, se stabilise într-o 
vreme cu traiul si munca. Dar, fiind mare secetă spirituală în Basarabia, s-a 
întors acasă, unde s-a înrolat ca ministru al culturii în marea bătălie pentru 
dezrobirea națională. La temelia tuturor izbânzilor noastre stă și osteneala 
domnului Ion Ungureanu” (Ungureanu 2018: 9). 


Pe parcursul anilor Ion Ungureanu a montat numeroase spectacole, a jucat 
în 25 de filme, a dublat zeci de filme în limba română. A regizat mai multe 
pelicule cinematografice la televiziunea centrală din Moscova. Însă el s-a 

afirmat inclusiv scriind numeroase eseuri despre colegi de generaţie, oa- 
meni de cultură cu merite deosebite. Cărţile sale Teatrul vieții mele în trei 
acte si fără antracte (2011), Drumul lung către noi înşine... (2017), Amintiri 
din viata teatrală. Dialog cu un teatrolog (2019), ultimele două apărute post- 
mortem, sub îngrijirea Victoriei Fedorenco, scot la lumina zilei o intrea- 
ga pleiada de scriitori (Grigore Vieru, Spiridon Vangheli, Liviu Damian, 
Petru Carare, Dumitru Matcovschi, Ion Vatamanu, Serafim Saka, Vladi- 
mir Beşleagă, Gheorghe Vodă) împreună purtând pe umeri povara limbii 
române în Basarabia, o problemă la care se va referi de fiecare dată când 
va avea prilejul. Astfel, în discursul său de la inaugurarea, în 1998, a Casei 
Limbii Române din Chisinau, lon Ungureanu, pornind de la fraza lui Lev 
Tolstoi potrivit căruia „nu se poate trăi în minciună”, aduce drept argument 
mărturiile, cu o vechime de aproape patru sute de ani, ale poetului german 
Martin Opitz (1597-1639), care, poposind pe meleagurile românești, a 
scris: „Și totuşi limba voastră / prin timp a străbătut, / E dulce cum e mie- 
rea / şi-mi place s-o ascult / ... Cu nicio armă însă dușmanul n-o să poată/ 
Să vă răpească limba — nădejdea voastră toată’ Pledând pentru introduce- 
rea acestor versuri în manualele școlare, el aduce și alte argumente în fa- 
voarea firestii apărări a demnităţii de neam si nu poate trece pe lângă cei 
care „n-au plecat capul in cele mai grele timpuri”, între aceștia aflându-se 
şi scriitorul Petru Cărare (1935-2019), vechiul său prieten si fost coleg de 
bancă la școala din Zaim, unde, după cum cu mândrie menţiona Ungu- 
reanu, a învăţat si Alexei Mateevici, al cărui nume în perioada sovietică era 
interzis. Citând din creaţia colegului său de școală versurile „Eu nu mă las 
de limba noastră, / De limba noastră cea română”, Ungureanu va sublinia: 
„Uneori e necesar să ne oprim din goana timpului şi să zăbovim asupra 
unor lucruri si afirmaţii în versuri a căror valoare ar putea fi subestimată”. 
Arătând ce se ascunde după aceste versuri „durute, nu declarate”, lon Un- 
gureanu le va aminti celor prezenţi o secvenţă din biografia de „disident” 
a lui Petru Cărare: „Atunci când Petru Cărare, împreună cu alți scriitori 
depunea flori, in 1959, la monumentul lui Ștefan cel Mare, unii guvernanti 
de azi se duceau să se închine cu piosenie la monumentul lui Lenin. Pe- 
tru Carare, si nu numai el, a fost aspru pedepsit pentru «nationalism» de 
către autorităţile sovietice de atunci. Şi iată că azi, după patruzeci de ani, 
venim cu toţii pe urmele scriitorilor, venim cu flori — la Stefan cel Mare, la 
Mihail Sadoveanu, la Tudor Arghezi, la Lucian Blaga — si nu ne temem că 
vom fi învinuiți de <nationalism»>” (Ungureanu 1998: 22). 

Despre unele personalități se spune ca sunt ale unei epoci. Despre Ion 
Ungureanu ar trebui să spunem că el este reprezentantul mai multor 
epoci. Născut în 1935 în Opaci, Căuşeni, care făcea parte din Româ- 
nia, a trecut prin perioada deportărilor (sora lui a fost trimisă în Sibe- 
ria), a foametei (tatăl lui a murit de foame, în 1947). A trecut prin anii 
de stalinism feroce, iar apoi prin scurtul ,dezghet hrușciovist”. Cu un 
desant de tineri si entuziaşti actori, care au cunoscut o Moscova lumi- 
nată, alta decât cea oficială, va pune bazele legendarului Teatru „Lu- 
ceafarul”. A avut parte de succese memorabile, precum si de persecuții 
şi năucitoare invinuiri de ,nationalism" A cunoscut singurătatea celui 
bătut pe nedrept. A știut ce înseamnă să nu se ridice nimeni în apă- 
rarea ta atunci când eşti pedepsit pe nedrept pentru că aperi o cauză 
comună a poporului tău. Poate de aceea s-a implicat cu toată ardoarea 
în anevoiosul proces de eliberare a sufletului fraților săi din sclavia fri- 
cii. Or acest lucru era imposibil fără a lăsa mărturii scrise cu penita... 
Mărturiile din cărţile sale din ultima perioadă a vieții au menirea de 
a-l răzbuna pe Ion Ungureanu, cel care din adâncile sale tinereti aspira 
la gloria literelor, glorie câștigată prin intermediul discursului scenic. 
Un discurs care a contribuit la revolutionarea literaturii române din 
Basarabia postbelică. 


... S-au scurs cinci ani de când Ion Ungureanu nu mai este prin- 
tre noi: s-a stins din viata la 28 ianuarie 2017 la spitalul „Colţea” din 
Bucuresti, la vârsta de 81 de ani, fiind înmormântat cu onoruri militare 
la Cimitirul Central de pe strada Armenească din Chisinau. 


Dar prin toate câte le-a realizat în zbuciumata-i viata, actorul, regizorul, 
omul de cultură, marele apărător al demnităţii neamului şi-a împlinit 
destinul şi a putut să spună cu inima impacata: „Am clădit ceva care va 
da roadă”, făcând astfel dovada lungului drum către noi înșine. 

Devenirea eului interior 

în spațiul detenţiei. 

Soljenitin, Steinhardt, Miller (IV) 


Cele două cicluri importante pe care le inre- 
gistrează de obicei o experiență carcerala — al 
supunerii și al evadării —, discutate până acum, 
se proiectează sensibil diferențiat la Steinhardt. 
În Jurnalul fericirii, spre deosebire de ceilalţi 


doi din studiile de caz anterioare, naratorul 
care trăieşte realitatea concentrationara la li- 

U 


ca acceptare si spațiu al revelatiei însă apare 
, dupa configurarea condiţiilor de privatiune ale 


lui privatiunii, realizànd un salt semantic spre 


municipiului Chişină 
pentru Ştiinţă şi Artă 
Premiul literar pentru debu 
al Salonului Internationa 
de Carte, Chişinău, 2009), | : u^ : 
Modele ale temporalităţii 1 mrejele unui sistem construit pe bazele te- 
poetice, Chişinău, 2012 rorii, precum a fost regimul totalitar comunist. 
(Premiul Naţional al — . . ) 
Tineretului, 2012). Membru In cartea lui Steinhardt actul condamnării 
al Uniunii Scriitorilor din apare ca atentat asupra integrității morale 
Moldova. umane. Naratorul este condamnat nu pentru 
infractionalitate, ci pentru refuzul de a-și asu- 


ma justificarea sistemului ceaușist prin rolul de 


eului, deresponsabilizat de faptele lui reale și de 
motivele justificatoare, dar împins prin absurd 


martor al acuzării. Steinhardt refuză să fie mar- 
torul acuzării grupului de condamnaţi intelec- 


Continuare. Partea a IIl-aîn „Limba Română” (Chisinau), 
nr. 1-2, 2016, p. 134-151. 

tuali Pillat-Noica și, drept urmare, este condamnat, fără să fie infractor, 
la ani de puşcărie. 


Jurnalul fericirii este o carte a unei duble inductii divergente. Vorbim aici 
de un vector al inducției vinei si de unul al inducției ispășirii spiritua- 
le. Iniţierea celui dintâi are loc odată cu instalarea atmosferei presante 
a interogatoriului polițist în preziua reţinerii în închisoare a naratorului 
personaj din jurnal. Hatisurile detaliilor prin care este purtată memo- 
ria personajului marchează prima buclă din ciclul supunerii si instalează 
din start o dinamică tensionată a interioritatii eului la limita naraţiunii 
poetice, care tinteste un fictional kafkian foarte prezent. Incriminarea 
„spargerii paharului” la o petrecere, care pentru personajul nostru este 
un simplu si banal accident, constituie pentru ancheta politică un deta- 
liu decisiv pentru verdictul de „martor al acuzării” si detenţie. Atmosfera 
ambiguă a interogatoriului, marcată, pe de o parte, de privirea iubitei 
în seara petrecerii din amintirea autorului, „caldă si compatimitoare’, 
pe de altă parte, de privirile poliţiştilor, „iscusite si galeșe”, determina 
asternerea unui aer duplicitar. Dubla valoare simbolică a spargerii paha- 
rului devine un punct al tensiunii paranoice care se instalează în sufletul 
personajului, acesta începând să nutrească un dezechilibru al încrederii 
de sine si o rupere a unui raport clar cu realitatea în care se mișcă, iar 
cursa este menținută până devine inevitabilă. 


Constientizarea faptului că nu va scăpa de închisoare spunând adevărul îl 
contrariază și îl eliberează spiritual în același timp. Dar încercarea supunerii 
cheamă cu sine starea confuziei: „Ameţeală. Ameteala e senzaţia cea mai 
chinuitoare. Nicio durere nu-i atât de cumplită. Ameteala. Lumea se invar- 
te, se desface, te desfaci si tu, esti rupt în bucăţi. Obiectele se răsucesc. Am 
văzut eu un film expresionist după Crimă și pedeapsă; toate erau strâmbe: 
acoperișurile, gardurile, felinarele. Chinul e atroce. Răsturnarea: prietenul 
te acuză. Blocurile se prăbușesc” (Steinhardt 1994: 16). 


Atmosfera agresivă, frustă si tăioasă a Securităţii apare ca o sită prin care 
eul va trece fără să-şi piardă noblețea si demnitatea, fără să-și fárámiteze 
substantialitatea, fără să se pulverizeze si să se risipească. Inductiile fan- 
tasmagorice, suprarealiste sunt escaladate cu acuitate critică, evitând pe- 
ricolul pierderii luciditátii si a apetentei expresive. Naratorul încearcă 
să integreze foarte expresiv această nouă realitate subculturală într-un 
context al cosmopolitismului artistic şi cultural: „Suprarealismul e de la 

Paris, delirul o fi bun la Zürich, la cafenea. Aici nu-i acolo. Aici se opreşte 
trenu-n gară, nu gara la tren. Aici e tara lui Jon, a Fanariotilor si a lui 
Soarbe-Zeamă, aici Vlad Tepes i-a tras pe turci în țeapă, nu le-a spus: 
ylrageti întâi dumneavoastră, domnilor englezi”, iar Petrache Carp i-a 
arătat lui Voda Carol că porumbul se mănâncă cu mâna, aici e pe viata si 
pe moarte, aici nu e decor sofisticat si suprem de nebunatic, nu-s draperii 
si delicii, nu-i paradis ori iad artificial, aici e ca la dugheană, ca la tejghea, 
ca la obor; ca la proces de clironomie; nu-i cu giuvaericale, e cu pietre, cu 
bolovani, (şi dintr-odată gândul mă poartă spre Brâncuși, țăran hotărât 
care-şi ciopleste materialul cu gesturi mari de cosas). Aici e scăldătoarea 
Vitezda: te arunci ori ba. Aici, acum, acum, acum. Aici te declari băiete, 
aici, pe loc, alegi” (Steinhardt 1994: 15). Dincolo de mesajul livresc al 
culturii în sine ca lume posibilă, intenţia naratorului este de a transmite 
şi mesajul că bucla supunerii poate fi transgresată spiritual, în sensul ac- 
ceptului ca refugiu egocentric în lumea pe care și-o construiește singur 
personajul prin cultivare, în sensul culturii care salvează natura, în sensul 
intelectului care prezervă în taină identitatea afectivă a eului. 


Dar ciclul supunerii provoacă suferință si pe dimensiunea alterității 
în Jurnalul fericirii în persoana tatălui naratorului, un bătrân înţelept şi 
demn. E vorba aici de o alteritate autentică în care celălalt e un eu ex- 
tern. Gândul că va face pușcărie îl impinge pe eul narator într-o zonă 
a emotiei filiale puternice. Grija bătrânului în absenţa fiului îl macină 
cumplit. Poate cel mai mult. Imaginea tatălui din Jurnal este una revela- 
torie pentru interioritatea eului, iar verticalitatea spirituală i-o datorează 
în primul rând lui. Raportul amintește de paradigma biblică a tatălui cu 
fiul său, pe care îl sacrifică în numele adevărului, mântuirii si libertății. 
Parabola cristică traduce în termenii realității imediate a naratorului 
personaj justiția divină, care invită la supunerea în numele adevărului. 
Convingerea și credinţa în triumful adevărului fac din supliciu o concu- 
bină acceptabilă. Gratiile închisorii nu pot determina definitiv limitele 
individului, dacă acesta își ghidează conduita conform unui set de valori 
şi credinţe statornice. La scară mică, penitenta devine, prin trăirea eului, 
o replică a operativitatii divine pe dimensiunea supuseniei și a salvării 
umane. Violenţa si sacrul (vezi Girard 1995) îndeplinesc condiţiile egale 
de convietuire în numele echilibrului si al spiritului justitiar. Suferinta 
ca manifestare a violenţei în numele spulberării logicii răzbunătoare a 
justiției umane capătă la Steinhardt o prescripţie a integrității interioare, 

devine un mod de a transgresa raul, de fapt. Suferinta devine izvorul bi- 
nelui si al iubirii. 

În volumul de eseuri Dăruind vei dobândi, care constituie, în fond, un 
supliment temeinic al Jurnalului fericirii, Steinhardt scrie „Îi mai datorez 
Domnului şi nepretuita, nesperata putere de a indura si suferi, de a mă 
supune, răbdător si următor Lui, pildei ce ne-a dat ştiind că „EI participa 
împreună cu noi la suferirea necazurilor si, tot în acest sens, se smereste 
împreună cu noi, îngropându-se într-o chenoză, într-o noapte pe care 
o repetă în viaţa fiecăruia dintre noi” (Dumitru Stăniloae). Or, cum 
spunea Simone Weil, si ea evreică rourata de harul credinţei în Hristos: 
creştinismul nu ne oferă un mijloc de a scăpa de suferinţă, ci ne pune la 
îndemână miraculosul mijloc de a o îndura” (Steinhardt 2000: 14). 


Deci departe de a îngenunchea în mod subminant ființa, suferința carcera- 
lá este prezentă în Jurnalul fericirii într-un registru epifanic, fără a exclude si 
cazurile în care suferința îmbracă sensul gretii concrete si a ametelii págu- 
boase. În închisoare, Nicu Steinhardt este pus in fata devenirii sale dirijate 
de poliţie. La început are în față exemplare care au devenit ființe tumorate 
şi elemente care intretin funcționarea sistemului politic: „Șeful vorbeşte 
pe un ton supus, prompt, concentrat care evocă un lung și dureros dresaj. 
Aşa vom ajunge cu toţii” (Steinhardt 1994: 27). Personajul este martorul 
îndurerat al prostituării prietenilor săi, pentru care devenirea înseamnă 
nici mai mult nici mai putin decât dresaj animalic, o inrobire ireversibilă si 
perfect anihilantă a eului interior; doamna T. este astfel manipulata ca pe 
un aparat de fabricat declaraţii: „Ea dă si acum o declaraţie satisfăcătoare 
pentru anchetă. Dar nu numai eu am făcut progrese, a făcut și ea. Umple 
un proces-verbal atât de perfect, de tipizat, de corespunzător, vorbeşte atât 
de conform cu ceea ce se așteaptă de la ea să spună — de acordat —, ofițerii 
o tutuiesc pe un ton atât de familiar si de binevoitor-dispretuitor încât ma 
apucă iar ameteala, o ameteala de data aceasta însoţită de spasme intesti- 
nale si de un fel de aprigă luciditate dușmănoasă. Poate cá acum e - la pa- 
truzeci si opt de ani - momentul în care trec de la copilărie la maturitate, de 
la visare, la cunoaştere, la awareness” (Steinhardt 1994: 28). Cu siguranță 
că aşa cum remarcă şi Mihai Rădulescu în Istoria literaturii de detenție la 
români (Rădulescu 1998), experiența carceralá este una initiaticá, cea care 
violentează armonia integrităţii eului pentru a introduce noi elemente pri- 
vind cunoașterea lumii, și generează o literatură didactică, cea mai impor- 

tantă din acest domeniu, întrucât oferă spre educare concluziile probatorii 
ale unei experienţe concrete. Din acest punct de vedere, Jurnalul fericirii nu 
încape îndoială că este o carte de prescriptii pentru a împărtăşi modurile 
de întrebuințare ale suferinței, o carte care oferă o excelentă dejucare a ci- 
clului supunerii care avea premeditat menirea să transforme personajele 
antrenate aici in carne de tun sau pioni ai unei politici trucate. Detinutii 
erau, fireşte, înlocuitorii santinelelor: „am putut și eu dobândi convinge- 
rea că închisoarea politică fusese concepută pe temeiul ideilor ciberne- 
tice de retroactiune si morfogeneză spontană. Detinutii să se chinuiască 
unii pe alții. Economie de mijloace: gardienii vor interveni prea putin. 
Condamnatii isi vor crea singuri infernul. Asa a și fost. De pe urma oame- 
nilor supuși condiţiilor unei „camere de executare a pedepsei” am suferit 
nespus mai mult decât din pricina canaliilor de pe coridoare” (Steinhardt 
1994: 94). Naratorul constientizeaza astfel că lumea răului este finalmente 
autofagă. 


Invocarea spaţiului carceral în lumina lui râncedă si opacă, desi ilustrea- 
ză suferinţele la care este supus eul, nu dă niciodată aerul victimizării 
şi al subminării acestuia. Tonalitatea confesiunii rămâne mereu tonică, 
sigură, de un geometrism clar, limpede, fara ritmicitatea dezechilibra- 
tă a prăbușirii si pulverizării. Eul rămâne cu o integritate, prin absurd, 
mai viguroasă, neatins de mediul politicului pervers care subjugă și 
condiționează o retractilitate autizantă de obicei: „În locul acesta aproa- 
pe ireal de sinistru aveam să cunosc cele mai fericite zile din toată viata 
mea. Cât de absolut de fericit am putut fi in camera 34! (Nici la Brașov 
cu mama, în copilărie, nici pe străzile nesfarsite ale misterioasei Londre; 
nici pe mândrele dealuri ale Muscelului, nici în decorul de ilustrată albas- 
tră al Lucernei; nu, nicăieri” (Steinhardt 1994: 31). 


Ciclul supunerii la Steinhardt este un ciclu al îndepărtării de sine în sen- 
sul spulberării, al pierderii, în favoarea apropierii de sinele autentic al lui 
Dumnezeu. Existenţa între gratii apare ca un festin al singurătăţii si insingu- 
rárii. Participarea la incinerare, chiar în limitele decente pentru un deținut, 
este o scenă simbolică pentru viata de carcerá per ansamblu: „Toată lumea 
în picioare de o parte si alta a unui catafalc acoperit de o pânză. La Indieni 
si la Romani rugul ardea, era un spectacol, se producea o participare. La 
tara e pământul, sunt bocitoarele, preoții, natura. Aici nu-i decât așteptare, 
plicitiseală în sunet de muzică pompoasă și stridentă, golul și singurăta- 

tea fiecăruia. Un fel de şedinţă; de s-ar termina!” (Steinhardt 1994: 254). 
Fragmentul proiectează o atitudine generală pe care o urmărește ciclul su- 
punerii: singurătatea, neparticipativitatea si golul interior, dar pe care na- 
ratorul le surmontează prin suferința ca sens al fericirii, aduse ca mesaj al 
cărții. Singurătatea devine prilej al reflectiei și mântuirii. 


Temperamentul naratorului este unul defensiv într-o ordine nouă a logi- 
cii confruntării. A nu răspunde cu aceeași monedă este un principiu fun- 
damental. E vorba de aceeași forță interioară care se manifestă autonom 
asemeni cazului lui Mircea Vulcănescu, cel care a rostit înainte de moar- 
te: „să nu ne razbunati’. Despre Steinhardt, D. M. Cristea menţiona: „cel 
a cărui principală formă de existenţă în închisoare nu este acțiunea, ci 
reflectia” (Cristea 2008: 34). Defensivitatea lui Nicolae Steinhardt este 
una intimistă, a confruntării cu sinele si transcendentul, asa încât ciclul 
supunerii devine o premisă putin semnificativă pentru cea mai impor- 
tantă incidență existenţială: creşterea spirituală, împlinirea eului prin 
accederea la trăirea superioară a suferinţei. „Ceea ce rămâne comun în 
aceste destine atât de diferite este valoarea deosebită pe care o capătă 
solidaritatea umană, sacrificiul — «puscaria i-a transformat pe unii in 
sfinți», admite si pastorul Wurmbrandt (1994: 232) (...).Cât priveşte 
sacrificiul lui Mircea Vulcănescu, el a ieșit demult din spaţiul înțelegerii 
omenești. Sistemul menit să transforme oamenii în demoni sfarsise în 
a le oferi multora aripi de înger. (...) „să nu ne razbunati’, a spus același 
Vulcănescu înainte de moarte” (Cristea 2008: 36). 


Prin Jurnalul fericirii, Steinhardt instituie o identitate cu totul specială a 
eului narator, aflat la interstitiile unui eu confesiv, ale unui eu literar şi ale 
unuia imediat, marcat de istoria obiectivă. Instanţa auctorială constituie 
o înmănunchere fericită de trăsături, venind dintr-un unghi de o polifo- 
nie stereo. Îmbinarea acestor trei voci determină autenticitatea scriiturii, 
în sensul devansării realității obiective, a subiectivizării absolute și a lite- 
raturizării extreme a artei penrtu artă. Vocea totalizantă este o voce, în 
acelaşi timp, metatextuală, care se ridică deasupra tuturor referintelor de 
care abundă scriitura lui N. Steinhardt la înălțimea unei voci puse în fata 
unei limite, a unei voci care invocă o experienţă indicibilă si revelatoare. 
A unei voci care isi găseşte verticalitatea interioară si forța de o impetu- 
ozitate implozivă pentru a înfrunta cu demnitate asperitatile existențiale 
imediate din lumea carcerei. 

În spatele unui eu tonic și viguros se resimt mai întâi resursele fastuoa- 
se ale literarului și artisticului. Prin solida sa formaţie literară, Nicolae 
Steinhardt a reușit să adune o rezervă considerabilă pentru nutriția spiri- 
tului în îndelungile sale zile de penurie carcerală. Orice incident din lumea 
obiectuală și factuală a naratorului aduce cu sine o pledoarie în favoarea 
înțelepciunii livresti şi constituie primul prag de transgresare a spaţiului 
de privatiune. În fata muribundului Haralambie V, Steinhardt remarcă: 
„Îmi dăruiește si mie câtva timp si privindu-l, gráindu-i, mă copleşeşte 
convingerea că suferinţele au un sens, că viața toată nu se poate să nu aibă 
sens. Ca-ntotdeauna má obsedează formula lui Sartre — suntem osanditi 
la libertate — care nu-i lipsită de putere si nici de adevăr, chiar teologic. 
Şi corectarea ei, de către Maurice Merleau-Ponty: suntem osánditi a da 
lucrurilor un sens. Sorin Vasilie: nu realitatea are importanţă, ci adevărul 
(care-i altceva) şi sensul. Patriarhul Atenagora: De ce îi este omului de 
astăzi foame? De iubire şi de sens” (Steinhardt 1994: 95). Fondul consis- 
tent al lecturilor constituie prima treaptă a evadării la Steinhardt. A doua 
şi cea definitivă este cea a descoperirii lui Dumnezeu, a trăirii divine în 
limitele eşafodajului carceral. Astfel, livrescul, formaţia intelectuală, de- 
vine cel mai important mobil al capacităţii devenirii împlinitoare a eului 
spiritual. Iar sentimentul divin antrenează o angajare plenară a eului, la 
limita asumării proprii a forței transcendentului. 


Referinta sartriană pe care o face Nicolae Steinhardt în Jurnalul fericirii 
— „O frază cu totul creștină a lui J. P. Sartre: «Important nu este să spui: 
Iată ce au făcut din mine, ci: iată ce am făcut eu din ceea ce au făcut din 
mine»” — capătă aici mai ales o semnificaţie creștină, pliată pe opţiunea 
naratorului pentru ciclul evadării. Autorul refuză cu ferventa si în mod sis- 
tematic resemnarea și pasivitatea, insistând asupra faptului că resemnarea 
este o înţelegere greșită a creştinismului: „Nenorocirea este că de veacuri 
de-a rândul — si acum mai mult decât oricând — până si neamuri de bună 
credință (mai ales ei) văd în creştinism un fel de vag și blând creștinism, 
bun pentru bigoti, creduli si ființe pierdute cu firea. În vreme ce e clocot, e 
scandal, e «curată nebunie», mai îndrăzneţ și mai exigent decât orice teo- 
rie extremistă de aventură, e happening — e cel mai formidabil hapenning” 
(Steinhardt 1994: 176). Creștinii lui Steinhardt nu sunt niște fatalisti, ci au 
libertatea opțiunii şi își asumă deciziile la care recurg, nu pun, spre exem- 
plu, raul pe seama altora, nu caută alti vinovaţi pentru raul care li se întâm- 
pla sau nu pun totul pe seama destinului. În altă parte, dar în aceeași ordine 

de idei, Steinhardt notează tranșant: creştinismul nu este prostie, toleranța 
nu înseamnă prostie. Si nici victimizare. Or, a căuta o posibilă cauzalitate a 
realității în orizontul ființei tale este cu adevărat o forță a depasirii lumii si 
o autodepásire demnă de transcendenta autentică. O astfel de treaptă este 
ceea ce numește Steinhardt fericirea: „Creştinismul e dogmă, e mistică, e 
morală, e de toate, dar e în special mod de a trái si o soluție si e reţeta de fe- 
ricire. Mai că as spune că e supradeconectare, supra-LSD. Pe lângă doctri- 
na creştină, cerinţele și rezultatele ei, toate stupefiantele și halucinogenele 
sunt leac bábesc, dilutie Hanemann minimală, roabá neolitică” (Steinhardt 


1994: 176). 


Tot Steinhardt, în același context ideatic, scrie că credinţa în Dumnezeu 
nu ne împiedică nicidecum să mergem la medic, iar recursul la medicină 
nu înseamnă o diminuare a încrederii în Dumnezeu, ci o ordine umană 
a voinţei si vitalitatii de care suntem nevoiţi să facem uz, întrucât avem 
un acces cu totul precar la registrul divinului pentru a ne lipsi de altce- 
va, anume de instrumentele umane și logica proprie de acţiune. Autorul 
promovează, printre altele, o diversitate inepuizabilă a căilor de acces 
către divin, mai mult: orice acțiune făcută cu pasiune si implicare, cu sa- 
crificiu şi devotament, este o soluţie transcendentă. Arta este un exem- 
plu, prin excelenţă, în acest sens. Prin urmare, concepţia creştinismului 
în viziunea lui Steinhardt este determinată de o dimensiune actantiala a 
eului, propulsată de inteligenţă, voinţă și inițiativă, care se îndreaptă în 
codirectie către vectorul divin al purificării si mântuirii. 


Ciclul evadării la Steinhardt are deci o derulare cel puţin dublă, în cer- 
curi concentrice. O dată are loc eliberarea de constrictiile si privatiunea 
detenției prin evadarea spirituală în credinţă, apoi are loc o evadare din 
dogma restrictivă. Astfel încât antifundamentalismul creștin din cartea 
lui Steinhardt reclamă o deontologie echilibrată a creștinului si denunță 
trei principii de bază care compromit doctrina si finalitatea ei elibera- 
toare: ideea de contabilitate, provocarea divinității prin exigenta unei mi- 
nuni şi afișajul zgomotos al credinţei. Steinhardt meditează adesea asu- 
pra liniştii sufleteşti, a eliberării si evaziunii prin reperarea echilibrului, a 
concilierii paradoxului creştin suferinta-fericire. 


Dar experienţa carcerală, prin evadarea spirituală în credinţa creștină 
îi oferă eului spectacolul dedublării sinelui în identități dintre cele mai 
neașteptate: un eu al credinţei, un eu al aşteptărilor, al iertării, al com- 

pasiunii, al înţelegerii, al resemnării, al renașterii etc. Regăsirea sinelui 
prin scaparea de limitele detenţiei si mizeria trupească, apoi ieşirea din 
sine pentru cunoașterea divină sunt două dintre cele mai spectaculoa- 
se etape ale devenirii eului în spaţiul carceral la Steinhardt. Medierea 
transcendentei este vizibilă în cadrul acestei evoluţii. „Dumnezeu, 
atotstiutor, are prestiinta reacțiilor si purtarilor noastre, dar nu ne sileste 
să reactionám si să ne purtăm într-un anume fel. Avem, neîncetat, 
opţiuni”. În același timp avem de a face cu o lume expansivă a credinței. 
Creştinul, deşi botezat, care nu-și recunoaște creștinismul, trăieşte o no- 
bilă umilitate de a nu fi ajuns, de fapt, creştin. Această stare predefini- 
tă întreține ferventa evoluţiei interioare si a traseului inițiatic, întreține, 
în ultimă instanță, vitalitatea interioră. Căci creştinismul proclamă 
viaţa. Privirea sinelui către sine prin sinele divin nu este o apropriere a 
stabilității. Cunoaşterea divină nu este o certitudine. 


Evaziunea spirituală din spaţiul restrictiv al detenţiei are ca primă 
condiţie o anume sensibilitate a cunoașterii conținută în termenul ar- 
haic duh. „Cred in quasi-identitatea acestor două cuvinte: duh si liber- 
tate. Cred că răpindu-i omului libertatea îl lipsim de pecetea duhului” 
(Steinhardt 1994: 250). Or, Steinhardt, nu doar că se produce în postura 
vocii de martor ocular al vieţii de carceră, în cea de cunoscător efectiv 
al condiţiilor de existență dincolo de gratii, ci este si un fin observator 
de principii şi mecanisme ale funcționării unui sistem. Este pătruns de 
verva cunoașterii în profunzime a realităţii, iar creștinarea nu este un 
efect atenuant al rationalitatii, cum a remarcat însuși autorul, ci tocmai o 
treaptă superioară a concilierii paradoxurilor. Dar fericirea lui Steinhardt 
se înscrie în înțelegerea paradoxală a creștinismului: fericirea în ordinea 
divină are o altă logică decât cea telurică, prin urmare cea dintâi nu este 
ferventă, nu este vizibilă si nu e trecătoare. 


„Citite astfel, scrierile celor trecuţi prin lagărele și închisorile noastre de- 
pun o mărturie care stă peste ani ca o dovadă că ticăloşia, frica si invidia 
n-au izbândit deplin niciodată, şi că deci putem să mai sperăm într-un 
viitor oarecare: dacă omenia, speranţa și gustul pentru frumos au su- 
pravietuit în fundul celor mai abjecte puscarii, înseamnă că umanitatea 
există. Este ceea ce observa si Richard Wurmbrandt care mărturisea la 
un moment dat că în pușcărie a învăţat sensul adevărat al unor cuvin- 
te ca „prietenie”, ,toleranta” si ,frumusete” (Wurmbrandt 1993: 60)" 

(Cristea 2008: 34). Pentru Nicu Steinhardt, experiența carcerală a în- 
semnat o acutizare remarcabilă a nervului rationalitatii, al vitalitatii si al 
participativitatii la cunoaștere si înțelegere, astfel scoțând creştinismul 


din rândul dogmelor sterile şi constrictive si conferind un sens inedit 
suferinței prin meditatiile despre fericire si bine. 

loan-Aurel POP 


Semnificaţia românească 
și universală a Crăciunului 


Romanitatea creştină occidentală foloseşte, pentru desemnarea 
Naşterii Fiului lui Dumnezeu, termeni derivati din latinescul natalis, 
-is (la acuzativ singular natalem) — Noél, Natale, Natividad, Navidad 
— pe când românii, urmașii romanitatii orientale, ca si unele popoa- 
re din preajma românilor, au, pentru denumirea aceleiași sărbători, 
termenul de „Crăciun” (cu variante). Acest din urmă termen a sus- 
citat printre lingvistii români si sud-est europeni o serie de discuţii 
aprinse, care au condus mai recent spre acceptarea provenientei sale 
din substantivul latin creatio, -nis (la acuzativ singular creationem). 
Literal vorbind, creatio înseamnă procreare, creare, creaţie, zămislire, 
pe cand natalis ne trimite spre naştere, zi de naștere, sămânță, ori- 
gine. La o privire mai atentă, cei doi termeni latini de proveniență 
a mentionatelor cuvinte romanice moderne sunt aproape sinonimi. 
Să mai notăm că în italiana modernă, de exemplu, cuvântul creatura 
desemnează copilul, făptura, pruncul, ființa. Este foarte probabil ca 
în româneşte cuvântul „Crăciun” să vină, într-adevăr, din latină sau 
să fi fost împrospătat prin stratul latin al limbii noastre, dar originile 
sale par mult mai vechi, par să fie indo-europene. De aceea, el a dat 
variante în albaneză (cu substrat iliro-trac), în unele limbi slave etc. 
În maghiară, el va fi pătruns din românește, cele două limbi manifes- 
tând mai multe interferenţe interesante, observate si relevate demult 
de către specialişti. O altă filieră de explicare a numelui românesc 
„Crăciun” porneşte din limba greacă. În prima parte a culturii creștine 
răsăritene (bizantine), când cultul în biserică era practicat în limba 
greacă, se utiliza pentru „Nașterea lui Hristos” sintagma Gennéseos 
tou Hristou, în timp ce in limba populară, acest nume al sărbătorii 
era cunoscut în forma contrasa de Christu génna. Neintelegerea de 
către vorbitorii de limbă greacă, de altă etnie decât cea greacă, prin 

uitarea venită și din neutilizare, s-a şters transparenţa, expresia sau 
cuvântul s-a opacizat. Deteriorarea formei fonetice iniţiale a con- 
dus succesiv la formele orale *Christughina, *Christugena, Cristuie- 
na, “Christina, *Crástána, Crágána, Cráciána, Crăciun, forme din ce 
în ce mai îndepărtate de construcţia inițială. Dacă acceptăm aceas- 
tă etimologie, atunci Crăciunul românesc trimite la semnificaţia de 
„Naşterea lui Hristos”. Oricum ar sta lucrurile, cu cele două posibile 
filiere ale cuvântului „Crăciun” — latină sau greacă - trimit la vechi ră- 
dăcini indo-europene, adaptate în momentul Nașterii Mântuitorului 
semnificației creştine esenţiale. 


Mult mai important, în contextul de fata, este termenul de „moş”, 
din sintagma „Moş Crăciun”. Asupra lui ne-a atras atenţia nu de- 
mult doamna prof. Aurelia Bălan-Mihailovici, eminent lingvist, 
preocupat intens de o serie de etimologii grăitoare inclusiv pentru 
evoluţia istorică a românilor. Evident, domnia sa, ca și alti cerce- 
tători, s-a întrebat ce rol ar fi putut să aibă un „moş” în asociere 
cu Pruncul isus abia născut. Întrebarea are sens numai dacă „Moş 
Crăciun” este foarte vechi, și nu o adăugire a timpurilor mai recente, 
cum se întâmplă de multe ori în mitologia populară. Cercetătoarea 
porneşte de la substantivul ,moasa” — un termen românesc vechi, 
comparabil cu albanezul moshe, „vârstă” — considerat de specialişti 
drept „cuvânt autohton geto-dac”, din zestrea tracicá, adică, mai 
adânc, indo-europeană comună. Sensul cuvântului ,moasa’, acela 
de femeie care aduce pe lume mosul sau copilul (nou-născutul), 
trimite si spre înţelesul primar al cuvântului „moș. Mosul nu a fost 
de la început „bătrânul, ci, dimpotrivă, opusul acestuia, mai exact 
„vlăstarul”, „mlădiţa”, „fiul”, „moştenitorul”. Aceste sensuri sunt în- 
registrate în limba greacă veche (limbă indo-europeană), în care 
există „moschos” şi „moscheia” (pronunțat „moşos” si ,moseia"), 
dar si în româna medievală, în care „moşia” este proprietatea pri- 
mului exemplar al unei familii lăsată moștenire spitei, familiei, 
neamului. Din „moş” şi „moaşă” noi avem verbul „a moși”, adică „a 
scoate moșul”, „a aduce pe lume moștenitorul”, cu sens de ,inteme- 
ietor”, „cap”. Anuntarea venirii lui Mesia, ca trimis al Tatălui, este 
făcută de profeţii mesianici ai Vechiului Testament, fiind exprimată 
clar în Cartea lui Isaia: „O mladita va ieși din tulpina lui Iesei si 
un lăstar din rădăcinile lui va da. Şi se va odihni peste El Duhul 

lui Dumnezeu, duhul înțelepciunii și al înţelegerii, duhul sfatului 
şi al táriei, duhul cunostintei si al bunei credințe” (Isaia 11, 1-2). 
Prin acest sens al cuvântului ,mos" se clarifică și bătrâna sintagmă 
„Moş Crăciun”. Cel care se întrupează si se naşte este Întemeietorul 
Crestinatatii, aşa cum Adam este cel prin care s-a creat umanitatea. 
„Hristos este Fiul unui Tată fără început, în sensul unui ascendent 
primordial” (Dumitru Stăniloae, în articolul Moș Crăciun <moșul 
Nașterii lui Hristos>, în „Lumea Creştină”, 25 decembrie, 1992). 
Prin urmare, „moşul” este mládita, lăstarul, mostenitorul venit să 
ne mântuiască, adică însuşi Pruncul lisus. Cu timpul, sensul s-a 
schimbat, dar amintirea intelesului originar a rămas gi ea poate să 
fie redescoperită prin etimologii. Explicatiile schimbării pot să fie 
mai multe. Moașa face „moşirea”, adică scoate în lume ,mladita’, 
„pruncul”, „moştenitorul”, dar ea este o femeie în vârstă, cu multă 
experienţă de viata. Probabil, prin analogie si prin uitare, ,mosul” a 
devenit cumva, treptat, în timp, echivalentul ei, adică tot un bătrân, 
în ciuda faptului că acesta era la origine opusul bătrânului. 


Prin urmare, românescul „Moş Crăciun”, diferit deopotrivă de Santa 
Claus, Father Christmas, Kris Kringle, Papa Noël, Pai Natal etc., în- 
semna, la origine, „Naşterea Pruncului Hristos”, adică tocmai ceea 
ce exprimă, în esența sa, de două mii de ani, marea sărbătoare a 
creştinătăţii. Între timp, odată cu laicizarea vieții, cu globalizarea ei, 
cu înmulțirea ideologiilor seculare, multe dintre conținuturile genu- 
ine, religioase ale Crăciunului s-au diminuat ori chiar s-au pierdut 
pentru publicul larg. Venirea „Moșului” însemna odinioară venirea 
printre noi a „Începătorului”, a „Întemeietorului”, a „Vlăstarului” lui 
Dumnezeu, trimis pe lume ca să ne mântuiască. Ulterior, Pruncul 
lisus, contaminat în anumite parti ale lumii si de figura Sfântului 
Nicolae — aducătorul anonim de daruri -, a luat forma unui bătrân 
cu plete şi barbă albe, ivit din adâncurile timpului si ale spaţiului ca 
să ne aducă bucurii. De două milenii încoace, multe curente, forte, 
regimuri, state, persoane și personalităţi au încercat să combată, să 
pervertească, să ascundă ori chiar să interzică Crăciunul. Românii — 
spre deosebire de occidentali — au trăit o asemenea experienţă relativ 
recent, în cele peste patru decenii de comunism, când Crăciunul ar 
fi trebuit să cedeze locul „Sărbătorilor de iarnă” (mai ales Revelionu- 
lui), iar Moş Crăciun să fie suplinit de „Moș Gerilă” Experienţa a fost 

traumatizantă pentru cei mai mulți, dar, din fericire, nu a avut succe- 
sul scontat de autorităţile comuniste. Crăciunul a rămas Crăciun si 
a fost ținut cu şi mai multă dăruire, din Ajun si până în a treia zi, de 
Sfântul Stefan. De aceea, este cu atât mai de neînțeles inversunarea 
unor lideri europeni actuali de la Bruxelles şi de la Strasbourg care se 
incapataneaza să schimbe rânduiala Crăciunului și a creștinismului 
în general. Nu contează daca este vorba de hotărâri, de rezoluţii, 
de indicaţii, de recomandări sau numai de insinuări. Multe dintre 
interdicțiile din istorie au început prin recomandări si indicaţii. Daca 
acestea vin din partea unor foruri si persoane cu putere de decizie la 
nivelul Uniunii Europene, ele îngrijorează şi conduc la reacţii de ne- 
supunere și de rezistență. După ce o autoritate de prim rang a Uniunii 
Europene a retras o recentă „recomandare” de a nu mai folosi numele 
de Crăciun, departe de a accepta absurditatea demersului, a promis 
o revenire cu aceeași idee nefericită, exprimată în altă formă. Or, aici 
nu forma, ci calea este complet greșită și nu conduce spre nimic bun, 
amintind de regimurile dictatoriale. Acești noi ideologi ai universa- 
lismului ateu nu înțeleg un lucru: creştinismul (ca şi celelalte mari 
religii mondiale) nu a apărut prin decizia vreunei autorități pământe- 
ne și nu poate fi limitat ori interzis de vreo asemenea autoritate. Așa 
cum creștinii au învăţat de mult timp să respecte Ramazanul (Ra- 
madanul) sau Hanukkah, să le ureze musulmanilor, mozaicilor sau 
budistilor sărbători fericite atunci când este cazul, tot asa nimeni nu 
ar trebui să fie ofensat de sărbătoarea creştină a Naşterii Domnului şi 
nici de celelalte sărbători ale creștinătății. Credintele noastre sunt in 
sufletele noastre, dar au și forme de manifestare exterioară, extrem 
de importante. Câtă vreme aceste manifestări nu jignesc pe nimeni, 
ele se cuvin să fie binevenite pentru oricine. Jar sărbătorile creştine 
nu numai că nu sunt ofensatoare, dar vin cu generozitate, bucurie, 
dăruire, iubire şi fratie universală. Ne-am luptat o istorie întreagă să 
scăpăm de discriminare, de etichete rusinoase si nedemne, să avem 
libertatea conștiinței, a exprimării, a cuvântului, a presei şi am avut 
impresia că, în mare măsură, am si reuşit. Este, de aceea, dezamăgitor 
să vedem azi cum credinţele noastre sunt dirijate pe căi nefiresti in 
propria noastră casă. Sau să constatăm că, sub pretextul „corectitudi- 
nii politice” sau al „discriminării pozitive”, suntem chemaţi să-i favo- 
rizăm pe unii în detrimentul nostru. 

Crăciunul nu jigneste pe nimeni, indiferent de credința sau de 
necredinta sa, marea sărbătoare aducând în casele oamenilor si in 
lumea întreagă bunătate, bucurie, daruri multe, ingáduintá, iertare, 
iubire şi, mai ales, încredere şi speranță. Mi s-ar părea strigător la cer 
ca cineva sau ceva să le dicteze musulmanilor, mozaicilor sau altora 
cum să-și numească ceremoniile, sărbătorile ori personalitățile (figu- 
rile) religioase si aș fi între cei dintâi gata să protesteze contra unor 
astfel de intenţii sau măsuri. De aceea, mi se pare elementar să fie lă- 
sat creştinismul în voia lui, cu toate rânduielile lui, cu sărbătorile lui, 
asa cum au fost ele botezate, cu mesajul lor de pace si de demnitate. 


7 The Romanian and the Universal Significance of Christmas 
UE Keywords: Cráciun; creatio; mos; Nativity; Baby Jesus 


Abstract The word Cráciun (Christmas) probably originated from an old Indo-Euro- 
pean root that found its way into Romanian stimulated by the Latin creatio 
(accusative: creationem). However, a Greek route cannot be excluded, its 
meaning being the "Birth of Jesus" The significance of the substantive mos 
is nevertheless more important. In contemporary Romanian mos stands for 
an elderly (male) person, but in the archaic times of the language it meant 
"child" "newborn" “scion” (vidstar), “twig” (mlădiță). Consequently, mos is the 
heir who has come to deliver us, id est Baby Jesus. Therefore, unlike Santa 
Claus, Father Christmas, KrisKringle, Papa Noél, Pai Natal etc, the Romanian 


name Mos Crăciun stood at the beginning for the “Birth of Baby Jesus” 

Acum câţiva ani mă refeream într-un articol 
la așa-zisele „sărbători de iarnă”. Accentuam 
că sintagma respectivă exprimă o ,conventie" 
tacită asupra unei noţiuni ce putea fi calificată 
drept categorie de tranziție, fiindcă în realitate 
orice fenomen, se știe, isi are nume propriu. 


Calendarele bisericii ortodoxe precizau, în 
acest sens, explicit: sărbătoarea creștină Cră- 
ciunul (Naşterea lui Iisus Hristos) şi cea a 
Sfântului Vasile (coincide cu Anul Nou pe stil 
vechi). Calendarele oficiale de odinioară însă, 
din considerente politice și în scopuri ideolo- 
gice, consemnau ca sărbătoare, Anul Nou, pe 
stil nou (în continuare - Anul Nou). Acestuia 
i se atribuiau multe elemente asemănătoare 
cu cele proprii Crăciunului (cu excepția as- 
pectului pur bisericesc) şi a zilei de Sfântul 
Vasile. 


S-a urmărit astfel contrapunerea Crăciunului 
si substituirea acestuia din viata spirituală, 
expulzarea sărbătorii din deprinderile lumii 
creştine sub o formă care să nu bată la ochi, 
dar care să creeze iluzia că anume așa e nor- 
mal. Apropo, generaţiile ce au urmat s-au ma- 
nifestat destul de receptive mimării. 


TRADIȚII SI OBICEIURI E 


Timpurile si condiţiile de pomina au început să dispară dupa 1990. Cât 
priveşte chestiunea calendaristică, pentru Republica Moldova aceasta 
continuă să rămână actuală și este mult mai sensibilă, mai complicată 
decât pare la prima vedere. 


Anume ieșirea de sub dominaţia ateismului belicos a și dat naștere 
sintagmei „sărbători de iarnă”, aceasta fiind chemată să atenueze 
discordanta dintre cele două calendare — gregorian si iulian (preluat 
de ortodoxie) - utilizate în părțile noastre în virtutea unor tradiţii de 
sorginte istorică și politică. 


Ambiguitatea manifestată de guvernările ultimelor trei decenii în 
problema legiferarii sărbătorilor creștine (Crăciunul, Paştele, Paştele 
Blajinilor, ziua Hramului din localitate etc.) a creat situaţii ce reclamă 
identificarea unui consens raţional între autorităţile statului și cele 
bisericeşti, în scopul statornicirii unor soluţii plauzibile. 


Pentru că este inadmisibil, ba chiar lipsit de rațiune să tolerăm ca „săr- 
bătorile de iarnă” să fie marcate de la 25 decembrie si până la 15 ianua- 
rie, perioadă când numerosi concetáteni, pe care n-aş risca să-i numesc 
credincioşi, dar care se autoproclamá creștini, deja s-au deprins să serbe- 
ze Crăciunul si Sfântul Vasile „și așa, si aga’, adică o fac nu din convingere, 
ci din „comoditate” De ce nu am beneficia de mai multe zile de odihnă/ 
sărbătoare, consideră ei, de vreme ce statul oferă acest prilej? Dar, mă 
întreb, constientizam noi cum arată „dublele sărbători” în ochii copiilor, 
ce părere au despre noi, ca popor, ţările europene, cu care mizám să ne 
înrudim? Ne dăm oare seama ce încurcătură se produce în mintea tinerei 
generaţii de români basarabeni? Si cum explicám imposibilul: Iisus Hris- 
tos nu s-a născut de două ori, după cum nici n-a înviat de două ori, cum 
să argumentăm, în așa caz, existenţa a două Crăciunuri și a două Învieri!? 


În ajunul asa-numitelor „sărbători de iarnă”, în timpul si dupa expira- 
rea lor, mass-media ne propune diverse relatări despre istoricul aces- 
tora, despre specificul, coloritul caracteristic pentru diferite popoare, 
confesiuni etc. Este solicitată pentru argumentare opinia istoricilor, 
literatilor, clericilor. Drept că referintele vizează mai mult felul cum e 
la alte popoare. Sunt însă foarte modeste informaţiile privind tradiţiile 
şi obiceiurile locale, conţinutul si felul actual al manifestatiilor creştine 
din Republica Moldova. 

De asemenea, presa abordează putin si superficial circumstanţele de or- 
din politic si religios care au afectat si distorsionat sacralitatea ingenuă a 
sărbătorilor calendaristice si care au avut în partea stângă a Prutului un rol 
determinant în menţinerea ritualurilor creștine conform „stilului vechi”. 


Apropo de coexistenta celor „două stiluri” ce rânduiesc sărbătorile religioa- 
se, inclusiv Crăciunul și Paştele. E cunoscut faptul că, de-a lungul secolelor, 
cronologia evenimentelor și a calendarelor bisericești constituie un neîntre- 
rupt proces de împrumuturi, căutări, precizări, schimbări, multiple încercări 
de ale acomoda la necesitățile timpului și ale interesului personalităților (in- 
clusiv conjuncturiste) de a formula argumente în favoarea alegerii unei sau 
altei versiuni. Din acest considerent, în calendarele creştine, pe de o parte, 
constatăm paralel două date calendaristice concrete, în funcţie de caz, — 25 
decembrie pe stil nou si 07 ianuarie pe stil vechi — sărbătoarea Crăciunului 
(ziua Naşterii lui lisus Hristos), care sunt date (si nu zile fixe ale săptămâ- 
nii!) constante, din an în an. Pe de altă parte, ni se oferă tălmăciri, diverse 
motivári, inclusiv astrale, chemate să explice (si să convingă) oportunitatea 
datei fluctuante (dar, totodată, zi fixă a săptămânii, duminică!) a altei Sfinte 
sărbători — Învierea lui lisus Hristos (Paştele), care poate fi marcată in inter- 
valul dintre prima duminică a lunii aprilie şi până în a doua duminică a lunii 
mai, în dependenţă de anul concret. După cum se ştie, Evanghelia nu oferă 
detalii despre data (ziua săptămânii) Nașterii lui lisus. Ziua de 7 (iniţial 6) 
ianuarie este o alegere convențională, aplicată conform calendarului iulian, 
introdus în anul 46 î.Hr. de către împăratul roman Iulius Cezar. De altfel, is- 
toricul roman Sextus Julius Africanus este primul care în 221 d.Hr. propune 
data de 6 ianuarie drept ziua nasterii lui Iisus Hristos, alegere care, printre 
altele, pe parcursul anilor, până la aprobarea definitivă (cu corectarea în 7 
ianuarie), cum afirmă unele surse, a fost supusă criticii drastice, inclusiv de 
către clerici. lar 25 decembrie devine sărbătoare în urma revizuirii calen- 
darului Iulian și după fireasca înlocuire a acestuia cu cel gregorian. Așadar, 
se impune de la sine concluzia că n-a existat și nu există un singur calendar 
bisericesc. A existat, există si va exista, după cum demonstrează istoria — 
alegerea unui sau altui sistem de indicare a sărbătorilor religioase. La finele 
secolului al XIV-lea, de exemplu, Biserica Catolică, cea Protestantă foloseau 
deja calendarul gregorian. Biserica Ortodoxă Rusă însă abia la începutul 
sec. al XVIII-lea s-a dezis de calendarul bazat pe cronologia bizantină „de la 
Facerea Lumii”, alegându-l pe cel iulian. Adică a trebuit să treacă opt secole 
de la Botezarea Rusiei (Kievene), sec. X d.Hr., după care s-a făcut trecerea 

la calendarul iulian, în vreme ce Europa deja de trei secole se ghida de cel 
gregorian. Se presupune că alegerea a fost făcută din solidaritate cu Patriar- 
hia Constantinopolului și pentru a păstra distanța de Vatican. În februarie 
1917 Rusia, ca stat-republică, a acceptat totuși calendarul gregorian. Bise- 
rica Ortodoxă Rusă, cea mai numeroasă în sfera ortodoxă, nu a consimţit 
această trecere, concomitent ori imediat după. Ulterior în viata acesteia au 
urmat evenimente atât de tragice, încât tema a fost definitiv abandonată. A 
fost, evident, iarăși o alegere. Situaţia bisericii ortodoxe ruse rămâne „con- 
servată” până azi, fapt resimțit si de o mare parte de enoriași dintre Nistru 
şi Prut (mitropolia cu influență precumpănitoare în acest ţinut făcând parte 
din Patriarhia Moscovei). 


Deci Biserica, de regulă, stabileşte în mod aleatoriu calendarul în temeiul 
căruia își organizează viata religioasă și fixează zilele sărbătorilor. Este, prin 
urmare, o chestiune absolut internă a Bisericii. Dar în secolele anterioare 
acestea se făceau în coordonare cu autorităţile publice. Dacă e să exami- 
nam problema respectivă raportată la America si Europa, cu foarte nein- 
semnate excepții, de asemenea constatăm existența unei concordante in 
chestiunea calendaristică între stat si biserica dominantă. Aceeași situație 
e şi în România, patria noastră dintotdeauna. Timpurile se schimbă, 
cunoștințele umane evoluează: ceea ce mai ieri ni se părea o axiomă, astăzi 
nu mai prezintă o afirmaţie incontestabilă, mai degrabă o urmare a erori- 
lor anterioare. Cum s-a întâmplat, de exemplu, în 1563, când s-a constatat 
întârzierea cu 10 zile a venirii Anului Nou — 1 ianuarie, ceea ce a generat 
trecerea la stilul nou cunoscut drept Calendar Gregorian. 


Regretabil, dar n-am nicio iluzie în sensul proximei schimbări a atitudinii 
BORU (Patriarhia Moldovei) privind trecerea la stilul nou. Vom rămâne 
„pe vechi” atâta vreme cât Mitropolia Moldovei, supusă Patriarhiei Mos- 
covei, va continua să se afle sub imperiul lumii ortodoxe ruse. În această 
reprobabilă conjunctură, legislativul Republicii Moldova are o misiune ex- 
trem de delicată, dar necesară: de a încerca o altă abordare, diplomatică, a 
chestiunii (conotatiile fiind de natură internă politică, economică, socială, 
inclusiv referitor la masele de concetáteni aflați dincolo de hotarele ţării), 
deoarece absurditatea celor două zile de naştere ale lui Iisus Hristos (Cră- 
ciunul) și a altor sărbători creştine reclamă în mod imperativ o soluţie. 


Or, la drept vorbind, trecerea la calendarul gregorian, în viziunea multor 
concetáteni (o împărtășesc si eu), nu este o erezie si nu afectează temeliile 

creştinismului, a credinţei ortodoxe ca atare. Nu stirbeste, de asemenea, 
nici o cărămidă din Templul ei. Trecerea la calendarul gregorian ar pune 
capăt încercărilor de a face politică din credinţă, ar contribui la facilitarea 
luării anumitor decizii de către stat, reglementând și omogenizând un şir 
de activități laice și religioase din perioada sfintelor sărbători de Crăciun, 
de Paste, precum si a sărbătorilor nationale. 


În contextul evenimentelor remarcabile de peste an (fie creștine, fie laice), 
să accentuăm unele aspecte care se impun cu vehementá. Fiecare sărbătoa- 
re, natural, e bine să aibă fata proprie, irepetabilă. Acum opt decenii sarba- 
torile aveau imaginea lor inconfundabilă. Popularizând informaţia despre 
tradiţii şi obiceiuri, ar trebui ca atenţia principală si eforturile consecvente 
să fie concentrate asupra calității şi autenticității lor, pentru că acestea frec- 
vent abundă în kitsch-uri, denaturări și adaptări caraghioase. 


De exemplu, se confundă ritualurile proprii serbării Crăciunului cu cele 
specifice serbării Sf. Vasile (Anul Nou); sau este dată uitării gradarea ritu- 
alurilor pentru bărbaţi, flăcăi, domnisoare, copii. Pe timpuri fiecare avea 
,niga" sa, transformând Ajunul Crăciunului, ziua Crăciunului propriu-zis 
si săptămâna ce urma într-o lungă și frumoasă ghirlanda de manifestări, 
distracţii, cu declamatii vesele şi vestimentaţie multicolora. Dar și mai fer- 
mecator era ajunul Sf. Vasile, cu urători, cu plugari, iar dimineaţa — cu se- 
mănători. 

Sărbătorile de altădată — Crăciunul, Sfântul Vasile, Boboteaza, Paștele etc. 
— nu erau ca cele de azi, mai mult petreceri corporative, care acum seamă- 
nă izbitor una cu alta. Modul actual de organizare a sărbătorilor stârnește 
adesea cel puţin nedumerire. Numai orașul post-sovietic putea da naştere 
la o asemenea încurcătură, când cel mai des echipe mixte — doamne si 
domnisoare colindătoare, bărbaţi si adolescenti uratori si toti împreună se- 
mănători — merg cu uratul pe la întreprinderi, instituţii, comasând colinda 
de Crăciun, urătura în ajun și semănatul de ziua Sf. Vasile într-un singur 
ritual; sau când se merge cu colinda, uratul și semănatul de Anul Nou la 
apartamentele de la etaj, la casele unor oameni absolut necunoscuţi colin- 
dătorilor, urătorilor, semănătorilor. 


Trecutul, nu tocmai îndepărtat, cu implicarea instituţiilor ştiinţifice si cul- 
turale de resort, ne poate oferi reperele cuvenite în studierea şi valorificarea 
tezaurului spiritual, sprijinul necesar în reanimarea $i promovarea obiceiu- 

rilor de Crăciun si de Sfântul Vasile. Dar, și acest lucru trebuie accentuat, 
în afară de lipsa de cunoștințe, deprinderi, o piedică serioasă în reabilitarea 
sărbătorilor autentice este teama noastră de a ne prezenta cumva primitivi, 
arhaici. În acest context, să nu uităm cât de mult ne încântă ritualurile vechi 
ale bavarezilor, tirolienilor, scotienilor, spaniolilor, japonezilor, chinezilor, 
polonezilor etc. De ce nu am manifesta mai multă insistenţă în procesul de 
revenire la splendidele noastre tradiţii şi obiceiuri? În acest context, datori 
suntem să orientăm întru valorificarea acestei bogate și netrecătoare zes- 
tre noile generaţii, pentru că numai ele vor fi în măsură să schimbe starea 
lucrurilor. Vom reînvia pietatea si farmecul sărbătorilor religioase și laice 
doar dacă vom înceta să politizăm chestiuni în care politicul, ideologia 
n-au ce căuta și in care unicul povatuitor trebuie să fie rațiunea, pragma- 
tismul si grija pentru viitorul nostru. Să conștientizăm cu responsabilita- 
te care este locul si rostul nostru pe această palmă de pământ, Basarabia, 
având obligația morală si demnitatea să supravietuim cu chipul moștenit 
de la străbuni. Angajati în procesul modern de conexiune cu lumea civili- 
zată, să ne elaborăm un calendar comod, deopotrivă valabil si viabil pen- 
tru toti cetăţenii, care ar asigura marcarea importantelor sărbători de peste 
an si o convietuire armonizată cu Europa, o organizare predictibila a vieții 
particulare si a activităţii autorităților publice, a activităţii de antreprenori- 
at, de educaţie, un calendar care să oglindească elocvent schimbarea la fata 
a Republicii Moldova. 


K Calendar-related controversies in the Republic of Moldova 


qa Keywords: Julian/Gregorian calendar; ortodox church; Christian 


religious holidays 
Abstract 
Historical changes during the last 100 years have impacted and continue 


to impact negatively public life, economy and our spiriatual existence, in 
particular. Aggresive atheism of the former Soviet State, as well as extreme 
conservatism of the Russian Orthodox Church, its parishioners being the 
majority between Prut and Nistru, have contributed to the diveregent ce 
ebrations of the Holy Days, such as Easter, Christmas, New Year Day. Thus, all 
the mentioned significantly impede return to the national popular tradi- 
tions. The article in question presents a set of arguments as to why these 
impediments need to be overcome as the Republic of Moldova is becoming 
more Europe-oriented and its population gradually evolves together with 
the lives democratic states. 

Dominat de un profund sentiment patriotic, 
dar, cu certitudine, si dintr-o convingere pro- 
prie, ilustrul scriitor pașoptist Alecu Russo, in 
lucrarea Cugetări, afirma că „între diferitele 
neamuri răspândite pe malurile Dunării, ni- 
ciunul nu are, ca neamul românesc, o poezie 
poporală atât de originală, atât de variată, atât 
de frumoasă și atât de strâns unită cu suveni- 
rele antichităţii”. Că scriitorul avea dreptate 
ne-o demonstrează și faptul că, la UNESCO, 
România figurează cu trei cuvinte (dor, doi- 
na, colind), care definesc, între popoarele lu- 
mii, specificul spiritual al românilor. Enciclo- 
pedie poetică nescrisă a poporului, doina este 
sinonimă cu însăși ființa românească. În ceea 
ce priveşte colindul, ce face parte din poezia 
calendaristică, el își are originile în cântările 
ritualice pre-crestine, care însoțeau începu- 
tul sau sfârșitul anului agrar, având rolul de a 
alunga spiritele rele și de a aduce fertilitate, 
rodire si belșug. Desconsiderate, etichetate 
ca primejdioase, atât doina, cât și colindul 
(inclusiv, colindatul pe la casele oamenilor) 
au fost interzise în perioada sovietică, fapt ce 
nu putea să nu aibă un impact negativ asupra 
generaţiilor, în special, ale anilor '70-'80 ai se- 
colului trecut. Cântecele de petrecere, de voie 
bună, umoristice, pseudopatriotice persistă 

preponderent până în momentul de fata în memoria colectivă a româ- 
nilor din Republica Moldova. Mai mult: astăzi, tot din necunoastere, 
se remarcă si tendinţa de confundare a colindului, respectiv, a colinda- 
tului cu cântecul de stea/umblatul cu Steaua. 


Perioada mișcării de eliberare națională (în special, anii 1989-1990) a 
readus în prim-plan necesitatea revenirii basarabenilor la matricea spi- 
rituală românească. Valorificarea tezaurului popular autentic românesc 
devine una dintre preocupările specialiştilor din domeniul folcloristi- 
cii. Astfel, in 1990, la Chisinau, sub auspiciile si cu cheltuiala Societăţii 
culturale bisericeşti „Mitropolitul Varlaam” (președinte, protoiereu 
Petru Buburuz), apărea cartea întitulată Soare nou răsare. Destinată 
publicului larg, selecția de colinde, urări de Anul Nou si de înscenări 
populare la sărbătorile de iarnă, prima antologie de acest gen alcătui- 
tă după 1944 în stânga Prutului si una dintre primele cărți tipărite cu 
alfabet românesc, a fost realizată de folcloristul Victor Cirimpei si jur- 
nalistul Alexandru Bantos. În prefata lucrării, intitulată sugestiv La in- 
demâna iubitorilor de tradiţii străbune, Victor Cirimpei îşi mărturiseşte 
visul de mai multi ani (imposibil să fi fost implinit sub regim sovietic) 
de a oferi, prin această cărticică, „tuturor celor dornici de-a umbla cu 
Steaua, Colinda, Plugusorul, Semănatul, Sorcova, Capra, Calutul, un 
mănunchi de creaţii, dintre cele mai reușite, ca datină şi poezie, mai po- 
trivite rostirii şi mai ușoare învăţării pe din afară, dar, totodată, si auten- 
tice ca substanţă folclorică (nu scornite, falsificate, conformate politicii 
de moment)”. După cum afirmă autorul cărţii, textele incluse provin 
din prestigioase colecţii, alcătuite de G. Dem. Teodorescu (1885), 
I. G. Sbiera (1888), Sim. Fl. Marian (1898), Mihai Costăchescu (1913), 
A. Viciu (1914), P. Gheorgheasa (1928), Petru Caraman (1933-1934), 
Monica Brátulescu (1964), I. Oprişan (1969), Iulian Filip (1983), 
Lucia Cires (1984), precum si din fondurile de arhivă ale Academiei 
de Stiinte a Moldovei (inregistrári din 1987). 


Diverse din punct de vedere functional, zonal si al stilului poetic, co- 
lindele respective sunt, pe buná dreptate, un florilegiu de poezie a 
obiceiurilor de iarná. Cartea contine colinde pentru casá cu báiat mic 
(Soare-mi pare că răsare), pentru casă cu copil de leagăn, (La poiana 
grecilor) , pentru orice casă (Sculati, gazde, nu dormiti) „pentru casă cu 
băietan (De pe vale-n ceea vale), cu băiat mare (Alei, lerui, leroi, Doam- 

ne), cu tineri căsătoriți (Cea grádin', acea toloacă), cu băiat mare de 
însurat (Ce mi-e sus, pe lângă cer), cu femeie măritată (Crescut-ai, năs- 
cut-ai), cu tineri căsătoriți având copil mic (În grădină — mar rotat), 
colind pentru o pereche de tineri indragostiti (Buna seara, gospodari) 
etc. Totodata, remarcăm si două cântece de stea: Steaua sus răsare şi 
Trei crai de la răsărit. 


Un compartiment nu mai putin relevant al cărții îl constituie urările 
de Anul Nou, diverse în funcție de vârsta celora care le rostesc: urare 
a copiilor de vârstă mică (Mâine anul se-nnoieste), urare a băietanilor 
(Bună seara, bună seara), urare a flăcăilor şi a celor insurati (Să arăm 
pe loc). Tot din această categorie fac parte si urárile la mersul cu semă- 
natul si cu sorcova. Al treilea compartiment al cărții, Înscenări populare 
la sărbătorile de iarnă, include trei texte populare rostite la umblatul cu 
Capra (Ta, ta, ta, la codrul verde), cu Ursul (Bucurosi, nebucurosi), cu 
calul (Hai, cálutule, la joc). Pe lângă textele propriu-zise, cartea contine 
un Glosar, prin care se urmăreşte explicarea unor cuvinte cu nuanță 
regională (ex: taftur, şperlă, plocadă), a unor ziceri arhaizante, greu de 
înţeles. Este o intenţie lăudabilă. 


Vom încheia această scurtă prezentare a antologiei Soare nou răsare repro- 
ducând un pasaj din postfata semnată de Alexandru Bantos, redactorul si 
inițiatorul editării acestei lucrări: ,,... desi, până mai deunăzi au fost inter- 
zise şi izgonite din conștiința noastră, de altfel ca și tot ce numim tradiție, 
«Florile dalbe» au alcătuit, aproape necontenit, misterioasa punte de le- 
gătură între tot ce fusese până la noi și existența noastră ca atare, pragul fără 
de care era imposibilă pogorârea in case si suflete a noilor speranţe. Revi- 
gorat la numai două săptămâni, prin «Plugugoare», «Caluti>, «Capre» 
şi atâtea altele prilejuite de sosirea primei zile a unui nou an, acest adevărat 
aisberg al tezaurului folcloric izbucnit în seara Ajunului de Crăciun, ne-a 
menținut în echilibru firea, ajutându-ne sa supravietuim. Colindele si ură- 
rile ne-au îndreptat gândul, dar mai ales simtirea, spre ceea ce avem mai 
sfânt: glia stramoseasca cu tot raiul de pe acest pământ, rai făurit prin mun- 
ca fără istov, asijderi de noi’. 


Menţionăm, de asemenea, un detaliu relevant pentru antologia la care 
ne referim: având bunul de tipar semnat pe 31.10.90, cu un an și ceva 
înainte de implozia Uniunii Sovietice, cartea, în vesmántul literei strá- 
bune, într-un tiraj de 100 000 (una sută mii) de exemplare, a fost tipă- 


rită la „Fabrica de imprimare 
ofset” din Tiraspol (O, tempo- 
ra!, O, mores!) şi a fost lansată 
pentru uzul marelui cititor în 
ajunul Crăciunului si al Anului 
Nou 1991. Plin de optimism si 
oarecum actual este următorul 
crâmpei din postfață: „Se pare 
alte vremuri, alte timpuri bat la 
poarta destinului nostru. A venit 
ceasul să le descifrăm cu dreptate 
miezul și mesajul, ascultând che- 
marea inimii, dar si a raţiunii, să 
ne închinăm strămoșilor, dar si 
lui Dumnezeu, năzuind că poate 
astfel ne va ajunge tărie să trecem 

neprihaniti si luminati valul zbuciumat al devenirii si unirii noastre ca 


semintie. Să nu uităm că neamul, ca şi această lume toată, au fost zidite 
prin jertfa celora ce au dăinuit aievea înainte-ne. Or, folclorul nostru e tot 
o jertfă adusă pe altarul continuității noastre de peste veacuri şi nu avem 


dreptul să-l dăm uitării. Reîntorcându-ne cu fata spre tradiţii şi obiceiuri, 
spre valorile perene, să pornim la drum nou, prieteni, cu vechea și mereu 


proaspăta urare: Când vom veni la anul, /să vă găsim infloriti /ca merii, 


/ ca perii, / în toiul primăverii! 


Deci soare nou răsară peste neam si tara, iubiţi cititori! 


Să ne fiti sănătoşi si mult mai voiosi la anul si la multi, multi ani!” 


TA The sun is rising again. Poetry flower of winter customs 


UL Keywords: Romanian customs; folklore; wish; winter traditions 


Abstract In the text, the author refers to the book The sun is rising again, a collec- 
tion of carols, New Year and popular staging at the winter holidays, the first 
anthology of its kind composed after 1944 on the left bank of the Prut and 
one of the first books printed in alphabetical order, made by the folklorist 
Victor Cirimpei and the journalist Alexandru Bantos. The carols included in 
the book are diverse in terms of function, zonal and al poetic style. The col- 
lection contains the most successful creations, such as tradition and poetry. 

Colinde la Crăciun 


Sculati, sculati, boieri mari 
(Colinda pentru orice casă) 


Sculati, sculati boieri mari, 
că vă vin colindători 
noaptea pe la cântători 

şi nu vă vin nici c-un rău, 
ci v-aduc pe Dumnezeu, 
Să vă mântuie de rău; 

un Dumnezeu nou născut, 
în scutice învăscut. 

Sculati voi, români plugari, 
că pe cer s-a arătat 

un luceafăr minunat, 
inima să-ntinerească, 
oamenii să infrateasca. 
Cântă-n luncă păsărele, 

la fereastră — rândunele, 
noi vă zicem: să trăiţi 
întru mulți ani fericiți 

şi ca pomii să roditi 

şi ca ei sa-mbatraniti! 


Sub un cer mare, rotat 
(Colindă pentru casă cu băietan) 


Sub un cer mare, rotat, 
frumos zbor s-a arătat — 
zbor de fete şi neveste, 
de boieri şi de cucoane; 
dar în urma zborului — 
un păun cu coada verde 

şi e (Ghiţă) tinerel 
călare pe-un cálusel; 
caluselul - frumusel, 
cu frâul de argintel, 
cu şaua de aurel, 
cu sfârcul de mătăsel. 


Garofita din fereastra, 
rămâi, gazdă, sănătoasă! 

Şi nouă, şi dumneavoastră: 
la anul și la mulţi ani! 


Ce mi-e sus, pe lângă cer 
(Colindă pentru casă cu băiat de însurat) 


Florile dalbe, Ler, 
ce mi-e sus, pe lângă cer? 
E un negru mic norel. 
Nu e negru mic norel, 
ci (cutare) tinerel 
pe-un cal galben, grăngurel, 
şaua-i luce-n aurel, 
scările-i —în argintel; 
iar biciul - cu măciulie 
si frâul — cu străgălie. 
Ş-a plecat la vânătoare, 
vânătoare-nsurătoare; 
se-ntâlni c-o fată mare, 
de seamăn pe lume n-are — 
era zâna zânelor, 
Iana, sora Soarelui; 
$-a găsit-o s-a luat-o, 
în celar că mi-a băgat-o; 
în celar, 

în păunar. 
Soarele veste prinse-si-a, 
dupa ea trimisu-si-a; 

trimis'zori 
căutători, 
luceferi ispititori; 
iar (cutare), tanarul, 
din gurita ce-mi graia? 
„Ce vreţi, zori 
căutători, 

luceferi ispititori? 
În tot locul să catati — 
în celar să nu umblati, 
că d-o scăpa vreun păun, 
iau Soarelui d-un cal bun; 
d-o scăpa vro păuioară, 
iau pe sor-sa sotioara, 
c-am găsit-o ş-am luat-o 
şi-n casă că mi-am băgat-o'. 
Iar (cutare), tânărul, 
să ne fie sănătos, 
şi cu frati, si cu părinți, 
şi cu noi toti d-impreuna. 


Crescut-ai, náscut-ai 
(Colindá pentru casá cu femeie máritatà) 


Crescut-ai, náscut-ai 
pre cel verde-alun, 
Doamne-le, 

sus frunza-mi deasă. 
Jos, la rádáciná, 

la verde tulpină — 
leagán de mátasá 

cát vita in sase. 

Ín el cine sede? 
(Leana) cu ochi negri - 
coasá-mi, chindoseste, 
primar ne-o priveste, 
cu ochean ocheste; 


departe zareste, 
departe pe mare 
de-o corăbioară 
neagră şi smolită, 
grea şi-mpovărată 
de grâu şi bucate. 
Nu-i grâu şi bucate, 
ce-s colindători; 
ei vin colindând 
şi la val făcând, 
de (Leana)-ntreband: 
— Leano, tu ochi negri, 
ce ti-i cel din poală? 
Ori ti-i fratior, 
ori ti-i verisor; 
ori ti-i surioara, 
ori ti-i verișoară? 
- Nu mi-i frátior, 
nice verisor — 
ăsta-i voine-al meu; 
asear-a sosit 
de pe ape reci 
de la turci pribegi. 
Taceti si-ncetati, 
să nu-l desteptati — 
de-l veți destepta, 
vamă va lua, 
vamă 

peste seamă, 
fir şi ibrişin, 
sculuri de bumbac, 
curtea să v-o-mbrac; 
curtea si curtagii, 
si toti megieasii — 
márfutá frumoasá, 
frumoasă, bănoasă. 
Rămâi sănătoasă, 
bună vreme-n casă! 

În grădină — măr rotat 
(Colindă pentru casă cu tineri căsătoriţi, având copil mic) 


În grădină — măr rotat 
de flori albe scuturat, 
iară la tulpina lui, 
la tulpina mărului, 
este-un pat de-aur curat. 
Iar pe pat ce-i asternut? 
Iarbá verde de la Prut. 
Şi în el cine dormea, 
cine oase-si odihnea? 
Cuconita, cuconasul, 
iar alaturi — copilasul. 
La uşori — 

mănunchi de flori, 
pe la use — 

flori de ruje, 
la feresti — 

mere domnesti, 
sus, pe grindă — 

flori de ghindă, 

pe podele - 

rândunele, 
la icoane — busuioc, 
da-v-ar Dumnezeu noroc! 


Trei crai de la răsărit 
(Colindă la umblarea cu Steaua) 


Trei crai de la răsărit 

cu Steaua au călătorit 

şi-au mers, după cum citim, 
până la Ierusalim; 

acolo dac-au ajuns, 

Steaua lor li s-a ascuns 

si le-a fost lor de-ntrebare 

naștere de-mparat mare: 
„Unde s-a născut, — zicând, — 
un crai mare de curând?” 
Iară Irod-imparat 

auzind, s-a-nspăimântat 
si pe crai că i-a chemat 
şi-n taină i-a întrebat; 
ispitindu-i vru setos 

ca să-l afle pe Hristos, 

şi cu grai adăugat 

foarte lor li s-a rugat: 
„Mergeţi voi de mi-l aflați 
şi, viind, má-nstiintati, 

sá merg si eu sá má-nchin 
ca la Dumnezeu, deplin”. 
Craii dacă au plecat, 
Steaua iar s-a arătat 

şi a mers pâna stătut, 
unde-a fost pruncul născut. 
Si cu toţi s-au bucurat, 

pe Hristos dac-au aflat. 
Cu daruri s-au închinat 
ca la un mare împărat. 
Şi-napoi dac-au purces, 
pe altă cale au mers, 

aşa după cum le-a zis 
îngerul noaptea în vis. 
Iară Irod-imparat 

foarte rău s-a tulburat, 
mare oaste-a ridicat 

şi-n Betleem a intrat; 
mulți coconi mici a tăiat: 
pân la paisprezece mii, 
tot prunci tineri și copii, 
de doi ani şi mai în jos, 

ca să afle pe Hristos. 

Pe Hristos nu l-au aflat, 
Domnul Sfânt l-a apărat. 
Iar de-acum până-n vecie 
mila ta, Doamne, să fie 
cu dar și cu bucurie. 

O, Hristoase, slavă tie! 


Anul nou - cu bine, pace si sănătate 
(Sorcova) 


Sorcova, 

veselă, 

să traiesti, 
sa-mbatranesti 
peste vara, 
primavara, 

ca un mar, 

ca un par, 

ca un fir 

de trandafir, 

ca laptele de frumos, 
ca pietrele de vârtos, 
tare ca piatra, 

iute ca săgeata, 

tare ca fierul, 

iute ca oţelul — 

la anul 

şi la multi ani! 


Texte reproduse din volumul 


Soare nou răsare, Chişinău, 1990 

Victor RAVINI 


Cina cea de taină 
a ciobanilor din Mioriţa 


Vom analiza împreună aici câteva versuri din 
zece variante ale Mioriţei, dintre cele 973 pe 
care le-am analizat într-o carte!. Se ştie că va- 
riantele Mioriţei care sunt colinde sunt cele 
mai vechi dintre toate. De la ele s-au dezvol- 
tat de-a lungul mileniilor doine, bocete, ba- 
4 ON lade sau teatru popular. Strámosii ziceau cá 
ios vent al Facultăți Mioriţa este un cântec bătrânesc, o noțiune 
e Filologie (Timișoara), i, e qm rr 
al) amplă și greu de definit. Clasificarea Mioriţei 
al Facultăţii de Stiinta bal dà deficitară si di bilă d ; 
religiilor (Suedia) sial Ca baladă e deficitară și discutabilă, deoarece 
Universităţii Scandinave balada relatează faptele unui erou vestit, care a 
de Management. În țară existat cândva. Însă Mioriţa nu înfățișează un 
„activat ca profesor de cioban adevărat, în carne si oase, ci un cioban 
limba si literatura română, : . mE ; : 
i „1. simbolic, un personaj mitologic, ce reprezin- 
tehnician pe șantier. În — : i ; KADER 
Suedia a fost muncitor la tă bunătatea și perfecțiunea umană. Aici vom 
Volvo, profesor de germană, discuta despre ceva mult mai important decât 
engleză, franceză, literatură specia literară căreia îi aparţine Mioriţa. 
suedeză şi istorie; a predat — 
pedagogia la universitate; În cele zece colinde, putem remarca versurile 


a lucrat în redacţia Ord&Bild. care cuprind nişte amănunte aparent nesem- 
Membru al Uniuni nificative. Nimic nu poate fi nesemnificativ 


Scriitorilor din Suedia.  , , ae M 
«yo 4, intr-un text arhaic. Mai întâi, aranjám aceste 
Ultimele cărţi apărute: 


Mioriţa — Izvorul nemuririi şi «x amănunte In trei grupe: 
Barca veselă, Editura Alcor, 
București. 


2 


a ciobanul este înlocuit cu un pui de căprioară 
care vorbeşte? ; 


b ciobanii se sfătuiesc, mâncând carne de miel 
şi bând apă de izvor; 

c ciobanul le spune celorlalți să-i mănânce carnea și să-i bea sângele.* 


Stilul, ritmul şi conţinutul ne fac să presupunem că versurile dintr-o 
grupă ar putea să aibă legătură cu versurile din celelalte două grupe. 
Amănuntele astea se pot lega unele cu altele în mod coerent, ca într-un 
mozaic. N-am cum să știu cum o fi fost linia melodică în aceste colinde. 
Aceste zece variante pot să provină dintr-o singură sursă, vreo variantă 
care s-a pierdut. Nu vom sti niciodată nimic cu certitudine, dar barim 
să ştim, cât vom apuca să ştim. Știm, deci existăm. 


Vom compara versurile dintr-o variantă cu cele din alte variante şi vom 
încerca să identificăm în ce context social si istoric au fost compuse. 
Viaţa de zi cu zi a oamenilor care au creat Miorița şi ne-au transmis-o 
era altfel decât a noastră și nu puteau gândi la fel ca noi. Gândirea lor era 
mitologică și poetică. Gândirea noastră este logică, realistă. Cercetarea 
din perspectiva științei religiilor — care e interdisciplinará si apelează la 
toate ştiinţele şi ramurile umanistice - ne poate ajuta să aflăm ce au vrut 
să spună autorii Mioriţei cu mii de ani în urmă. Vom porni de la ipoteza 
că aceste versuri pot proveni din același original, irecuperabil pierdut. 
Le vom compara si alătura cam la fel cum se procedează cu cărțile din 
antichitate, care sunt recuperate pornind de la diferite copii incomple- 
te, după manuscrise pierdute, în care copistii au făcut modificări. Vom 
încerca să ne apropiem de originalul pierdut, vom vedea ce modificări 
s-au făcut şi vom afla cum gândeau strămoșii, în diferite epoci istorice. 
Vom obţine amănunte suplimentare asupra evoluţiei meseriei de cio- 
ban și a etnogenezei străbunilor. O să ajungem să vedem că personajul 
principal din Mioriţa poate reprezenta un erou mitologic, ce își sacrifi- 
că în mod simbolic trupul si sângele pentru binele celorlalți. Cam la fel 
se întâmplă și în alte religii, cu alte personaje principale, independente 
unele de altele. Mioriţa nu poate fi influenţată de cultura altor popoare. 
Să luăm pe rând cele trei grupe de variante: 


Grupa a. Ciobanul este înlocuit cu un pui de căprioară care vorbeşte şi 
e sacrificat în locul omului. 


Corul colindătorilor zice cá toti cei din familia pentru care cântă ei 
nu sunt acasă în acel moment, ci sunt plecaţi la vânătoare în pădure. 
Lăsăm la o parte faptul că familia lui e acolo lângă el, pe prispă şi ascul- 
tă cu mândrie. În majoritatea colindelor, bărbatul din familie, căruia 

i se adresează colinda, primește rolul ciobanului ce va fi sacrificat, iar 
uneori colindătorii îi pun numele în textul cântat. În această colindă, 
bărbatul colindat primește rolul unui pui de căprioară, ce va fi vânat de 
către familia sa, plecată la vânătoare. De data asta, nu vorbeşte perso- 
najul principal, ciobanul, ca în majoritatea variantelor, ci vorbeşte că- 
priorul. Textul ciobanului din alte variante este pus în gura căpriorului. 
Deci nu poate fi un cáprior adevărat, zoologic, ci este názdrávan, ca si 
mioara din alte variante. Căpriorul sau mioara sunt personaje fabuloa- 
se, personificări ce simbolizează anumite aspecte umane, ca în orice 
fabulă. Am arătat în carte ce anume simbolizează mioara. 


Nicio variantă a Mioriţei nu prezintă ceva care s-ar fi petrecut vreodată 
în realitate. 'Toate variantele, oricât de diferite ar fi, prezintă un mit. 
De-a lungul mileniilor de transmitere orală, multe dintre variante ni 
s-au transmis modificate, deoarece societatea a făcut progrese mate- 
riale, iar felul de a gândi a evoluat de la idealism la materialism și de la 
mythos la logos. Textele variantelor au alunecat de la ceea ce la început a 
fost creat ca un mit, la ceva care acum poate părea o realitate. 


Căpriorul zice să nu fie împuşcat, ci să i se taie capul și să fie îngropat: 


Căci gazdele nu-s acasă, 
Că-s în codri la vânat. 
S Sivánará ce vânară, 
Numai pui de căprioară. 
Căprioara zice-așa: 
- Ho, ho, ho! Nu má puscati, 
Numai capul mi-l luati 
10 Si-l duceti și-l îngropați 
În staulul oilor, 
In jocutul mieilor. (DLXXXVI: 929) 


Verbul de pe rândul 8 se referă la o puşcă. Pusca e un adaos târziu, ce 
înlocuieşte arcul și săgeata sau sulița din alte variante, mai numeroase 
si mai bine păstrate. Nu putem data crearea Mioriței după asemenea 
cuvinte târziu introduse în text, cum au făcut unii cercetători. 


Putem compara varianta din grupa a, citată mai sus, cu alte variante, în 
care ciobanul însuşi spune această partitură: 

15 — Ho, ho, ho, nu má puscati. 

Fraţilor si buni fartati, 

Numai capul mi-l tăiați. 

Si acol’ să-l ingropati 

In strunguta oilor. (LXXXV: 1038, DCLXV: 967 r. 14-16) 
10 — Ho, ho, ho! Nu má puscat, 

Numai capul mi-l luat 

S-acolo mi-l ingropat: 

În strunguta oilor, 

În jocutu mieilor. (CCCXI: 714, DLXXXVI: 929) 


Asemănarea dintre ce spune puiul de căprioară vânătorilor si ce spune 
ciobanul ucigașilor săi este semnificativă. Mai este încă o asemănare: 
ucigașii ciobanului sunt frații lui sau infratiti cu el la stână, iar vânătorii 
din colinda DLXXXVI: 929 (grupa a) sunt membrii familiei celui care 
joacă rolul puiului de căprioară. 


Căpriorul vrea ca prin moarte să părăsească viata din pădure, pentru o 
ingropare la stână alături de miei. Își încetează viata de animal sălbatic 
pentru a fi eternizat printre animale domestice. Aceasta poate ilustra 
trecerea oamenilor de la cultura vânătorilor la cultura pastorală, de la 
viata în pădure la viata pe plaiuri. Trecerea de la o cultură la alta este ce- 
lebrată printr-un ritual, care corespunde unui rit de iniţiere a ciobani- 
lor. Personajul principal din colindă părăsește stadiul social de vânător 
pentru stadiul de păstor. În toate celelalte variante ale Mioriţei, perso- 
najul principal este un iniţiat, consfințit să pască oi, pe-un picior de plai. 


Puiul de căprioară, ciobanul din Mioriţa şi țăranul colindat din ogra- 
dă sunt inaltati de la imagini vizuale la roluri într-o dramă rituală si 
de la ființe obișnuite la personaje mitologice. Toti trei pot fi termeni 
concreti în metafore care se referă la ceva abstract, suprasenzorial. 
Varianta în care bărbatul din familie e înlocuit cu puiul de căprioară 
si familia lui cu vânătorii din text face legătura dintre aceasta familie 
şi strămoşii lor, care cu mii de ani în urmă trăiau în principal din vână- 
toare. Toti participanţii la colindă, cântăreți sau ascultători, călătoresc 
înapoi ca prin tunelul timpului până la acea vreme. Cu toții se reunesc 
mental si sufletește, în afara timpului real, cu toate neamurile lor, care 
an de an au efectuat același ritual. 

Totodată ei se unesc in contemporaneitate cu toti compatrioții, care in 
același moment fac același lucru prin alte sate, oricât ar fi de îndepărta- 
te, peste munți și peste ape, neumblate sau nestiute de ei. Fiecare din- 
tre ei, pretutindeni, se reuneşte prin ritual cu întreaga societate care, 
aga cum spune Auguste Comte, se compune atât din cei vii cât si din 
morţii celor vii (L’humanité se compose de plus de morts que de vivants). 
Mâncând un pui de căprioară, ciobanii se apropie liturgic de cei mai 
vechi strămoși ai lor si de momentul creaţiei de la începutul lumii, nu- 
mit de Mircea Eliade in illo tempore sau ab origine. 


Toate variantele Mioritei, în special colindele, au fost de la început cre- 
ate ca o modalitate liturgică de a permanentiza memoria strămoșilor 
în inima si în conştiinţa urmaşilor. Mioriţa nu poate fi un cadou dau- 
nător, lăsat moştenire urmașilor, cum bălmăjesc unii. Nimeni nu lasă 
urmașilor ceva dăunător. Lasă tot ce a înfăptuit mai bun. 


Oamenii arhaici, care au creat Mioriţa, au putut face atât descoperiri 
practice, pe care le ştim prea-bine, cât şi descoperiri în sfera psihică, su- 
prasensibilă. Colinda, după cum se ştie, este menită să dea auditorilor 
forță psihică şi îi întăreşte pentru noul an care vine. Colindele pot da 
omului sentimentul că sufletul său (microcosmos) se uneşte cu toti oa- 
menii (mesocosmos) si cu întreaga natură (macrocosmos). Auditorii 
participă la drama mitologică din variantele Mioriţei şi la parcurgerea 
drumului întregii societăți de-a lungul veacurilor. Miile de ani se com- 
primă în minute. Participanţii la colindă cântă sau ascultă cu religio- 
zitate si constientizeaza conţinutul acestui mit despre misterul vieții, 
morții si al naturii. Toate variantele Mioriţei contin un adevăr suprem, 
valabil pentru oricine, de pe orice meridian și de orice religie sau cul- 
tură ar fi, oricât de ateist ar fi. Mioriţa ne dezvăluie adevărul despre 
dimensiunea divină a omului, a vieții, a morţii si a întregii naturi. Asta 
nu se poate vedea la microscop sau prin telescop si nici cu ochelari 
speciali, ci se vede prin cuget şi cu inima, deschise spre poezie, spre 
minunea sau miracolul vieţii şi a tot ce vedem. 


Ritualul din textul colindei, ca şi colinda însăși, dovedeşte o continu- 
itate de la vânători la păstori, o permanenţă socială, etnică, culturală, 
istorică si geografică. Colindele sunt dovada stabilităţii culturale si et- 
nice a țăranilor români neclintiti, din Transilvania si până dincolo de 
fruntariile României, din străfundurile preistoriei încoace. Multe ver- 

suri din variantele Mioriţei sunt purtătoare de cunoştinţe despre cultu- 
ra arhaică a vânătorilor deveniți ciobani și pot fi o dovadă a etnogene- 
zei şi conştiinţei etnice a românilor. Miorița este expresia conştiinţei 
continuității românilor, din vremea strămoșilor, oglinditi în personaje- 
le mitologice din text, până la vremea când aceste texte au fost notate 
de folcloristi — fie aceștia români, unguri ca banateanul Bela Bartók sau 
nemți, ca timisoreanul Gottfried Habenicht. 


Grupa b. Ciobanii se sfătuiesc, mâncând carne de miel si band apă de 
izvor. Hotărârea se ia în timpul ultimei cine. 


Puiul de căprioară al vânătorilor e înlocuit cu mielul ciobanilor: 


Ceilalţi legea-i făcea — 

Mâncând carne de mioara 

Si band apă de izvoară — 

Că pe străin să-l omoară (XXXVIII: 574 r. 11-14, XLI: 
576 r. 7-10, XLIV: 577 r. 8-10, XLVII: 579 r. 12-15, 
XL:1014r. 12-15) 


Ciobanii pun la cale și fac legea. Am arătat în carte că nu este o lege ju- 
ridică si care să regleze relațiile dintre oameni, ci o lege religioasă, ce re- 
glează legătura oamenilor cu divinitatea. În toate limbile, sensul juridic 
al cuvântului lege a apărut mult mai târziu. Vasile Alecsandri, Grigore 
Alexandrescu si Alexandru Vlahuţă, toți trei avocați, cunoșteau drep- 
tul roman si Codul lui Napoleon, dar nu cunoşteau sensul juridic al 
cuvântului lege, ci ziceau pravilă. În scrierile lor, ca şi în cultura popu- 
lara orală, lege are sens exclusiv religios. Asa aflăm datorită citatelor 
luate din literatura orală sau cultă pentru a ilustra cuvintele din ma- 
rele Dicţionar al Limbii Române al Academiei și din alte dicţionare. 
Chiar si în cele mai simple dicționare ale noastre, lege are două sensuri: 
1. Sensul prim si mai vechi este religios. 2. Sensul secundar și mai nou 
este juridic. Interpretarea juridică a Mioriţei ignoră dicționarele. 


În două variante din grupa b, ciobanii se vorbesc mâncând carne de 
mioara si nu beau nimic: 


Ceialalti s-o vorobit, 
Mâncând carne de mioară, 
Pe străin să mi-l omoară. (XLI: 576 r. 7-9, XLIV: 577 r. 8-10) 

Versul Mâncând carne de mioară poate fi lămurit cu trimitere la Max 
Weber și la Emile Durkheim, care spun că grupul are voie să mănânce 
animalul totemic în cadrul unor ceremonii speciale, pentru a influența 
lumea divină si ca să creeze o apartenenţă de grup cu alti oameni. 
Durkheim mai spune că în culturile tradiționale, religia pătrunde toate 
aspectele vieţii si aproape toate acțiunile au o implicatie religioasă. A 
mânca si a bea sunt cele mai simple activităţi, iar oamenii seriosi fac 
acest lucru cu toată seriozitatea, ca un act religios. Durkheim zice: 
„Atunci când este permis să se mănânce animalul totemic, mâncatul 
nu e cu totul liber, ci trebuie mâncat în cantități mici. Depasirea limite- 
lor e un sacrilegiu și poate avea consecinţe grave. Este o obligaţie ritu- 
ală a mânca animalul totemic în timpul anumitor ceremonii religioase 
şi cu măsură, dar este exclus ca aceasta să fie luată drept o mâncare 
obișnuită. Dimpotrivă, mâncarea consumată în timpul ceremoniilor 
este sacra prin ea însăşi si deci e interzisă pentru scopuri profane”®. 


Ciobanii care mănâncă în aceste variante nu pot fi niște gurmanzi sau 
nişte lacomi. Mâncarea în aceste variante are un scop religios și poate fi 
un sacrament. Ritualul are loc la vatră, locul central în cultul focului și 
care poate fi un altar sfânt al ciobanilor. În timpul ritualului, ei vorbesc 
despre legea divină şi mănâncă animalul adorat, care îl înlocuiește pe 
conducătorul lor din fratie, baciul. Animalul mâncat reprezintă eroul 
mitologic sacrificat pentru a restabili ordinea din univers. Cu referire la 
Joseph Campbell’, acţiunea concretă din toate variantele Mioriţei poa- 
te fi o metaforă pentru o taină sau un mister religios. 


Ciobanii mănâncă pui de căprioară într-o singură variantă si miel in 
cinci variante. Putem trage concluzia că transmiterea orală a filtrat în 
mare măsură datele mai vechi din cultura vânătorilor şi le-a înlocuit cu 
date din cultura pastorală. 


Grupa c. Ciobanul le spune celorlalți să-i mănânce carnea și să-i bea 
sângele. Este ultima cină înainte de efectuarea ritualului, o cină de tai- 
nă. 


Sacrificiul uman în scopuri religioase e atestat în balada Meșterul 
Manole si la tracii lui Herodot. Însă canibalismul ritual nu e atestat ni- 
căieri în preistoria spațiului carpato-dunărean”. Fochi respinge ideea 
că folclorul poate păstra „în plină epocă modernă, amintirea unor prac- 

tici de un primitivism revoltător”. El sustine că folclorul reflectă epo- 
ca modernă, contemporană sau foarte apropiată de noi. Presupun că 
Eliade face aluzie la Fochi, când spune: „Nu trebuie să ne lăsăm inselati 
de 'contemporaneitatea' folclorului”. Eliade afirmă că folclorul din 
România păstrează elemente din cultura paleo- şi pre-indoeuropeană. 
Desigur că datele despre acțiuni rituale din preistorie nu au nimic de 
a face cu vremea când au fost notate aceste variante de către folcloristi 
ca Fochi sau alții. Fochi a publicat variantele pe care le discutăm aici, 
însă nu le-a comentat. El condamnă cercetarea care discută versurile 
despre omor ritual și canibalism simbolic, cultic. Este greu de înțeles 
insistența cu care Fochi si alti cercetători exclud cercetarea folclorului, 
din perspectiva altor ştiinţe decât folcloristica, precum si pretenţia lui, 
a lui Eliade și a multora de a de-mitologiza Mioriţa. 


Cu totul altfel gândește Jess Byron Hollenback, profesor de istorie 
comparativă a religiilor la universitatea din Wisconsin. Acesta afir- 
mă cu hotărâre: „O înţelegere deplină a documentelor și atitudinilor 
folclorice nu se poate obține prin 'de-mitologizarea' acestora și prin 
curățarea de rămășițele de miracole care par neplăcute pentru intelec- 
tul nostru, ci mai degrabă trebuie să facem un efort să identificăm mai 
cu grijă acele experienţe ale oamenilor, care i-au putut inspira”*. 


Ştiinţa religiilor nu poate exclude cercetarea acestor versuri din varian- 
tele Mioriţei: 


— Lasă-i cum o vrea, 
60 Măcar carnea (de) mi-o mânca. (DCLXXXVIII: 981) 
80 Lasă-i cum or vrea, 
Ei de m-or mânca; (CXVII: 1065) 
21 Dar grăiau de tine 
Capul să ţi-l ieie, 
Sângele să-ţi beie. (DCLXXXV: 979) 
6 Sicei opt se sfătuiesc 
Capul lui ca să mi-l ieie 
Si sângele să i-l beie. (CXX: 1069) 


Romulus Vulcánescu citeazá ultimele trei versuri fárá sá numeascá sur- 
sa. El spune cá actiunea este o pedeapsá cu ,un caracter incredibil" si 
că e influențată de legende si basme in care e vorba „de vânătoarea de 


PATRIMONIU 


capete”, dar nu precizează care sunt acestea. El își întemeiază concluzia 
pe bizara afirmaţie că asemenea date nu se mai găsesc în alte variante 
ale Mioriţei”. El ignoră că aceste date se găsesc în variantele citate mai 
sus din antologia lui Fochi, cu toate că el se referă la această antolo- 
gie în alte situaţii. E scuzabil că nu ştia ce conţine antologia pe care o 
tinea in mână, întrucât ambii lucrau și publicau sub același acoperiș, al 
Academiei. 


Ciobanul spune Măcar carnea (de) mi-o mánca'*. Putem compara cu ce 
spune lisus: Luaţi, mâncaţi; acesta este trupul Meu (Mat. 26:26; Marc. 
14.22; 1 Cor. 11.24). Orice legătură directă între Biblie şi Mioriţa este 
exclusă, oricât şi-ar dori aşa ceva unii sau alții. Există o bine-cunoscută 
axiomă care zice: Creaţia folclorică nu are nevoie să se inspire de la 
firimiturile căzute de la masa la care s-au scris cărți. Scriitorii Bibliei și 
cântăreții Mioriței vorbesc de o mâncare cultică, simbolică. Acest feno- 
men e răspândit în multe religii, care nu pot avea nicio legătură una cu 
alta. În ambele texte este aceeași metaforă, ce descrie același fenomen, 
universal răspândit. Mioriţa foloseşte simboluri care numai parțial sea- 
mana cu simbolurile creştine. În România, tara vinurilor, ciobanii din 
varianta Mioriţei nu beau vin, ci apă de izvor. Apa băută ritual în loc de 
vin este un detaliu ce poate ajuta la o datare relativă. Miorița poate să 
fi fost creată într-o epocă anterioară culturii viței de vie. Mioriţa poate 
fi cu mult mult mai veche decât vremea lui Burebista, care știm că era 
exasperat de proliferarea peste măsură a podgoriilor si a ordonat bine- 
cunoscutul program de austeritate, ce l-a făcut nepopular. 


Eliade arată că, pentru români, lisus este important ca personaj mito- 
logic, iar istoricitatea lui e mai putin relevantă. Răspândirea timpurie 
a creştinismului in România, fără uciderea misionarilor ca la vikingi si 
fără poruncă de la stăpânire ca la alte popoare, se poate datora Mioriței. 
Daco-romanii au putut vedea asemănarea dintre sacrificiul lui isus si 
sacrificiul ciobanului din Mioriţa, ambele săvârşite în vârful unui mun- 
te şi ambii eroi fiind păstori. Muntele si ciobanul sunt simboluri cunos- 
cute bine in toate culturile arhaice. Mioriţa a putut uşura răspândirea si 
integrarea creştinismului la români. 


Guthrie scrie că vechii greci celebrau o comuniune primitivă în care 
mâncau carnea şi beau sângele zeului sub formă de animal. Euripide 
menţionează acest fenomen. Ceremonia mâncării crude a animalului 

era actul final al unei drame în care dansuri, cântări din fluier, strigături 
şi alte manifestări erau o pregătire psihologică foarte necesară în cultul 
lui Dionysos". Cina din Mioriţa poate fi comparată cu alte comuniuni 
religioase din alte culturi vechi, bine cunoscute. În aceste zece variante 
ale Mioriţei, de care ne ocupăm împreună, nu poate fi vorba de un ca- 
nibalism real, ci simbolic. Eroul mitologic din variantele grupei c este 
mâncat sub formă de mioară, ca în variantele din grupa b. Guthrie mai 
spune că aceste rituri aveau menirea să aducă fertilitate şi sănătate pen- 
tru turme si cirezi. El afirmă că riturile nu aveau o specificitate geogra- 
fică, ci erau caracteristice pentru stadiul de dezvoltare din culturile de 
atunci și erau rituri universale, larg răspândite. 


Colindele din grupa c au fost culese de la români din regiuni periferice, 
în afara actualelor hotare ale ţării. Lingvistul italian Matteo Bartoli a 
formulat teoria că zonele periferice ale unei limbi sunt mai conserva- 
tive decât centrul cultural. Teoria lui poate fi valabilă și pentru aceste 
poezii populare, ce conţin aspecte mai arhaice decât celelalte varian- 
te, culese în interiorul țării. Multe elemente și aspecte arată că Mioriţa 
poate oglindi perioada de trecere de la paleolitic la neolitic. Se stie 
că în acele vremuri de trecere s-au făcut descoperirile ce stau la baza 
civilizaţiei actuale: păstoritul, agricultura, ceramica si țesutul. De bună 
seamă că Mioriţa este un produs al contextului social si istoric în care a 
apărut. Unele aspecte ale vieţii şi obiceiurilor ciobanilor de atunci s-au 
putut păstra în poem. Fără îndoială, scopul autorilor anonimi este de 
a prezenta ceva ce se petrece în sufletul ciobanului, nu și în realitate. 
Au preluat imagini concrete din realitate pentru a ilustra noţiuni și idei 
abstracte. 


Ion Filipciuc zice: „Ciobanul din Mioriţa nu este o victimă, ci un ales, 
un sol, un reprezentant al comunităţii”. Alexandru Amzulescu afirmă 
că „Mioriţa nu a fost niciodată povestea unui înverşunat omor ca ata- 
re” Victor Kernbach sustine că uciderea din Mioriţa e un „omor ritual” 
şi că „moartea este o moarte initiaticá rituală a ciobăniei”. Concluziile 
analizei de mai sus confirmă afirmaţiile lor, ale lui George Călinescu si 
ale altora că Mioriţa nu e relatarea unei fapte reale, care s-ar fi petrecut 
cândva, undeva, ci este un mit. 


Şi iată-ne ajunși cu analiza noastră la concluzia că personajul principal 
din toate variantele Mioriţei este un erou într-o dramă sacră cu conţinut 

mitologic. Avem confirmarea că Mioriţa este un mit. Cine mai crede 
că Miorița prezintă o crimă adevărată pentru jaf si nu acceptă că este 
un mit are dreptul să rămână la ce îi place să creadă. Nu are nevoie să 
dovedească ce crede, întrucât nu poate prezenta dovezi. Mulţi înțeleg 
Mioriţa ca o tragedie. Au tot dreptul. 


În toate variantele Mioriţei, ciobanul este un personaj mitologic, oricât 
nu le-ar plăcea asta multora. Ciobanii de pe orice munte din Carpaţi 
puteau efectua un ritual, ca un teatru popular, în care baciul lor juca 
rolul unui personaj mitologic. Pe munte, spectatori erau elementele 
naturii, specificate în text. Dacă balada Meșterul Manole porneşte de 
la un sacrificiu uman real sau imaginar este la fel de greu de dovedit 
ca şi existenţa istorică a altor personaje mitologice. În Mioriţa nu este 
niciun sacrificiu uman. Nu se petrece niciun omor. 


Chiar dacă aceste două personaje literare ar putea porni de la nişte oa- 
meni in carne si oase, e foarte posibil ca relatările despre ei să fi fost 
înflorite literar, spre a putea transmite un mesaj mai important pentru 
posteritate, decât adevărata lor biografie. Putem compara personajul 
Hamlet al lui Shakespeare cu Hamlet cel adevărat, descris de Saxo 
Gramaticus. În cronica lui Saxo, Hamlet e un print care a dat o lovitu- 
ră de palat reuşită, s-a încoronat rege și a murit de moarte naturală la 
adânci bătrâneţe, înconjurat de nepoti si stránepoti. Prea putin intere- 
sant pentru literatura universală. Dar ce a reușit Shakespeare să facă din 
Hamlet al lui Saxo? Cea mai impresionantă tragedie din istoria literatu- 
rii universale. Mai degrabă a doua, după cele patru Evanghelii, dacă ci- 
tim aceste patru variante ale vieții lui lisus fără prejudecăţi, ca pe nişte 
capodopere ale literaturii. Sau poate după Luceafărul lui Eminescu şi 
Mioriţa, aşa cum este înțeleasă ca o tragedie, de către cei ce o citesc ca 
pe un text exoteric. Se poate citi şi asa. 


Însă dacă citim Mioriţa ca un text esoteric, ca un mit și dacă înțelegem 
abstractiunile, Miorita nu mai este tragedie, ci e un ghid spiritual de 
ináltare sufletească spre cele mai înalte sfere ale poeziei și spre trăiri lu- 
minoase sublime. La nivel esoteric, deci ca mit, Mioriţa este printre cele 
mai luminoase si mai inaltatoare capodopere din literatura universală. 
Oricum am citi-o, ca mit luminos sau ca tragedie întunecată, Mioriţa 
este cea mai veche operă literară, anterioară perechii de Gânditori de la 
Hamangia, asa cum am argumentat pe larg în carte. 

Note si referințe | 


! Victor Ravini, Miorița. Izvorul nemuririi, Bucureşti, Alcor EDIMPEX, 2017, cu 
consideraţii critice ale unor specialisti la ediţia din 2016. 
? Varianta DLXXXVI: 929, culeasă în 1956 în Răstolița, comuna Topliţa, din Transil- 
vania. Cifrele romane reprezintă numărul variantei din monumentala antologie a lui 
Adrian Fochi: Mioriţa, Editura Academiei, 1964. Cele trei cifre arabe arată pagina la care 
începe varianta. Litera r. precizează al câtelea rând, adică vers. Versurile pot fi pe pagina 
următoare. 
3 (XXXVIII: 574, în 1920, la Rodna, Năsăud; XLI:576, in 1944, Maieru, Năsăud; 
XLIV:577, în 1955, Leşu, Năsăud; XLVII: 579, în 1926, Rebra, Năsăud; XL: 1013, fără 
an, Herina, Bistriţa) 
*(DCLXXXV: 979, Basarabia; DCLXXXVIII: 981, Valea Timocului, la sud de Dunăre; 
CXVII: 1065, Valea Timocului, publicată în 1941; CXX: 1069, Bieşti, Basarabia, publi- 
cată în 1930) 
5 (Where eating the totemic animal or plant is permitted, the eating is still not entirely 
free but is limited to small amounts at a time. To exceed this limit is a ritual offense and 
has grave consequences. ... The fact that it is ritually obligatory to partake of the totem 
during certain religious ceremonies (moderately, at that) in no way implies that it ever 
served as ordinary food. Quite contrary, the food eaten during mystical meals is sacred 
in its essence and hence forbidden to the profane.) Emile Durkheim, The Elementary 
Forms of Religious Life, The Free Press, New York, 1995, p. 128-129. 
Joseph Campbell, The Inner Reaches of Outer Space. Metaphor as myth and as religion, 
New World Library, Novato, California, 2002. 
7 Poezia Ciobanul culeasă de George Munteanu nu este o variantă a Mioriţei. Personajul 
principal e un smecher care a transformat fetele din sat în oi si le-a luat cu el la munte. 
Bărbaţii tineri îl omoară şi îi mănâncă inima pentru ca blestemul să se spulbere: 

Ei așa se sfătuia: 

„Către sară să-l prindem, 

Bucăţele să-l tăiem, 

Inima să i-o mâncăm, 

Blestemu să-l dezlegăm, 

Fetele să le luăm 

Şi către sat să pornim” (George Munteanu, Folclor din Suceava, ESPLA, 

Bucuresti, 1959, p. 10-14). 
Această poezie nu poate fi un text religios şi nu e vorba de canibalism real sau religios. 
Este o poezie didactică, al cărei scop e să imprime valori morale în bărbaţii tineri. Stilul, 
ritmul și rima nu au aspectul unui text religios, ci sunt tipice pentru poeziile populare 
umoristice. Tonul e hazliu şi insinuant. 
Există însă o tradiție culinară cu aspect religios, puternic răspândită la romani. Anche- 
ta de folclor a lui Nicolae Densuşianu consemnează obiceiul cu mucenicii sau brado- 
sii si alte prăjituri rituale in formă de oameni sau de capete de oameni, cu gât, si care 
se mănâncă la 9 martie, în special de către femei. Prin unele parti, aceste prăjituri nu 
trebuie duse la biserică, cu toate că se zice că amintesc de mucenicii creştini (Adrian 
Fochi, Datini si eresuri populare de la sfârșitul secolului al XIX-lea: Răspunsurile la ches- 

tionarele lui Nicolae Densuşianu, Bucureşti, Minerva, 1976, p. 10-14, 210-214). Nicolae 
Densușianu a făcut ancheta în anii 1893-1896. Aceste prăjituri rituale cu imaginea unor 
capete de oameni, mâncate de femei, nu pot fi dovada unui canibalism arhaic real, ci pot 
fi reminiscente de magie in efigiam de pe vremea amazoanelor, care ar fi putut mânca 
prăjituri cu imaginea (efigia) vrajmasilor. Sau poate că sunt si mai vechi, din paleolitic. 
Miile de statuete feminine din paleolitic găsite adesea nu au cap. Arheologii nu au găsit 
niciun echivalent masculin din paleolitic. Echivalent masculin apare abia în neolitic, ca 
la perechea de Gânditori de la Hamangia. 

* A fuller understanding of these documents and folkloristic attitudes does not arise 
from "demythologizing" them, from clearing out the residuum of miracle that seems so 
intellectually offensive to us, but rather from making the effort to more carefully point 
to those human experiences that might have inspired them. (Jess Byron Hollenback, 
Mysticism. Experience, Response, and Empowerment, 'The Pennsylvania State University 
Press, Pennsylvania, 1996, p. 300). 

” Romulus Vulcănescu, Etnologie juridică, Editura Academiei, 1970, p. 240. 

© (DCLXXXVIII: 981 r. 60) 

" This primitive communion was achieved by consuming the flesh and blood ofthe god 
in his animal form, a culmination which we have seen referred to by Euripides. (...) 
analogies suggest that the raw feast was the final act of the drama, for which the dances, 
flute-playing, shouting and any other features were a very necessary psychological pre- 
paration. (W. K. Ch. Guthrie, The Greeks and their Gods, Methuen & Co. Ltd., London, 
1950, p. 49). 

TA The Last Supper of Shepherds in The Lamb 


Abstract 
Different versions of the folklore poem The Lamb keep information from an- 


cient times of hunters and about the transfer to shepherding as well about 
the totemism and symbolic cannibalism of the mythological hero, similar to 
other religions. 

Dragă Herman 


dragă Herman, 

iti scriu aceste rânduri sperând că esti vesel. 
că stai cu o bere rece în mâna dreaptă 

şi cu o ţigară în cea stângă. 

ori invers. dar nu cred: parcă te ştiam dreptaci. 
stângăciile nu au fost niciodată punctul tău 
forte. 

azi am decis că te cheamă Herman. 

citisem despre un Herman într-o carte 
deşteaptă 

şi m-am gândit că o să-ți placa. 


parcă te văd în pubul ăla scoţian cu un IPA 
amar, 

berea ta preferată, explicându-le tuturor cum 
stau lucrurile 

pe această lume 

şi ei te ascultă, si lucrurile stau 

exact aga precum le-ai aşezat tu. 

uneori se mai duc de-a dura 

atunci când din greșeală le administrezi un 
uppercut 

cu aceeași dreaptă. 


nu te-a preocupat niciodată, 

dragă Herman, 

ce se întâmplă cu ele dupa... 

când se năruie totul precum figurile de domino. 


află, dragă Herman, 

că pe aici berile sunt la fel de amare, 
doar că aduc mai puţin a hamei, 
diminetile sunt reci si condensează 
lejeritatea aburindă a lumii 

şi ea curge peste noi. 


e umed, iar tu, dragă Herman, așa și nu ne-ai trimis 
ciorapi din lână de Merinos... 

așa că mai răcim din când în cand... 

în rest, parcă suntem bine: 

nu mai sunt chiar așa de multe piese de domino 
când stai să socoti... 


iar dacă rămâne câte una răsturnată 
tot nu-i bai: unde s-a văzut 
o lume cu toate piesele în picioare? 


dezghet 


Timida 

Ca un copil cioplind 

In chipul unui strain, 
Primavara, 

Sfidand cataracta iernii, 
Se strecoară, verde, 

In retina ochiului 

Prins in cristale 
Simetrice de gheata. 


Perfida 

Aceasta topire a iernii, 
Copilároasá... 

Hai, fii cuminte! 

Hai, fii serioasá! 

Şi iată văd o trecătoare — 

Cumpără pâine lăcrimând. 

Te doare? 

Nu am nimic, băiete, nu am nimic. 
E doar blestemata de 

Primăvară... 


Şi iată plâng fără vină 
Oameni în stradă, 
Şi-alerg de la unul: 
Te doare? 

La altul: 

Te doare? 

Te doare? 

Te doare? 

Te doare? 

Te doare?... 


N-avem nimic, băiete, 

Simtim doar asa, un fel de... 
Dezghet... 

N-avem nimic, băiete, n-avem nimic. 
E doar (ne)simtita 

De Primăvară... 


apele acestui pământ 


și-o răchită plânge mai repede 

decât toate apele acestui pământ 

adunate grămadă în pumnul tău de cristal 
maiul timpului a crăpat exact în două 
născând orfani pe nicovală 

măsurătorile se fac în cozi de harlet 

iar gropile morţilor — în lungimi de sprâncene 
prăşitorii au ieşit la vânat de harpii 

iar vânătorii seamănă porumb de măligă 

să aibă cu ce prinde peşte 

în apele acestui pământ 

adunate grămadă în pumnul tău de cristal 
colecte de zaruri pentru orfani 

poate-or avea noroc să le cadă 

unul cu sfârșit ca în sălile de cinema 

The End, Fin, Koueu, Ende, Fine etc. 
atátea variante fericite 

ale zborului de harpie 

lipsit de scurgere definitivá 

maiul timpului a crápat exact in douá 
mase corporale identice 

o, Thor! ia-ti ciocanul de sub secera 
prásitorului si sfarmá si nicovala in două 
să auzim din nou fierarii 

de la cele două capete ale vremurilor 
bătând la potcoave pentru peştii 

care vor inota grăbiţi unii spre alții 

prin apele acestui pământ 

adunate grămadă în pumnul tău de cristal, 
sfărâma-l-ar zeii cu sprâncenele lor! 


traversarea 


bunicului meu, stefan ilasciuc 

„laptele negru din zori te bem când e noapte 
la amiază te bem te sorbim dimineaţa și seara 
te bem și te bem’, 

paul celan, „tangoul morţii” 


„CTOĂ, KTO HAT, cTpeasTb byay!”, 

îi strigă unealta de cioplit din zile a lui mosin de pe celălalt mal. 
rpexauneăxa de departajare a liniilor lui cu sinele: 

unu — pentru ana; 

doi - pentru fecior; 

trei — pentru fiica din viitor. 

dar el intră dezgolit în apă, rosie de dorul trecerilor, 

si apa îl cuprinse până la glezne, 

şi apa îi imbratisa coapsele, 

şi apa îi muiase carnea începuturilor, 

şi apa îi învălui torsul alb ferit de soare încă din născare, 
si apa i se agatase de gât ca un copil îngrozit 

în clipa despărțirii iminente, 

lăsându-i la suprafață doar creștetul capului 

care se cuvenea să-l tina sus, întotdeauna să-l tina sus 
cât durează traversările. 


„CTOĂ, KTO HAGT, crpeasTb Oyay!" 

strigă depozitara si márinimoasa semánátoare 

de chihlimbar a câte 7,62 mm diametru fiecare, 

în numele tatălui tuturor popoarelor si al fiului netrădat încă, 
şi al duhului întotdeauna gata, roșu, fără de duh, 

duhnind a sânge si a moarte! 


yllyAd — Aypa, ITHIK — MoAoAen!" 

se revoltă baioneta de la capătu-i, dornică să intre ea prima în carne — 
instinct de violator în / de grup - 

căci rusește ea se declină la masculin — 

şi uită de începutul suav feminin din română: 

baioneta devine mrsk / pula — xyă. 


si, în această sfădălaie asasină a lancei cu întregul, 
el înainta sfidând perfectivul 

ca un passe-partout trecând prin zidurile orașelor ce aveau să ardă, 
ca un general prin diviziile ce aveau să moară în 43 sub stalingrad 
sau ca omul lui h.g. wells, invizibil de 43 de ani deja. 
43... şi el care nu avea decât... 21. 
4-3-2-1-0 - numárátoare inversă spre vârsta mea de atunci. 
și l-a văzut acest râu al dorurilor noastre înaintând prin propria-i 
scurgere în viitor, înaintând în pofida și în îndărătul trădărilor 

şi uitărilor, si abandonărilor, 
el, inceputul-barbat înaintând spre lacasul-femeie, 
înaintând prin valurile line ca pe o bandă infinită a lui mobius... 


iar la o cotitură a ei il aşteptam eu, fiul fiicei lui, nenăscut încă. 


POESIS ME 
nou si corect din punct de vedere gramatical, 
cu accentul potrivit 


cine-a zis că luna-i o sferă din moment ce nu se vede clar? 
e un simplu cerc ori altceva: un fel de semilună 
noroc de noaptea neagră, că asigură fundalul potrivit 
„căutaţi copite de cai morţi”, îmi zicea unchesul 
na! doi pe faţă, trei pe dos şi unul în minte 
ce-ţi mai trebuie pentru o viata fericită si un viitor luminos 
demn de falnici urmași ai geto-dacilor si romanilor lui traian 
şi de urmaşii urmașilor lor? ai cui anume nu mai contează 
din momentul în care ridici sabia — invoci inaintasi (axiomá!) 
care, vezi bine, au înaintat, nu au dat ca racul înapoi 

si nici cu curul la gard. 
căutați! si poate veți găsi, dacă o fi pierdut ei ceva 
dacă or fi vrut ei să găsiți voi ceva 
deși..., ce i-ar costa? niște resturi, niște lături 
se poate da sila porci, si la câini, si la alte jivine, chiar și la găini 
unii caută, iar alții găsesc 
cine caută — întreabă 
cine are un răspuns de-a gata — găsește 
nu contează care anume, important e să-l prezinti 
atunci când eşti întrebat 
teorema vor căuta-o ei 
tu le dai răspunsul - ei caută să compună o teoremă pe măsură 
principalul e să găsească măsura, să nu greseasca tempoul, 
să nu întreacă măsura 
iată una din regulile esenţiale de supravieţuire: 
niciodată să nu întreci măsura! 
ceilalți, cei mai multi, cred în axiome şi în dumnezeu 
şi în sfânta duminică 
si în sărbătorile religioase 
pe stil vechi si pe stil nou 
şi în sărbătorile laice 
ale regimului care a trecut şi în acelea ale regimului care este 
apa trece - pietrele rămân 

pietre de pus în gură când intri într-un loc nou 

numai bune pentru noi exerciţii de retorică 

misterul discursului pronunţat pe dos 

dar corect din punct de vedere gramatical si cu accent potrivit 

iată esența problemei: să fie nou și corect din punct de vedere gramatical 
si neapărat cu accentul potrivit. 


mai căutaţi? ati găsit? 
şi la ce vă serveşte? 


Dragă Ma'a 


dragă Masa, azi m-am hotărât să-ţi scriu, căci am aflat că la voi a venit 
primăvara, 

ce-ar fi să-ți trimit un martisor? as vrea doar să te întreb dacă se poate... 
ştii, e o chestie aşa, micuță, o împletitură din ate roșii şi albe, 

un fel de amuleta ancestrală de pe la noi... 


dar să nu-ţi faci griji, nu face nimic: noi demult l-am dezinfectat de 
orice potenta 

şi deconectat de orice veleitate de a ne scoate din rutină, 

l-am laicizat şi aseptizat, reducându-l la inocentá infantilă. 

cine ştie cum o fi pe la voi, care de facto mergeţi cu capul 

spre cealaltă extremitate a Universului? 

prefer să întreb înainte de a comite v-o gafă interemisferică. 


mă gândeam, dragă Ma'a, că ne completam de minune: 

media noastră aritmetică e un echilibru temperat perfect, 

constant si fără variaţii în timp... 

când la noi e iarnă, la tine e vară; când la noi e vară, la tine e iarnă. 
mi-e dor de primăvară, Masa, demult nu vine nicio primăvară pe la noi... 
reiese că a rămas impotmolita pe undeva pe la tine? 

am putea să facem un mic schimb, să grăbim cumva procesul. 


nimeni nu va observa nimic, Mas, te asigur! 
nimeni nu mai priveşte afară în ziua de azi, 


nimeni nu mai simte temperatura aerului cu epidermul, 
toti stau cu ochii doar pe statistici, Maa, 

toti urmăresc doar curbe și tendințe, 

iar noi in doi, dragă Mas, la acest capitol 

suntem un etalon de constanta a echilibrului! 


în rest, să știi că semănăm foarte mult: 

mâncăm si noi kiwi din când în când, 

e drept că la noi e doar un fruct, dar nici al tău nu zboară! 
avem si noi o luptă corp la corp, o numim trântă, 

un fel de grămadă ca la rugby, doar că e unu la unu, 

avem si noi un dans al bărbaţilor războinici, calusarii, 


POESIS M 


în timpul căruia se și strigă, poate nu la fel de groaznic si patetic 
ca în Kapa o Pango condus de Tana Umaga, dar nici ale voastre 


toate haka nu se termină cu o decapitare!... 


iti dai seama, dragă Maa, cum stăm noi așa, 
cu tălpile picioarelor unul spre altul 
ţinând între ele întreg Pământul în echilibru perfect?! 


va-Mă 


aerul s-a rarefiat 

poti trece prin el 
fără să respiri 

fără să existi 

dai de un vames 
care-ţi cere să declari 
o expiratie 

şi te taxează pentru 


CO -ul produs 


dai de un grănicer 

care-ţi cere viză 

de lucru 

şi îi spui că tocmai ai expirat-o 
în vamă 

ai vrea să inspiri 
vidul din jur 

să devii vid 

să nu te vadă 

dar el iti bagă 

un formular în fata: 


„Aveţi intenţii păguboase? 
Transportati arme? 
Produse perisabile ale vietii?" 


de unde sá stiu eu 
ce-i paguba? 
orice as face 

doar se aduná. 
anii. 


am o armá distrugátoare 
de sensuri in masá 

ráu impletite 

am si testat-o 

pe oameni 

am fost atent: 

nu m-am legat 

de animale 


port si un produs 

perisabil: 

pe mine insumi 

dar nu pot să vi-l las 

parcá ag mai avea nevoie de el 


dar dacá insistati 
rămân să putrezesc 

aici cu voi 

să umplu cu putrefacție 
acest vid al vostru 


măcar ceva-ceva conţinut 
dacă tot nu aveţi nimic 
mai bun 


caldarâmul 


din caldarâmul străzii pe care o parcurg 
cel putin de două ori pe zi 

ca o suveică 

târându-mi firul destinului 

asemeni unui păianjen 

prin urzeala întinsă de alții 

a început a izvori nisip galben 


(aici un poet mai meseriag 

ar scrie „nisip violet”, „roşu” ori „verde”, 
dar nisipul care izvora pe strada mea 
era cât se poate de banal. 

şi-apoi noi aici nu facem 

POEZIE 

ci descriem un caz particular, 

acel al nisipului galben și banal 

care din cauze obscure 

a început a izvori 

de printre cuburile de granit ale caldaramului) 


nimeni nu a înțeles 

acest fenomen extraordinar 

din punctul de vedere al fizicii 

şi destul de tern 

din punct de vedere poetic 

dar nici nu a întrebat careva ceva 

nu a căutat explicaţii 

municipalitatea chiar era destul de satisfacută 
în fiecare dimineaţă şi seară 

o echipă specializată încărca 


POESIS KA 

cate un camion de nisip 
şi-l vindea la pret de piață 
completând bugetul scund al orașului 


iar nisipul tot izvora 

poeţii îşi căutau de treabă 

căutând metafore mai... poetice 
culori mai tipatoare 

şi materie mai aeriană 

iar fizicienilor 

primăria le-a interzis accesul 

nu carecumva să perturbe 
funcţionarea serviciilor municipale 


iar nisipul tot izvora 

si dacă s-ar fi găsit cineva 

să tragă cu urechea 

la ce se întâmpla pe acea stradă 

hăt după miezul nopţii 

ar fi auzit deslusit un vuiet surd 

ar fi auzit cum miriade de părticele de cuarț 
îşi fac loc către suprafață 

scrâşnind, rozandu-se una pe alta 

acest cor al fortei abrazive 

în mișcare 

slefuind si fasonând blocurile de caldarâm 


până când, într-o zi 

mii de bule de granit, perfect sferice, 

au luat-o la vale 

şi huruitul lor a înfricoşat lumea 

şi nimeni nu a îndrăznit să le stea în cale 
de teamă să nu fie strivit. 


POESIS LE 
dragă Ahmadu 


dragă Ahmadu, iti scriu astăzi fiindcă 

mi-a zis Birahima că l-ai cunoaşte pe Yakuba, 

iar acela, dacă ar fi să-l credem pe colonelul Papa, 
ar avea câte ceva care m-ar interesa enorm! 

şi poate nu doar pe mine, ci şi pe unele persoane 
de cel mai înalt rang din gang. 

să nu crezi cá te-aş deranja, dar ale noastre amulete 
s-au cam uzat... ori nu mai funcţionează ca altădată. 


ceva s-a stricat în relația noastră cu lumile paralele, secrete, 

până şi ezotericul s-a întors cu spatele spre noi 

si ne-a lăsat fata-n fata cu realitatea, goluti-goi, 

să ne descurcăm cu ale noastre nevoi 

în cel mai banal mod stiintifico-materialist, indecent de ateu, 

geaba îi invocăm pe spiritus sancti si tatăl, si fiul, îi numim Dumnezeu, 
inaltam catedrale care se vad de pe Lună, 

contribuim substanţial la PIB-ul Muntelui Athos 

si multiplicăm postere cu şamani barbosi cu mitre bulbucate... 
probabil sunt contrafácuti si aceştia cu turma 

ori au emigrat si duhurile odată cu materialiștii savanţi fugind de Tha- 
natos?... 


așa că, dragă Ahmadu, spune-i lui Yakuba 
că e mare nevoie de el pe-aici, 
de gri-gri-urile lui aducătoare de... de orice, oricât de mici. 


să-i mai spui, dragă Ahmadu, că la noi greierașul e în mare cinste: 
cântăm si jucăm de sare şi cămașa de pe noi, 
cântăm şi jucăm de pierdem și nădragii, din zori până-n zori! 


iar de alegeri să nu-i fie frică, la alegeri putem să ne ducem oricum: 
în cămașă cu mâneci lungi, dar și scurte, 

în funcție de meteo, nu de ce zice Charles 'Taylor la curte. 

să-i spui, Ahmadu, că la noi e fără consecinţe; 

să nu se teamă, să nu-i fie frică! 


SCM ITT RO MIÂINIĂ 


la noi capul plecat nu-l taie sabia și nici securea, 
de altfel, noi la alegeri nici nu prea ne ducem, 
ne rugăm cu ardoare și ne facem la tot cruce... 
să fie ploaie, să fie pâine, să fie bine... 


asa că vino, Yakuba, vino! 
ne-am ruga și la dracu, dacă ne-ar duce capul! 


lua-te-ar naiba, Mendel! 


au crescut tancii 
am crezut c-o fi de lup 
de fiară 
sălbatică 
dornică 

de codru verde 
de nemărginirea 
spaţiilor 

libere 

ne păreau 

de prăsilă 

de vita nobilă 
caracteristici 
dominante 
solid intarite 
innobilate 

alese fiecare 

pe spranceana 
pe fir de par 

pe verticalitatea 
vertebrelor 
selectionate 
meticulos 
credeam că nu 
scăpasem nimic 
oase fierbinți 

sange albastru 
ochi de soim 
inima de leu 


dar au crescut tancii 
ŞI... 

de unde atâtea 

gene recesive? 
lua-te-ar naiba, 
Mendel, 

cu legile tale cu tot! 

Abstract 

lurie BOJONCĂ 


Poetul care se adresează 
direct lui Dumnezeu 


B. — poet, prozator, redactor- 
asociat la revista de limbă 
italiană, LLuogo comune’ din 
Mogliano Veneto, Provincia 
Trevizo, Italia. Din volume 
publicate: Cer cuvântul (1989), 
Peștera Máglei (1996), Teama 
de scris (2002), Mesaje din 
ocnele paradisului (2003), 

Râul Zero si plopul fără 

sot (2007), Din pușcăriile 
paradisului / Dalle carceri del 
paradiso (2010), I! motivo 
dello specchio (2016), Puzzle 
sau De ce copacii sunt galbeni 
(2019) — un roman despre 
exodul basarabean, Râul Zero 
și plopul fără sot (2021), ediţie 
nouă. Decorat de Președintele 
Republicii Moldova cu ordinul 
Meritul Civic (2010). Deţine 
Premiul literar pentru poezie 
„Prato città aperta" (2016), 
Italia, Premiul Relaţii culturale 
al Uniunii Scriitorilor din 
oldova (2020). 


„dacă aş fi avut copite 
aș fi fost un cal 

dintre acei care sfidează vântul 
unul dintre acei care 
niciodată nu câştigă 
acei care aleargă 

de dragul alergării 

şi nu acceptă gardul 
numărul pe piele 

pista 

rândul 

impuscátura 

ÍN CLIPA DE START" 


Severino BACCHIN 


Aminteam in numárul precedent al revistei des- 
pre o plácutá revedere cu poetul venetian Seve- 
rino Bacchin, pe care il cunoscusem la Casa Ro- 
mână, asa îi spun venețienii Institutului Román 
de Cultura si Cercetare Umanistica din Venetia 
(IRCCU). La acea vreme director al institutiei 
respective era dl prof. Ioan Aurel POP, actualul 
Preşedinte al Academiei Române. La îndemnul 
Domniei Sale am lansat în luna mai 2006 volu- 
mele mele de poezii Teama de scris şi Mesaje din 
ocnele Paradisului. La astfel de activităţi culturale, 
de rând cu românii veneau critici de ară, critici li- 


TRADUCERI MED 


terari, scriitori si poeţi venețieni. Aproape de finalul evenimentului s-a apro- 
piat un bărbat cu un chip luminos, parcă retras, scump la vorbă, dar plin de 
enigma unui poet rafinat. Așa l-am cunoscut pe Severino Bacchin, un prieten 
al literaturii și culturii românești si unul dintre poeții consacrați din regiunea 
Veneto, autor al volumelor de poezie lirică, satirică, socială, vizionară si expe- 
rimentală. Poeziile îi sunt traduse în limba franceză (Gerard Luciani), în lim- 
ba engleză (A. Anderson si Philip Morre), în limba română (Stefan Damian 
şi Irina Țurcanu), în limba turcă (Mattia Bordignon si Giampiero Bellin- 
geri) şi, mai nou, volumul Ozone generation este tradus în limba rusă. Poetul 
face parte dintr-o valoroasă generaţie lirică ce se manifestă actualmente la 
Veneţia, constituită din Umberto Pascali, Francesca uth Brandes, Luciano 
Meneto, Alfio Florentino, Gianfrancesco Chinellato, Nadia Consolani etc. 


Severino Bacchin (născut la 30 ianuarie 1940, Mira-Venetia) este absolvent 
al Universităţii din Pisa in 1968. Locuiește si activează în Venetia. Este pro- 
fesor de limba si literatura italiană. Debutează în poezie cu volumul Cuvin- 
te-Pietre (1975). Publică apoi volumele de poezii Cuvinte mute (1977), La 
Maison Rose (1979), Cuvinte ruginite / Parole arrugginite / Paroles rouillees 
(1982), Dietro l'angolo / După colt (2001), Loreley Benz (2003), Soldati di 
carta / Soldaţii de hârtie (2005), Terza guancia / Obrazul al treilea (2007), 
La luna dove / Unde e luna (2008), Mille &3 tamburi (2012), I Francesco 
Mandrino (2015), Ozono generation (2015), Uno di me (2015), Aspetando 
Cristo (2016), Roba da pazzi 2018 etc. 


E prezent in diverse antologii din Italia şi Romania (Antologia dei poeti del 
Triveneto (1975), Omagio poetico a Giacomo Casanova (1992), Age Quod 
Agis (1999), antologia Echi d'acqua (Ecouri de apa), traducere în limba ro- 
mână și prezentare de Ştefan Damian, 2004, antologia Ovidiu, două milenii 
de neuitare, coordonator Ana Ruse (2017) etc. 


Volumul Uno di me, publicat în 2015 la editura Rediviva, Milano, este lan- 
sat la IRCCU din Veneţia. Astfel la 31 mai 2016 aula „Marin Papahagi” se 
umple de poezia lui Severino Bacchin, oferită publicului de Actriţa Mar- 
gherita Stevanato și muzica compozitorului Matteo Segafreddo în recitalul 
poetic de înaltă ținută profesionistă. Compozitorul a fost un prieten devo- 
tat al poetului Severino Bacchin, participând în mai mult de zece proiecte 
literare cu originalele sale creații muzicale. Din păcate, la finele lui decem- 
brie 2021 a plecat prea devreme dintre cei vii, fiind răpus de o cruntă boală 
la doar şaizeci de ani. 

Dar să revenim la discuţia noastră. În ce constă experimentul poetic propus 
de Severino Bacchin? Pentru a fi mai aproape de subiect, va trebui să facem 
câteva trimiteri la lucrarea Terza guancia / Obrazul al treilea (2007), editată la 
Centrul International de Grafică Venețiană. În acest volum autorul care scrie 
poezie de ani buni parcă vrea să ne comunice că este obosit să-și scrie poe- 
ziile. După cum menţiona Sergio Corduas în referinţa sa „acum face poezie, 
o face cu mâinile, folosind unelte, instrumente... (Dealtfel poezia vine de la 
grecescul „a face’. Foloseşte cuvintele pentru a face o poezie grafică, utilizează 
semnele, desenele, notele muzicale, si, am impresia că în interiorul (in inte- 
rior mai mult ca la suprafața) hârtiei găsim pământuri, vai, diverse fructe .." 


Încerc să receptez volumul Obrazul al treilea așa cum am vorbi de „ochiul 
al treilea” al lui Nicolae Dabija, care dă nume generaţiei sale de poeti basa- 
rabeni prin originalitatea discursului poetic din anii șaptezeci ai secolului 
trecut. Noutatea poetului venetian constă in non-conformismul său, cum 
spune in una din poezii „nu acceptă gardul / numărul pe piele / pista / 
rândul / impuscátura / ÎN CLIPA DE START”, cu ale cuvinte, nu oferă 
obrazul al treilea. Severino Bacchin este poetul care discută cu Dumnezeu 
de la egal la egal: „tu ești atotputernic / dă-mi o lovitură / fă-mă să fiu stea”, 
atât doar că nu stim dacă Creatorul ar accepta asemenea condiții. 


Severino Bacchin 


taliano # romeno 


Mille&5tamburi 
R mie&3tobe 

Severino Bacchin a stabilit de mai multi ani legături de colaborare cu 
scriitori din Bucuresti, Cluj-Napoca, Sibiu, Bistriţa, Botoşani si Iasi. Iar la 
Cluj-Napoca este gazduit cu volumul O mie & 3 tobe, Editura IDC Press 
(2010), traducere si prefață de Stefan Damian, poet, prozator si traduca- 
tor, un italienist cunoscut în România și talia, care menţionează linia ce 
desparte poezia-rugăciune de injuratura și refuzul lirismului, acesta fiind 
înlocuit cu observaţii si reflecții detasate. Traducatorul va nota că Bacchin 
glosează pe marginea ideii de literatură sau a celui care produce literatură și 
în alte texte, îndemnându-l: ,Iesi din cenușa ta / poet de provincie / strigă 
într-un megafon de tablă / mesajul, furia reprimată / poate fi destul / un 
carton cu un slogan / atârnat la gât / face cât un poem’ Ca fiecare poet tin- 
de să ajungă la cititor cu un mesaj nealterat, plin de încărcătură poetică și, in 
același timp, fără a recurge la metaforisme pe care le consideră nerelevan- 
te. Pune accentul pe gând, construcție poetică, mecanism sau mașinărie 
a vocabulelor, dacă vreţi. Este poetul care crede în magia textului, crede 
încă în puterea cuvintelor si încearcă să transmită aceasta si cititorului său 
prin versurile: «,au nu vrei să ştii / că pana raneste / mai tare de cát spada”. 
Tematica creaţiei lui Severino Bacchi e una foarte actuală, tine de proble- 
mele lumii moderne aflate in plina globalizare. Tensiunea poetica sporeste 
evident prin misiunea autorului care si-o ia in volumul Ozono generation, 
îndemnându-ne să fim atenţi la ziua care vine, refuzând supunerea oarbă 
şi resemnarea, fapt documentat poetic în versurile „E cazul de a urla tare 
şi convins înainte de a fi prea târziu. Fără să dai celălalt obraz..., chiar daca 
constată clar ceva mai la vale că este „o pasăre în fata pustii...” Azi, in epoca 
pandemiei, când lumea e bântuită de incertitudine pentru ziua de mâine 
suntem cu toții „o pasăre în fata puștii”, suntem generaţia care vede, trăiește 
și îndură consecinţele găurii în ozon, dar „din gaura de ozon / Dumnezeu 
vede / şi ascultă”, mai ales dacă a auzit de acolo, de sus, pe cel care spune 
semenilor săi „mă adresez direct lui Dumnezeu” 


A The poet who turns to God 


UE Keywords: Experimental poetry; graphic poetry; unconventional 


poet; lyricism rejection; detached reflections 
Abstract 
Severino Bacchin (born in Mira-Venice on January 30, 1940) is an Italian 


poet translated into various languages: English, French, Romanian, Russian 
etc. His works are represented on the Italian stages, in radio and national 
television. 

ES 


(aceste versuri ) 

nu sunt adresate vouá 

aceste versuri 

sá discut cu voi m-a obosit 

má adresez direct lui Dumnezeu 
folositi un stil convenabil 

dacá vreti sá le cunoasteti 

din gaura de ozon 

Dumnezeu vede 

& ascultá 


(ráspánditi vorba) 

unii spun cá 

cine se indepárteazá de grup 

e unul care se pierde 

nu-i adevárat 

e unul care vrea sá vadá limpede 


sá priveascá-n depártári 

unul care a priceput 

cá legile nu le face Dumnezeu 
le fac oamenii 

& eile pot schimba 

se pot opune acestor adeváruri 
şi se pot páta de păcate 
răspândiți vorba mai departe 


(a fluiera) 

să cantie FRUMOS 

nu complet totuşi 

să cánti e un fel de exhibitie 
de a te consuma 


de a transforma fiecare performanță 
într-un mănunchi de cenușă 

altceva e să fluieri 

să arzi 

fără să te frigi 

de la un punct la altul al eternității 


(un fapt este) 

nu sunt 

nici cel care merge 
nici cel care aşteaptă 
& ştiu că munţii sunt acolo pentru noi 
cu inima lor albă 

care bate prea tare 

& se poate izbi 
dintr-o clipă într-alta 
motivul 

şi artiștii 

TREBUIE SA-L ŞTIE 


(soarele care se rostogolește) 

o zi fără riduri 

îmi traversează strada 

Lorenzo îmi spune că nu-i timp pierdut 
Să mergi peste proiectele 
arhitecților ghinioniști 
medicina aduce în stradă 

poeti profesioniști 

mozaisti de o anumită statură 
au fixat un vis 

pe pereţii gării 

la picioarele mele 

cineva rostogoleste un SOARE 
de mă face să mă-mpiedic 

& să ard. 


TRADUCERI PY 

(soare rapid) 


câte anotimpuri arse 

& câte steaguri 

nici eu nu știu 

rapid soarele 

îmi trece pe frunte 

nu sunt suficient de puternic 
pentru ideile mele 

de bunii buni nu am chef 

cu chestia aia cică să oferi celălalt obraz 
mi se par un pic tâmpiţi 

sunt o pasăre 

în fata pustii 

ce-i sacru sau profan 

atunci cine poate sa o strige 


(1) 

cine crede că nu-i văzut 

& isi face rau isi face rău rău 

cine se crede superior superior 

cine crede că uită uită 

& cine nu gândeşte nu gândeşte nu gândește 
căci cineva deja a gândit gândit 

cine se naște cu ochii deschişi prea deschişi 
& trăieşte cu ochii închiși închiși închiși 
cine și-a procurat noroc noroc 

şi nu împarte cu nimeni nimeni 

cine-i înalt regulamentar regulamentar 

şi cântărește 33 de kile 33 de kile 33 de kile 
cine folosește coroane de spini de spini de spini 
să devină sfânt sfânt chiar sfânt 

cine crede că strada scurtă 

e cea mai rapidă 

& se roagă unui Dumnezeu standard serial 
căci n-are timp timpul 

să-şi caute propriul propriul 

& cine-i atât de înţelept înțelept 

încât lasă baltă baltă 


şi se concentrează să conducă maşina 


şi când în capătul străzii 


vede o lumină o lumină lumină 
se gândeşte imediat la un semafor 
& chiar si cine cere să i se povestească istoria 


în loc să o facă 
cine nu există 


ca să nu se târâie agăţat de umerii nimănui 


şi cine n-a rămas ceea ce e 
dar şi cine 
a mărit GAURA ÎN OZON 


s-ar putea să fii sau să nu fii tu 


(2) 
arta la dreapta ta 
asta-i vrut 


3 argumente să-ți amintească 


ai dat un sens vieţii 

ţi-ai apărat ideile 

nu ţi-ai trădat Dumnezeul 
dacă ozonul într-o zi 

nu ne va arde creierele 
cineva îşi va aminti de tine 


(3) 

canti prea bine 

ca sa fii un artist de strada 
de unde vii 

de ce sub fereastra mea 
nu-s o prada usoara eu 
aici e ziua mea 


lungă și agitată atât cât îmi trebuie 


tinteste altundeva 
flautul tău 


TRADUCERI ETE 


Selecţie din volumul Ozon generazion, 
traducere de Irina Turcanu 


BET) ROMÂNĂ 
O mie & 3 tobe 


1. 

Omul de ieri 

este un om batran 

pentru el nu mai avem lacrimi 
timpul ce mai ramane 

este dedicat omului de maine 
faceți trambitele să rasune 


3, 

Să aştepţi pe malul râului 
cadavrul duşman 

ca Mao Tze Dong 

să foloseşti ochelari de cal 
să nu gresesti drumul 

va fi de-ajuns 

sau să nu ai dușmani 

să te-ndoiesti de drumul drept 
să te antrenezi la fugă 

să nu ai greu 


fundul 


4. 

Iubesti adevărul 

bine demonstrat 

de la margini la număr la legile lui 

în timp ţi-ai construit un templu 

spre a le apăra 

păcat că tu nu locuiesti in el 

faci pe câinele de pază la intrarea lui 
te temi să nu intre cineva să îl distrugă 
cu o exclamatie 


8. 
Nu cred 


că poeziile sunt o treabă pentru literati 


poeziile sunt scrise 

de cei ce au ceva 

de povestit si nu de relatat 

şi au ficatul umflat 

de aceea se nasc rugăciuni 

şi înjurături 

care nu sunt niciodată păcat 
acestea trebuie să le stie literatii 
ca să citească în mod corect 
ceea ce nu sunt 


9. 
Cei ce frecventeazá artistii 
confundă operele 


cu un model pe care îl au în minte 
scandalizati dacă nu se împacă culorile 


dacă modelul este plătit cu ora 
dacă ochii lui sunt agresivi 

şi artistul la rând ridică potul 
pentru a vinde o Madonă 

ce amintește de Ana Blandiana 
pe fundalul unui birou 

curat nu strălucitor 


13. 

Au incercat sa zboare 

cu aripile privighetorilor 

cu cele ale porumbeilor 

in vremuri de razboi 

au cazut intotdeauna 

ciudate persoane poetii 

nu si-au dat seama ca girafele 
trăiesc in cer și pe pământ 

în același timp 


TRADUCERI 

14. 

leşi din cenușa ta 

poet de provincie 

strigă într-un megafon de tablă 
mesajul, furia reprimată 
poate fi destul 

un carton cu un slogan 
atârnat la gât 

face cât un poem 

poate că Dumnezeu o ştie 
dar nu spune nimic 


18. 

Câmpul acesta 

este acoperit de ciment 
care moderne 

caii isi mănâncă 
conducători excitati 
ating viteza morții 
cerul este 

al celor nebuni 

care numără stelele 


20. 

Să-ţi dai singuri suturi în fund 

se poate să fii si mai imbecil 

pentru astăzi este destul 

nu vreau să știu mai multe 

mai mult de 1000& trei tobosari mărşăluiesc 
în fruntea tot atâtor armate idioate 

cum poti să nu-i vezi 


21. 

Vapoare vechi cu disperaţi si resturi 
profanează regatul lui Neptun 

dacă Zeus ar fi tatăl tuturor 

nimeni n-ar mai folosi stelele 

să-şi facă un steag 


pe care să-l înfigă în grădina vecinului 
şi dincolo de nori 

Damocle tu ai rămas 

lumină ce nu iartă 


25. 

Ochelari de firmă 

chiloti de autor 

totul ok 

nimeni nu-i aga nebun 

încât să piardă episodul unui telefilm 
repriza a doua a unei partide 
plăcerea unui roman polițist 
un delict perfect 

fără să-şi murdărească mâinile 
ajunşi aici cred că e drept 

să vorbim despre escroci 


27. 

Zi de austerity 

zi milanezá 

cu pustiu pe strázi 

cu un preot alb 

in fruntea unui cortegiu negru 
Zi curioasá si tristá 

nu pentru mort 

pentru prietenii lui 
sármani 

imbrácati de sárbátoare 
vor sá fie eleganti 


28. 
Nu-mi cere ceea ce nu stiu 


nu ştiu dacă Dumnezeu este bun sau rău 


nu ştiu nici chiar dacă există 
tu hotărăște ce să crezi 

dar nu-mi spune că este uşor 
nu mă face să sufăr 


TRADUCERI ETE 


EEE CUT ROMANIA 
29. 


Ai suflat sufletul in mine 

şi ai plecat 

se spune că te nasti cu păcatul 

dar n-am crezut 

se spune că pedepsindu-te te duci în paradis 
eu nu cred că premiile 

li se cuvin celor care fac binele 

de felul ia de la bogaţi si dă-le celor săraci 
nu imbecililor 

nu-mi convine s-o termin 

tu esti cel atotputernic 

dă-mi o lovitură 

fă-mă să fiu stea 


38. 

Dimpotrivă 

nu e greu să scrii poezie 

este greu s-o citesti 

cine va fi atât de curat încât s-o iubească 
fără să o păteze 

nu ştim 

desenează cercuri negre 

îngâmfarea 

în jurul nostru 


44. 

Mama 

albul ce-l vezi 

vine din cer 

ultimii curiosi 

au furat sacii rebeli 

pentru a închide arta 

din mansarda muzeu 

a acestui stejar-catedrală 
blestemat atârnă cântul meu 


TRADUCERI BEBE 


48. 

La stadion 

nu sunt spectator 

nu sunt jucator 

nici macar arbitru 

sunt pur si simplu minge 

îi lovesc pe toti 

strâng dinții 

dar la sfârşit devin în întregime de aur 
cu toții má caută 


(texte selectate din volumul O mie & 3 tobe, 
traducere de Ştefan Damian) 

Trenul a întârziat treizeci de minute. Ne-am 
ocupat locurile într-un compartiment de cla- 
sa a doua. Eu, Alex și Ida. Pe bancheta cenușie 
o fată cu părul scurt dormea cu capul pe masă. 
Trăsături creole, păr negru cu fire groase, un 
nas putin látit. Şi, bineînţeles, ocupase locul 
de lângă geam. Alex a pus rucsacurile pe eta- 
jeră, deasupra capetelor si s-a așezat in fata 
noastră. Dacă nu greşesc, și-a păstrat doar ro- 
manul despre Napoleon. Drumul din Meknés 
până în Rabat durează vreo trei ore, după care 
îşi continuă traseul spre destinaţia finală — 
Casablanca. Afară era o zăpușeală groaznică. 
Timp tocmai bun de citit, dacă boala lenei n-ar 
fi plutit alene în aer! Trenul a pornit şi sătucu- 
rile au început să dispară; si cásutele răzlețe 
cu acoperiș plat; si plantațiile nesfárgite de 
lămâi; si darabanele cu smochine si curmali; 
si moscheile cu turnuri verzi, toate pomenite 
in ghidurile turistice. Decorul era cu adevá- 
rat incántátor, ca un imens platou de cinema. 
Împrejur apáreau-dispáreau portocali si más- 
lini, iar noi trei, nu purtam nicio grijă. „Tare 
as vrea să rămânem aici măcar vreo trei-patru 
ani’, spuse Ida. 


PROZĂ EE 


Ida era o femeie cu un singur cusur: amâna viata. Însă avea o carieră 
în ascensiune. Lucrase timp de mai mulți ani ca traducătoare de lim- 
bă arabă în cadrul unor ambasade si, într-o perioadă de neliniște, și-a 
schimbat priorităţile in viata si a decis să facă un doctorat in Meknès. 
Iubise cu adevărat o singură dată si nu intenţiona să accepte riscurile 
unei căsnicii. Eram prietene de mai multi ani, iar în ultimele trei luni 
se mutase la noi. A fost ideea ei să facem o scurtă călătorie Meknés 
- Rabat - Casablanca. Să vedem marea; să prindem vânturile care 
vor aduce spre țărm pisici de mare, crabi, arici, homari, scoici rotun- 
de, pesti grasuti, șerpi de mare; să vedem cum seara va cădea peste 
acoperișurile minaretelor antice; să ne dăm seama că suntem departe 
şi suntem acolo. 


După vreo douăzeci de kilometri, trenul a încetinit, a oprit câteva se- 
cunde, după care şi-a reluat viteza. Atunci, fata cu părul scurt şi-a ri- 
dicat capul. Avea o fata plictisită, de parcă totul a fost deja spus, toate 
desfătările epuizate, iar Napoleon tocmai ar fi emis un decret impotri- 
va suicidului în dragoste. Era tânără și frumoasă, îmbrăcată bine. Avea 
pielea fină ca a lui Alex si o cicatrice la mână. Ida s-a mutat lângă Alex 
ca să-i împrumute umărul pentru somn. O aştepta un vis simpatic, cu 
braţele larg desfăcute. Totodată, zicea că Alex are scobitura omoplatu- 
lui exact cât capul ei. Am scos un pachet de biscuiţi si am întrebat-o pe 
fata cu părul scurt dacă vrea unul, după care am rugat-o să-mi ofere un 
interviu pentru cercetarea mea despre percepţia mariajului în Maroc, 
un studiu socio-cultural al cuplului. 


Era chiar înduioșătoare decizia mea de a ieși din letargie. Trebuia să 
închei lucrarea chiar dacă nu aveam nicio putere. Îmi era atât de lene 
încât crăpau pereţii moscheilor; anul trecut chiar s-a surpat una în tim- 
pul slujbei. Colegii mei, în schimb, au terminat și cea de-a doua redac- 
tare, au reușit să facă voluntariat, au vizitat cooperativele de femei care 
produceau ulei de argan, în timp ce noi, ne răsuceam pe toate părțile; 
ba pe acoperișul casei, ba sub platani în parcul Lahboul, ba pe saltelele 
tari tapitate cu ornamente tradiționale. Numai Alex se trezea înainte de 
strigătul muezinilor si după ce-și ungea părul cu uleiuri presate la rece, 
cu arome subtile si catifelate, se dedica propriilor obsesii: „Trebuie să 


SECT ROMIÂINIĂ 


ai o doză de fanatism în tot ce faci”. Era pe cale să-și termine tabloul, să 
picteze brațul, dar nu găsea nuanţe potrivite, culori de ulei. 


Făcusem vreo unsprezece interviuri si vineri dupa-masa am îndrăznit 
să redactez primul capitol. Am citit câteva articole despre mariaj şi 
eram curioasă să ştiu cât de mult isi doresc femeile tinerele autonomie 
financiară, ce așteptări au fata de cuplu si care este viziunea lor despre 
familie. În Maroc, femeile se căsătoresc relativ devreme. Mariajul lor 
e validat de societate, chiar dacă acest lucru nu este recunoscut de ni- 
meni: „Uite cum stau lucrurile”, mi-a spus profesorul Harrami, „ca să 
faci o cercetare despre percepția mariajului în tara noastră, ar trebui să 
tii cont de mai multe chestii. Trebuie să înţelegi cá pentru a evalua in 
mod serios implicarea femeii în luarea de decizii, trebuie să începi prin 
a face o distincţie între societate aparentă și societate subterană, între 
modul de prezentare publică şi realitatea acestei participări. Pătrunde 
adânc, explorează subteranele, caută ceea ce oamenii ascund, pentru 
că ti-ar fi de mare utilitate. Iti recomand să faci o anchetă calitativă, cele 
cantitative nu vor atinge niciodată acest nivel". 


Profesorul Harrami era un om exemplar si avea să moară într-un an și ju- 
mátate. Era pasionat de sociologie și-i dedicase jumătate de viata. Într-o 
zi, chiar ne-a invitat acasă, la cină. Locuia într-un cartier de privilegiați, 
într-o casă imensă, cu o privelişte spectaculoasă spre oraş. Ne-a servit o 
tajine de vițel cu pere, cea mai memorabilă experienţă gastronomica de 
până atunci, gătită de Kenza, soţia lui, care-i născuse patru fete. 


„Aici, ca si în alte locuri”, a mai adăugat profesorul Harrami, „se con- 
fundă diferite nivele ale realităţii, amestecând sisteme de reprezentări 
si practici sociale și toate se rezumă la imaginea stereotipizata a femeii 
supuse. Tine cont si de elementele culturale. Sora mea, când s-a logo- 
dit, nu mi-a cerut asistența ca bărbat al familiei, s-a măritat gi gata. Sunt 
cazuri, bineînţeles, când femeile chiar doresc ca un bărbat din neamul 
lor să participe la logodnă, pentru că asta, din punct de vedere cultural, 
îi dă credibilitate şi recunoaştere socială”. 


Stâncile de coastă, spălate de apele oceanului, se întindeau spre cartie- 
rul vechi, creat de francezi în timpul colonizării. 


„Ascultă, femeile astea au mai multă libertate decât iti imaginezi, în 
aproape orice loc din lume." 


PROZĂ EE 


Trenul zbura ca vânturile canare, iar până la Rabat mai rămâneau vreo 
două ore. Ida adormise cuminte pe umărul lui Alex, iar Alex citea des- 
pre strategiile de expansiune ale lui Napoleon. Probabil deja cuprin- 
sese o zecime din suprafața pământului. Din Algeria și cursul mijlociu 
al fluviului Congo până în Egipt. Fata cu părul scurt m-a întrebat dacă 
nu am o ţigară. Nu aveam. Oamenii se vanzoleau pe culoar în toate 
direcțiile. Livezi de măslini. Un palmier. Întinderi de cactusi. O chema 
Ella şi mergea la Casablanca. În loc să mă gândesc la vreo piaţă celebră, 
m-am gândit la viata agitată a lui Ingrid Bergmann, zdrobindu-si ima- 
ginea din cauza unui adulter. Ca o corabie cu catargele rupte. Şi apoi, 
la relaţia ei cu Rossellini; și la fiica lor, Isabella Rossellini; și pe rând, 
la iubiții fiicei ei, Martin Scorsese si apoi, David Lynch; si într-un final, 
la rolul ei din filmul Napoleon, cel mai scump serial televizat din lume. 
Toţi bărbaţii vor joacă, mi-a răspuns Ella. Vorbea o franceză fluentă, 
curată, fără accent. Chipurile a trăit la Paris vreo douăzeci si unu de 
ani. Apoi, a revenit la Casablanca când i-a murit tatăl. Era sinceră, fără 
gram de pudicitate. După moartea lui, ea şi mama s-au întors în Maroc. 
Moartea aceea o iesise din minţi. A însemnat-o mai mult decât te în- 
seamnă o moarte. De obicei, moartea in sine nu doare, ci răspândește 
durerea dincolo de materie. Ca o intoxicație cronică cu arsenic. De 
exemplu, în cazul lui Napoleon, în fiecare an, experți în toxicologia me- 
dico-legală se întrunesc în congrese mari și congrese mai mici pentru a 
stabili data exactă a morţii. Unii susțin că otrava a atins măduva spină- 
rii, pornind de la par. Mortile mici nu interesează pe nimeni. 


Apoi, ne-a confesat primul său act sexual. S-a întâmplat la Paris si nu a 
fost romantic. Atunci a aflat cá e una din cele șaptesprezece procente 
de femei fără himen. O gaură spre o viata banală. Widad, de exemplu, 
prietena ei, şi-a refăcut himenul pentru a sângera în timpul unui nou 
contact sexual. Nimbul unei noi şanse. Am înregistrat povestea Ellei 
în patruzeci si cinci de minute. Aveam douăsprezece vieţi înregistrate 
într-un singur reportofon. Flori colorate rămâneau în urmă; și migda- 
lii; şi smochinii; încă neatinse de turismul de masă. 


Staţia noastră era prima. De la Rabat la Casablanca e o distanţă de o 
oră şi nouă minute. Afară era înnorat. Câteva gene rozalii se topeau 
în albastrul pal al cerului. Soțul meu a coborât bagajele si a insotit-o 
pe Ida, frântă de somn, infectată de plictiseală. Nici n-am apucat să ne 

luăm rămas-bun de la Ella, că a sărit lângă noi, pe peron, în gara Agdal: 
„E plin orașul de pungasi, vá însoțesc” Ne aşteptam la orice, dar nu 
speram la o mărinimie ca asta. Am rămas o vreme blocaţi, dar n-am 
protestat. Ce ar putea să se întâmple? Măcar voi avea ce povesti. Cerul 
s-a întunecat si Ida s-a trezit la viata. Ella l-a prins pe Alex de brat. Ne-a 
condus până la niște ziduri andaluze şi ne-a zis că aici e Medina. În 
fata — s-a întins o stradă lungă, cu ziduri vopsite în galben de Neapole. 


Sub ameninţarea ploii, ne-am înghesuit printre magazinele cu bijuterii, 
babouche, pielării, covoare; vânzători ambulanți de cârnaţi, mese cu 
sofran, turmeric, ghimbir si harissa; ţigări la bucată. Nu găseam Riad 
Benslimane. Ella și-a cumpărat două ţigări. E luna Ramadan. Luna 
în care a fost trimis Coranul drept călăuză pentru oameni. Ella purta 
o scurtă groasă, din piele. Era o fată înaltă si zveltă. Străzile curate si 
forfota pe care nu o simţi decât văzând-o, mi-au amintit de Barcelona. 
Multe detalii din decorul maur mi-au amintit de Spania. 


Aceeași structură ca şi în alte orașe marocane. În stradă, o expoziţie de 
pictură si grafică. O artistă isi expunea tablourile. Obiecte și lucruri. 
Artista s-a apropiat de Alex si i-a dat o banană. Îmbrăcată frumos, 
cu buzele roșii. Briza oceanului era atât de aproape. În Alex clocotea 
viata. Avea să găsească ce caută. Particule de apă se destrămau în aer. In 
mulțime, chipuri de bărbaţi. Un amestec de neamuri cu trăsături arabe 
si berbere. Mai multi berberi cu fruntile înguste decât arabi cu ochii 
migdalati. În 1911, Marocul a devenit protectorat francez; iar în timpul 
celui de-al Doilea Război Mondial, diferite părți ale imperiului coloni- 
al au fost ocupate de alte puteri; Indochina de Japonia; Siria, Libanul şi 
Madagascarul de Marea Britanie; Marocul si Algeria de Statele Unite; 
iar Tunisia de germani. E ca şi cum ai dresa un jaguar. O umilă dovadă a 
inteligenței umane asupra puterii. Să o supui cu o mișcare această feli- 
nă enormă, cu vârful magic al unei baghete. Istoria oamenilor, o istorie 
succesivă de supuneri. 


L-am sunat pe Mourad, proprietarul, si i-am dat Ellei să-i vorbească. I-a 
explicat în darija cum să ajungem în fata Riadului Alkalaa 2. Fata în fata 
cu Riad Benslimane. Ella ne-a condus până acolo, chiar dacă Mourad 

i-a spus că vine el după noi. Clădirea avea o arhitectură pitorească. La 
parter, mama lui Mourad, o femeie blondă, îl îngrijea pe soțul ei, un 
bărbat dement. Mourad ne-a lăsat să alegem: ori dormim la etajul doi 
cu două paturi moi, ori la trei, cu un singur pat, dar cu terasă. Treptele 
care urcau spre etajul nostru erau luminate de torte vechi suspendate 
pe pereţii din piatră albă. Fără să se sinchisească, Ella și-a scos scurta și 
a ieşit la terasă. Am aruncat o privire intrebatoare spre Alex, mai depar- 
te ce facem. Alex mi-a zâmbit, e nebună. Ploaia s-a oprit şi un aer fraged 
a pătruns în casă. În lumina aceea diafană, i-am văzut cicatricea de pe 
braţ, care era de fapt, un tatuaj. Cinci cifre: 72366. Alex a întrebat-o ce 
înseamnă. Ella și-a aprins prima ţigară. Cifra șapte e numărul camerei 
de spital în care a stat la paisprezece ani, din cauza depresiei. La două- 
zeci si trei, şi-a făcut tatuajul, pentru cá visa noapte de noapte un singur 
vis. Ani de zile si un singur vis. Ultimele două insemnau necredintá. 


S-a lăsat o tăcere lugubră. Mă gândeam că Ella ne joacă pe degete. Ne 
manipulează cu istorii inventate. Ca să dilueze tăcerea, Ida a început 
să povestească istoriile ei de dragoste care nu se împlineau niciodată; 
a vorbit despre iubiți posesivi si despre nenoroc în dragoste; a vorbit 
despre atâtea şi atâtea propuneri de căsătorie dintre care n-a acceptat 
niciuna; a vorbit despre dialectologie, cum nu există dialect corect sau 
incorect; a vorbit despre Libia si despre Liban. Apoi s-a făcut linişte si 
Alex ne-a invitat în oraș, la cafea și lichioruri. Am apreciat propunerea 
lui. A înţeles că asta voiam pentru cá ne asemanam foarte mult. Cu el 
nu mă plictiseam niciodată. 


Seara, ulicioarele erau aglomerate: cu bărbaţi band cafele cu fata spre 
stradă, tarabe cu porumb si suc de ghimbir, cârnaţi roșii sfârâind pe 
grătare, sucuri de căpşuni cu avocado. Ella ne-a sugerat un loc izolat 
unde se bea alcool. Un restaurant departe de vâltoarea oraşului. Un 
loc pentru artiști. Ştia că Alex pictează. Am comandat câte-o doză de 
Jagermeister. După digestiv, am mâncat pui la tigaie în sos de ciuperci. 
În loc de desert, cafea parfumată cu Baileys. Tinerii intrau-iegeau, con- 
templau galeria din hol. Aveau fete uscate, prefăcut curioase. Atârnau 
tablouri despre nimic. O banană galbenă legată cu sfoară. O pată de 

sânge mișcătoare se retrágea într-un cuib de spini. Două cireşe argintii 
sugerau un posterior de femeie. Este noua estetică, ne-a spus Houda. 
Lucrurile simple tot pot să conteze. Avem nevoie de utilitatea lor în 
fiecare zi. Era ea, artista din stradă. Într-o rochie vaporoasă, însoțită 
de dragostea oaspeților şi de un francez. După doza de familiaritate i-a 
spus chelnerului că am fi oaspeții ei. Această Josephine, fără plantaţii de 
zahăr, poseda un local. Adunase o colecţie excelentă de picturi și sculp- 
turi, pentru care au fost construite o seră și acest restaurant. 


În scurt timp, ne-au fost servite trei feluri de vinuri. În semiîntuneric, 
Ella devenea tot mai predispusă la poveşti. Dialogul nostru a deviat 
spre politica sexului si a seducţiei, apoi spre importanţa dialectului si 
până la tendinţa de code-switching. Francezul părea mulțumit să-şi pe- 
treacă timpul cu noi. Ne-am împrietenit. „Asta imi place mie la fran- 
cezi”, a zis Alex, „opunerea lor fata de globalizarea limbajului. In timp 
ce noi absorbim cuvintele străine si le adoptăm, ei se opun”. „Ba din 
contra”, protesta Ella, mutand paharele cu vin, „atașați de cultura noas- 
tră, vorbim franceza fără risc de alienare. Am dezvoltat un bilingvism 
consimțit si echilibrat, iar franceza, care s-a înrădăcinat printre cu- 
vintele noastre, a devenit o bogăţie suplimentară și nicidecum nu ne 
topim identitatea în ea”. Discuţiile s-au lungit pana la mijlocul nopții. 
Houda se ametise si ea. Rujul s-a şters, dar a rămas la fel de tânără. 


Criza lui Alex era una: căuta uleiuri pentru pictură, culori diferite şi 
forme speciale pentru brațul sau. Bratul pictat care le va acoperi pe toa- 
te. Va mângâia capetele. Va mângâia inimile. Le va consola. Le va iubi 
cu toată dragostea. Pentru Alex, Houda era o imagine dementă, închi- 
puită, o limită a curiozitatii; ceva pudic si bland; ceva animalic si ceva 
pur; ceva impropriu si inclestat; ceva care nu avea nicio treaba cu mine. 
Pentru o clipă, am simţit nevoia să-i smulg, să-i controlez aceasta parte, 
partea lui nevăzută, pe care o vedeam cu alti ochi. Simteam o presiune 
în tot corpul. Apoi am fumat pe rând din ţigara a doua a Ellei. Buzele 
se opreau în braţe; braţele se opreau în carne; carnea se oprea în lumina 
roşie a lunii; luna se rostogolea în mii de cercuri. 


Plictiseala mă cuprindea din toate părţile. Alex îmi reproşa că-mi pierd 
fascinația. Fără fascinatie e imposibil să simţi, să trăieşti. E destul să 
trăieşti pentru un singur om. Asta contează. Lumea unui singur om. 

Peste câteva luni, Houda urma să se mărite, aşa cum mi-a spus a doua 
zi, în interviu. Cu francezul. Să se mute în Franţa. Să renunţe la pic- 
tură. Profesorul Harrami urma să-mi trimită o scurtă cercetare a lui 
Gabrielle Varro, intitulată Zâmbetul motanului, perioada de asimilare. 
Despre căsătoriile mixte, dintre francezi și alte națiuni. Autoarea spune 
că în Alice în Tara Minunilor, motanul lui Cheshire stă cocotat în copa- 
cul lui si zâmbeşte. În timp ce Alice îl fixează cu privirea, corpul mo- 
tanului începe să dispară, din cap până la coadă, si nu-i rămâne decât 
zâmbetul, care oricum, într-un târziu, se dispersează. Alice nu măsoa- 
ră în cât timp acesta se risipeste de tot. Emigrantul în Franţa nici atât. 
Doar că, într-o zi, el înțelege că acest zâmbet a dispărut. Şi acela e mo- 
mentul asimilarii sale. Lipsa zâmbetului e garanţia acestei apartenente. 
Lui Houda avea să-i aparțină. 


După miezul nopţii, Alex i-a lăsat Ellei contactele noastre și o reco- 
mandare de film pe o foaie albă din care ea a făcut o corăbioară și a 
ascuns-o în mica ei geantă. Ne-a spus că ne va aștepta la Casablanca si 
a dispărut pe străzile mătăhăloase, lăsând urme de ploaie. 


În câteva zile ne-am întors în Meknès. Eram obosiţi. Trăiam într-o vilă 
răcoroasă în partea veche a orașului. Alex și-a dat seama cá a pierdut 
cheile în Casablanca. Am început să o căutăm pe Nezha, proprietara 
casei. Ea n-a răspuns la telefon. Nu era nici la restaurant, nici acasă. 
Băieţii cartierului s-au mobilizat imediat si ne-au condus în alai până la 
fiul ei. Într-un final, am primit cheile şi am intepenit în paturile noastre. 


Am adus din Casablanca câteva tuburi de ulei pentru pictură, parfum 
de cedru și amalou, o pastă din ulei de argan, amestecat cu miere și mig- 
dale. Îmi era mereu somn și, în plus, foarte lene. Am urcat pe acoperiș. 
Soarele deja răsărise si din toate direcţiile se auzea strigătul muezinilor: 
„Allah este mare”. Am aranjat pernele tradiționale în jurul tăvii cu ceai 
şi m-am rezemat de perete. Alex a adus micul dejun - pâine, ouă prá- 
jite, felii de portocală cu scorţişoară si un vas cu ardei. Am mâncat in 
tăcere, dar cu poftă. Ne plăcea în coconul nostru, dar lumea de după 
fereastră ne invita să ieşim din letargie. 

Alex a început să picteze mai sigur ca oricând. Desena pânza care 
trebuia să ilustreze brațul. Dimineaţa picta ce desena în ajun. Adică 
pânza care ilustrează braţul. Era într-o continua erectie artistică. Sus, 
în dogoarea soarelui. Ars. Prigorit. Încins. Avea cheia. Avea formele. 
Avea culorile de ulei. Cele cinci cifre ale Ellei au făcut posibile zeci de 
combinaţii. Au modelat sfere, au modelat braţul. Orașul s-a trezit la 
viata ca un monstru deconspirat. 


Peste cinci luni, cel puţin o televiziune de provincie va arăta braţul per- 
fect. În formă de pătrat. Roșu aprins în galben de Neapole. Bratul ca 
braţul, se vor întreba unii, dar care a fost dimensiunea piciorului lui 
Napoleon? Se pare că Napoleon nu a fost niciodată atât de scund pe cât 
credea toată lumea. Odată cu vârsta, înălțimea unui om se micșorează 
cu un centimetru din cauza deplasării vertebrelor. În aceste condiţii, 
se presupune că Napoleon ar fi avut o sută șaptezeci de centimetri! 
Zeci de combinaţii, teorii, presupuneri, cifre, toate în interiorul... unui 
picior! 


Ne-am trezit speriaţi. S-au sincronizat trei vise. Parcă eram într-o casă 
frumoasă, in care a pătruns Ella si ne-a împușcat pe toti. Alex a visat 
că ușile se încuiaseră și cineva încercase să-l sugrume. Ida visase cum 
Ella-i scotea pielea de pe corp. Apoi, dimineaţă, a venit de la Ella un 
mesaj pe telefon. Ne anunţa că e în trenul spre Meknès. În drum spre 
vilă. 


x Her name is Ella 
EL Keywords: Scerbani Valentina; novelist; town; travel; romanian litera- 

Viorica-Ela CARAMAN 
în dialog cu Robert C. FORD 


„Școlile anilor 2020 au lăsat lumea 
să intre în clasă, renunțând 
la învățarea abstractă” 


Viorica-Ela Caraman: Stimate Dle Robert Ford, activati la 
Chisinau de câţiva ani în calitate de director al Şcolii Internationale 
Heritage, după model britanic, în urma altor experienţe similare 
în plan internaţional. În contextul în care societatea noastră are 
nevoie de eforturi suplimentare în direcţia învățământului pentru 
a se alinia provocărilor secolului XXI, Vă mulțumesc că ati accep- 
tat să discutăm câteva dintre aspectele mai importante în acest 
sens. În primul rând, aș vrea să vă întreb cum a luat fiinţă la noi 
şcoala pe care cu onoare o conduceţi si care a fost motivaţia fon- 
datorilor? 


Robert C. Ford: Originile Şcolii Internaţionale Heritage au o po- 
veste și o viziune remarcabile. A fost înființată de Natalia Cecetova și 
Sinan Bora, în 2017. Doi oameni de afaceri cu legături puternice cu 
Republica Moldova, care şi-au dorit să ofere prima şcoală cu adevărat 
internaţională din tara, o alternativă a învățământului national, ca parte 
a angajamentului lor în raport cu responsabilitatea socială și sporirea 
calității educaţiei din acest spaţiu. 


V.-E.C.: Precum un individ are nevoie de interacțiuni cu ceilalți 
pentru o mai bună autocunoastere, tot așa o scoala locală are ne- 
voie de o deschidere internaţională, școala fiind, de fapt, instituția 
care ne învaţă tocmai ideea de deschidere: către celălalt, către 

Ex-director al scolii Wyedean, Gloucestershire, Marea Britanie (scoala 
„Harry Potter”, la care a participat autorul JK Rowling), unde a condus o 
şcoală cunoscută pe model holistic şi învăţare globală. Co-fondator al reţelei 
de școli IB din SV Angliei. Director senior în școli de top din Tara Galilor 
şi Anglia. Ambasador al British Council, membru al grupului Varkey, 
UNICEF, TTF 2030, al directorilor de școli globale, consilier si comunica- 
tor didactic. Locuiește la Chisinau si la Bristol, căsătorit cu Genevieve, are 
trei fiice. Autor al cărții This heart Shaped Land. 


concrete de oferit ale acestei școli, ale acestui tip de învățământ pe 
care îl practică şcoala Heritage? 


R.C.F.: Sunt şi membru al Fundaţiei Varkey, UNICEF, grupul Teacher 
Task Force 2030 al managerilor de şcoli globale din toate colțurile lu- 
mii. Şi, din experiența mea, ar fi greu să-mi imaginez vreo școală de 
succes, din orice tara, de stat sau privată, care să nu fie deschisă in 
mentalitatea sa, în abordarea si cultura sa. Școlile din anii 2020 au lăsat 
lumea să intre în sălile de clasă pentru a conecta elevii si culturile la o 
societate globală, astfel încât învăţarea să nu fie una abstractă, ci bazată 
pe exemple si fenomene reale, nu doar la nivel local, ci si international. 

Am văzut asta în pandemie. La începutul lunii martie 2020, Heritage 
trecuse deja la învățarea complet on-line, sincronă, în virtutea forma- 
tului global al școlii noastre, a personalului și a studenților, asigurând 
continuitatea procesului didactic. De aceea ministrul moldovean şi 
Ministerul Educaţiei au venit la noi într-un weekend de la începutul 
crizei, pentru a vedea ce facem si astfel am împărtășit acest lucru me- 
diului academic naţional. 


Cultura, ambițiile si orizonturile elevilor nostri, născuţi în secolul al 
XXI-lea au deja o tentă globală, iar demersurile noastre sunt cu atât 
mai eficiente în acest sens, pregătindu-i pentru această expunere 
internaţională, pentru mobilitate socială, studii superioare si cariere 
în Republica Moldova si în străinătate. Dar raportând totul inclusiv la 
nivel local şi la identitățile naționale, le dezvoltăm elevilor abilitățile, 
cunoștințele și încrederea necesare pentru a naviga printre provocările 
viitorului. 


Şcoala se mândrește cu corpul său de elevi internaţionali și locali, grație 
programelor incluzive, si recrutăm personal din întreaga lume, dar și din 
Republica Moldova. Un student căruia i s-a acordat o bursă Heritage 
a remarcat că a păși pragul acestei școli în fiecare zi este ca si cum ai 
pleca în străinătate pentru a studia. Încheiat al patrulea an de activitate 
ca şcoală, observăm că absolvenţii noştri se dezvoltă cu o anumită în- 
credere în viitor. Suntem mândri de ei, deoarece putem deja să vedem 
modelele inspirationale la care să privească generaţiile viitoare. Printre 
aceştia se numără campionul român de carting, Marc, câștigătorii pre- 
miului national pentru știință Andre si Max şi campioana naţională de 
tenis Xenia. Mai avem și câștigătoarea premiului internațional COBIS 
Art în acest an pentru KS2, pe Eva. 


Printre numeroșii profesori străluciți, Tatiana Popa, de exemplu, este 
recunoscută la nivel național, de programul Etwinning al UE, de amba- 
sadele Regatului Unit si SUA si de British Council pentru contribuţia 
uimitoare pe care a adus-o educaţiei globale. 


Seria noastră de prelegeri ale fondatorilor din toate sferele este o opor- 
tunitate unică de a aduce lumea reală în sala de clasă prin intermediul 
vorbitorilor inspirationali din toate domeniile. Aceștia au variat de la 
ambasadori la şefii de promoţii din Oxford. Unele dintre cele mai ferti- 

le discuţii au venit de la moldoveni tineri de succes, care isi împărtăşesc 
poveştile, cum ar fi beneficiarii de burse Chevening din Marea Brita- 
nie. De asemenea, implicăm școlile de stat locale pentru a participa 
la aceste prelegeri, asa că impártágim aceste oportunități pe scară lar- 
ga, iar recunoasterile în acest sens nu întârzie să apară (International 
School Award în 2019, premiul British Coucil, 2020, Certificat de con- 
formitate şi de membru COBIS, 2021). 


V.-E.C.: Care este profilul pedagogului la Heritage? 


R.C.F.: Oricine predă stie că educaţia a evoluat rapid în ultimele de- 
cenii, cu influenţe puternice dinspre tehnologie, psihologie, cercetare, 
schimbările de pe piaţa forței de muncă, cu noile exigente, competenţe, 
calificări şi alti factori de influenţă ai societăţii care au un impact direct 
asupra copiilor şi tinerilor. Profesorii s-au adaptat foarte repede și am 
văzut asta în pandemie, cu mobilizarea rapidă a abilităţilor de învăţare 
digitală în centrul procesului educativ și şcolii la nivel global în ultimii 
doi ani. 


Potenţialul unui profesor bun rămâne nucleul actului predare-invatare, 
iar idealul socratic, vechi de aproape 2 500 de ani, nu va fi înlocuit doar 
de un ecran. Interacțiunile și calitatea acestora înseamnă totul în predare. 
Cea mai bună învățare on-line a fost acolo unde profesorii au găsit noile 
modalități de a avea interacțiuni semnificative cu studenții. S-a întâmplat 
doar ca învăţarea să fie printr-un dispozitiv şi de la distanţă, însă profeso- 
rul rămâne factorul decisiv pentru calitatea actului didactic. 


Totuși, căutăm continuu modalităţi prin care putem îmbunătăţi modul 
în care copiii învaţă. Astfel, abordarea Heritage este ca toti profesorii 
să continue să înveţe pe tot parcursul vieţii, continuând să ne adaptăm 
la provocările imediate ale pandemiei, dar asigurându-ne că elevii de- 
prind şi în aceste condiţii dragostea pentru învățare și capacitatea de 
a-şi folosi abilităţile si lecţiile mai departe într-un nou context ca tineri 
adulți. 


Curriculum-ul Cambridge și cel internațional pe care îl aplicăm sunt 
concepute tocmai în această direcţie, iar studentul se poziţionează în 
centrul a tot ceea ce facem. Un profesor cu o gândire internațională are 

acest aspect ca punct de pornire în abordarea sa pedagogică. Altfel nu 
am lucra la Heritage. Suntem foarte implicați în curriculum-ul nostru 
Fieldwork IPC în clasele primare și programele noastre primare Cam- 
bridge, IGCSE şi A Level, primele și singurele calificări internaţionale 
oferite în Republica Moldova, utilizate de 10 000 de şcoli internationale 
remarcabile la nivel global, care dezvoltă, provoacă și cresc un student 
de la o vârstă fragedă, pregátindu-i pe elevi să-și ocupe un loc la o uni- 
versitate globală și nu numai. Ne aflăm deci pe arenele și în rețelele 
globale pentru a continua să ne îmbunătăţim. 


Zilele în care un profesor închidea ușa clasei în urma sa, devenind atot- 
puternic în domeniul lui, fără să facă parte dintr-o realitate mai largă au 
apus de mult și nu-și au locul nici la Heritage. Briefing-ul nostru săptă- 
mânal pe subiectul predare-invatare este preluat de profesori şi am ob- 
servat în pandemie că una dintre trăsăturile remarcabile ale educaţiei 
în Republica Moldova este angajamentul cadrelor didactice de a conti- 
nua să înveţe si să-și împărtășească experienţa. Acest lucur m-a făcut să 
vreau să vin să lucrez aici din Marea Britanie. 


V.-E.C.: Dar profilul elevului Heritage care ar fi? Este Heritage o 
scoala pentru oricine? Si ce credeţi despre expresia destul de po- 

pulistă „egalitatea de șanse în educaţie” in lume, dar și la noi? 


R.C.F.: Profilul elevului Heritage se bazează pe standarde si abordări 
internationale. Elevii se vor dezvolta si vor deveni comunicatori remar- 
cabili, vor fi alfabetizati digital, vor fi curiosi în raport cu lumea în care 
se mișcă, vor crede în durabilitate în comunităţile locale, nationale si 
internationale. Ei vor fi echilibrati în abordarea lor fata de toate aspec- 
tele vieţii lor si noi învăţăm si modelám acest lucru continuu. Sunt elevi 
pe tot parcursul vieţii. Ne dorim ca ei să fie lideri si să lucreze bine în 
echipă. Ne dorim ca ei să aibă mentalitate internaţională și gândire cri- 
tică. Ne dorim ca ei să fie niște elevi încrezători, decenti și implicaţi. Ne 
dorim ca ei să nu fie lipsiți de compasiune, să aibă o abordare civică, 
să fie amabili şi responsabili din punct de vedere social. Acestea sunt 
abilităţile, valorile si profilul elevului de care avem nevoie si pe care îl 
formăm prin lecţii, relaţii, cultură şcolară și oportunități mai largi in 
curriculumul formal și informal. 

Acestea sunt valorile, abilitatile si abordarile pe care oamenii le aleg 
la Heritage pentru educaţia lor. Iar palmaresul nostru este transpa- 
rent la nivel national si international. Deservim multe comunitati, 
în comunităţile locale si internationale. Avem incluse peste 20 de 
nationalitati din intreaga lume in procesul didactic si limba principala 
este engleza, dar si româna și rusa. Avem o populaţie de elevi diversă, 
reprezentând toate straturile societăţii. Avem, de asemenea, acces mai 
larg prin programul nostru de burse. 


Dar suntem o scoala internaţională privată si asta este o realitate. Sco- 
pul nostru ca scoala este să putem oferi, de asemenea, educaţie pentru 
comunităţile care ar putea si să nu rămână în Republica Moldova, iar 
Heritage ca idee nu ar fi fost niciodată posibilă la nivel naţional, fiind 
nevoie de o schimbare de paradigmă a sistemului. Heritage reprezintă 
o mostră a acestei schimbări de care Moldova are nevoie pentru anii 
2020 şi pe mai departe, continuând să joace un rol inovator puternic la 
nivel national si international. 


Si nu exista nicio dihotomie aici, pentru noi, precum in cele mai dez- 
voltate societati ca Germania sau tarile nordice, relatia dintre sectorul 
public şi privat este una simbioticá, si nu una eronată de „ori/ori'. Pu- 
tem avea o relaţie pozitivă în acest sens, iată de ce, spre exemplu, Heri- 
tage a oferit 1 000 de ore timp de expertiză și resurse pentru a sprijini 
ministerul şi mediul academic naţional la începutul şi pe tot parcur- 
sul pandemiei. Așa funcționează un parteneriat public-privat pentru a 
creşte împreună. Așa dezvoltăm șanse egale în educaţie în Republica 
Moldova. 


Dar ceea ce va transforma cu adevărat educaţia în Republica Moldova 
sunt investiţiile reale în toate şcolile, astfel încât acestea să corespundă 
secolului XXI ca locuri de învăţare, să dezvolte si să ofere școlilor au- 
tonomie managerială, să reducă birocraţia moștenită din epoci anteri- 
oare și să fie efectiv educaţia în centrul dezbaterii naţionale ca să nu ne 
pierdem tinerii din ţară pe viitor. Dacă banii câştigaţi de cetățeni din 
străinătate pentru uz propriu sunt repuși în circuit aici, acasă, atunci 
este imperativ ca aceştia să fie investiţi imediat înapoi în copiii acestei 
tari pentru a ne asigura că nu ne pierdem tinerii în viitor. Avem nevoie 
de abilitățile lor aici pentru a construi Republica Moldova ca o socie- 
tate modernă, europeană, prosperă, sigură si civică. 

V.-E.C.: În ce măsură scoala pe care o reprezentați constituie un 
mobil al dezvoltării personale a fiinţei umane în formare? Vă în- 
treb asta pentru ca scoala naţională a Republicii Moldova este 
uneori amendabila pentru o orientare unilaterala a performantei, 
axată pe acumulare rigidă de cunostinte, neglijand aspectul 
motivational, creativ al setului de date transmise la ore. Consider 
ca aici e principalul defect al scolii noastre si aici avem de invatat 
de la alții care reușesc să facă scoala mai interesantă in sens etimo- 
logic, adică subordonată interesului personal al elevului. 


R.C.F.: Educăm copiii si tinerii într-o perioadă nemaipomenită, nu 
doar în ceea ce priveşte pandemia, ci şi schimbările foarte rapide ale 
societăţii prin tehnologie, globalizare și alte tendinţe existenţiale care 
fac ca anii 2020 şi 2030 să pară o adevărată furtună pentru situația unui 
elev. În acest context incert, rolul oricărei şcoli, profesor, asistent, per- 
sonal de sprijin sau manager didactic, este de a oferi certitudine. 


Însuşi rostul educaţiei nu este o preocupare exclusiv academică, ci este 
un aspect-cheie pentru întreaga societate. Sunt cadru didactic de aproa- 
pe 30 de ani și rolul meu s-a schimbat radical de-a lungul acestora, aban- 
donându-l pe cel preocupat în mod unilateral de predarea unei teme şi a 
unui corp de cunoştinţe, cu un test la sfârşitul cursului. Ca profesor de is- 
torie, predarea materiei mele în abstract, fără o abordare interdisciplinară 
precum limbile sau TIC, sau neconstientizarea individului din prezent 
care frecventează cursurile mele, mi-ar fi lăsat lecţiile, în cel mai bun caz, 
mediocre si chiar în secolul trecut, la mijlocul anilor 1990. 


Este total deplasat să predai doar curriculumul (ce), si nu elevului (cui). Aici 
atât de multe societăţi au eşuat cu această abordare. Studiile educaţionale 
comparative globale, cum ar fi cele de la OCDE si PISA, ne oferă do- 
vezi care arată că, dacă ținem elevii într-un regim de ore necruțătoare de 
învățare prin memorare, de predare pentru evaluare şi ignorând bunăsta- 
rea lui, atunci sistemul se îndreaptă într-o direcție foarte periculoasă. 


Am fost întotdeauna uimit de conversațiile pe care le-am avut cu facto- 
rii de decizie politică sau cu liderii şcolilor care susțin încă această abor- 
dare, în ciuda tuturor dovezilor contrare. Acest lucru nu a funcţionat 
nici măcar în trecut, darămite acum sau pe viitor. Trebuie doar să pri- 
vim la societăţile în care există programe atât de rigide cu mize mari și 

daune asupra sanatatii mintale pe care le provoaca tinerilor la scoala si 
mai tarziu ca adulti. Acest lucru nu serveste tinerilor si cele mai bune 
abordări si sisteme vizează dezvoltarea individului într-un cadru clar 
de sprijin si în care eşecul face parte din procesul de învăţare. 


Mă întorc la profilul elevului și mentionez că organizaţiile globale care 
au stabilit competențele necesare precum WEF sau McKinsey vor- 
besc despre faptul că tinerii noștri, pentru a avea succes în carieră, au 
nevoie si de viata personală. Şcolile au o influență atât de importantă 
aici şi nu dezvoltăm aceste atribute prin ore si ore în care un profesor 
vorbeşte în fata sălii şi elevii sunt supuși nesfarsitelor examene. Elevii 
învaţă cel mai bine atunci când sunt implicaţi, se simt stăpâni pe ceea 
ce achiziționează și sunt sprijiniți în călătoria lor existenţială de un ca- 
dru didactic puternic si de un mediu scolar adecvat. 


V.-E.C.: Un defect foarte vizibil şi punctual al şcolii noastre este 
tocmai pedepsirea si umilirea greselii. Ce statut are greșeala 
ca eveniment cotidian în economia generală a educaţiei din lu- 
mea democratică? Cum uzăm de ea în prezent pentru a obţine 
performanţa? 


R.C.F.: Răspunsul de mai sus are o legătură directă și cu abordarea di- 
dactică a eșecului, în sensul că învăţăm din greșeli, mai ales la scoala. Din 
păcate, există încă multe atavisme nefericite ale „gândirii sovietice”, şi toc- 
mai educaţia din societăţile post-sovietice este în măsura cea mai mare să 
schimbe lucrurile, în direcția dezvoltării culturii școlare pozitive, a con- 
ducerii autonome /distributive în școli si a promovării profesioniştilor 
responsabili. Am văzut asta când am lucrat cu şcoli din tari precum Rusia 
(siberiană) și Polonia înainte de a veni în Republica Moldova. Anume 
exemplul Estoniei, modelul educational de succes pe care l-a dezvoltat, 
este unul căruia trebuie să-i dăm continuitate aici în Republica Moldova. 


V.-E.C.: Se întâlnește în realitate mitul prieteniei dintre profesor 
şi elev? Sau nu sunt bune apropierile prea mari, de fapt, pentru a 
păstra o anumită autonomie a școlii pe harta vieţii, care să respon- 
sabilizeze elevul altfel? 

R.C.F.: Relaţia pozitivă dintre profesor si elev este primordială pen- 
tru orice învăţare de succes. Este fundamentală. Dinamica relationala 
este de o importanţă centrală și este vorba anume despre a fi „priete- 
nos’, dar nu „prieten”. Capacitatea de abordare didactică nu înseamnă 
că trebuie să spui o glumă de fiecare dată pentru a începe o lecţie sau 
să mituiesti un elev cu o prăjitură. Toti avem personalitatea si carisma 
noastră unică si de fiecare dată când întâlnim o clasă, toti acești indi- 
vizi ajută la crearea unui mediu de învățare sigur pentru a crește și a se 
dezvolta. Dar anume graniţele acestei relații bazate pe respect reciproc, 
încredere si mediul de funcționare al şcolii permit parametrii educaţiei 
de succes si dezvoltarea unui elev. Am văzut această abordare si acest 
echilibru despre care vorbesc în fiecare şcoală performantă pe care am 
vizitat-o în întreaga lume. 


Elevii își doresc si se aşteaptă ca profesorul să fie profesor — aici vorbim 
despre limite clare —, să fie o figură cu autoritate în clasă, un conducă- 
tor al procesului de învăţare, dar nu un coleg mai în vârstă. Acest din 
urmă model se prăbușește, epuizându-se destul de repede când glume- 
le se consumă și trebuie să aplice regulile obligatorii, iar apoi devine 
aspru si frica nu este modul in care învăţăm nici în sala de clasă mo- 
dernă a secolului XXI. E.E. Cummings a spus „singurul lucru pe care 
il înveţi din mâncatul cu lingura este forma lingurii'. Predarea elevilor 
pentru evaluare, prin metode dure, nu este chiar învățare, dacă elevul 
nu înţelege pe deplin rostul activităţii lui. 


Există multă energie și emoție în domeniul educaţiei și trebuie să fim 
prudenti si plini de compasiune, dar nu în detrimentul limitelor si al 
regulilor clare. În Marea Britanie și SUA, aceasta este adesea numită 
„dragoste dura’, iar cei care suntem și părinți stim de ce este impor- 
tant ca pentru propriii noştri copii să ne asigurăm că creăm un me- 
diu stimulator pentru creştere, dar în același timp unul necesar pentru 
siguranţă. 


V.-E.C.: Cum priviţi educaţia celor „7 ani de acasă”, aşa cum este 
numită vârsta prescolara în cultura noastră? O întrebare la care 
vor fi atenţi mai ales părinţii elevilor de data aceasta. Vă întreb asta 
pentru că există literatură de parenting care recomandă părinţilor 

o investiţie mai mare (inclusiv financiară) in crese si grădiniţe 
decât în colegii. Unii experti mai extremiști consideră chiar că la 
vârsta de 6 ani „zarurile au fost aruncate” (Fitzhugh Dodson). Dar 
există si experţi care afirmă că educaţia face în fiecare zi câte un 
pas indiferent de vârstă (Marc Getymann). 


R.C.F.: Este o dezbatere aproape nouă pentru mine, deoarece în Ma- 
rea Britanie si SUA copiii încep scoala mult mai devreme, ai mei au în- 
ceput toti la 4 ani şi am constatat cá acest lucru este benefic prin modul 
în care i-a socializat mai mult si astfel i-a pregătit eficient pentru scoala. 


Lucrul la domiciliu si la şcoală se produce in tandem în cele mai bune 
şcoli şi sisteme de învățământ. Educaţia nu începe si nu se opreşte la 
porţile şcolii şi nu se află doar în responsabilitatea unui profesor. Un 
profesor nu poate determina schimbarea radicală atunci când un copil 
nu şi-a început viata cu valori-cheie, respect si comportamente de bază 
din familia sa, dar, fiind educator, nu renunţă niciodată să încerce, să 
pesevereze, şi de aceea profesorii sunt cei mai buni oameni din lume. 


Există unii pedagogi care cred în vechea mantră iezuită „da-mi co- 
pilul până la 7 ani si iti voi da persoană pe viata”. Atât de multe din- 
tre abilitatile-cheie necesare se reunesc în capacitatea de a accesa 
învățământul, cum ar fi alfabetizarea, calculul, comunicarea, compor- 
tamentul, acestea sunt dezvoltate, din punctul meu de vedere, anume 
în faza prescolara și este deja un argument pentru a oferi mai multă 
atenție vârstei preșcolare, ceea ce este caracteristic sistemului nostru. 
Dar, din nou, atunci cand şcoala conlucreaza cu părinţii în acest sens, si 
nu este învestită cu o responsabilitate exclusivă, este cu atât mai reușită 
dezvoltarea elevului, în traiectul său prin şcoală către universitate si o 
carieră. lată de ce scoala noastră încadrează elevi cu vârsta între 6 si 18 
ani, bazându-se pe curriculumul Cambridge. 


V.-E.C.: Acum o întrebare mai filologică. Ce loc ocupă exercițiul 
lecturii în sistemul şcolii Heritage? In școala românească 
(România şi Republica Moldova) se vorbeşte teoretic despre 
acest act performativ care este lectura individuală, pe de altă par- 
te, în practică, activitatea de învăţare se concentrează mai mult pe 
automatizare, fiind suprasolicitată de exerciţii pe anumite teme. 

R.C.F.: Când m-am întors acasă, in Marea Britanie, acum de Crăciun 
şi Anul Nou, am vizitat locul meu de baștină pentru a-mi revedea fami- 
lia şi am fost devastat să văd că biblioteca locală s-a desființat. Mi-am 
petrecut anii de formare în această clădire, absorbind cărți, citind cat 
de mult am putut în acest minunat loc de studiu. Este un argument 
fals să spunem că avem echivalentul bibliotecii antice din Alexandria și 
multe altele în buzunarul din spate pe telefoanele noastre inteligente și 
pe Google. Informaţia nu este cunoaștere și cunoaşterea mai profundă, 
gândirea critică, reflectia, este ceea ce trebuie să revină din ce în ce mai 
mult în educaţie, transformând simpla informaţie în cunoaştere. „Uni- 
versitatea Facebook” se va degrada, iar discursul pe care l-am văzut în 
diverse societăţi despre SUA si Trump, despre Marea Britanie si Brexit 
se va inrautati dacă nu acordăm prioritate abilităţilor precum lectura şi 
valoarea educaţiei la elevii nostri. 


La şcoala mea anterioară, iar acum la Heritage, biblioteca a fost şi este 
inima şcolii care pulsează continuu. Este catedrala oricărei şcoli. La He- 
ritage avem o bibliotecă frumoasă, plină de cărţi, un loc unde ne ţinem 
dezbaterile, prelegerile, iar elevii nostri chiar vin să citească. Avem un bi- 
bliotecar care sprijină lectura și învăţarea din punct de vedere academic 
şi promovează alfabetizarea si cititul. Avem în clasă, de exemplu, schema 
„Aruncă totul si citeşte”. Ziarul nostru studențesc „The Heritage Globe" 
este creat si condus de studenti pentru studenti. Dezbatem și participăm 
la concursuri internaționale de ortografie, concursuri de poezie și vorbi- 
re în public. Am numit biblioteca noastră „Mihai Eminescu” în cinstea 
marelui om pentru a sublinia dimensiunea pe care o are lectura în școala 
noastră. Lectura completează si îmbunătăţeşte toate abordările didacti- 
ce, inclusiv cu ajutorul dispozitivelor electronice de lectură etc. Toti pro- 
fesorii buni, de la toate materiile, recomandă elevilor cărţi de citit. 


De asemenea, trebuie să ne impotrivim acestor false dihotomii pre- 
cum că nimeni nu citeşte astăzi cărți. Spotify nu a distrus muzica live 
mai mult decât a distrus Netflix teatrul. Comunicarea, cuvintele scrise 
şi rostite sunt acum mai importante ca niciodată în educaţie și pentru 
viitor. Ne dorim studenti pe tot parcursul vieții si studenti care iubesc 
să citească. Din păcate, am observat în Marea Britanie că atât de multe 
şcoli isi închid bibliotecile si consider că este vorba despre un adevărat 
act de vandalism cultural. 

V.-E.C.: În cultura noastră devine tot mai copleșitor fenomenul 
materialelor didactice care tind să înlocuiască munca profesoru- 
lui, si mai ale prezenţa lui de spirit. Apoi vine si ecranul care tinde 
să înlocuiască un contact indispensabil. Cum se manifestă acest 
fenomen în sfera dumneavoastră de activitate si ce recomandări 
sau atentionári ati vrea să punctati în acest sens? 


R.C.F.: Am participat la multe conferinţe si am vorbit la câteva in ulti- 
mele luni, despre „re-imaginarea educaţiei”, în care profesorul este în- 
locuit complet, de exemplu, de un dispozitiv. Este cu adevărat o iluzie 
pură. Tehnologia, înțeleasă și utilizată eficient, va îmbunătăți învăţarea. 
O făceam deja la Heritage din prima zi. Dar cea mai importantă lecţie 
pe care ne-a dat-o pandemia și încă nu s-a terminat, acum că intrăm 
deja în anul al treilea, este despre nevoia fizică de şcoală si clasă. Orice 
altceva susține si îmbunătăţeşte acest lucru în educaţie, dar nu poate 
înlocui. 


Ceea ce mă preocupă cel mai mult în Moldova si în tari precum Ma- 
rea Britanie, este că nu atragem destui profesori buni pentru viitor si 
trebuie să abordăm problemele legate de acest aspect și să facem din 
această profesie una pe care tinerii vor dori să o imbratiseze, astfel încât 
torta să fie transmisă unei noi generaţii. Abordarea Finlandei aici meri- 
tă studiată si cu siguranță vom pierde mai multi profesori si potenţiali 
lideri ai educaţiei cu birocraţia inutilă si gândirea învechită. 


V.-E.C.: Ce părere aveţi despre obligativitatea temelor de acasă? 
Există ţări, inclusiv unele foarte dezvoltate, în care copiii nu pri- 
mesc teme. În altele, dacă există teme, există în schimb o zi libe- 
ră (dincolo de week-end) pentru activități individuale (artistice, 
sportive, lectură liberă etc.). La Heritage elevii au de pregătit teme 
pentru acasă? Cum echilibrati principiile obligatie-creativitate 
astfel încât acest echilibru să intre în rutina elevului? 


R.C.F.: Am râs de-a dreptul când o şcoală din Moldova a declarat că „nu 
dă teme pentru acasă” Un nonsens, după mine! Dezbaterea actuală este 
însă despre scopul și legătura temei pentru acasă cu învățarea la clasă. 
Este, de asemenea, despre adecvarea vârstei si despre predarea elevilor 
nostri a echilibrului in viață. Tema pentru acasă nu are absolut nici un 

sens dacă este vorba pur și simplu de a ocupa niște ore libere fără scopul 
dezvoltării curiozitatii, a cunoștințelor si înțelegerii aprofundate. 


Avem învăţarea care depăşeşte sala de clasă si una dintre mostenirile 
pandemiei este modul in care învățarea de acasă si de la școală s-au mi- 
xat. Temele la Heritage extind învățarea și au un scop bine determinat. 
Poate fi o serie de sarcini si activităţi. De exemplu, ar putea fi lectura, 
ar putea fi o sarcină de creativitate, ar putea fi revizuirea materiei pen- 
tru un test, ar putea fi vizitarea unei galerii sau a unui muzeu, on-line 
sau real. Pe măsură ce elevii se confruntă însă cu exigenţele unei școli 
superioare si vor să concureze cu colegii lor internaționali la exame- 
nele Cambridge, vor apărea cerințe mai mari pentru a se pregăti pen- 
tru examene si a obține calificările necesare. Este un principiu vital. 
Dar putem sustine acest lucru în modul în care sprijinim si echilibrám 
aşteptările realiste. Iar si mai important decât asta este să nu epuizám 
elevul, ca să nu ne alegem cu o tânără societate epuizată cronic. 


V.-E.C.: Aveţi un crez actualizat al educaţiei? Noi am rămas, ca să 
fiu ironică si ştiu de ce, la „Repetitio est mater studiorum" 


R.C.F.: Cu siguranţă nu aş apela la principiul „Repetiţia este mama 
învățării” în niciun moment al traseului meu educaţional, pentru că se în- 
toarce la noțiunea foarte învechită de „tabula rasa” Întotdeauna am crezut 
în ceea ce a spus faimosul Dr. Arnold de la Școala de Rugby din Anglia în 
anii 1850 când a descris educaţia ca fiind „o introducere în cele mai bune 
lucruri spuse si gândite”. De asemenea, idolul meu, Kurt Hahn, a afirmat: 
„consider că sarcina primordială a educaţiei este să asigure supraviețuirea 
calităților acestea: o curiozitate întreprinzătoare, un spirit de neînvins, te- 
nacitate constantă, capacitatea de a te îndoi de sine si, mai presus de toate, 
compasiunea. Cu siguranță, am fost condus de aceste două voci în carieră. 
Ele par mai relevante pentru anii 2020 decât oricând. 


V.-E.C.: Un răspuns de lezmajestate pentru cultura recitalului fes- 
tivist care suntem în acest moment, de la grădiniță (în defavoarea 
spiritului critic şi a celorlalte valori indispensabile prezentului, 
dar mai ales viitorului)! E foarte bine să auzim asta măcar une- 

ori! Dar... respectul meu pentru originile latine mă face să dau o 
interpretare afirmației în conexiune cu perseverenta, si anume: 
învăţarea ca rutină existențială. 


Stimate Domnule Director Robert Ford, Vă mulțumesc frumos 
pentru amabilitatea de a răspunde întrebărilor noastre, urându-vă 
mari succese în continuare pe tărâm pedagogic! 


R.C.F.: Vă mulțumesc pentru această oportunitate, Viorica! Cu toţii 
ne dorim să vedem educaţia inflorind în Moldova, în România si pe tot 
globul, de dragul tuturor tinerilor si al generaţiilor viitoare. Există atât 
de multă speranţă si optimism în domeniul educaţiei si încredere în 
viitor, iar comunitatea noastră academică continuă să transmită acest 
lucru zilnic! 


= The schools of the 2020s let the world into the classroom, 
K giving up abstract learning 
Keywords: cultural openness; online education; mistake; homework; 


Abstract — 5 


An interview with the director Robert C. Ford about the principles of the 
International School , Heritage" in Chisinau, but also about various aspects, 
challenges and imperatives of current education in relation to the difficulties 
of the education system in the Republic of Moldova. 


Dorin CIMPOESU 
Criza politică premergătoare 


alegerilor anticipate 
(decembrie 2020 - iulie 2021) 

D.C. - prof. dr. în istorie, 
semnează zeci de articole 
şi, între altele, volumele 
Restauraţia comunistă 
sovietică în Republica 
Moldova (2008); Guvernarea 
de centru-dreapta în 
Basarabia (Republica 
Moldova) 1988-1989 (2009); 
Republica Moldova între 
România si Rusia (Premiul 
Salonului Internaţional 

de Carte, Chişinău, ediţia 

a XIX-a, 2010); Regimul 
post-totalitar din Republica 
Moldova (2012); Basarabia 
la un secol de la marea Unire 
(2018) etc. Unicul specialist 
în istoria politică recentă a 
Basarabiei. 


Declanșarea crizei politice 


Criza politică a fost declanșată imediat după 
câștigarea alegerilor prezidenţiale de Maia 
Sandu, candidatul opoziţiei, în urma unei 
victorii răsunătoare și neașteptate împotriva 
preşedintelui în exercițiu, Igor Dodon. 


În acest context politic, premierul Ion Chicu 
şi-a anunţat demisia, la 23 decembrie 2020, 
după o întrevedere cu fostul preşedinte, Igor 
Dodon, şi preşedintele Parlamentului, Zinaida 
Greceanii, pentru a da posibilitatea noului șef 
al statului de a dizolva Legislativul si a convoca 
alegeri parlamentare anticipate. 


Cu acest prilej, premierul demisionar a decla- 
rat: „În aceste condiţii, am discutat astăzi şi eu 
am propus și asta voi face de a veni cu propu- 
nerea de demisie a prim-ministrului, respec- 
tiv, şi a Guvernului Republicii Moldova, astfel 
încât această procedură să poată fi lansată cât 
mai curând posibil”. 


Luând în consideraţie demisia premierului 
Ion Chicu si imposibilitatea exercitării de că- 
tre acesta a atribuţiilor sale, preşedintele Maia 
Sandu a emis, la 31 decembrie 2020, Decretul 
Nr.12-IX, prin care Aureliu Ciocoi, ministrul 


afacerilor externe și integrării europene, a fost desemnat în calitate 
de prim-ministru interimar, până la depunerea jurământului de către 
membrii unui nou guvern”. 


Prima rundă de consultări 
pentru formarea unui nou guvern 


La scurt timp după demisia Guvernului Chicu, respectiv la 28 decem- 
brie 2020, noul preşedinte a convocat la consultări partidele parlamen- 
tare cu scopul de a identifica o soluţie la criza guvernamentală creată. 


Primii au fost socialiștii, a căror delegaţie a fost condusă de Corneliu 
Furculita, liderul grupului parlamentar al acestora, care, după scurte 
consultări, a declarat: „În cazul când dumneaei are o candidatură la 
premierul Republicii Moldova noi vom analiza această candidatură. 
Vom vedea programul guvernului si evident decizia ne va aparţine. Dar 
reiterez încă o dată poziţia, suntem pentru alegeri anticipate”?. 


Igor Dodon a confirmat si el poziţia respectivă, precizând că echipa 
PSRM a lansat procedurile juridice necesare, pentru a face posibilă or- 
ganizarea cât mai rapidă a alegerilor parlamentare anticipate, întrucât 
actuala componenţă a Parlamentului nu corespunde voinţei exprimate 
de popor la alegerile din 24 februarie 2019. 


Consultările au continuat cu grupul parlamentar al PAS, partidul 
prezidenţial, ai cărui reprezentanţi au arătat: „Noi am reiterat poziția 
fracțiuni PAS că optăm aşa cum am spus în cadrul campaniei electorale 
pentru alegeri anticipate. Tara are nevoie si oamenii cer si au cerut si 
în campania electorală un alt parlament. Acest parlament s-a compro- 
mis”*. 


Şi deputaţii Platformei DA s-au pronunţat in acelaşi sens, spunând: 
„Noi nu propunem candidat la prim-ministru şi nu participăm în 
coaliții în cadrul acestui parlament. Rămâne la discretia doamnei San- 
du să analizeze tot ce am spus noi, toate riscurile și să vină cu o soluţie, 
fie să fie declanşate anticipate imediate, fie alta soluţie”*. 


Poziţia democratilor, conduși de Dumitru Diacov si Pavel Filip, a fost 
similară: „Propunerea noastră a fost că imediat noi trebuie să avem ela- 

borat un plan anti-criză pe termen scurt cu conţinut din trei puncte: 
gestionarea crizei pandemice, gestionarea crizei economice și pregăti- 
rea țării pentru alegeri parlamentare anticipate”. 


În schimb, deputaţii Partidului „Șor” au afirmat cá sunt gata să-și sume 
guvernarea: „Am informat pe doamna preşedinte că noi suntem gata 
să ne asumăm responsabilitatea politică pentru a veni cu profesioniști, 
cu un guvern responsabil în frunte cu un prim-ministru. Ca să nu lã- 
săm oamenii fără salarii, pensionarii fără pensii ca să gestionăm criza 
pandemica si să organizám alegeri anticipate”. 


Iar reprezentanţii „Pro Moldova” au fost sceptici fata de organiza- 
rea alegerilor parlamentare anticipate: „Este nevoie de acel guvern 
functional, chiar dacă va fi instituit si pentru o perioadă foarte de- 
terminată. Intrarea nepregătită în alegeri parlamentare anticipate 
nu înseamnă nimic altceva decât o pierdere a cursului proeuro- 
pean”®. 


La finalul primei runde de consultari, presedintele Maia Sandu a ajuns 
la concluzia că niciunul dintre partidele parlamentare nu dorește să-și 
asume guvernarea, majoritatea pronuntandu-se pentru alegeri antici- 
pate: „Am discutat despre problemele cu care se confruntă cetățenii, 
am constatat că nicio formaţiune nu isi asumă deschis că face parte 
din vreo majoritate și respectiv să poată să propună un Guvern. Am 
constatat că toate pledează pentru alegeri anticipate. Unii consideră că 
acestea trebuie să fie cât mai curând, altele că trebuie un pic mai târziu, 
dar toate sunt de acord că acest Parlament trebuie dizolvat, iar oamenii 
să aleagă un Parlament nou care să-i reprezinte”. 


Ca urmare, Maia Sandu a anunţat: „În câteva zile voi veni cu soluţia pe 
care o vad eu pentru depășirea situaţiei, conform Constituţiei”. 


Desemnarea Nataliei Gavrilita 
pentru funcţia de prim-ministru 
Cele „câteva zile” anunţate de Maia Sandu pentru găsirea unei soluții 


în vederea depășirii situaţiei create de demisia premierului lon Chicu 
s-au dovedit a fi mult mai multe. 

În acest timp, Maia Sandu a aşteptat hotărârea Curţii Constituţionale 
privind posibilitatea autodizolvării Parlamentului, în urma sesizării 
sale anterioare. 


După ce CC a decis că Parlamentul nu se poate autodizolva, Maia San- 
du a declarat că e gata să aleagă o altă cale pentru a declanșa alegeri 
parlamentare anticipate. 


De aceea, abia la 27 ianuarie 2021, preşedintele Maia Sandu a semnat 
Decretul Nr.25-IX, prin care a desemnat-o pe Natalia Gavrilita in cali- 
tate de candidat pentru funcţia de prim-ministru”’. 


La 8 februarie 2021, Programul de activitate si lista Guvernului 
Gavrilitá au fost depuse la Secretariatul Parlamentului. 


Lista nominală”? cuprindea următorii ministri: 

Natalia Gavrilita — prim-ministru; 

Mihai Popsoi — ministrul afacerilor externe si integrárii europene; 
Ion Luca - ministrul agriculturii, dezvoltării regionale și mediului; 
Anatolie Nosatii — ministrul apărării; 

Andrei Spinu - ministrul economiei si infrastructurii; 

Anatolie Topalá — ministrul educaţiei, culturii si cercetării; 
Rozalina Albu — ministrul finanţelor; 

Ala Nemerenco - ministrul sănătăţii, muncii si protecţiei sociale; 
Viorel Cibotaru - viceprim-ministru pentru reintegrare; 

Ana Revenco - ministrul afacerilor interne; 


Sergiu Litvinenco — ministrul justiției. 


Despre Programul de guvernare, care conţinea 38 de pagini, Natalia 
Gavrilitá a precizat: „Facem un pas hotărât spre alegerile anticipate 
de care are nevoie tara. Dacă actualii deputaţi nu pot vota un plan de 
acțiuni anticorupţie, anticriză şi pro-dezvoltare, o vor putea face oame- 
nii la alegeri anticipate". 

Parlamentul respinge învestirea Guvernului Gavrilita 


Parlamentul s-a întruni, la 11 februarie 2021, pentru a dezbate 
Programul de activitate al Guvernului şi acordarea votului de încredere 
Cabinetului de miniștri propus de Natalia Gavrilitá'*. 


După ce premierul desemnat a prezentat programul de guvernare și 
echipa de miniștri, a răspuns mai multor întrebări adresate de deputaţi, 
dezbaterile degenerand în replici dure între deputaţii socialişti, cei ai 
PAS și miniştrii desemnaţi ai guvernului. Însăși Natalia Gavrilita a 
atacat Parlamentul, spunând că acesta nu mai reprezentă interesele 
cetățenilor, iar după victoria Maiei Sandu așteptările cetățenilor s-au 
schimbat. 


Mai multi deputati au calificat ședința drept un „circ”. Deputaţii 
Platformei „Pentru Moldova” au părăsit şedinţa Parlamentului, iar cei 
ai Platformei DA au asistat la dezbateri, fără a intervenit în discuţii. 


În cele din urmă, după mai multe luări de cuvânt si pauze, deputaţii au 
decis să nu acorde vot de încredere candidatului propus. Niciun depu- 
tat nu a votat în favoarea premierului desemnat. De altfel, chiar Natalia 
Gavrilita i-a îndemnat pe deputaţi să nu o voteze, pentru a se ajunge la 
alegeri parlamentare anticipate". 


Anterior sedintei de investire, mai multe grupuri parlamentare, printre 
care si cel al PAS, din rándul cáruia provenea premierul desemnat, au 
anuntat cá nu vor sustine candidatura Nataliei Gavrilita si opteazá pen- 
tru alegeri anticipate. 


A doua rundá de consultári 
pentru constituirea unui guvern 


Chiar în aceeași zi in care Parlamentul a respins învestirea Guvernului 
Gavrilita, preşedintele Maia Sandu a organizat o nouă rundă de con- 
sultări cu grupurile parlamentare. 


Opiniile liderilor acestora au fost diferite și contradictorii. Astfel, 
fracțiunea Partidului Democrat a declarat cá nu va sustine candidatura 
Marianei Durlesteanu, înaintată de socialişti si aliaţii lor ad hoc. 

Alexandru Slusari, reprezentantul Platformei DA, a reiterat propune- 
rea de a-l înainta pe Andrei Năstase pentru funcția de premier: „Poate 
mai avem loc de manevră şi să nu fie acceptată această alianță majori- 
tară, în caz contrar situaţia devine foarte complicată. Poziţia noastră o 
cunoaşteţi, dacă nu este târziu, noi rămânem cu propunerea noastra””®. 


Deputatul PAS, Igor Grosu, a arătat că formațiunea sa va face tot posi- 
bilul să se ajungă la alegeri parlamentare anticipate. 


Deputatul socialist Corneliu Furculita a precizat că are candidatul lor, 
susținut de o majoritate de 54 de deputati: „Aşteptăm ca președintele 
să urmeze Constituţia si considerăm că Mariana Durlesteanu este o 


candidatură potrivită pentru funcția de premier”. 


În aceste condiţii, preşedintele Maia Sandu a semnat, la 11 februarie 
2021, Decretul Nr.32-IX, prin care Natalia Gavrilita a fost desemnată, 
a doua oară, în calitate de candidat pentru funcţia de prim-ministru şi 
autorizată să întocmească programul de activitate și lista guvernului, 
pe care să le prezinte Parlamentului spre examinare. 


Cu acest prilej, Maia Sandu a declarat: „Astăzi am avut o nouă run- 
dă de consultări cu fractiunile parlamentare, asa cum cere Constituţia. 
Tot astăzi am primit o scrisoare cu o propunere la funcția de prim-mi- 
nistru semnată de 54 de deputaţi. În această listă am descoperit sem- 
nături ale persoanelor în raport cu care există dubii că şi-ar fi expri- 
mat voinţa în mod liber și aici vorbesc despre persoane supuse răpirii, 
care au fost ostatici. De asemenea, în listă se regăsesc persoane care 
au fost implicate în furtul miliardului si deputati care au schimbat mai 
multe partide politice. În aceste condiţii am decis înaintarea din nou a 
Nataliei Gavrilita. I-am solicitat Nataliei Gavrilita să pregătească echi- 
pa guvernamentală gi să se prezinte în Parlament””’. 


Un grup de deputaţi socialiști au contestat la CC decretul de numire, 
pentru a doua oară, a Natalie Gavrilita în calitate de candidat pentru 
funcţia de prim-ministru. 


La 23 februarie 2023, CC a declarat neconstitutional decretul 
preşedintelui Maia Sandu prin care a delegat-o, în mod repetat, pe 
Natalia Gavrilita pentru a forma un Cabinet de miniștri. 


Totodată, judecătorii constitutionali au cerut fractiunilor parlamenta- 

re şi instituţiei prezidenţiale să recurgă la noi consultări pentru desem- 
narea unui prim ministru”. 


Crearea unei majorități parlamentare toxice 


Urmărind să torpileze demersurile președintelui Maia Sandu vizând 
crearea unui guvern condus de o persoană din partidul prezidenţial si 
să-şi perpetueze, astfel, puterea până la alegerile parlamentare anticipa- 
te, PSRM a constituit ad hoc o majoritate parlamentară. 


Astfel, încă la începutul şedinţei de învestitură, din 11 februarie 2021, 
liderul PSRM, Igor Dodon, a informat că grupul socialiștilor a format 
o majoritate parlamentară, care nu o va susține pe Natalia Gavrilita, ci 
un candidat propriu. 


Ulterior, liderul facțiunii PSRM, Corneliu Furculitá, a anunţat cá 
deputaţii săi, cărora li s-au alăturat cei din Platforma „Pentru Moldo- 
va’, au format o majoritate, constituită din 54 de parlamentari din to- 
talul de 101, care o va sprijini pe Mariana Durlesteanu pentru funcția 
de prim-ministru. 


La 16 martie 2021, Mariana Durlesteanu, fost ministru al finanțelor, 
şi-a anunţat retragerea candidaturii pentru funcţia de prim-ministru, 
motivând că aceasta s-a datorat ,fatarniciei mariajului PSRM-Sor- 
Candu-Filip, care a pus mai presus interesele lor personale şi de clan” 
decât pe cele ale cetăţenilor, cu care ea nu a fost de acord: „În contextul 
mesajului meu plasat pe FB din 16 martie 2021, tin să mentionez că 
decizia îmi aparține mie personal și declaraţia de retragere a fost scri- 
să de mine cu ceva timp înainte. Rog să nu mai faceţi filme de groază 
privind presiunile asupra mea. Singura presiune a fost existența acestui 
«mariaj si fátárnicie» PSRM-Sor-Candu-Filip si alții cu care nu am 
fost de acord. Mesajele inconsecvente din partea politicienilor m-au 
impins la aceastá decizie, insá cum am mai zis, voi continua sá rámán 
în viata publică pentru a duce schimbarea până la capát"?!. 


Ca urmare, la 18 martie 2021, Corneliu Furculita, a anunţat, în ple- 
nul Parlamentului, că majoritatea creată a ales un nou candidat pentru 
funcţia de prim-ministru, în persoana fostului deputat socialist Vladi- 
mir Golovatiuc, ambasador al Republicii Moldova la Moscova. 

Concomitent, acesta a invitat-o pe Maia Sandu la consultări cu noua 
majoritate, declarând: „Luând act de obligaţia statuată de Înalta Curte, 
potrivit căreia fractiunile parlamentare si preşedintele țării trebuie să 
recurgă la noi consultări, scopul consultărilor e de a identifica sprijinul 
politic al deputaţilor pentru a identifica o persoană capabilă să forme- 
ze un guvern care să se bucure de susținerea Parlamentului. Anuntam 
constituirea majorității parlamentare si invităm preşedintele țării pen- 
tru consultări cu majoritatea parlamentară la ora 12:00”%. 


Desemnarea unui nou candidat 
pentru funcţia de prim-ministru 


La 16 martie 2021, preşedintele Maia Sandu a semnat Decretul Nr. 
47-IX privind desemnarea lui Igor Grosu în calitate de candidat pentru 
funcția de prim-ministru, pe care îl autoriza să întocmească programul 
de activitate si lista Guvernului și să le prezinte Parlamentului spre exa- 
minare”. 


Imediat, socialiștii au reacționat față de demersul preşedintelui, depu- 
nând o sesizare la CC împotriva desemnării lui Igor Grosu drept can- 
didat pentru funcția de prim-ministru, considerând că Maia Sandu a 
făcut deja două nominalizări în persoana Nataliei Gavrilita, asa cum 
prevede Constituţia. 


La 19 martie 2021, Curtea Constituţională a respins cererea socialiștilor 
de suspendare a acțiunii Decretului președintelui de desemnare a lui 
Igor Grosu candidat la funcția de prim-ministru”. 


Decizia Curtii l-a nemulțumit pe liderul socialiștilor, Igor Dodon, care 
a declarat că, prin hotărârea sa, aceasta „transformă Republica Moldova 
dintr-o republică parlamentară în una prezidentiala””. 


După o săptămână, la 23 martie 2021, Igor Grosu, anunţa că a depus la 
Parlament documentele cu privire la echipa și programul său de guver- 
nare: „Prin Programul „Moldova sănătoasă” și echipa cu care venim ne 
asumăm să luăm decizii responsabile pentru gestionarea crizei econo- 
mice si pandemice, curățarea instituţiilor statului de oameni corupți si 


organizarea alegerilor anticipate””. 

Echipa guvernamentală era asemănătoare cu cea propusă anterior de 
Natalia Gavrilita, exceptându-l pe Vladimir Bolea, căruia i s-a încredințat 
portofoliul pentru agricultură, dezvoltare regională și mediu. 


Cabinetul de miniștri”: 

Igor Grosu - prim-ministru; 

Natalia Gavrilita — vicepremier, ministru al finanţelor; 
Viorel Cibotaru — vicepremier pentru reintegrare; 


Mihai Popsoi — vicepremier, ministru al afacerilor externe si integrării 
europene; 


Andrei Spinu - ministru al economiei si infrastructurii; 

Anatolie Nosatii — ministrul apărării; 

Anatolie Topala — ministrul educaţiei, culturii şi cercetării; 

Ala Nemerenco - ministrul sănătăţii, muncii si protecţiei sociale; 

Ana Revenco - ministrul afacerilor interne; 

Sergiu Litvinenco — ministrul justiției; 

Vladimir Bolea — ministrul agriculturii, dezvoltării regionale şi mediului. 


În ziua următoare, 24 martie 2021, candidatul desemnat, a purtat ne- 

gocieri cu grupurile parlamentare ale PSRM, Platformei DA si PDM, 
în vederea obţinerii sprijinului acestora, dar niciunul dintre ele nu a 
anunţat dacă va vota sau nu Guvernul Grosu. 


Lipsa de rezultate a acestor negocieri a alimentat $i mai mult incertitu- 
dinile de dinaintea şedinţei de învestire a Guvernului Grosu. 


Majoritatea toxică boicotează 
învestirea Guvernului Grosu 


La 25 martie 2021 a fost convocată ședința plenară a Parlamentului, in 
cadrul căreia premierul desemnat urma să prezinte programul de gu- 
vernare si lista membrilor guvernului său și să ceară votul de încredere 
al deputaţilor. 

Cu toate că, la începutul ședinței, s-au înregistrat 89 de deputati, la 
scurt timp după aceea, grupul parlamentar al PSRM si cel al Platformei 
„Pentru Moldova” au părăsit sala, lăsând Parlamentul fără cvorum. 


Zinaida Greceanii, preşedintele Legislativului, constatând că în sală erau 
prezenţi doar 43 de deputati, a declarat ședința închisă, fără a se trece la 
votare. Astfel, tentativa de învestire a Cabinetului Grosu a eșuat. 


Igor Grosu a criticat boicotarea ședinței de către majoritatea toxică, de- 
clarand că singura soluție rămasă, în această situaţie, o reprezintă ale- 
gerile anticipate: „Au demonstrat că nu pot gestiona crizele Republicii 
Moldova, mai ales criza pandemică. Ştiu că alegerile anticipate sunt 
unica soluţie de a curăța Parlamentul, însă, fiind conştient de situația 
gravă din ţară, eram gata să ne asumăm responsabilitatea. Astăzi însă, 
am mai primit o dovadă că majoritatea deputaților din Parlament nici- 
odată nu se gândește la binele oamenilor”*. 


Desi grupurile parlamentare ale majorităţii toxice au fost cele care 
au boicotat învestirea Guvernului Grosu, tot ele au acuzat partidul 
prezidenţial şi pe Maia Sandu de „șarlatanie politică”, „tentativă de piar 
ieftin”, „teatru regizat”, „război prostesc și inutil”, „simulare de învesti- 


re” sau prezentare de „candidat fake"?. 


Războiul dintre Președinte 
și opoziția parlamentară ad hoc 


La 26 martie 2021, preşedintele Maia Sandu a iniţiat o rundă de consultări 
cu partidele parlamentare pentru găsirea unei soluţii la criza guvernamen- 
tală cu care se confrunta Republica Moldova timp de peste trei luni. 


Liderii celor trei partide din majoritatea parlamentară conjuncturală, 
respectiv PSRM, Partidul „Șor” şi „Pentru Moldova’, au respins solici- 
tarea Maiei Sandu, cerându-i amânarea consultărilor și reiterând, toto- 
dată, sprijinul pentru candidatul lor, anunţat anterior”. 


Pentru a bloca demersul șefului statului, socialiștii si acolitii lor au 
emis, în regim de urgenţă, o Declaraţie prin care își exprimau deza- 
cordul fata de intenţia acestuia de a dizolva parlamentul si a convoca 
alegeri anticipate. 


REGISTRU ACTUAL IB 


Declaraţia a fost adoptată, la 26 martie 2021, cu votul a 54 de deputati, 
exceptându-i pe cei ai PDM, PPDA şi PAS. În textul acesteia se speci- 
fica că documentul în cauză viza ,,... consolidarea tuturor eforturilor 
pentru a evita blocajul instituțional cauzat de lipsa unui dialog bazat 
pe respect si diligentá din partea Preşedintelui Republicii Moldova”. 


După această tentativă de uzurpare a puterii în stat, preşedintele 
Maia Sandu, a atacat la Curtea Constituţională, la 29 martie 2021, 
Hotărârea socialiștilor si a cerut acesteia să se pronunţe cu privire la 
circumstanțelor necesare dizolvării Parlamentului. 


Cu acest prilej, Maia Sandu a declarat: „Dacă Curtea Constituţională 
va constata aceste circumstanţe, atunci voi dizolva Parlamentul şi vom 
merge la judecata oamenilor”. Aceasta mai preciza că, dupa 2 tenta- 
tive eșuate ale Parlamentului de a vota un nou Guvern, în 45 de zile 
de la prima solicitare de învestitură şi mai bine de 3 luni de la demisia 
Guvernului Chicu, „sunt întrunite circumstanţele legale pentru dizol- 


varea Parlamentului”*?. 


Totodată, Maia Sandu arăta că „deputaţii care isi declară grija fata de 
popor votează legi impotriva cetățenilor Republicii Moldova’. „Aceşti 
deputaţi nu caută soluţii pentru oameni, ci îşi rezolvă propriile pro- 
bleme, iar alegerile anticipate sunt o sansa pentru tara să scape de 
corupție”, 


Mergând, în continuare, pe calea confruntării cu preşedintele Maia 
Sandu, majoritatea toxică a aprobat, la 31 martie 2021, o nouă 
Hotărâre, prin care a fost introdusă starea de urgerntá pe întreg teri- 
toriul Republicii Moldova, în perioada 1 aprilie - 30 mai 2021, sub 
pretextul combaterii pandemiei de Covid-19?. 


Hotărârea a fost votată de 52 de deputați, exceptându-i pe cei ai PDM, 
PPDA şi PAS, care s-au abținut. 


Prin aceasta se introduceau o serie de măsuri restrictive privind de- 
plasarea persoanelor si nu numai, ceea ce făcea, practic, imposibilă or- 
ganizarea activităților electorale în eventualitatea convocării alegerilor 
parlamentare anticipate, nedorite de către opoziția socialistă. 


Reprezentantul PAS, Sergiu Litvinenco, a declarat că partidul său anali- 
zează posibilitatea de a ataca Hotărârea la CC pe motive de procedură, 

deoarece numai guvernul si preşedintele pot avea o astfel de inițiativă, 
în cazul de fata proiectul fiind depus de un grup de deputati socialiști’. 


Liderul PDM, Pavel Filip, considera că „introducerea stării de urgență 
este un joc politic”. 


Iar Andrei Năstase, preşedintele PPDA, că „în realitate, alegerile anti- 
cipate au fost amânate, cel mai probabil, până în toamnă, iar Moldova 
a rămas în gestiunea unui guvern în demisie, dar căruia i s-au acordat 
nişte prerogative extinse, cu care nu stie ce să facă”. 


Confruntarea dintre opoziția toxică 
și Presedintie ia forme uzurpatoare 


La 15 aprilie 2021, CCM a examinat solicitarea președintelui Maia 
Sandu privind circumstanţele dizolvării Parlamentului. La şedinţă a 
participat însuși şeful statului personal, care a declarat că a venit pen- 
tru a-şi prezenta punctul de vedere şi a aduce noi argumente juridice. 


Magistraţii CCM au decis că „se constată drept circumstanta care jus- 
tifică dizolvarea Parlamentului imposibilitatea formării Guvernului 
în conformitate cu prevederile Constituţiei”, hotărâre care este de- 
finitivă şi nu poate fi supusă niciunei căi de atac. Judecătorii Vladimir 
Ţurcan si Serghei "Ţurcan, numiţi de către socialiști, au avut opinii se- 
parate. 


Imediat după decizia CCM, Maia Sandu a anunţat că, în zilele urmă- 
toare, va semna decretul de dizolvare a Parlamentului și va stabili data 
alegerilor parlamentare anticipate: „Decizia CC a deschis calea spre 
alegerile anticipate. A venit timpul să punem capăt unuia dintre cele 
mai corupte Parlamente din istoria ţării. E timpul să lăsăm în urmă 
acest episod trist și să privim în viitor cu încredere. Mergem în alegeri 
anticipate si oferim oamenilor o nouă șansă. Alegerile trebuie organi- 
zate cât mai curând. Un nou Parlament înseamnă resetarea instituţiilor 
statului, curățarea agenţiilor de oameni corupți, înseamnă reforma 
justiţiei. Alegerile anticipate sunt iminente”. 


Reacţiile partidelor din opoziţia parlamentară ad hoc nu au întârziat 
să apară. Astfel, PSRM a declarat că nu recunoaște decizia CCM, iar 

Consiliul republican al acestuia a adoptat o Declaratie, la 18 aprilie 
2021, prin care a cerut demisia presedintelui Maia Sandu si organiza- 
rea de alegeri prezidenţiale anticipate“. 


Prin aceeași Declaraţie, „Partidul Socialistilor îşi exprimă neincrede- 
rea fata de actuala componenţă a Curţii Constituţionale din Moldova, 
ai cărei membri, în frunte cu preşedintele Curţii Constituţionale, 
Domnica Manole, au devenit complici în uzurparea puterii in tara. 
PSRM cere demisia judecătorilor D. Manole, L. Sova şi N. Roşca”. 


La rândul lor, Partidul ,,Sor” si Platforma „Pentru Moldova” au sub- 
liniat că „Ceea ce s-a întâmplat astăzi nu e nici pe departe o rezolvare 
a crizei politice, ci aprofundarea ei. În loc de stabilitate si gestionarea 
eficientă a crizei pandemice, Maia Sandu a dus această tara şi oamenii 
acestei tari spre nihilism, revoltă si dezorganizare" ^. 


După atacarea CCM, acuzată de uzurparea puterii în țară, socialiștii şi 
acolitii lor au continuat războiul cu aceasta. In acest sens, la 23 aprilie 
2021, au adoptat, cu $3 de voturi, Hotărârea privind anularea prin re- 
tragere parțială a Hotărârii Parlamentului nr. 121 din 16 august 2019 
privind numirea Domnicăi Manole în funcţia de judecător al Curţii 
Constituționale“. 


Prin această imixtiune, preşedintele CCM, Domnica Manole, era înlă- 
turată atât din funcție, cât și din rândul magistraților Înaltei Curți. 


Concomitent, aceeaşi majoritate a adoptat, cu 56 de voturi, o nouă 
Hotărâre privind numirea unui judecător al Curţii Constituţionale, în 
persoana lui Boris Lupaşcu“. 


De precizat că, tot la 23 aprilie 2021, judecătorul Liuba Sova, în cali- 
tate de Preşedinte ad-interim al CCM, a emis Decizia nr. 60, prin care 
a suspendat acțiunea Hotărârilor Parlamentului, din 23 aprilie 2021, 
referitoare la revocarea unui judecător constitutional si la numirea al- 
tui judecător“. 


Cu toate acestea, în şedinţa Parlamentului din aceeași zi, majoritatea 
toxică a hotărât formarea unei Comisii parlamentare speciale pentru 
elaborarea proiectelor de legi privind reforma constituțională, consti- 
tuită din 11 reprezentanți ai fractiunilor si grupurilor parlamentare, ai 
mediului academic și ai societăţii civile, experti în drept constitutional. 


EMO RIOIMIAINIA 

Comisia preconizată avea următoarea componenţă: Fractiunii PSRM 
- Vasile Bolea (preşedinte al Comisiei), Grigore Novac, Adrian 
Lebedinschi, Stefan Gatcan; din partea Platformei parlamentare 
„Pentru Moldova” - Serghei Sîrbu (secretar al Comisiei); din partea 
Fractiunii partidului ,Sor” - Denis Ulanov. Urma desemnarea mem- 
brilor din partea fractiunilor PAS, Blocul ACUM (doi membri); PD 
(un membru); Grupul parlamentar „Pro Moldova” (un membru); 
Platforma DA (un membru)”. 


Preşedintele Maia Sandu a reacționat prompt fata de acțiunile 
anticonstitutionale ale socialiștilor, convocând o reuniune de urgență 
a Consiliului Suprem de Securitate, în urma căreia a cerut Procuraturii 
Generale să ancheteze cele întâmplate în Legislativ, prin prisma tenta- 
tivei de uzurpare a puterii în stat, iar SIS-ului să nu permită destabili- 
zările. 


„Deciziile neconstitutionale, votate astăzi în Parlament, reprezin- 
tă subminarea ordinii constituționale si a statului de drept. Niciun 
atac la independenţa Curţii Constituţionale nu va fi tolerat. Cerem 
Parlamentului să se oprească din aceste derapaje antidemocratice. Cei 


care comit aceste ilegalităţi sunt pasibili de pedeapsă”, a precizat Maia 
Sandu“. 


De asemenea, preşedintele a făcut apel la comunitatea internaţională 
să urmărească situaţia din tara noastră și să ofere sprijin pentru apă- 
rarea democraţiei. Mai multi ambasadori, acreditaţi la Chisinau, au 
anunțat că au luat act de deciziile îngrijorătoare luate de Parlament. 


Războiul dintre opoziția parlamentară toxică şi Preşedinţie s-a înche- 
iat la 27 aprilie 2021, când CCM a declarat neconstitutionale hotă- 
rârile Parlamentului privind revocarea unui judecător constituțional 
şi numirea altui judecător, declararea stării de urgenţă, inclusiv pre- 
vederile legii care stipulau scoaterea SIS din subordinea instituţiei 
prezidenţiale”. 


După încheierea acestei confruntări dure între forţele retrograde și cele 
progresiste, Republica Moldova se pregătea să intre într-o nouă etapă, 
respectiv cea a campaniei pentru alegerile parlamentare anticipate, în 
care cea mai mare parte a societății isi punea toată speranța că acestea 
vor schimba in mod tranşant situaţia politică internă. 

= The political crisis leading up to the early elections (December 
pil 2020 - July 2021) 
Keywords: presidential election; the fall of the Chicu government; 
Abstract political crisis; toxic socialist majority; usurp power; Constitutional 
Court; early parliamentary elections 


After the presidential election in 2020, won by Maia Sandu, the representa- 
tive of the political right, a strong confrontation broke out in the Republic 
of Moldova between the new president and the majority socialist group in 
Parliament, supported by his occasional allies. 
The election of a president of another political colour led to the fall of the 
Chicu government. Maia Sandu initiated negotiations for the formation of 
a new government. 
This was the moment when the Republic of Moldova entered a political cri- 
sis that would last more than half a year, because Maia Sandu wanted to 
nominate either a minority government, formed by her party, or summoned 
up early elections, objectives that the Socialists rejected from the start. 
After two failed attempts to form a new government, led by the president's 
people, the way was opened for early elections. 
oreover, the Socialists came into conflict with the Constitutional Court, 
after it declared the decisions adopted by them unconstitutional, trying to 
dismiss its president and replace him with a person they trusted. 
This maneuver was considered an attempt by the Socialists to usurp power 
n the state. 
[he Constitutional Court rejected all unconstitutional approaches of the 
Socialists and gave to the President the opportunity to hold early parlia- 
mentary elections, in order to change the Parliament and the power in the 
Republic of Moldova. 

The political crisis ended on July 11, 2021, when the presidential party won the 
elections by a landslide and gained an absolute majority in the new Parliament. 

Despre (ne)incredere, 
vremuri de criza si timp in raspar 


De ce acum despre (ne)incredere? Poate pen- 
tru că a scăzut încrederea in unii oameni, in 
unele instituţii si a crescut în altele, pentru ca 
sunt oameni și instituţii privite cu neîncredere 
de ani buni, si altele apreciate atunci ca si acum. 
3 Nu putem vorbi despre incredere dacá ne ba- 


zăm doar pe „sondajele” care culeg si interpre- 


I.L]. — profesor universitar 
doctor, Departamentu 
de Sociologie si Asistent 
Socială al Universităţii 


tează opinii ale unora care răspund la anumite 
întrebări. În viaţa de zi cu zi, acordăm încredere 

diferențiat. Atunci când evaluăm gradul de în- 
„Alexandru loan Cuza” din credere a anumitor oameni, instituţii, încercăm 


ă 
i 
n 
laşi, autor a numeroase să înțelegem dacă ne putem baza pe ele pentru 
volume, studii și articole în 
reviste de specialitate din 
tard si străinătate, membru ` . . . 
în comisii de doctorat evaluată, desi un sistem serios de evaluare a 
prodecan al Facultăţii  credibilităţii ar cere tuturor să-și noteze fiecare 


de Filosofie şi Ştiinţe pas pe care-l fac, să-și ponteze fiecare act, ceea 


Social-Politice, membru ce-i poate îndepărta de la ceea ce au de făcut 
al Senatului Universitat 


5, efectiv (un medic ar inota în hârtii in loc să 

„Alexandru loan Cuza”, | = i 
membru fondatoral vindece oamenii). Am putea avea mai multă 
Societăţii Sociologilor din încredere în cei demni de încredere, nu în du- 
România, Profesor Emerit. bioşi, în cei care au furat bani (de la stat, de la 
(2018). firme din ţară) si au dispărut cu ei. Am putea 


încerca mai curând să fim credibili, să inspirăm 


că sunt competente, oneste. Dacă nu, n-ar tre- 
bui să avem încredere. Credibilitatea ar trebui 


credibilitate, atât timp cât evaluarea se face de 
către noi şi de către alții tot prin (pre)judecáti, 
opinii... Ne putem reface încrederea dacă ofe- 
rim dovezi concrete si simple ale credibilitatii. 

Ceea ce nu ne ucide ne face mai puternici, spunea Nietzsche". Ne gân- 
dim la ce spunea filosoful doar in vremuri de criză, atunci când „cei 
de la putere” spun ,maselor” ca sunt responsabile de crize fiindca nu 
economisesc suficient, se îndatorează mult, nu se vaccineazá si le cear- 
tá in loc sále incurajeze sá actioneze impreuná pentru a preveni si/sau 
contracara crizele. Uneori cer un „entuziasm” pe care nu-l inspiră, re- 
torica folosită poate prabusi încrederea chiar în capacitatea lor și a „sis- 
temului” de a asigura un viitor mai bun, iar cetățenii, „contribuabilii” o 
pot pune la îndoială, o pot duce în derizoriu. Toţi suntem responsabili 
de crize, dar mai întâi cei care și-au asumat conducerea „maşinăriei so- 
cietale” si nu vin cu soluţii fezabile pentru prevenirea, pentru comba- 
terea efectelor lor. „Masele” chiar sunt izvorul si motorul încrederii si 
redresării societăţii în vremuri de criză. Crizele repetate nu ne ucid, 
după cum am văzut de atâtea ori”, dar pot afecta, pot destrăma legătu- 
rile sociale, economice si politice dintre noi. „Sistemul” si „structurile” 
ar trebui „degresate” de impostură, minciună, incompetentá si intoxi- 
care. Ar trebui refăcute încrederea, liantul social rupt de cinismul și 
afacerismul unor ,decidenti', de instituţii care şi-au deturnat misiile, 
de ,populistii’, „politrucii” care postulează ,inevitabilitatea crizelor” si 
ideea că ei nu au nicio responsabilitate. Dar nu „complexitatea — pe 
care noi toti am construit-o — este de vină”, ci ,cumetrismul’, „nepo- 
tismul" care stupefiazá, demobilizeaza și înrobesc oamenii, sloganurile 
si banalitatile trimise către „mase” (care trăiesc, se complac si ele in 
„servitutea voluntară” a ohlocratiei si nu mai discern ce e adevăr si ce 
e fals...). Mai nou, atunci când vad că nu pot schimba „înspre bine” 
„mersul societăţii”, unii decidenti și propagandistii lor schimbă cuvin- 
tele pe care le folosesc, resetează moduri de a fi, gândi, vorbi, iar lupta 
pentru însușirea sensului cuvintelor și înțelegerea mutatiilor in vre- 
muri de criză se asociază cu disimularea efectelor reale ale crizelor. Si 
iar pierd ,masele’, ,patriotii potenţiali” care acceptă această „dinamică 
politico-lingvisticá".. 


În sociologie, încrederea este definită ca disponibilitatea unei 
parti de a fi vulnerabilă în fata altei parti (individ, instituție) pe baza 
aşteptărilor că ambele vor face ceva important, bun, bine, indiferent 
că pot sau nu monitoriza, controla ce fac; credinţa optimistă, bazată 

pe percepții şi experienţe, că o parte va acţiona în conformitate cu 
aşteptările unei comunități de valori, că va ţine cont de intervenţia 
unui tert pentru a monitoriza, a întări un contract sau un acord initial; 
o formă specială de credinţă care autorizează acţiunea si face posibil 
liantul social; așteptarea optimistă a unui comportament de coopera- 
re, respectuos cu ordinea socială si rolurile sociale aşteptate. În Petit 
Larousse, o definiţie a încrederii leagă sentimentul de siguranţă al unei 
persoane care se încrede în alta, de atitudini și comportamente regula- 
te, bazate pe norme împărtășite. 


Dar noţiunea nu este uşor de explicat, de înţeles. Pentru unii, este 
credinţa, aşteptarea, prezumția, dorinţa ca cealaltă parte să aibă „gân- 
duri bune”, „intenţii bune”, pentru alţii e o stare socială preexistenta, 
un fel de „capital de încredere” rezultat din interacţiunile repetate 
istoric si cotidian’. Încrederea se construieşte în timpul activităţilor, 
experienței, interacțiunii între două parti (indivizi, grupuri, instituţii, 
organizaţii) marcate de speranţe şi aşteptări optimiste privind inte- 
gritatea lor. Cuvintele ,sperante" si ,asteptari” optimiste includ tim- 
pul, adică o situaţie prezentă şi una viitoare incertă care depind de 
cineva sau de ceva în care se investește încredere, iar „incertitudine” 
si „risc” induc ideea că aceasta poate fi definită negativ, că a avea sau 
a da încredere este ceva calculat, legat de beneficii si riscuri (părţile 
caută să-şi satisfacă interesele personale, este deci iluzoriu să vorbim 
de încredere, date fiind si oportunismul, viclenia, ingeláciunea, in- 
călcarea regulilor pentru atingerea scopurilor...). Și polul pozitiv al 
încrederii implică prezumția că cealaltă parte urmăreşte un interes, 
un scop comun pe termen lung, nu maximizarea cástigului individu- 
al pe termen scurt, iar relația de încredere implică onestitate, ajutor 
reciproc, solidaritate. 


În „postumanism”, omul poate deveni o „mașinărie” şi mai sofistica- 
tă, dar tot nu poate avea informaţii complete despre oameni, grupuri, 
instituţii, astfel că raționalitatea lui e procedurală, nu se bazează doar 
pe „logica pură” pentru a trăi, ci pe învăţarea realităţii, pe dobândirea de 
noi cunoştinţe si experienţe pentru eficientizarea practicilor. Ipoteza 
rationalitatii procedurale modifică ideea de predictibilitate a compor- 
tamentelor, în sensul că fiecare are o marjă de autonomie, imprevizibi- 
litatea fiind mai mare în cazul necunoasterii celeilalte parti care poate 

să nu respecte reguli, norme, legi care se construiesc în timp. Încrede- 
rea se construiește prin învățare pe termen lung, pentru a se spera la 
o anumită previzibilitate a comportamentelor. Oportunismul, impos- 
tura, disimularea, minciuna implică riscul intrării relației în necunos- 
cut. Dacă acceptăm ideea „construcţiei intersubiective a regulilor”, nu 
putem avea niciodată siguranţa că cealaltă parte va respecta, va aplica 
aceleași reguli, deci încrederea lasă loc unui oportunism limitat... 


Există mai multe tipuri de încredere“. Cei care le-au studiat temei- 
nic susțin că există un continuum între ele: la un capăt, implicarea 
părţilor este minimă și garanţiile formale, la celălalt capăt, angajamen- 
tul părţilor este maxim si relaţia lor se bazează pe percepții, credinţe, 
reguli informale. 


Încrederea în sine este o condiţie a dezvoltării intelectuale, dar e plin 
de spini drumul celui care se ghidează doar după sine sau vrea să se 
cunoască pe sine si să cunoască pe alţii... O primă influență asupra 
omului o are natura, apoi intervine „spiritul trecutului” asupra celor 
care cresc citind cărți, acceptând că datoria lor e să înveţe ce spun alții. 
Copiii si tinerii ajung „oameni mari”, cu minte, citind, învățând. In 
mod normal, vine un moment în care intelectul le „deschide ochii” și 
ei nu mai „repetă ca papagalii” ceea ce au auzit, văzut, simţit, gândit 
alții. Atunci încep să descopere si să creadă si în valoarea intrinsecă a 
lumii din jur, recunosc familiarul, viata domestică, „zicalele”, „filosofia 
străzii”, „şcoala vieţii”, fără a respinge, desigur, ceea ce le spun „muzele 
rafinate”. Unii insistă să găsim în alta parte, la ceilalți, ceea ce căutăm, 
alții spun că individul se descurcă și singur, poate deveni puternic si 
poate triumfa. Încrederea în sine deschide ușile posibilului si produce 
o revoluţie în credință, educaţie si modurile de viata. Înstrăinarea de 
sine duce la imitarea gustului pentru orice, după oricine. Efortul de 
construcție a încrederii în sine poate fi identificat la aceia care tin de 
mici un jurnal, retin amintiri, îşi fac o autobiografie, se autoevalueaza, 
completează un CV’... E bine să ne sfatuim cu alţii, „să ne spovedim’, 
să fim „ca lumea”, dar și diferiți. 


Încrederea in sine și afirmarea sinelui sunt asociate cu demnitatea‘, 
iar a fi demn înseamnă a rezista nonvalorilor si antivalorilor din lumea 
în care trăim. Multi trăiesc într-o stare de orbire si nestiinta, fiind inse- 
lati de toate lucrurile din jur la care râvnesc. În doctrina budistă, „lumea 

e un ocean de durere" tocmai din cauza dorintei de a trái, iar inlátura- 
rea durerii, a suferintei depind de intelepciunea de a renunta la deser- 
táciuni. Socrate spunea tinerilor că viata demnă se învaţă si le cerea „să 
se cunoască pe ei înşişi. Oamenii pot fi demni daca devin rationali si 
descoperă în ei un bine care-i îndeamnă să facă binele. Nu e suficientă 
doar introspectia, doar contemplarea, spunea Aristotel, ci sunt necesa- 
re intelectul, raţiunea. Ar fi rusinos să invinuim doar lumea exterioară, 
nu si pe noi înșine, dacă decidem să devenim oameni sau să ne arătăm 
„originea animalică”. Suntem responsabili pentru ceea ce facem, avem, 
suntem, devenim. Stima de sine şi demnitatea capătă dimensiuni noi 
prin capacitatea de a trăi în societate, comunitate, în situaţiile concrete 
unde se defineşte, se stabileşte ceea ce este bun și rău pentru om. Prin 
socializare, putem ajunge buni cetăţeni şi oameni de treabă (distincţie 
făcută de Aristotel). La fel ca pe o corabie, în comunitate, în societate, 
fiecare are sarcinile lui specifice, dar şi sarcina comună de a face no- 
rocoasă călătoria spre un liman... Ca într-o orchestră, fiecare își cântă 
partitura si aga rezultă armonia de ansamblu. Stima de sine, demnitatea 
şi încrederea înseamnă raporturi corecte cu semenii, nu duplicitate, nu 
specularea slăbiciunilor”. Omul cu stimă și conștiință de sine se ghi- 
dează după imperative categorice, se perfectioneaza practicând binele. 
Actioneaza astfel încât să foloseşti umanitatea atât în persoana ta cât si 
în persoana celuilalt ca scop, nu ca mijloc, spune Kant. Animalul ia ce e 
dat în situaţii concrete, abandonându-se impulsurilor, dar omul alege 
responsabil raportându-se la valori, la idealuri către care tinde. 


Adesea, o observaţie dispretuitoare, un comentariu răutăcios, o glu- 
mă proastă luată la propriu, un eveniment banal pot duce la pierderea 
încrederii în sine? manifestată prin dificultatea de a lua initiative, de 
a face alegeri, prin complexul de inferioritate, prin teama de angaja- 
mente emoționale sau profesionale, prin tendinţa de a justifica mereu 
atitudinile si comportamentele. Lipsa încrederii în sine pe termen lung 
poate duce la anxietate și la apatie, iar acestea se asociază cu stresul 
constant, cu angoasa. Se poate institui un cerc vicios în care se învârt 
emoţiile negative, scenariile de viitor sumbre, lipsa de entuziasm în 
fata provocărilor, tendinţa de a renunţa la oportunități. Să reținem însă 
că stima de sine, încrederea în sine, demnitatea nu sunt înnăscute, ci 
dobândite prin cunoaștere de sine, acceptare de sine, dobândirea de 
competenţe si recunoaștere din partea celorlalți. Este important să 

adoptăm o atitudine pozitivă, să căutăm prezenţa unor oameni care ne 
încurajează, ne preţuiesc, nu ne „intoxică”... 


Încrederea în cuplu? este legată de încrederea in sine a fiecărui parte- 
ner si depinde de ceea ce am experimentat în copilărie, prin socializare, 
prin educaţie, în vecinătate, comunitate, societate. Încrederea în cuplu 
tine de „contractul” stabilit la starea civilă, la biserică si se construieşte 
cotidian plecând de la un „certificat”. Încrederea este afectată atunci 
când unul dintre membri nu respectă valorile comune ale cuplului. 
Desigur, „încrederea” în cuplu presupune și o marjă de libertate... Oda- 
tă pierdută, încrederea în celălalt nu revine „aşa cum a fost înainte”. Cei 
doi parteneri pot rămâne în relaţie fiindcă „aşa dă bine” în anturaj, în 
comunitate, dar pot face si efortul de a se întoarce „la ce-a fost”. Uneori 
pot da speranţe false privind „redobândirea încrederii” unii care n-au 
experimentat niciodată asa ceva, care nu sunt interesaţi de bunăstarea 
cuplului, ci de interesul lor de a experimenta soluţii, de a vedea „ce se 
poate întâmpla”. Capacitatea de a fi fericiţi în cuplu tine de responsabi- 
litatea fiecărui partener pentru propria fericire. Depindem de celălalt, 
avem nevoie de celălalt, nu suntem fericiți unul fără celălalt, dar dacă 
transformăm iubirea în frica de a-l pierde pe celălalt, putem ajunge „să- 
| legăm de mâini si de picioare”, să-l controlăm, să-l izolám... Partenerul 
are şi o marjă de libertate. Cine nu are si o marjă de libertate, poate 
începe să ascundă anumite lucruri. A avea încredere în sine și în parte- 
ner, înseamnă a-l accepta pe celălalt asa cum este, nu cum „ar fi ideal” 
să fie... Uneori, emoţiile pot „întuneca judecata”, iar membrii cuplului 
„pot ridica un zid” între ei, se pot îndepărta, se pot separa!. Dacă o 
relație merită să continue, dacă iubirea e profundă, se poate încerca 
„restabilirea încrederii”. Relaţiile care supraviețuiesc depărtării, înde- 
părtării, distantárii, separării pot renaşte, uneori chiar mai puternice. 
Membrii cuplului trebuie să vadă şi partea pozitivă a relaţiei, fiindcă 
niciodată nu e totul pierdut, rămâne mult din bucuria vieții împreună, 
rămâne familia, rămân copiii, casa, prietenii, sănătatea. Trebuie iden- 
tificate lucrurile care „au mers”, care sunt apreciate in relaţie!!. Cine 
iartă si vrea „să meargă mai departe”, poate renunţa la resentimente, la 
furie, la solicitarea unor detalii care pot face „vindecarea” şi mai grea. 
Este grea reunirea, dar posibilă chiar într-o societate care parcă separă, 
„distanţează”, în loc să unească... 

Încrederea este legată de credinţele religioase. Cuvântul ,,credinta” 
şi-a restrâns mult sensul din vechime, fiind asociat și altor propuneri 
adăugate de-a lungul timpului care fac oamenii să se certe, să fie dogma- 
tici, fanatici, să nu aibă încredere unii în alții. Nu face altora ce nu ti-ar 
plăcea să-ţi facă ei tie, spune Isus în învățăturile pentru apostoli, pentru 
credincioși. Orice interpretare a „scripturilor” care duce la dispreț si ură 
între oameni e neîntemeiată, spunea Sfântul Augustin. În lumea în care 
trăim însă, teroriștii citează din „scripturi” ca să-și justifice atrocitățile, 
multi clerici si enoriași aleg să aibă mereu dreptate și atunci religia e 
afectată de etosul intolerant și de lipsa culturii religioase. Orice ideolo- 
gie care nu promovează compasiunea, înțelegerea, încrederea pică testul 
timpului. În biserici, moschei, sinagogi ar trebui să se audă mai des în- 
demnul de a avea încredere unii în alţii, de a vorbi unii cu alţii, de a trece 
de la tolerare la recunoașterea si aprecierea celorlalți... 


Altruismul este o „logică evolutivă” conform căreia suntem 
determinaţi să facem binele, sperând ca el să ni se întoarcă. În triburi 
izolate, neexpuse „marilor tradiţii” religioase, filosofice, antropologii 
au descoperit credinţa că o faptă bună merită altă faptă bună, că faptele 
rele trebuie pedepsite, iar daca vrei să fii bine tratat, trebuie să-i tratezi la 
fel pe alții... Filosofii si sociologii insistă să constate însă că oamenii isi 
definesc „dușmanii”, „rivalii” în „situaţiile cu sumă nulă” (în care există 
învingători și învinși), deşi în viaţa reală există și situaţii, jocuri cu sumă 
diferită de zero (în care ambele parti se văd, pot fi câştigătoare). Din 
epoca de piatră la revoluţia industrială, roata, scrisul, tehnologiile au fă- 
cut să ajungem de la stadiul de „vânători-culegători”, la „stadiul digital", 
de ,internauti”. Jocurile sociale cu sumă nenulă, interdependentele ne- 
au pus în aceeași barcă, ne-au făcut să congtientizám mai multi proble- 
mele, să aflăm soluţii adecvate, să actionám împreună. Dacă definim si 
dentificám „dușmanii”, e greu să nu vedem învingători si învinși... 


Copiii sunt mult timp neajutorati, nu pot, nu ştiu să supraviețuiască. 
Chiar dacă sunt înzestrați cu acest instinct, au nevoie de mama în care 
au încredere totală. Un copil nu poate deveni „mare” dacă nu se sim- 
te în siguranță, nu simte atașamentul și nu are încredere. Pe măsu- 
ră ce creşte, el descoperă că încrederea îi poate fi trădată. Trebuie să te 
iubeşti pe tine însuţi, să-l iubeşti pe Domnul Dumnezeul tău cu toată 
inima, mintea si sufletul tau si pe aproapele tău ca pe tine însuți, ne învață 

Biblia. Bunul samarinean nu doar simte mila, ci îşi face milă de iudeul 
suferind, îl îngrijește, face gesturi concrete de ajutor. Puţini ajung astăzi 
să înțeleagă importanţa legăturilor cu ceilalți, cu întreaga creaţie, să pri- 
ceapă că sunt parte a ei. Nu suntem separați pe singura planetă pe care o 
avem. Ne putem implica împreună în activităţi care o apără, care dimi- 
nuează suferința umană, desi capacitatea multora de a simţi iubire, com- 
pasiune, pare paralizată în aceste vremuri de criză, de timp in ráspár... 
Einstein a spus si un alt lucru extraordinar: ființa umană este parte a unui 
întreg denumit univers, o parte limitată în timp şi spaţiu. Ea se percepe, 
cu gândurile si sentimentele ei, ca fiind ceva separat de rest, o separație 
iluzorie însă, într-o închisoare în care se restrânge la dorinţele proprii si 
la afecțiunea pentru câteva persoane apropiate. Avem sarcina să ne elibe- 
răm din această închisoare prin lărgirea cercului la toate creaturile vii, la 
întreaga natură în toată frumuseţea ei... 


Conectivitatea prin NTIC a devenit uluitoare și continuă să se dez- 
volte. NTIC” sunt de ajutor oamenilor şi ideilor care se pot conec- 
ta. Sute de milioane de copii din întreaga lume pot beneficia astăzi 
de pe urma accesului la Internet. Auzim mereu că „viața e o luptă”, că 
„trăim într-un război în care doar cei mai cruzi supraviețuiesc”, că na- 
tiunile, lumea afacerilor reușesc învingând, distrugând competitorii, 
concurenții, că in politică o „tabără” trebuie să câștige cu orice pret... 
Acţiunea laolaltă se naște din știința de carte, din încredere, conectare, 
interdependente. Un cercetător a analizat sute de situaţii în care oame- 
nii foloseau în comun resurse (bazine de apă, păduri etc.) şi a descope- 
rit că unii şi-au distrus la un moment dat resursele de care depindeau, 
dar alţii au cooperat, au păstrat ceea ce au construit împreună. Conec- 
tarea, cooperarea, altruismul pot întări liantul comunitar, societal (deși 
nici acestea nu ne fac mai buni ca oameni, fiindcă uneori ne conectăm, 
cooperám pentru a face lucruri rele...) . 


Înțelegerea posibilităţii liantului social actual. Ce împărtășesc într- 
o democraţie milioanele de oameni care nu se cunosc?” Cum aflăm 
echilibrul între autoafirmare si apartenenţa la societate, la comunitate, 
când fiecare tinde mai curând să fie autonom (individul în familie, fami- 
lia într-o comunitate, comunitatea într-un stat, statul într-o comunitate 
de state, aceasta in lume, omenirea in natura)?!’ În contextul unei vizi- 
uni simplificatoare a societăţii, unii gânditori au postulat fie existența 


EX CIVITATE EEE 


unei totalitati sociale care preexistă si se impune indivizilor, fie indivi- 
dualismul care pretinde că toate acţiunile, regulile, instituţiile derivă din 
agregarea calculelor individuale (raţionale). Din teoriile lor nu aflăm ce 
ne-ar fi de folos pentru înţelegerea posibilităţii liantului social actual. 
Mereu suntem în crize (ecologică, sanitară, ca să nu mai vorbim de cea 
economică, politică...) într-un model economico-social-politic neclar 
care se asociază cu neîncrederea cetățenilor. Construim o „societate de- 
mocraticá"' în care cresc inegalitatile si sărăcia, in care mass-media tri- 
mite mesaje prin satelit tuturor așezărilor în care devine acută problema 
înțelegerii si liantului între membrii culturilor diferite”. Serge Paugam'? 
afirma „că nu poate exista societate fara solidaritate”"?. Asistăm însă la o 
transformare a naturii legăturilor dintre indivizi, a modelului familial, a 
afinitatilor elective, la o ascensiune a sentimentului de nesiguranță, de 
incertitudine persistentă... Ne întâlnim online cu oricine de pe planetă, 
dar parcă nu mai îndrăznim să ne întâlnim cu vecinii (din cauza... „valu- 
rilor de viruși”). Slăbesc legăturile dintre noi, cetățenii resping elitele 
care nu reușesc să limiteze crizele, ,perdantii globalizării” vor securizarea 
identității (aplaudata de ,extremistii” de dreapta sau de stânga). Ca să nu 
ne pierdem optimismul minimal necesar, ar trebui să arătăm că legăturile 
familiale nu dispar, că internetul nu interzice vecinilor să se întâlneas- 
că, că respingerea elitelor politice, a jocului electoral nu înseamnă nea- 
părat retragerea oamenilor din sfera publică”. Nu putem vorbi trangant 
de „distrugerea iremediabilă” sau de „reconstrucţia liantului” social, nici 
când adăugăm efectele migraţiei internaționale, ale „coabitării cultura- 
le"?, impactul uriaş al „social-media” în construcţia spaţiilor publice”, 
„patriotismul constituțional” (de care vorbeşte Jiirgen Habermas), ideile 
kantiene despre cosmopolitism™... „Clasa politică” şi populaţia ar putea 
lupta împreună împotriva unui dușman comun, de exemplu, sărăcia, 
deoarece creșterea inegalitatilor distruge capacitatea de a avea încredere 
unul în celălalt, de a ne simţi toti în aceeași barcă. Dacă nu sunt toti în 
aceeaşi barcă, nu toti sunt dispuși să se sacrifice pentru „binele comun”... 
Templele şi zeii au legat oamenii în civilizații străvechi. Acum ne învâr- 
tim în jurul steagurilor sau al bisericilor pentru a resimti încredere unul 
în celălalt, dar rotirea în cerc ameteste: ne invartim în jurul unor valori 
înalte si devenim orbi fata de realitatea cotidiană... 


Neincrederea si conflictualitatea cotidiană” sunt un clar revela- 
tor social (conflictele revin chiar dacă încercăm să le mascăm, să le 

stergem efectele, iar absenţa încrederii deschide câmp larg viziunilor 
conspirationiste, exagerării riscurilor, nerespectării instituţiilor şi a re- 
gulilor jocului social). Cum se face că trăim în societăți mai libere, în 
care avem mai multe drepturi, putem călători mai uşor, avem acces la 
informaţii, conflictualitatea creşte, iar încrederea în democraţie si în 
instituţiile sale scade? Ce a mers bine și ce a mers rău? 


Bine a fost că s-a schimbat modul în care am trăit, că am căpătat o ex- 
perientá democratică. Dacă ne uităm la ce a mers rău, vedem efectele 
acelorași schimbări...” Ceea ce a mers bine a mers și rau, iar politicienii 
au ajuns acum să ,managerieze" neîncrederea „alegătorilor'...*% 


Alături de încredere, îndoiala e esenţială, fiindcă fără ea unii pot 
avea doar convingeri, pot crede că dețin Adevărul si pot induce dog- 
matismul, aroganta fundamentalistă. Așa se face că în multe locuri, 
majoritatea tăcută cedează arena publică unor minorităţi extremiste. 
Credinţa si încrederea implica şi îndoiala în privinţa a ceea ce credem 
că ştim... 


Ne confruntăm în zilele noastre cu o criză a încrederii în străini. 
Este adevărat că eterogenitatea populațiilor face mai dificilă stabilirea 
unor relaţii de încredere”. În interiorul unei comunităţi cu comporta- 
ment regulat onest, cooperant, în care se respectă standarde comune, 
încrederea este o aşteptare îndreptățită“. Dacă unii au puţină incre- 
dere atunci când interacționează cu membrii altor grupuri identita- 
re, înseamnă că nu există un istoric al interacțiunilor lor, că nu știu 
reputaţia sau planurile lor. Oamenii se pot lua după unele semnale, in- 
dicii care trădează dispoziţii, emoții, atitudini, dar pot fi mai prudenti 
fata de străinii cărora le încredinţează anumite responsabilități”. Cand 
relaţiile, interacțiunile cu ceilalți devin mai profunde si mai bogate, 
sunt mai multe motivele de a fi de încredere şi de a avea încredere. 
Principalele semnale inconștiente trimise de corp pot fi universale, dar 
familiarizarea cu celălalt nu induce automat încrederea”. 


Mecanismele sociale de generare si castigare a încrederii iau for- 
me istorice specifice”. Într-o tara asiatică persistă un mecanism de 
generare și speranța câștigării încrederii, instituit în perioada sovie- 
tică**. Este vorba de „mecanismul exemplelor”. Există (în Mongolia) 
un sentiment difuz, dar foarte prezent, al „încrederii sociale preca- 
re’, care se exprimă prin formule precum: „pericolul pentru mongoli 

este mongolul”, „istoria naţională este plină de trădări”, „mongolii 
sunt mongoli”... La nivel microsocial, „un mongol este, in general, rău 
intenţionat fata de semenul său”, iar în registrul etnic, „pericolul pen- 
tru un grup etnic mongol este reprezentat de celelalte grupuri etnice 
mongole”, Există mecanisme care ar putea atenua această viziune 
mohorata, care ar putea crea condiţiile necesare unei relaţii sociale 
de încredere, însă nici sentimentul împărtăşirii unei istorii nationale 
comune, nici relaţia cu instituţiile statului nu joacă acest rol. În Mon- 
golia, vârstnici si tineri „se iau după numele mari” chiar dacă nu le 
cunosc. Educaţia școlară prezintă realizările unor personaje exem- 
plare, în comunităţile locale se vorbeşte despre traiectoriile ideale 
ale „indivizilor exemplari” care au învăţat bine la școală, „au făcut 
universități de stat” şi practică meserii pentru patrie, deci sunt demni 
de încredere. 


Iată un exemplu de manipulare prin „puterea exemplului”: pe un pa- 
nou, fotografia unui om puternic, în uniformă militară, este inserată 
în mijlocul unei poezii care laudă eroismul. Poezia este semnată, dar 
„masele” nu știu identitatea reală a celui din fotografie... Astfel de pa- 
nouri, afişe, foi volante, ziare etc. ajung în „iurtele roșii”, aduse de indi- 
vizi instruiți să disemineze ideile partidului. 

La un moment dat, guvernul mongol a apreciat că „au fost îndeplini- 
te condiţiile obiective pentru construirea socialismului” si a relansat 
„marea mișcare de colectivizare”, prin stimularea zootehniei rurale. În 
câţiva ani, crescătorii de animale au devenit membrii unor „cooperati- 
ve agricole de producție”. Autorităţile au folosit ,emulatia socialistă”, 
toate cooperativele, toate provinciile trebuind să se întreacă în reali- 
zări, să-şi compare cifrele, rezultatele, fiind apoi organizate ceremo- 
nii de premiere în centrul satului, în căminele culturale din capitalele 
provinciilor, în locurile cele mai aglomerate. În fiecare dimineaţă era o 
rutină citirea ziarului local în care se prezentau „meritele mongolilor 
exemplari" ,Emulatia socialistă” a urmărit ancorarea figurilor exem- 
plare în proximitate, în comunitate, cu ideea cá toti locuitorii puteau 
deveni eroi ai societăţii socialiste... 

Exodul populaţiei din sate spre orașe (pentru a sprijini „efortul de in- 
dustrializare a țării”) a fost un alt element esenţial. În scopul construirii 
socialismului s-a folosit si in acest caz „modelarea eroică”. 


SECM ITT RO MIÂINIĂ 


De exemplu, textul unui cântec conţine informaţii despre deschiderea 
unei mine de cărbune și despre sătenii care ajung acolo muncitori pen- 
tru a scoate „aurul negru” pe care-l duc la fabrică. Tot timpul ei cântă si 
laudă conducătorii care se bucură de cântecele muncitorilor si le apla- 
udă... 


Mulţi mongoli plecau departe de satul lor, uneori pentru perioa- 
de lungi de timp. Dezradacinatii au dezvoltat o profundă nostalgie 
a comunităţii de origine adunate laolaltă, momente intens trăite și 
ilustrate pe cărți postale, in versuri, folosite de brigăzile artistice de 
agitaţie, în cântece care induceau emoții si izbucniri în plânsete mult 
apreciate social". 


Noţiunea de încredere este redescoperită recent și în analiza tele- 
muncii” (când angajatorii dezvoltă aşteptări pozitive fata de angajați 
autorizându-i să muncească la distanță”). Angajatorii mobilizează 
cunoștințe pe care le-au căpătat anterior în interacțiunile cu angajaţii, 
îşi pot suspenda neîncrederea și anticipa optimist comportamentul te- 
lelucrătorilor. În ultimele decenii, NTIC au schimbat modul în care 
oamenii pot comunica si lucra. Internetul, e-mailul, mesageria, skype- 
ul, zoom-ul, videoconferinta ş.a. au revoluționat modul in care pot 
funcționa firmele, organizaţiile, instituţiile. Telemunca poate fi intro- 
dusă fie datorită nevoilor particulare ale unor angajaţi (o incapacita- 
te, un handicap, îngrijirea unui copil etc.), fie pentru a atrage forță de 
muncă calificată dar în alt loc decât cel obişnuit. Implementarea tele- 
muncii poate aduce beneficii angajatorilor şi angajaţilor (productivita- 
te şi motivaţie sporită, echilibru muncă-familie, ore de lucru flexibile, 
eliminarea timpului călătoriei până la locul de muncă, reducerea costu- 
rilor imobiliare, reducerea poluării etc.), dar si neajunsuri (în privinţa 
practicilor de lucru între colegi, sentimente de nemulțumire, plictisea- 
lá sau chiar invidie din partea celor care rămân să lucreze în birou). 
Implementarea telemuncii cere dezvoltarea unei „culturi a încrederii”, 
atât la angajatori cât si la angajaţi. 


Şi e-comertul poate crește, dacă încrederea reciprocă crește. 
Informaţiile privind câștigul potenţial, probabilitatea de câştig, pier- 
derea potenţială etc. afectează luarea deciziilor de a se angaja într-o 
tranzacție cu caracter economic. Consumatorul responsabil caută 
informaţii privind furnizorii de pe pieţe. O face mai întâi pe cont pro- 

priu, bazându-se pe observaţiile sale, pe experienţa și prejudecățile sale 
(prin vizite, contacte fata in fata, interacțiuni informale etc.). Treptat 
poate identifica şi obstacolele din calea „comerţului electronic“, fiind- 
că internetul ajută, dar şi complică lucrurile privind încrederea. Costu- 
rile de intrare pe pieţele electronice fiind relativ mici, este lesne ca noi 
şi noi furnizori să apară și să dispară la fel de repede, spre confuzia si 
neîncrederea consumatorilor. 


Problema încrederii se pune și când sunt analizate relaţiile între 
un blogger si cititorii săi. Încrederea este în centrul oricărei relații 
de afaceri, mai ales dacă aceasta e online. Câteva caracteristici sunt 
corelate pozitiv cu încrederea într-un bloger: comunicarea relevan- 
tă, interactivitatea, informaţiile cu valoare adăugată. „Blogosfera” se 
bazează pe o filozofie a deschiderii și a transparenţei. Dacă în tre- 
cut au înșelat, nu au fost transparente, utilizatori internetului rămân 
precauti în privinţa blogurilor“. În „era digitală”, web 2.0 a transfor- 
mat modul în care utilizatorii de internet se comportă. Web-ul soci- 
al amplifică dinamica relationala, mișcările necontrolate, neliniare, 
produse de participarea „tuturor” şi se asociază cu dinamica tehno- 
logică în stabilirea relaţiilor de încredere între producători, distribui- 
tori, utilizatori, consumatori. „Social media"? au devenit unul dintre 
instrumentele noilor practici de consum, iar blogul are mare succes 
acum și în lumea consumatorilor, a potenţialilor clienţi, nu numai 
la nivel individual si în lumea politică. Toţi caută să influențeze, să 
vândă, să provoace, iar posibilitatea de „a da sentimentul încrederii” 
este esenţială”. „Încrederea electronică” este legată și de factorii care 
pot afecta securitatea, viata privată, riscul perceput, conţinutul şi du- 
rata relaţiei, numărul de adepţi si de admiratori, calitatea comentarii- 
lor... (desigur că, înainte de toate, contează competenţa, integritatea, 
transparenţa, stilul exprimării bloggerului care evită comunicarea 
persuasivă, controlatoare). 


Încrederea influenţează și rolurile sociale care ţin de domeniul 
sănătăţii. De exemplu, riscul asociat bolilor venerice este legat de in- 
fidelitatea partenerului sexual, dar multe femei (care trăiesc în sărăcie 
si promiscuitate) depind si de evoluţia structurilor sociale, economice, 
educaționale si politice. Potrivit femeilor intervievate de către o cer- 
cetatoare™, încrederea și respectul între partenerii sexuali ar putea fi 

suficiente pentru a preveni bolile, dacă femeile ar fi capabile să nego- 
cieze cu partenerii, să dea și să primească încredere. Sexualitatea este 
însă trăită diferit de bărbaţi și femei, de membrii unor grupuri sociale, 
relaţia are semnificaţii diferite pentru bărbaţii și femeile unor grupuri 
atunci când tind să separe sexul de sentimente și angajamente. În acest 
caz, strategiile de management al riscului pierderii sănătăţii sunt bazate 
pe convingeri individuale, pe încredere (fidelitatea se menţine atunci 
când există satisfacţii sexuale în cadrul căsătoriei+5). În numeroase cer- 
cetări privind atitudinea părinţilor fata de vaccinarea copiilor au ară- 
tat influenţa rețelei sociale asupra încrederii, decizia părinţilor de a-și 
vaccina copilul bazându-se pe experienţa lor, pe istoricul experienţelor 
colegilor, prietenilor, pe profesioniștii din sănătate, pe multimedia, pe 
poziţia statului. 


Aşa cum am început aceste rânduri, ,auzim’, ,simtim" că neîncrederea 
creşte, că „oamenilor nu le mai pasa’, au devenit prea egoisti, leneși, 
apatici... În fapt, le pasă, nu toti sunt egoisti, leneși, apatici, numai că 
trăim într-o lume care pare să destrame încrederea, să descurajeze 
implicarea, participarea si cere distantarea, separarea... Apatia poate 
apărea când unii „îşi bat joc” de spaţiul public, de public, fiindcă au 
multi bani, când oamenii-consumatori-contribuabili sunt îndemnați 
doar să cumpere, să mănânce si să se uite la televizor, când mass-media 
ignoră probleme si soluţii adevărate pentru a se centra pe ,vedetizare" 
si pe scandaluri, cánd intáresc ideea cá politica este un sport cu (tele) 
spectatori, cánd transmit mesaje gresite despre ceea ce inseamná sá fii 
lider... Apatia, indiferența pot apărea atunci când partidele politice 
sunt lipsite de capacitatea de a inspira alegătorii, când „politicienii” 
ajung să spună cinic ceea ce vor să audă votantii in loc să vină cu idei 
îndrăznețe, creative, mobilizatoare, când alegerile dau rezultate alea- 
torii, iar tara ajunge să fie condusă de către unii pe care majoritatea 
cetățenilor nu i-a vrut... 


Poate dispărea apatia? S-ar putea diminua dacă s-ar începe cu iden- 
tificarea rețelei complexe de bariere în calea încrederii, ca apoi să 
actionám împreună pentru a trece de ele... 

persoane cei care nu au practici sexuale reușite cu partenerul cuplului. Când nu există 


o legătură sentimentală puternică între soţi, aceștia pot considera că o relaţie sexuală in 

Viorica-Ela CARAMAN 
în dialog cu Nadia NEGRU 


„Acuarela este universul 
cu multe taine nedescoperite” 


Așa cum în muzică vioara apare 
drept un instrument mai sensibil 
decât altele, în acuarelă avem o 
mai fină sensibilitate decât ori- 
unde. Lucrările Nadiei Negru 
exprimă un curios paradox: 
aparenta monotonie debordează 
de expresivitate. Nenumăratele 
fațade pe care le vedem sunt, de 
fapt, fatade-portret, e o contur- 
nare înspre etimologic a noțiunii 
de fațadă — înapoi la „față, cu 
sclipire în ochi, aş spune, întrucât 
autoarea marseaza pe un joc in- 
epuizabil al culorii si luminii in 
povestea sensibilităţii. Pentru că spatialitatea amplă, profunzimea, respirația 
de larg diapazon, întinderea, necuprinsul material, care ne coplesesc privirea de 
obicei, lipsesc in acuarelele Nadiei Negru, totusi, un sentiment de inepuizabil, 
nelimitat se revarsă din aceste picturi, inducând un orizont în fond spiritualizat. 
De fapt, vedem aici zarea la o scară familiară, ceea ce mărturiseşte despre un 
foarte puternic ataşament al artistei pentru acest tip de spatialitate mică, dar 
„înaripată'... Desi în întreaga lume există sute de pictori care pictează in mod 
genial fațade în acuarelă, Nadia Negru este, cu toate acestea, perfect recognosci- 
bilă printre ei, aici vedem forța unei resuscitari artistice, într-un subiect practic 
epuizat, mai ales într-un moment istoric în care casa devine o nouă realitate a 
interioritatii noastre, un afect în sine surprins în ochii deschişi ai unui Zid, pre- 
cum lumina care pică în căușul unui clopot. 


ANTCA ROMÂNIA 


Viorica-Ela Caraman: Relatati-ne, vă rugăm, pe scurt, cum ati 
ajuns de la Săseni, Călărași, Republica Moldova, locul dumnea- 
voastră de naștere, la Bucuresti. Pentru cá, mai târziu, e uşor de 
presupus cum aţi ajuns în cadrul festivalurilor internaţionale de 
acuarelă: talentul v-a trimis acolo. 


Nadia Negru: Datorez relația mea cu frumosul bastinei mele, care este 
emblematica in ce priveste creativitatea. Calauze in acest drum mi-au 
fost părinţii mei — severi si inteligenţi, și mentorii perseverenti de la 
Liceul de Arte Plastice „Igor Vieru”. 


La Academia de Muzică, Teatru si Arte Plastice am optat pentru spe- 
cializarea „Design vestimentar”, pentru că era cumulativă. Ca să o 
insusesti, trebuie să poti desena, să poti picta bine si să operezi cu vo- 
lumetriile. 


Le-am facut pe toate, având o mulțime de surse de inspirație. M-au 
ajutat să-mi conturez viziunea artistică asupra lumii și taberele inter- 
universitare de cunoaștere a universului artei populare, organizate de 
etnologul Varvara Buzilă si arhitectul etnolog Eugen Bazgu, am reușit 
să înţeleg altfel frumuseţea scoartelor basarabene, magia obiectelor 
tradiționale si prestanta modelelor culturale încifrate în arhitectura 
populară. 


Universitatea de Arhitectură și Urbanism „lon Mincu” din Bucureşti 
m-a ajutat să valorific un alt domeniu al aspirațiilor mele - „Arhitectura 
de interior" Continui să o profesez, împăcând-o cu arta acuarelei. 
Fiecare dintre aceste formări sunt şi marile mele pasiuni. 


V.-E.C.: Care sunt maeștrii dumneavoastră, cine v-a insuflat pla- 
cerea creației, gratie cărora sunteți astăzi pictor? 


N.N.: Lista profesorilor mei este una destul de mare, pentru că am 
învăţat mereu, privind cu admiraţie la creația dumnealor, încercând să 
mă conectez total la ceea ce numim inspirație. 


De la început ar trebui să îi mulțumesc primei mele învățătoare de de- 
sen de la școala medie din Săseni, dna Eugenia Bozu, care mi-a desco- 
perit talentul şi m-a îndrumat să desenez cât mai mult. 

Iar profesorii pictori Vasile Cojocaru şi Nicolae Baciu de la Liceul de 
Arte Plastice „Igor Vieru” m-au ajutat să mă formez ca tânăr pictor, 
care vede lumea altfel. 


V.-E.C.: Traseul educational pe care l-aţi parcurs nu prevesteste 
o continuitate în sfera acuarelei. Ati facut design si arhitectură. 
Cum v-a cucerit anume această tehnică și de ce aţi rămas la ea? Ce 
alte tehnici sau activităţi artistice mai practicati? 


N.N.: Aparent acest traseu nu duce rectiliniu către acuarelă sau altă tehni- 
că plastică. Pentru mine, posibil si pentru alti tineri plasticieni, acuarela a 
fost cu multi ani în urmă marginalizată din mai multe puncte de vedere. În 
sistemul de învățământul artistic erau regine pictura, grafica și sculptura. 
Acuarelei nu i se dădea importanța meritată, nu era studiată ca artă aparte, 
fiind considerată un mijloc operativ de fixare a unei stări care ulterior putea 
fi transpusă în limbajul picturii în ulei. După ce am redescoperit-o acum 
câţiva ani, mi-am dat seama de nedreptatea care i s-a facut. 


Formarea mea profesională m-a orientat spre o anumită tematică — 
peisajul cultural axat pe arhitectură. Spre deosebire de alte tehnici ar- 
tistice, acuarela este cea mai capricioasă. Întâi de toate în tehnicile ei 
se lucrează foarte repede, în foarte puţin timp şi cu multă exactitate. 
Acuarela m-a captivat prin prospetimea ei, prin jocul şi magia ameste- 
cului de culori mereu schimbătoare, cu alte tonuri, cu alte lumini, cu 
altă mişcare, cu alt mesaj. Nicio lucrare nu se repetă, deoarece acua- 
rela este in tandem cu stările si emoţiile noastre interioare — pe care 
le surprinde foarte subtil. Acuarela are legile ei după care se întinde, 
fuzionează. Dacă întârzii să pui culoarea într-un anumit timp, pierzi 
momentul. Dacă se pierde momentul, apar suprapunerile, şi se văd. De 
aceea e nevoie de multă precizie în timpul procesului de lucru. 


Printre altele am făcut si o serie de grafică, pictură în acril și ulei, dân- 
du-mi frâu liber imaginaţiei. Insă am rămas cucerită de acuarelă, pot 
spune că mă reprezintă, aici mă simt în largul meu. 


Când lucrezi în acuarelă, când priveşti lucrările realizate în limbajul ei, 
ajungi să înţelegi că are o transparenţă precum aerul și lumea pe care o 
redă, este una a dinamismului continuu. 

V.-E.C.: M-a intrigat mottoul blogului dumneavoastra artistic, 
care se pliaza perfect pe imperativul interdisciplinaritatii actua- 
le: „pictorul este un filozof, iar filozofia lui este pictura”. Ce în- 
seamnă anume acuarela ca filozofie, ca să explicam un pic această 
afirmaţie? Iar în spatele picturii în acuarelă ce e mai mult, muncă 
sau talent, sau reflecţie, sau caracter? 


N.N.: Sunt adepta artei care dă de gândit. Acest lucru se întâmplă după 
ce reuşeşte să atragă atenția și să se facă înțeleasă. Sigur, fiecare artist 
plastic este sedus de nenumăratele posibilități ale instrumentarului ar- 
tistic. 


Dar, după mine, arta, în cazul nostru — acuarela, are in cele din urmă 
sansa nu numai de a fi reabilitată, ci si de a oferi noi orizonturi privind 
dezvoltarea ei. 


Acuarela se desfășoară în jurul valorilor general-umane și are în epicen- 
trul său omul care vede gândind și gândește văzând. Consider că societa- 
tea are nevoie în continuare de lucrări de artă care să răspundă aspirațiilor 
ei nobile, de prosperitate, de elogiere a vieţii, ca valoare supremă. 


Limbajul acuarelei iti impune alte ritmuri de lucru. Lucrarea o gân- 
dim în toate detaliile. Când începem să lucrăm pe foaie intrăm într-o 
competiţie febrilă cu ideea, pigmentii, hârtia. 


Ca în orice artă, acuarela este rezultatul unei munci de durată, care are 
la bază talentul, este ghidată de caracter și dozată de reflecţie. Toate 
împreună conlucrează la manifestarea Sinelui artistic. 


V.-E.C.: De unde atracţia pentru burgul mic și familiar, pentru 
provincialitatea care isi reafirmă candoarea si spiritualitatea? 


N.N.: Cred că este o sinteză a experienţei de viata, dar şi a viziunii mele 
asupra lumii. Trăiesc şi preţuiesc tot ce înseamnă modernism, contem- 
poraneitate, văzute ca un rezultat al istoricitatii. Arhitectura pe care o 
surprind pe hârtie este de reper în zilele noastre, în viața noastră, dar 
în același timp este şi monument al creației umane perpetuate în timp. 


În lucrări cuprind şi o parte, poate cea mai vizibilă, a memoriei 
societăţii, care este mereu instructivă. Am personalizat cetăți, palate, 

Nadia Negru | 


şi asumările luminii 4 


Prin Dristor, 38x56 cm, acuarelă 

Iarna la Tarcău, Bratesel, 56x38 cm, acuarelă 

Turnul cu ceas din Sighișoara, 28x38 cm, acuarelă 

Strádutá din sat, 28x38 cm, acuarelă 

Colina Balcic, 56x38 cm, acuarelă 


Peisaj rural, 56x38 cm, acuarelă 

Mănăstirea Jercălăi, 28x38 cm, acuarelă 

Trandafiri, 38x56 cm, acuarelă 

case, biserici ca publicul să sesizeze istoria, povestea din spatele aces- 
tora, să îşi asume cel putin o parte din preaplinul lor istoric, artistic si 
arhitectural. 


Urbea mă fascinează și mă simt parte a ei, pentru că are un spirit mereu 
diferit, precum sunt diferite epocile care convietuiesc în arhitectură. 


V.-E.C.: Care sunt împlinirile dumneavoastră ca artist în raport cu 
receptarea publică? Aveţi si împliniri materiale? Pictorita Nadia 
Negru trăiește din artă? 


N.N.: Sigur, am urmărit reacția publicului și a colegilor de breaslă. Mă 
bucur că există o receptare adecvată din partea acestora. Multe dintre 
lucrările mele au fost achiziționate de colecționari de artă. 


Am început să expun destul de recent, din 2019. Iar până în prezent, am 
participat la diverse expoziţii de acuarelă, naționale și internaționale. 


Voi enumera câteva mai importante pentru mine: IWS Romania în 
București; IWS RUSSIA la Sankt Petersburg; Muzeul Judeţean de 
Artă Prahova ,Ion Ionescu Quintus”; The 2nd international masters 
of watercolour IMWA - on-line (nimerind într-o perioadă turbulentă 
şi plină de restricţii). 


Trebuie să precizez că numărul admiratorilor si al doritorilor de a pro- 
fesa această artă este în creştere. După mine, e un lucru firesc, acuarela 
este un univers artistic cu multe taine nedescoperite. În lucrările noastre 
se pot vedea câteva dintre aceste taine revelate. Voi continua să valorific 
acest univers având susținerea publicului. Din propria experiență, afirm 
că se poate trăi din practicarea artei acuarelei, bineînțeles perseverând în 
valorificarea potenţialului ei artistic, fiind azi mai bun decât am fost ieri. 


V.-E.C.: Aveţi vreun vis legat de traseul dumneavoastră artistic sau 
ambiţii anume, proiecte de viitor? 


N.N.: Rămân în universul acuarelei, pentru cá ne potrivim si am multe 
idei privind realizarea unor cicluri de lucrări. Caut să o valorific, pen- 
tru a stăpâni arsenalul ei artistic. 

Desigur, proiecte există, însă o preocupare aparte am pentru expoziţiile 
internaţionale din Europa şi de peste Ocean. 


Indiferent de situaţie si unde este aruncat în lume un artist, mereu se 
întoarce la rădăcinile sale, la casa părintească de unde se încarcă cu 
energie şi idei. 


Sigur, sunt în așteptarea unei invitaţii de a expune și la Chișinău, unde 
activează artişti remarcabili şi cu care mi-ar plăcea să colaborez. 


V.-E.C.: Ce părere aveţi despre nonfigurativ? Actualmente pierde 
în expresivitate? Se pare că gusturile estetice de azi revin la figu- 
rativ, forțând vocea artistică în cadrul acestor limite. Întâlnim azi 
pictori acuarelisti care întrec aparatul foto ultraperformant, mi- 
zând pe halucinatia concretului. 


N.N.: Putem admite că acuarela este deocamdată insuficient explorată 
în totalitatea posibilităților sale. Într-adevăr, nonfigurativul pierde din 
teren în favoarea figurativului. Putem explica acest lucru prin necesita- 
tea oamenilor de a avea mai multe certitudini într-o lume afectată de 
nesiguranță. Figurativul revine ca o necesitate de a afirma contururile 
unei lumi departe de a fi cunoscută. În acuarelă, spre deosebire de pic- 
tura în ulei, sunt puţine lucrări realizate nonfigurativ. Dar problema ră- 
mâne deschisă. Vor fi epuizate opțiunile figurativului? Sau pentru a nu-l 
aduce la limită, acesta va fi corelat cu nonfigurativul, rămâne de văzut. 


V.-E.C.: Dintre pictorii actuali din întreaga lume pe care îi întâlniți, 
pe cine remarcati cel mai mult? 


N.N.: Mai întâi de toate aş dori să spun cá din liceu am fost fascinata și 
continui să învăţ din opera a doi mari maestri in arta plastica. Salvador 
Dali, cu expunerea virtuoasă a imaginaţiei sale exuberante într-o operă 
suprarealistă, şi Nicolae Grigorescu, cu o impresionantă luminozitate 
a paletei de culori și cu inedită îmbinare între rigoare și spontaneita- 
te. Iar dintre artiștii actuali, si anume în acuarelă, care mă uimesc prin 
tehnica si măiestria lor de a opera cu efectele amestecului de culori 
într-o combinaţie de tehnici îi remarc pe Joseph Zbukvic, Ilia Ibraiev 

si Alvaro Castagnet. În tehnica si opera acestora este o scoala ce ma 
ghidează și îmi dă un imbold de a căuta și de a valorifica această tehnică 
a acuarelei. 


V.-E.C.: Cine sunt artiștii români, inclusiv basarabeni, de azi care 
vă dau speranţe? 


N.N.: În domeniul artistic, si anume în acuarelă, ca să rămânem tot 
aici, voi nota câțiva mari acuarelisti basarabeni ale căror opere imi sunt 
cunoscute și le apreciez prin faptul că fiecare s-a regăsit într-un anumit 
stil individualizat: Eugen Chisnicean, Eugen Gorean, Ion Cârchelan, 
Igor Sava. Prin creaţiile lor promovează, în plus, istoria și valorile 
nationale, fiind apreciaţi si remarcati pe plan mondial. 


În România activează fructuos, de exemplu, acuarelistul Corneliu 
Drăgan-Târgovişte, care a dat o nouă dimensiune acestei arte. In lu- 
crările domniei sale am văzut acuarela în toată plinătatea potenţialului 
ei artistic. Pe plan international, creația maestrului Dragan-Targoviste 
excelează alături de creaţia marilor maestri internaționali. 


V.-E.C.: Unde pozitionati arta în contextul actual al civilizației 
noastre, marcat de consumerism, tehnologie, viteză, informaţie 
etc.? Aparent, prezentul dă naștere unor cetăţeni mai fragili si mai 
labili emotional. Credeţi că arta rămâne o forţă la care putem ac- 
cede ca să ne salvăm, revenind la o existenţă mai cumpătată si, de 
ce nu, mai filozofică? 


N.N.: Arta este parte a culturii de când lumea: cu limbaj, expre- 
sii şi funcţii speciale. Artele plastice, ca parte a sensibilităţii sociale, 
funcţionează în cadrul acelorași tendințe. Întotdeauna a existat această 
contradicție în artă: de a crea lucrări de primă mărime și a muri de foa- 
me sau de a crea lucrări în spiritul vremii, întrebate de public. Diferența 
o face calitatea lucrărilor. Am impresia că artiştii oferă întotdeauna mai 
mult decât preţul cerut pe lucrări. 


Este, poate, şi crezul lor de a menţine statutul lucrărilor artistice în dife- 
rite circumstanţe. Și la noi, ca şi pe plan mondial, există acest fenomen 

al consumerismului. De noi depinde dacă îi vom permite să abolească 
temeiurile consacrate ale artei. 


Prin noi, am în vedere şi artiștii plastici, şi publicul consumator de artă. 
Suntem într-un dialog permanent care trebuie sa fie axat pe valori. 


V.-E.C.: Vă mulțumesc pentru deschidere si amabilitate si Vă urez 
mult succes în continuare si multi consumatori de acuarelă! 


TA Watercolor is the universe with many undiscovered mysteries 
pa Keywords: watercolor; reason; culture; inspiration 


Abstract An interview with the painter and architect Nadia Negru about the water- 
color technique she practices, about her training, motivations and artistic 
visions, but also about the topicality of this technique, about some of the 
most important Romanian and foreign watercolor painters. 

Povestea unei cărți 
și a unor societăţi în tranziție 


La 15 ianuarie 2022, întreaga comunitate românească, indiferent că 
se află în România sau altundeva pe planetă (pe unde i-a dus soarta) 
a marcat cei 172 de ani de la nașterea poetului naţional Mihai Emi- 
nescu. Cum era și firesc, despre genialul poet s-au scris tomuri întregi. 
Altele vor urma, cu siguranță. Poetul a fost un romantic, bineînțeles, 
dar a fost si un precursor al modernismului din secolul următor. Tre- 
buie subliniat faptul că Eminescu a studiat si a folosit în operele sale 
filozofia budistă și pe cea egipteană, i-a studiat pe Confucius, Shakes- 
peare şi Dante, a citit Vedele indiene (Rig-Veda, de exemplu) în limba 
germană. Poezia sa fundamentală, Luceafărul, publicată prima dată în 
Almanahul Societăţii „România Jună” în aprilie 1883, a fost ilustrată 
cu un talent neobişnuit de Mișu Teisanu, un simbolist român cu studii 
la Paris (vezi Fig. 1). Toate acestea l-au îndreptăţit pe Constantin No- 
ica să îl numească pe Eminescu „omul deplin al culturii române”. La 
rândul nostru, consideram si noi cá un mare adevăr este exprimat de 
această sintagmă. 


Numărul de 172 ani nu spune în sine mare lucru și, probabil, această 
aniversare va trece fără mult fast, ca multe altele. Grijile si provocările 
românilor in economia de piața si in vremea pandemiei sunt mari, ceea 
ce face ca evenimentele culturale de acest fel să treacă rapid. Şi totuși 
este vorba despre , ...cel mai mare poet pe care l-a ivit şi-l va ivi vreo- 
dată, poate, pământul românesc”, după cum nota George Călinescu în 
Viaţa lui Mihai Eminescu, carte publicată pentru prima oară in 1938. 


Dacă ar fi să facem o confesiune, ar trebui să spunem că poezia lui Emi- 
nescu ne-a fascinat încă din copilărie. Bineînţeles că în anii copilăriei 
noastre nu aveam acces la poezia eminesciană sau la opera poetului, 
care are si o imensă valoare jurnalistică. În calitate de redactor-șef la 

Sursa: M. Teisanu. Litografie la poezia „Luceafărul”, Ex. 213, 1921-1923 în Colecţia Mihai Rădoi 


Fig. 1: Ilustrații de Mişu Teisanu la poezia Luceafărul, Bucuresti 1921-1923 


ziarul ,Timpul’, Mihail Eminescu publică între 1877 si 1879 multe ar- 
ticole. Daca privim articolele poetului cu distanta celor peste 140 de 
ani care ne despart, acestea ni se pot părea ca fiind polemice, poate 
chiar virulente, după standardele contemporane, dar valoarea lor este 
de netăgăduit. În prezent, o simplă placă memorială (vezi Fig. 2, dreap- 
ta) îi aminteşte bucuresteanului grăbit că redacţia ziarului ,Timpul” a 
funcţionat într-o clădire modestă de pe str. Lipscani și că, în acele vre- 
muri, Eminescu a lucrat acolo ca redactor. Clădirea este în prezent în 
reabilitare, după o perioadă destul de lungă de neglijare, ca, de altfel, 
multe alte clădiri istorice din Bucuresti si din alte orașe (Fig. 2, stânga). 


Mai mult, în anii copilăriei nu exista acces la toată opera poetică a ma- 
relui bard, pentru că unele dintre poeziile lui nu mai erau publicabile 
după 31 decembrie 1947, când dictatura proletariatului a fost insta- 


Sursa: Colecţia autorilor 


Fig. 2. Redacția ziarului „Timpul”. Secolul al XIX-lea, Bucuresti 

urată în întregime în România. Cazul poeziei Doina (apărută pentru 
prima dată în „Convorbiri Literare”) este doar un exemplu. Poezia 
respectivă este parte a unui volum intitulat Poesii de Mihail Eminescu. 
Volumul respectiv a văzut lumina tiparului în 1884 la Bucureşti, la Edi- 
tura Librăriei Socecu & Comp., sub îngrijirea atentă a lui Titu Maio- 
rescu, care îi scrie si o scurtă Prefata în decembrie 1883. Acest prim 
volum de poezii al poetului nostru naţional nu era la dispoziţia citito- 
rilor, elevilor, studenţilor sau profesorilor în anii socialismului. Când 
se vorbea de poezia Doina, se vorbea în şoaptă, căci hotarele țării erau 
marcate în poezia de atunci „De la Nistru pân la Tisa” si „Din Hotin si 
pan’ la Mare”. Vorbind despre asemenea configurație geografică, prac- 
tic mentionai ideea de România Mare, un concept care uşor putea fi 
definit ca ,revizionist”. Acest lucru era o acuzaţie gravă in anii socialis- 
mului. 


Împrejurările istorice care au urmat după evenimentele dramatice din 
decembrie 1989 ar fi putut fi uşor considerate momentul în care liber- 
tatea a fost câștigată de către întregul popor. Cazul cărții menţionate 
mai sus este unic, într-o oarecare măsură. Petru Cretia este cel care 
semnează un fel de Postfatá (desi nu este intitulată ca atare) la un vo- 
lum de poezii republicat în iunie 1989, înainte de revoluţia din 1989. 
Aceasta carte nu a fost în librăriile acelor ani. Pentru autori a fost o 
mică aventură până când am intrat în posesia cărții. Auzisem de aceas- 
ta carte dar nu o avem, asa cum ne doream cu ardoare. După nesfarsite 
peregrinări prin toate librăriile principale ale Bucureștiului, am apelat 
până la urmă la o buna cunoștință, după obiceiul împământenit al ace- 
lor ani. 


Nici persoana respectivă nu a găsit-o uşor. Cartea fusese editată într-un 
număr foarte mic de exemplare, în format 32/70 x 100. În anii aceia 
funcţiona Consiliul Culturii si Educaţie Socialiste. Desi nu suntem si- 
guri, se pare că această instituţie a fost locul de unde a fost procurată 
cartea pe care am primit-o, spre mare bucurie, abia pe 1 octombrie 1989, 
contra cost pentru un exemplar brosat de 23 lei. Apariția unei asemenea 
cărți în 1989 era un eveniment editorial, dar evenimentul ca atare, pre- 
cum si comemorarea a 100 de ani de la trecerea în neființă a poetului, nu 
s-au bucurat de atenţia cuvenită. O expoziție destul de modestă, pe care 
am vizitat-o întâmplător, a fost organizată la sala Dalles de pe Bulevardul 

Sursa: Colecţia Alexandru M. Tănase (stânga) si G. Călinescu, Istoria Literaturii romane (pag. 448), București, 
1982. În prezent Casa Memorială Mihai Eminescu din Ipotești este renovată. 


Fig. 3. Volumul de Poesii al lui Mihail Eminescu 
re-editat în iunie 1989 & Casa Memorială 


Magheru din capitală. Cine ar fi bănuit însă atunci ce avea să urmeze cu 
o iuteala fulgerătoare până la finele acelui an și după aceea! 


În paralel, trebuie menţionat că evenimentele din decembrie 1989 
sunt un concept cu care istoricii încă nu s-au pus de acord dacă a fost 
o revoluţie în adevăratul sens al cuvântului sau o simplă schimbare de 
putere prin violență. Dosarele Revoluţiei sunt încă nerezolvate după 
32 de ani de atunci încoace şi multe aspecte/fapte/personaje sunt încă 
neclare pentru omul obișnuit. Mulţi dintre participanţii direcţi la acele 
evenimente, care ar fi putut clarifica întrebările rămase fără răspuns, 
nici nu mai sunt în viata. Cu toate astea, cert este că evenimentele de la 
finele acelui an au marcat începutul tranziţiei țării către o economie de 
piaţă după mai bine de patru decenii de economie socialistă planificată 
şi super-centralizată. 


Tranzitia care a început imediat avea să aducă schimbări fundamentale 
în societate. Nimeni nu ar fi crezut atunci că Romania va cunoaște un 
exod al populaţiei fara precedent în istoria sa. Populaţia rezidentă in tara 
a scăzut de la 23,1 milioane de finele anului 1989 la 19,2 milioane la 1 
ianuarie 2021, conform datelor publicate de Institutul National de Sta- 
tistică (INS). Persoane de toate categoriile sociale şi de vârstă au plecat 
pur şi simplu în străinătate în căutarea unui trai mai bun. Acest lucru este 
de înţeles într-o oarecare măsură, dar consecinţele economice si sociale, 
vizibile din ce în ce mai pronunţat, erau greu de anticipat atunci. 

Societatea românească a suferit schimbări majore în fibra sa naţională. 
În prezent oamenii sunt preocupaţi de grija zilei de mâine, de inflaţie 
şi pensii care nu mai au nicio putere de cumpărare semnificativă. Sala- 
riile celor care muncesc nu au ținut pasul cu inflaţia (estimată de INS 
la 7,94% pe luna octombrie 2021), iar devalorizările tot mai frecvente 
ale leului românesc nu au făcut altceva decât să slăbească încrederea 
populaţiei în propria sa monedă. Datoria externă a ţării a atins un nivel 
care uşor poate fi calificat ca fiind îngrijorător (EUR 133,6 miliarde la 
30 septembrie 2021). Pe acest fundal macro-economic complex, so- 
cietatea în ansamblul ei are răbufniri agresive, fie că este vorba despre 
demonstraţii în Piaţa Victoriei şi/sau in alte puncte istorice ale capita- 
lei, sau de comportamentul de zi cu zi al funcţionarului de la ghiseu, 
care este plătit de stat să fie în slujba cetățeanului si care în mod evident 
nu are un comportament condescendent. Relaţiile interumane s-au 
deteriorat în mod clar, iar politetea si amabilitatea sunt de multe ori în 
suferință chiar și între prieteni. 


În pas cu schimbările majore pe plan social, limba română a suferit si ea 
modificări importante. Multe dintre cuvintele românești au fost aban- 
donate şi/sau înlocuite cu cuvinte noi, de provenienţă vestică. Până la 
urmă nu ar fi nimic rău în acest lucru, dacă folosirea noilor termeni de 
care are nevoie societatea actuală s-ar face sub îndrumarea competentă a 
ministerului educaţiei, al culturii si a unor organizaţii neguvernamentale 
care au atribuţii în aceasta privință. În limba româna a zilelor noastre au 
apărut termeni noi (e-mail, internet, cripto-monedă, digitalizare, a scana, 
ecologie, platformă, Bitcoin, IT, computere, şcoala on-line, izoletă, tulpini de 
viruși Delta si Omicron, mască medicală, mass-media, factură — e adevărat 
un cuvânt mai vechi, dar de o importanță deosebită în prezent - si mul- 
te alte asemenea expresii). Multi dintre aceştia sunt netraduși sau sunt 
tradusi in mod forțat, iar pentru omul obişnuit, mai ales pentru cei din 
mediul rural, noile cuvinte au semnificaţii greu de înţeles. 


Asemenea evoluţii nu au făcut decât să accentueze si mai mult marile 
departajări sociale, în care grupuri largi de populaţie trăiesc cu venituri 
modeste (pensia minimă a fost de 800 lei/luna până la finale anului 
2021, crescută la 1 000 lei/luna de la 1 ianuarie 2022), în timp ce cate- 
goria nouă a miliardarilor (nu a milionarilor!), dintre care unii miliar- 
dari chiar si în valută, se lărgește de la an la an. O listă a primilor zece 

cei mai bogaţi români a fost publicată pe 28 noiembrie 2021 de Mold- 
Street. Averile lor, cu care aceştia au fost incluși în clasamentul Forbes, 
depășesc 1,8 miliarde de lei și ajung până la 22,2 miliarde lei. Toate 
aceste evoluţii au fost exacerbate de pandemia începută în martie 2020 
şi care în prezent este in multe tari la al cincilea val. Cuvântul „pan- 
demie” ca atare era aproape necunoscut în limba română acum 2 ani. 
În mediul rural, criza pandemică de COVID-19 (cuvânt de asemenea 
nou) este asociată de multe ori cu episoadele istorice ale ciumei sau 
holerei de la începutul secolului precedent. În multe cazuri, pandemia 
este respinsă ca fiind reală de grupurile asa zisilor ,conspirationisti” 
sau „anti-vaccinişti” (iarăși, cuvinte noi). 


Din punct de vedere cultural, vânzarea de cărți in tara a suferit si cred 
că va continua să sufere. Cărţile de valoare sunt de cele mai multe ori 
peste puterea de cumpărare a omului de rând sau pur şi simplu nu mai 
prezintă interes pentru aceștia. Oamenii sunt profund deceptionati de 
clasa politică. În aceste condiţii nu este de mirare că genul de carte care 
„prinde” la publicul larg este cel al unui volum recent apărut despre 
viata unui cunoscut interlop din Bucuresti. Societatea pare debusola- 
tă. In mod clar, vremurile s-au schimbat si, odată cu ele au evoluat, cu 
bune si rele, si limba si cultura română. 


Pe de alta parte, în timpurile mai recente, Romania a reuşit să adere 
la Organizaţia Tratatului Atlanticului de Nord (NATO) pe 29 martie 
2004, după decizia luată la Întâlnirea de la Praga din noiembrie 2002. 
După aceea a urmat aderarea cu drepturi depline la Uniunea Europea- 
nă (UE) la 1 ianuarie 2007. Aceste două mari realizări trebuie adăuga- 
te la aderarea României la Fondul Monetar International (FMI) si la 
Grupul Băncii Mondiale încă din decembrie 1972. Fie că se dorește 
sau nu, meritul Ministerului Finanţelor si al Băncii Nationale a Repu- 
blicii Socialiste România (actuala BNR) trebuie consemnate ca ata- 
re. Exemplul României de aderare la FMI si Banca Mondială avea să 
fie urmat în curând şi de alte țări socialiste. Un alt aspect care trebuie 
menţionat ca fiind un factor de echilibru macro-economic și social au 
fost trimiterile în valuta ale celor care lucrează în străinătate (estimati 
la peste 5 milioane) pentru cei rămași acasă. Sute de milioane de dolari 
sau mai recent EUR au intrat si încă mai intră la încasările Balantei de 
plăţi a României, gestionată de BNR în calitate de bancă centrală. 

Sursa: C. Musat Coman (2015) pentru imaginea din stânga. Din păcate, textul plăcii memoriale („În acest loc s-a 
aflat sanatoriul Caritatea unde a încetat din viață pe 16 iunie 1889 marele poet român Mihai Eminescu”) are o 
inadvertenta legată de data morții lui Eminescu, si anume 15 iunie 1889. 


Sursa pentru imaginea din dreapta este BNR, cu menţiunea că portretul lui Mihai Eminescu a fost prezent în toate 
emisiunile monetare ale BNR de după 1989. 


Fig. 4. Casa din Str. Plantelor 9, Bucuresti si o bancnota BNR cu imaginea lui Eminescu 


În Republica Moldova (Moldova în acest articol), problemele limbii 
române au fost de altă natură. În mai multe rânduri am menţionat, 
chiar și în paginile acestei reviste, că nu există diferențe fundamentale 
între limba română si limba moldovenească ce ar justifica o asertiune 
politică, de inspiraţie estică, și anume că limba moldovenească este o 
limbă de sine stătătoare. Nici „celebrul” Dicţionar Moldovenesc - Ro- 
mânesc publicat la Chişinău în 2003 nu a reușit să aibă vreun impact 
direct asupra limbii vorbite sau scrise. Finalul acelei pseudo-încercări 
ştiinţifice a fost, cum era si firesc, căderea în desuetudine, ca să nu zi- 
cem în ridicol. 


A doua problemă care merită semnalată în cazul Moldovei este faptul că 
limba a fost supusă unui proces de reînnoire justificat datorită prioritatii 
scăzute care a fost acordată acestei limbi în procesul educațional în tim- 
pul Republicii Sovietice Socialiste Moldovenești, până acum 30 de ani. 
După 31 August 1991, transferul de cunoștințe lingvistice romaneşti a 
fost făcut prin intermediul mass-media (presa scrisă, dar mai ales vorbi- 
tă), dar şi prin alte canale cum au fost tratativele organismelor financiare 
internaţionale purtate direct în limba română cu partenerii din Moldova. 
Aderarea Moldovei la FMI și Grupul Băncii Mondiale în august 1992 a 
avut în spate un proces de pregătire a documentaţiei legale necesare de 
mai mult de un an. Acesta a fost unul dintre momentele cheie în actuali- 
zarea limbii române vorbită în Moldova. Bineînţeles că și schimburile de 

vizite din Moldova in Romania si invers, precum si fluxurile puternice de 
turişti în ambele sensuri între cele doua tari vorbitoare de limba româ- 
nă, au contribuit fundamental la aducerea limbii vorbite în Moldova la 
standarde ortografice și literare comune în cele două tari. Considerăm ca 
aceste evoluții lingvistice ar trebui studiate mai în detaliu de profesioniști 
în adevăratul sens al cuvântului si cu participarea autorităţilor statele re- 
levante, dar fără interferenţe politice. 


Revenind la începutul scurtului nostru demers, credem că trebuie să 
ne aducem aminte iarăși de aprecierea lui Călinescu în legătură cu Emi- 
nescu. Călinescu opinează în cartea sa publicată în 1938 (menţionată 
mai sus gi republicată de mai multe ori) că: „Ape vor seca în albie, si peste 
locul îngropării sale va răsari pădure sau cetate, si câte o stea va vesteji pe 
cer în depărtări, până când acest pământ să-și strângă toate sevele şi să le 
ridice în ţeava subţire a altui crin de tăria parfumurilor sale”. 


Consideram că această prevestire de o profunzime rar întâlnită, elabo- 
rată acum peste 80 de ani, a rămas valabilă până în prezent. In așteptarea 
unui nou „crin”, ar trebui poate ca toti împreună să ne apăram mai bine 
limba lăsată de strămoşii nostri oriunde ne-am afla. 

The story of a book and of some societies in transition 

1884; 31 August 1991 
Abstract 
This short piece is dealing with the story of a book prohibited under the 


socialist era because a part of Eminescu's genial opera did not fit into the 
geo-political context prevailing in those days (see the case of Eminescu 
masterpiece Doina). The authors struggled a lot to buy a book (Poesii de Mi- 
hail Eminescu - 1884, Editura Socecu & Comp.) re-printed in 1989 in a limited 
edition to mark 150 years from the death of the poet, but who would have 
anticipated the fundamental changes of the Romanian and Moldovan soci- 
eties in the following three decades. A lot of good things have happened, 
but the national fibre of the Romanian society changed dramatically in the 
meantime. 

Mircea COLOSENCO 
| Reviste cu titlul „EMINESCU” 


O ştire titrată astfel a apărut în România literară, Bucureşti, VIII, 3 joi, 
16 ianuarie 1975, p. 10-11 (G. Ivascu - director, G. Dimiseanu - redac- 
tor şef adjunct, Roger Câmpeanu - secretar responsabil de redacţie), 
conținând lapidar descrierea a şapte publicaţii, cu reproducerea primei 
pagini/ coperte a numai şase dintre ele, încadrate într-un chenar pe pa- 
ginile de mijloc ale revistei; una dintre revistele menţionate reprezenta 
numărul omagial din 1899 al Florii albastre — ultima publicaţie la care a 
colaborat Poetul, așadar, altceva decât ce e trecut în titlul știrii. 


În cele ce urmează, întregim prezentarea după originalul fiecăreia aflat 
în colecţiile Bibliotecii Academiei Române. 


+ EMINESCU. Ziar comemorativ. Bucureşti, septembrie 1890/ 
PIV43166/ un singur număr, apărut în Tipografia ziarului „Românul” 
(1857-1915), în patru pagini, având în cuprins poezii ale Poetului: 
Glossa, Sonet (S-a stins viata falnicei Venetii), Melancolie, Doina şi Mai 
am un singur dor, o Notă biografică semnată L (pseudonim al lui Leon 
Gheorghe Nicoleanu), poezii omagiale de Veronica Micle (Lui X), N 
Beldiceanu (Geniu și nefericire) şi de Al. Vlahuţă (Lui Eminescu), frag- 
mente din articole semnate de B. P. Hasdeu (Eminescu), Titu Maiores- 
cu (Poetul Eminescu), loan Gherea (Eminescu si critica), I. L. Caragiale 
(În Nirvana) si bibliografia Poetului. 


e EMINESCU. Revistă literară. Bucureşti. Apare de două ori pe lună, nr. 
1, duminică 17 martie 1896, în opt pagini, editată de Lae N. Voicu (Ca- 
sele lui Niţă Sterie, Calea 13 septembrie 68)/ P.II.40423/, cu un cu- 
prins eterogen cu semnături pseudonime (Grip, C.R.L, Pictor, Psihos 
etc.); singura identificare: Niţă Sterie — comerciant, candidat deputat 
în Colegiul II, în 1894, din partea Partidului Liberal Naţional (apud 
„Voința Naţională”, 1 septembrie 1894). În colecţiile B.A.R., este sin- 
gurul număr. 

REVISTA BI LUNARA 
Ţiiteratură 


UN CUVINT INAINTE 


Marele critic qi analist modern Georg Brandes, 
întrunul din studiile in care examina curentele nou li- 
terare din Germania, se exprima cam en aceste cuvinte 
privitor la aparitia revistelor literare: „O mină re- 
visti lilerară | O nouă concentrare de inteligente im- 
prejurul marelui ideal al lumes moderne: realizarea 
Trumosuint | O noua falanga de puteri intelecinale i- 
vila în inpia spre cuctrirea formelor niferioare ale 
arte“, 

Cu aceste eneinte marele eritie, saluta aparitia 
mullor reviste tinere. E crva ati! de instructiv şi de 
caracteristic în cuvintele acest. spirit superior, cava 
atit de semnificativ fa( de sărăcia de mitcari serioase 
literae în fara noastră, bs eli nu mam putul opri de 
a le cita ta fruntea acestet reviste. 

Publient nostra cititor, mutt, putia ett e, priveşte 
cu uelneredere orice migeare nau, orice tonpulstiune 
noxa fn domeniul spines al Arter. 

Fie că specula ce sa [acut cu revistele ce se a- 
wanfa și mm apar, san eu cele ce upur pi hu se miene 
fia, ta räpi încrederea pe care odinioară e acordă ti- 
meritar, fie că o falje educatinue estetică i face så o. 
zoicască strdduintele acelor cara ru avintul cald de ii 
mar al prinzelor inspiralit, cu armouta priuelor acer- 
durt de tira, vin sd le prebeasca de core mat inal? pè 

mat select pentru sufletal omenesc, adevarul ernd vă- 
wate meedag s Publicut esl w priverte cu nelu- 
éredere aparitia user non! remite literare, 

El e departe de optimismul lut. Brandes gi se ine 
chide vrquic în cercul aceleins refractars ahini 

Ludiferent fata de tinerile lori a te senet noas- 
tre vi de ocoleste pantru a lucurapaen presenta lui antre- 
Prizele şi afacerile de artă a tupresarilor stritint, 

Indiferent fața de tinerite talente ce se consacra 
poezit, numb] ort dramat, el e coneesto, tolerant pi 
buen cu productitle stedinilor, Ñe acenlea meritorit sau nu, 

Cum il vom edjtiga ? 

Cum vow patea face ca risipind nouri acesiet în- 
dut generale, 23 putem vides soarele striduettor, ilme 
minted cîmpul aclivila{el tinerilor nostrt muncitori 
lilerari !? 

Ce garanție pulem da peniru aceasta? Evident 
că muma? unmerile viitoare a le vertttet. pol risipi ae- 
încrederea crlor ce se ludoesc. 

Plat aluuct însă, avem o milă garantie pe care 
conducătarii rewista neo pan inainte Numele et! 
„Mihail Emineseu* 

Acest nume e un Simbol în domeniul Lileraluret 
uoasira şi aureola care il inconjoara wernic. e un ban 
augur pentru acel a căror miteare o patroneaza, 

*Mihail Emiicseus um e sinken numat a nant 
înali şi genial avânt spre culmile luminoase a le arte, 
el 4 şi mu simbo al unet jertfe, a waet iucordări de 
muncă a unul devotament pentru arla, fari precedent 
in literatura noastra. 

Fie ca fruntesn- nume pe care nerit grupai im 
jurat aceste? reviste 1 lean dol, «A fie nu vele simn- 
dent spre munca roduit pentra ef, să fie o pilda ove 
de cinsle şi tntransigen(a bilerara. 


Y. A. Vasilescu 


+ MIHAIL EMINESCU. Revistă bilunará. Literatură. Iasi, 1 Decem- 
brie 1903-15 aprilie 1904 (total nouă numere)/ PI.1721/ cu titlul 
schimbat „Revistă literară MIHAI EMINESCU”, de la nr. 7-9, redactor 
Constantin Cihan, având colaboratori tineri amatori întru literatură, 
precum si consacraţi precum Cincinat Pavelescu, N. Radulescu-Niger, 
Smara ş.a. 

Retinem articolul Geneza primelor versuri ale lui M. Eminescu de Victor 
Eminescu - scriitor și ziarist brăilean, licenţiat în Drept (Bucuresti), 
avocat — nepotul Poetului (apud Lucian Predescu. Enciclopedia Romá- 
niei. Cugetarea, Editura Saeculum. 1.0./ Vestala, 1999). 


e MIHAIL EMINESCU. 1850-1889-1909. Revistă comemorativă. Bu- 
curesti, iunie, 1909 (un singur număr) / P1.40482/, constituie clona- 
rea/ reeditarea numărului din 1890 prezentat mai sus, cu câteva inter- 
ventii, prin eliminarea articolelor semnate de B. P. Hasdeu, loan Ghe- 
rea si introducerea celor semnate de D. Teleor si G. Panu. 


e EMINESCU. Numer comemorativ. Botosani. 16 iunie 1909, cu prilejul a 
20 ani de la moartea Poetului, apărut sub îngrijirea lui Alexandru Smelt 
— deputat, în șaisprezece pagini/ P1I.2244. Sumarul cuprinde versuri, 
texte în proză de D. Anghel si Şt. O. Iosif, Sofia Nădejde, N. N. Răutu, 
C. Sp. Hasnas, I. Păun-Pincio, Corneliu Botez, o scrisoare a Poetului 
către V. G. Morţun şi articolul nesemnat Elita intelectuală si elita finan- 
ciară? 


+ BULETINUL „MIHAI EMINESCU”. Lămuriri pentru viata si ope- 
ra lui Eminescu, sub redactia-directia lui Leca/ Alex. Morariu, având 
colaborarea lui Gh. Bogdan-Duică (1930-1934) şi Garabet Ibrăilea- 
nu (1930-1931), Cernăuţi (1930-1940), Piatra Neamţ (1941-1942), 
Râmnicu Vâlcea (1943-1944)/ PI.10000/, secretar de redacţie Octa- 
via Lupu-Morariu (1940-1944), publicat sub formă de fascicole. Alti 
colaboratori: Ion Petrovici, L. Gâldi, I. E. Toroutiu, Victor Morariu, D. 
Murărașu, G. Baiculescu, V. Bumbac, Lucian Predescu. 


Preocupările din publicaţiile lui Leca Morariu au fost continuate de 
Caietele Eminescu de sub redacţia lui Marin Bucur de la Institutul de 
Teorie si Istorie Literară „G. Călinescu” din Bucuresti. 


K Magazines entitled „EMINESCU” 


EL Keywords: Eminescu; magazine; literature; literary Romania; bio- 


graphical note; publication 
Abstract 
The article presents seven magazines entitled “EMINESCU” in the collections 


of the Library of the Romanian Academy. One of these is the homagial mag- 
azine number from 1899 of the Blue Flower, the last publication in which the 
Poet collaborated. 

Alecu RENITA 
Pe Nistru, spre izvoare 


Cuvânt-înainte 


În iulie 1987, un grup foarte restrâns de 
entuziaşti din republicile unionale, fără să-și 


ceară voie de la Moscova, s-a aventurat, în 

sensul frumos al cuvântului, să descopere 

| « + . . . . 

EN “| Nistrul. Pe atunci, Nistrul era un fluviu de la 
9 l ătul de Vest al imperiului sovietic, un flu- 

AR. - publicist, eseist, capatn asi esta pe u sovietic, u n 

ecologist, om politic. A Viu închis, încărcat ca un ciucure cu depozite 


Y 


absolvit Universitatea de de munitii, întreprinderi industriale militare, 
Stat din Moldova. Este unul semimilitare si petrochimice, mai ales in par- 
dintre fondatorii Mişcării = tea de sus, în Ucraina Apuseană. Ce deversau 
Ecologiste din Moldova, al le în Nist . . tia. 1 
jurnalismului de mediu șial Sau aruncau ele în Nistru nimeni nu stia, în 
revistei nationale, NATURA” afară de serviciile speciale ale complexului 


Deputat în două legislaturi. militar sovietic. 
Votant al Declaraţiei de . "TS . i 
Independenţă fată de Rusia Ideea unei expediţii libere, fără „politruci, 


imperială. A publicat sute ofițeri si savanţi sub acoperire”, o discutasem 


de materiale în presă. Este într-un cerc restrâns, mai întâi la Chisinau, 
autorul mai multor studii, ; s A 
i aaa i apoi la Ternopol, Lvov şi Odessa. Pe cât era 
lucrări, cărţi şi albume foto. ibi nici solaidlesti | bări d 
Din 1993 şi până în prezent Posibil, nici clandestin, nici cu aprobări de 
. . » 
este directorul revistei la partid, creasem un Comitet „neformal 
nationale, NATURA" Cavaler al Nistrului, în care invitasem persoane mai 
al Ordinului de Onoare sial puţin îndrăgostite de puterea sovietică. La în- 
Ordinului Republicii. š "E : : ne 
ceput, ca sá nu stárnim cuibul de viespi si de 
securiști, nu afișasem nicio agendă turistică, 
ecologică sau științifică. Singurele declaraţii 
sumare se rezumau la „grija pentru viitorul 
Nistrului, pentru asigurarea cu apă potabilă a 
oraşelor riverane şi, în primul rând, Odessa, 


Chisinau si Lvov”. Totuși, după lungi frămân- 

Dezlegătorul 


ALECU RENITA 


Nistrului... 


Nu spun o noutate: o carte 
este și ea un fel de cetate; cel 
putin la fel de puternică, de 
durabilă. 


O carte dedicată Nistrului 
— el însuşi măreț zid de apă- 
rare — nu poate fi decât o 
„fortificație” specială, mai 


ales când „pârcălabul” ei ÎN 
este pilduitorul patriot basa- PE NISTRU, ~ 


rabean Alecu Renita. SPRE IZVOARE 


Este o carte cu totul aparte, 
cu o abordare întru totul in- 
edită, trăită şi scrisă de un 
admirabil condeier. Este un 
Nistru încărcat de istorie 
si statornicie, de dramele si 
luptele fraților instrdinati 
prin forță; un Nistru răvăşitor, plin de revoltă, dar si de frumuseți si neclintite 
speranțe, un fluviu al credinței si rezistenţei româneşti. 


E un veritabil testament plămădit dintr-un lirism încântător, impregnat de rafi- 
nament, dar şi dintr-o nezdruncinată fermitate. Subtile ecouri de cutremurătoare 
sensibilitate si gravitate ne îndreaptă spre Alecu Russo — basarabean si el! -, spre 
Bălcescu, ca să nu mai vorbim de Eminescu, de fapt spre marii întemeietori ai ro- 
mânismului. Fiindcă această „Doină a Nistrului” în sens eminescian este, de fapt, 
o mistuitoare „Cântare a României”, a unei Românii aflate în mare pericol de a-şi 
pierde identitatea, pământurile, universul specific, drepturile fireşti. O Românie 
care are nevoie de forța si profunzimea unor conştiinţe nationale și patrioți pre- 
cum Alecu Renita spre a fi reîntemeiată în spiritul ei adevărat. 


Ca pe o ofrandă a existenței si misiei sale pământene, Alecu Renita, prin zbu- 
ciumul si crezul său eroic, aduce Nistrul Acasă. Cu imensele si nenumăratele lui 
jertfe, trăiri, răni, drame şi lumini. Primiti si patrundeti-va întreaga fiinţă cu acest 
Iordan al nostru, al românilor! 


Mihai OGRINJI 

tări, la propunerea colegilor ucraineni, convenisem să parcurgem cei 
1 362 de km de expediţie sub flamura studierii limbii esperanto 
(sic!), să anuntám public că timp de o lună, cât vom pluti pe Nistru, 
vom învăţa şi comunica în esperanto. Atât. Niciun fel de interes pen- 
tru alte subiecte. Ce naivitate: ne ascundeam după deget să nu ne 
vadă ciclopii de la Kremlin! 


Cum am pornit pe Nistru, ce am văzut în timpul călătoriei, prin ce 
discuţii si experienţe am trecut e o poveste pentru un roman întreg, 
dar la moment îndrăznesc să aduc în spaţiul public notițele si mate- 
rialele mele de călătorie din acel îndepărtat an 1987, care au și ele o 
istorie aparte, fiind scrise, rescrise si completate cam un sfert de veac. 


Încă din primele zile ale expediției, întâlnindu-mă cu alte realități de- 
cât cele măsluite si distorsionate de autorităţile comuniste, intrând în 
vorbă cu supraviețuitorii altor timpuri și descoperind memoria vie a 
fluviului, am înţeles cá sunt in fata unei alegeri grele — ori scriu ceea 
ce se permite în Moldova sovietică ori, pe risc propriu, strivesc cen- 
zorul din mine si adun ceea ce se mai putea aduna dintr-o arhivă de- 
vastată, dar încă deținătoare la acea vreme de mărturii și documente 
rare. Oamenii care au trăit grozăviile celor două războaie mondiale si 
experimentele diabolice ale comuniștilor sovietici aveau peste 80-85 
de ani. Ei făceau parte din arhiva nearsă si neexilată a Basarabiei si 
Transnistriei, ei aveau în memorie întreaga dramă și suferință a unui 
popor umilit la el acasă, călcat în picioare, bătut peste ochi si peste 
gură să nu privească și să nu se roage lui Dumnezeu. Chipul, tăce- 
rea sau vorba lor m-au ajutat să înving cenzorul din subconștient, să 
mă simt liber si să călătoresc, uluit de descoperiri, spre izvoare, chiar 
dacă pluteam la vale, către limanul învăluit de brizele şi talazurile 
Mării Negre. Oricum, ştiam cu mult înainte de expediție, că pentru 
mine Nistrul are alte semnificaţii și rosturi decât o apă curgătoare 
sau o frontieră între civilizație si pustietate, ştiam că Nistrul e lada 
de zestre nedeschisă în care se află cântecele necântate, rugăciunile 
nerostite in limba exilată a băștinașilor, blazoanele de rezistență și 
hărțile adevărate ale unui neam, care își cunoaşte si recunoaște si pe 
întuneric pietrele de hotar. 


În august 1987, după ce am legat o cordeluta cu cele trei culori sim- 
bolice de o grindă arhaică, ieșită din zidurile Cetăţii Albe, am luat 

drumul spre baştină, unde, în podul casei părintești, în valiza veche, 
studenţească, în care păstram ca pe cea mai mare comoară opera in- 
terzisă a lui Mihai Eminescu, am lăsat notițele si textele începute in 
expediţie, pentru a le finaliza în timpuri mai bune. Apoi, înghițit de 
valul Mişcării de Eliberare Naţională și de bătăliile identitare din Pri- 
mul Parlament, uitasem de ele. Cam peste zece ani, în primăvara anu- 
lui 1996, le-am găsit așa cum le lăsasem. Ele mai purtau prospetimea 
florilor de luncă, povestea Nistrului și căldura oamenilor. Spre sur- 
prinderea autorului, rândurile insirate în fugă mai erau vii, respirau 
si, deja, izbutiseră să aibă o viata mai lungă decât imperiul sovietic. 
Cine ar fi crezut că monstrul se va prabusi înainte ca filele jurnalului 
meu de călătorie să se îngălbenească? 


În acel an am revăzut si rescris majoritatea textelor fără să le destram 
țesătura si atmosfera, le-am ordonat si completat cu amintiri si epi- 
soade noi. La aniversarea de 10 ani de la prima expediţie obsteasca 
pe Nistru, unele fascicole, în variantă redusă, au apărut în revista 
„NATURA” şi în antologia Cartea Naturii (1997), altele, de fapt, 
majoritatea, au rămas să zacă în manuscris. Abia când peste un alt 
deceniu convenisem cu Mihai Ogrinji să organizám - sub auspiciile 
revistelor | NATURA" de la Chisinau și „România Pitorească” de la 
Bucuresti — o expediţie pe Nistru, i-am povestit de călătoria mea cea 
dintâi, din 1987. S-a aprins, aflând că am un jurnal de călătorie des- 
pre acea expediţie, care m-a purtat până la izvoarele fiintarii noastre. 
Şi mi-a propus să le tipăresc în revista sa, apoi să le adun într-o carte 
pentru a o edita în „Colecţia Verde”. 


2» 


Astfel, timp de mai multi ani „România Pitorească” a demontat 
ecluzele ruginite instalate de „eliberatori” între noi și a lăsat ape- 
le Nistrului să împrospăteze harta Patriei noastre eterne, să aducă 
dorurile Basarabiei Acasă, să licărească acolo unde străinii au vrut 
să inabuse încrederea în dreptul nostru la unitate si au întins sâr- 
ma ghimpată prin interiorul Ţării. Ei nu ştiau de tăria româneas- 
că purtată de basarabeni în Siberiile de gheaţă, ei nu înțelegeau că 
siragul nesfârșit de martiri ne tinea si mai strâns legaţi de ființa fara 
de moarte a neamului românesc, ei chiar nu-și dădeau seama de 
credința nestrămutată a tuturor celor despărțiți vremelnic de sârma 
lor ghimpată de pe Prut: 

„Că nu e hotar sau carte 

Să ne poată ’n veci desparte, 
Cum nu sunt nici frontiere 
Să despartă o durere”. 


Ei, iată, de parcă am fi nemuritori, am mai lăsat să treacă un de- 
ceniu de la discuţia cu Mihai Ogrinji şi, surprinzător, înainte de a 
încredința manuscrisul prietenului de la Bucureşti, am descoperit că 
în anul 2017, de necrezut, se adună 30 de ani de la acea călătorie 
tulburătoare, care m-a legat pentru totdeauna de sufletul Basarabiei 
şi Transnistriei, de oamenii blânzi de pe un mal și altul al Nistrului, 
de memoria vie a fluviului si de arhivele nevăzute de strigoii roșii de 
la Chişinău si Moscova. 


Ar fi corect, pentru a nu crea confuzii și a evita interpretări de cro- 
nologie a textelor, să mentionez că gândurile, notițele de călătorie 
şi fascicolele despre mediu, despre frământările intelectualilor de 
la Chişinău şi despre „perestroikă” au fost scrise în ciornă, în tim- 
pul expediției din vara anului 1987 cu intervențiile ulterioare, iar 
celelalte episoade, majoritatea, aparţin anilor 1996, 2007 şi 2017. 
Evident, de-a lungul timpului, ori de câte ori am oferit anumite fas- 
cicule spre publicare, am făcut completările pe care le-am consi- 
derat necesare. Probabil, de la început, neavând în gând să scot o 
carte despre expediţia pe Nistru, ci doar un ciclu de articole pen- 
tru presă, am neglijat logica unui manuscris pentru editură. Acum, 
când s-a ivit ocazia, am adunat acea carte nesperata si împrăștiată 
peste timpuri, oferind-o nu ca pe o literatură de sertar, fiindcă nici 
nu este, ci ca zbaterile şi trăirile unui român basarabean care în anii 
de ocupaţie rusească nu a deprins vocaţia să fie slugă la stăpân, care 
a refuzat conştient să accepte o identitate falsă si care nu şi-a ascuns 
niciodată dragostea pentru Basarabia natală si pentru Tara sa ade- 
vărată - România. Dragoste care, în studenţie, a fost mai scumpă 
decât libertatea proprie. 


Mai pot adăuga că după trei decenii de confuzii şi experimente ori- 
bile, antiromânii de pe timpuri, împreună cu odraslele lor, continuă 
să se afle la putere, să-și bată joc de Moldova din stânga Prutului, fără 
să se teamă de Dumnezeu, de lege și de mânia poporului, că toată 
acea faună parazită, plodită de nomenclatura sovietică, batjocoreşte 

si astazi peste trei milioane de oameni si isi aduna sfidator, pe cai 
necinstite, averi fabuloase, de milioane de dolari. Ei au naparlit, 
dar au ramas aceeasi romanofobi, chiar daca se numesc comunisti, 
socialisti, democrati sau europeni, ei au milioane, dar nu valoreaza 
nici doi banuti, fiindcă n-au patrie şi sunt mercenari si profitori care 
îşi acoperă incompetenta, hotiile si milioanele furate după cuvintele 
de apărători ai statalității moldovenești. În realitate, ei igi bat joc nu 
numai de o lume sărăcită şi umilită, dar și de lucrurile sfinte, de isto- 
ria noastră adevărată, de limba română şi de oamenii care au luptat 
pentru libertatea şi drepturile legitime ale Basarabiei de a se ridica 
în picioare, de a rupe lanţurile robiei si de a se reîntoarce Acasă, la 
leagănul matern, la vatra milenară. 


Ascultati cu inima, după 30 de ani, murmurul si tainele Nistrului din 
vara anului 1987 si o să va convingeti că Basarabia românească, ori- 
cât de sfâșiată, îndoctrinată şi părăsită ar fi fost în carcera imperială, 
nu murise şi nu capitulase în întregime în fața monștrilor roşii, că o 
călătorie spre izvoare, spre rădăcinile noastre de veacuri nu are vâr- 
stă, iar orice pelerin lipsit pe nedrept de Tara, pornit la drum lung, in 
pelerinaj, isi poate descoperi strămoşii, originea adevărată, patria şi 
locurile sfinte. 


Nistrul e deopotrivă piatră de hotar, piatră de sanctuar si piatră 
de altar, iar apa lui curgătoare e rugăciunea neîntreruptă a unui 
neam care aduce mulțumiri Domnului pentru Vatra și Grădina 
încredințate pe vecie întru îngrijire, pază, dainuire si iubire. lar Ro- 
mânia eternă, ascunsă și interzisă nouă în anii de ocupaţie rusească, 
nu a dispărut la comanda și teroarea satrapilor străini, ci s-a dus în 
adâncul sufletului basarabenilor singuratici, care au crezut în cei 
mai cumpliti ani în reîntregirea Țării lor, si nu in fala slugarnică 
fata de un imperiu nomad si trecător. De la depărtarea a peste trei 
decenii, acompaniat de curgerea timpului si a Nistrului, întreb mili- 
oanele de sclavi homo sovieticus, încrezători că vor fi stăpâni peste 
popoarele lumii - unde vă este „patria”, unde vă este „nemuritoarea 
voastră Uniune Sovietică?” 


Fata de himerele voastre, România noastră, Grădina Maicii Domnu- 
5 3 J 

lui, e veşnică, e liberă şi ne aşteaptă cu dor pe locurile sfinte, visate în 

pelerinajele pe Nistru din alt veac. 

Întâlnirea (I) 


Totul pare neverosimil! Acoperite cu flori sălbatice și ierburi fragede 
de luncă, platoul şi malul Nistrului, mai sus de Naslavcea, arată ca un 
colt de rai. Încep să simt aerul tare si curat al libertăţii. E ceva nou, 
necunoscut și răscolitor. Peisajul emană prospeţime, mister şi bucurie. 
Îmi vine să zbor, să mă inalt, să savurez de sus priveliștea incántátoa- 
re, să trec peste apa mișcătoare, să ajung de cealaltă parte, la stâncile 
colturoase, care conturează linia orizontului. Ce mult îmi lipsea întâl- 
nirea cu Natura, cu Nistrul, care mă transformau sub ochii mei uluiti in 
alt om, în unul liber si firesc. Merg descult printre florile cu arome sua- 
ve si trăiesc senzaţia ciudată că îmi croiesc o cărăruie proprie spre viata 
adevărată, că încep să deslusesc alte rosturi decât cele impuse tuturor, 
iar cineva din alte zări parcă mi-ar şopti că expediția de câteva săptă- 
mâni va trece pe neobservate într-un pelerinaj de ani și ani pe Nistru, 
până la întâlnirea inevitabilă cu destinul. 


Hoinăresc în voie prin paradisul recuperat și îmi amintesc cu zâmbet 
de ciorovăielile noastre înainte de decizia finală. Sovaielile multor co- 
legi și previziunile lor mă derutau. Unii se temeau de apă, alții de par- 
tid. Ca la comandă, majoritatea declarau că „încă nu a venit timpul” şi 
cereau să renuntám sau să amânăm pentru un an-doi „aventura” care ar 
fi putut aduce prejudicii cauzei comune, fie că cineva se va îneca, fie că 
vor apărea situaţii grave, conflictuale cu șefii întreprinderilor poluante 
(peste câțiva ani, în 1991, am aflat că interdicţia venea de la Academie 
şi de la secretarul doi al comitetului central al pcM). La începutul anu- 
lui, în ianuarie '87, lista se rărise considerabil. Zarurile fusese aruncate 
in altă parte. Din cei peste 25 de doritori rămăsese cam 10, dar si pe ei 
îi bătea vântul. Intervenţiile celor de „sus” se vedeau pe fata. Savantii, 
entuziasmați la început de posibilitatea să facă investigații pe fluviu, 
s-au retras tiptil, toti până la unul, motivând că Academia va efectua 
cercetări ştiinţifice si de laborator aparte, fără implicarea presei si a 
publicului larg. Intelegerile dintre noi, dar si cele cu ucrainenii de la 
Lvov şi Ternopol se duceau de râpă. Ca să salvăm măcar nucleul dur 
din câteva persoane si să evităm eventualele amenințări sau demiteri 
forțate de la serviciu, convenisem să solicităm în mod individual con- 

cediul legal în luna iulie si să aderam pe cont propriu la grupul „verde” 
al ucrainenilor. 


Legătura telefonică foarte proastă cu ecologistii din Ucraina Apuseană 
crea mari dificultăţi în elaborarea si coordonarea planului comun, iar 
întrevederea restrânsă, ce urma să ne adune la Chişinău sau Odessa 
în luna februarie, ca jurat, eşuase. Totusi aflasem că mișcările ne- 
formale din Lvov, care planificau să se unească într-o asociație larga 
y Lovariscestva Lva” fusese dispersate, iar autorităţile le-au refuzat ca- 
tegoric orice formă de înregistrare oficială. „Verzii”, care urmau să de- 
vină nucleul asociaţiei neformale, nu s-au dat bătuţi, anunțând public 
că ei oricum se pornesc pe Nistru, chiar dacă partidul nu le dă voie. 
În deruta generală si zvonurile despre radiația ucigătoare împrăștiată 
de explozia de la Cernobâl, Moscova si Kievul căutau in fel si chip 
să pună capac pe mulțimea de probleme ecologice tot mai alarman- 
te si persistente, care răbufneau în Ucraina. Nu cunosc amănunte cui 
aparţine invenţia ingenioasă, dar gogoasa cu studierea limbii esperanto 
pe Nistru ne-a amuzat teribil, făcându-ne să născocim în timpul călăto- 
riei cuvinte inexistente, fără noimá, pe care nu le-ar fi putut decodifica 
niciun serviciu din lume. 


Cum vă spuneam, sub pretextul studierii limbii esperanto în aer liber, 
de la poalele munţilor Carpaţi, la sfârşitul lunii iunie au pornit în jo- 
sul apei reprezentanţii Ucrainei, Rusiei si Ţărilor Baltice, iar în aval de 
Hotin urma să li se alăture „esperantiștii” moldoveni. La data stabilită, 
7 iulie 1987, instalasem corturile noastre la Naslavcea, în Republica 
Moldova, fără să stim că pe drum grupul de peste 50 de ,esperantisti" 
ucraineni si ruși a fost in mare parte destrămat de ,savantii" infiltrati, 
fiindcă autorităţile sovietice erau împotriva unor expediţii sub cerul 
liber, unde reprezentanţii din diferite republici unionale puteau să vor- 
bească despre frământările si realităţile lor nationale, să facă un schimb 
de opinii nesupravegheati de serviciile omniprezente. La Naslavcea, 
unde urma să se producă joncțiunea expediției cu grupul moldove- 
nesc, mare ne-a fost mirarea când, în loc de o flotă întreagă, am văzut 
un echipaj mic din 5 oameni, adăpostit în două bărci cu motoare. Ei 
păreau necăjiţi si mai să treacă pe lângă corturile noastre fara să fim 
observați. Le-am strigat din răsputeri ca să acopăr gălăgia motoare- 
lor: „Ei, fraţilor, ati intrat în Moldova!” Auzind o limbă necunoscută 

s-au apropiat de mal. „Je, Moldova? (Aici e Moldova?)”, a întrebat in 
ucraineană un bărbat impunător, cu plete şi barbă albe, care, sărind din 
barcă pe mal, ne-a strâns mâna si s-a prezentat - Roman Didula. Peste 
câteva minute a ajuns la mal si a doua barca din care a coborât un alt 
bărbat pe nume Igor Puscari, șeful grupului ucrainean. Vorbisem cu el 
de multe ori la telefon si comunicam prin scrisori mai bine de un an, 
dar ne vedeam pentru prima dată. Arăta abătut și amărât. „Când ajunge 
expediţia la Naslavcea?”, l-am întrebat. „Ce vedeţi e toată expeditia»”, 
mi-a răspuns cu o voce stinsă Igor Puscari. 


De la Naslavcea până la Cetatea Albă, la liman, aveam de parcurs pe 
Nistru aproape 700 de km, partea adevărată, cea mai pitorească a 
fluviului. Şi fiindcă pe teritoriul Ucrainei cineva reușise să destrame 
expediţia „Nistru-87”, urma să decidem împreună dacă pornim pe râu 
numai în 10-12, în loc de 50-60, sau ne reintoarcem pe la casele noas- 
tre. Sovaiala si nehotărârea ucrainenilor devenea contagioasă si punea 
în pericol călătoria în comun. Se cerea o scânteie să-i aprindă, să-i în- 
curajeze, să le lumineze un drum necunoscut. M-am simțit nevoit să 
intervin, să le spun cá pentru mine si colegii mei este o ocazie unica, un 
vis de zile mari să descoperim legendele și frumuseţile Nistrului, pro- 
blemele ecologice și oamenii din localităţile riverane. Am mai adăugat 
că ne dorim mult să impartim impresiile si bucuriile drumetiei impreu- 
nă cu ei, să vadă cu ochii lor cât de bogată și de încântătoare e Moldova 
noastră, să guste vinul moldovenesc, să mănânce pe săturate din fruc- 
tele și legumele de pe malurile Nistrului, să savureze aroma struguri- 
lor de masă, a caiselor, merelor si piersicilor încărcate de dulceata si 
lumina soarelui de vara. , Haideti cu noi pana la Soroca, i-am indemnat 
prieteneste, iar acolo o sa hotărâți ce faceți mai departe." 


Însera. Cădea un amurg smerit, învăluit de arome și culori aprinse. Ne 
aflam la un cot al Nistrului de o frumuseţe tulburătoare. Pe malul stâng 
se ridica un lant de stânci uriaşe, alburii, din care se evidentia „Sfinxul” 
si „Faraonul'. Peste albul lor, asfintitul risipea voaluri purpurii si crea 
imagini de basm. Vizavi de locul nostru de întâlnire şi popas se ridica 
un perete abrupt de calcar, cam de vreo două sute de metri, pe la mij- 
locul căruia se vedea o mănăstire rupestră săpată de misionari încă în 
zorii creştinismului. Mai la vale de noi râul se despletea în două, lăsând 
la mijloc un templu verde. Păsările amurgului se prabuseau din ceruri 

peste luciul Nistrului şi se pierdeau în simfonia împrejurimilor. Nimic 
asemănător nu văzusem până atunci si totul mi se părea ireal, fabulos, 
fantastic. În acele clipe de contopire totală cu natura, am decis impreu- 
na cu ucrainenii să nu renuntam la expediţie din cauza numărului mic 
şi să pornim pe Nistru, în vale, prin Tara Moldovei. A doua zi, dupa 
cum ne intelesesem în ajun cu prietenii moldoveni, urma să sosească 
un ,vaporas’, care să ne însoțească până la Soroca. 


Apele vii (II) 


Mă îndepărtasem puţin de tabără să ascult în singurătate simfonia na- 
turii. Desi era târziu, noaptea nu dorea să vină. Asteptam să cadă intu- 
nericul, însă stâncile de calcar iradiau o lumină bizară, cosmică. Vizavi, 
pe malul abrupt, cam pe unde s-ar fi aflat mănăstirea săpată în piatră 
acum o mie de ani, licărea ceva nedeslusit. Nu semăna nici a candela 
agatata de zidurile albe si nici a lumânări pâlpâind. Peisajul lua nuanţe 
fantasmagorice si intra în alte dimensiuni si culori decât cele naturale. 
Noaptea părea si prezentă, şi absentă. Nistrul nu mai avea nimic comun 
cu o apă trecătoare: începusem să am senzaţia că alături nu râul curge, 
ci însuși Timpul isi poartă respiraţia peste veşnicia locului si aduce la 
suprafață file ascunse cu strășnicie, file scrise cu sânge, iar în spatele 
lor se zărea ferecată memoria acestui popor înstrăinat și condamnat să 
uite. Fără să vreau, începusem să văd pe luciul apei, ca pe o pânză de 
ecran, ceea ce ani in sir ne convingeau cu pistolul că nu există — un film 
total interzis despre „realitățile falsificate”. Incredibil, dar totuşi filmul 
exista! Nu fusese ars definitiv și nici spulberat în cele patru zări. Ima- 
gini tot mai clare se perindau în lumina de lună, derulând epizoade 
de groază despre o Basarabie răpită, prigonită, deportată, înfometată, 
răstignită, părăsită, uitată, schimbată, trunchiată... 


Încercam să evit gândurile, imaginile și întrebările, care îmi dădeau târ- 
coale, încercam să evadez din starea care devenea tot mai dominantă şi 
mă apropia de linia rosie a interdictiilor ideologice, a subiectelor tabu. 
Mă temeam să gândesc liber, să recunosc că împreună cu alte patru mi- 
lioane de conationali trăiesc din minciună, din propagandă, din mitu- 
rile contagioase, inventate la Kremlin, despre originea noastră, despre 
aspiraţiile seculare si rugamintile fierbinţi ale moldovenilor de a fi luaţi 

sub aripa salvatoare a „fratelui mai mare”; mă simțeam mic si fricos 
că nu am îndrăzneala să mă opun, să tip în gura mare, să nu permit 
să mă scuipe la fiecare oră radioul, televiziunea, partidul si academia, 
să nu mă oblige la serviciu să scriu neadevaruri, să elogiez monștrii si 
colaborationistii care ne-au adus „eliberarea” si fericirea. 


Întreaga linie de sus a defileului, astrul strălucitor si cerul înstelat se 
oglindeau perfect în râu. Luna, care ieșea din apele Nistrului, mă în- 
demna să fug de frământările lăuntrice, să deschid ochii, să văd cât de 
miraculoase si de fascinante sunt natura și creaţia divină. Zadarnic! 
Peste peisajul neobişnuit și întinderea dominată de o tăcere minerală, 
nelinistile mele si întrebările nechemate deveneau si mai insistente. 


După ce ne-au schimbat numele, ne-au falsificat identitatea, ne-au 
smuls din vatră, ne-au transformat în cobai, ce mai vor să facă din noi, 
ce mai uneltesc, ce planuri ascunse au mai pus la cale? La Moscova 
se face mare vâlvă, secretarul general ne îndeamnă să fim sinceri, să 
vorbim deschis, să spunem adevărul, să nu ascundem realitățile, dar 
totuşi ce doreşte cu adevărat Gorbaciov de la supușii săi? Comunism 
si socialism cu fata umană? „Glasnosti”? Cu ce scop? Să afle ce gândesc 
şi ce cred oamenii, ca să umple iarăși Siberia cu ei? Până unde vrea el 
să ajungă cu „glasnosti”-ul? Ca în 1956, un mic dezghet, de ochii lumii, 
pentru a salva împărăţia, partidul si ideologia? Ne va lăsa , KGB”-ul in 
libertate dacă îl credem pe Gorbaciov si, de exemplu, publicăm ope- 
ra politică a lui Eminescu? Sau începem să vorbim sincer despre pro- 
blemele noastre naționale, despre îndobitocirea și rusificarea masivă 
a bastinasilor, despre limba noastră pe cale de dispariţie împreună cu 
cele patru milioane de moldoveni sovietici? Or e un pretext, o capca- 
nă pentru a ne înghiți definitiv? Sau poate e un ultim semn de a spar- 
ge poarta închisorii si a ne salva ființa națională? De ce să nu spunem 
adevărul despre 16 mai 1812 și 28 iunie 1940? Cât o să mai suportăm 
să învăţăm din manuale mincinoase despre rolul trădător al „Sfatului 
Ţării”, care a „vândut Basarabia României regale?" Până unde înaintăm 
cu revendicările noastre? Cum le rânduim și ce aducem în prim-plan? 
Au mai rămas oameni în Moldova comunizată care să se jertfească pen- 
tru drepturile băștinașilor? Cum să-i găsim și să-i adunăm împreună? 
Ne va duce capul să profităm de pretinsa transparență gorbaciovistă 
pentru a ridica moldovenii în picioare? 

Întrebările fără răspuns se inmulteau și se pierdeau în noapte ca si 
scânteile de la focul de tabără. Mă simțeam ravasit si singur de tot. 
Ca să mă linistesc, am coborât încet în Nistru. Izvoare ascunse la 
mari adâncimi, încă necunoscute, răbufneau din albia arhaică, mag- 
matică şi emanau vigoare, energie și putere. Nu-mi venea să cred: 
mă transfiguram, mă reîntorceam la ai mei. Trăiam concomitent clipa 
inițierii, botezului și renașterii. Fără să ştiu, intrasem în apele vii ale 
unui neam viguros de multe milioane de suflete, care mă vindecau 
de otrava străină intrată în sânge, îmi dădeau încredere și curaj să văd 
dincolo de vremelnicia unor mari injustitii si să cred în dreptatea lui 
Dumnezeu. 


Răsăritul soarelui ne prinde trecând râul. Până la sosirea vaporașului, 
am decis să ne cátárám pe stâncile in care stă pitită mănăstirea rupes- 
tra. O cárárugá săpată în piatră ne duce spre înălțimile cerului pana 
ajungem la o prăpastie peste care se întinde un pod arcuit, medieval, si 
fără de care nu ai nicio şansă să ajungi la mănăstire. Colega mea, Tati- 
ana, îmi spune că a mai trecut pe aici, împreună cu cercetătoarea Vera 
Nemteanu, de la care a auzit că podul ar fi fost construit de daci sau de 
romani, că în arhivele de la Kamenita, Odessa si Kiev se află mărturii 
deosebite despre mănăstirea rupestră de la Leadoveni (redenumită în 
Leadova), leagăn al misionarilor si sihastrilor din secolul X. Se spune 
în popor că sfântul Antonie, cel care a întemeiat celebra Pecerska Lavra 
din Kiev, mai întâi s-a rugat ani în sir în grotele Nistrului, a săpat altare 
în stâncile de la Leadoveni si Bacota, apoi a dus cuvântul divin pe ma- 
lurile Niprului, la Kiev. 


Trecem podul. Aici întâlnim un bătrân senin, nins de ani, la chip leit 
Lev Tolstoi în ultimii ani de viata. Fără teamă si ură în glas, îi numeşte 
pe comuniști antihristi şi ne arătă spre vârful stâncii: „Uitaţi-vă sus, 
ne spune într-o moldovenească amestecată, acolo se afla o biserică cu 
clopotniță înaltă, până la cer. Când trăgeau clopotele, se auzea până la 
Mogilau şi Soroca. Venea lume de pe lume la slujbe. Eram copil și tin 
minte siragurile de credincioși. În 1930 bolşevicii au aruncat-o în aer. 
Au distrus cu dinamită si trecerea spre mănăstirea din stâncă, însă oa- 
menii au continuat să vină încoace până în anii '60. Acum e batjocură 
mare. Nişte nenorociti au jefuit mănăstirea si au aruncat iconostasul 

afară”, 

Cuvintele bătrânului se adeveresc. Obiecte de cult, steaguri bisericești, 
cărți rupte, icoane sparte, sfesnice, iconostasul stau azvarlite pe margi- 
nea prăpastiei. Ne revoltăm cu toţii, fiecare în limba lui. Rătăcim prin 
chiliile devastate si descoperim alături de o boltă uriașă săpată în calcar 
inscripţia în rusă: „monument istoric din secolul X cu valoare de unicat în 
sud-vestul URSS. Este ocrotit de stat”. Parodie curată. Ce ocrotire? Van- 
dalism, nu altceva. Putea un regim ateist să aibă o atitudine pioasă fata 
de monumentele religioase? Desigur că nu, fiindcă vandalismul venea 
chiar de la cei care declarau că ocrotesc prin lege moștenirea trecutului. 
Urcăm mai sus până ajungem pe cea mai înaltă terasă naturală. Un sant 
încâlcit dezgoleste bucăţi de zid năruit și bolovani mari de piatră veche, 
de temelie. Probabil, o fi urmele clopotniţei şi bisericii aruncate în aer. 
Nu cunoaștem si nu avem pe cine să întrebăm. Tolstoi al nostru, martor 
la acele vremuri, rămăsese în vale. 


De la înălțime se observă imensitatea hidrocentralei de la Novodne- 
strovsk. Auzisem că sovieticii experimentează o variantă nouă de hi- 
drocentrală bazată pe acumulări enorme de apă și în afara barajului, 
în lacuri artificiale construite pe platourile cele mai înalte din apropi- 
erea Nistrului. Abia acum aveam se aflu de la Roman Didula că noul 
experiment a îngropat sub ape peste 74 (1) de sate cu tot cu case, cu 
cimitire, cu drumuri, localități întregi din ţinutul Hotin și din regiunea 
Cernăuţi, Bucovina. Aceeași soartă tristă au impartasit-o alte zeci de 
sate de pe malul stâng, din Podolia. Ţăranii au fost transferați la blo- 
curi, în orașele unde nu-şi puteau găsi astâmpăr si serviciu. Nu puţini 
îşi pierdeau minţile, apucau câmpiile, iar unii își puneau capăt zilelor. 
Hidrocentrala de la Novodnestrovsk a perturbat regiuni întregi din 
Ucraina Apuseană. Autorităţile afirmă că dezechilibrul social nu a afec- 
tat cu nimic echilibrul ecologic al Nistrului. O poveste născocită de 
mitologii sovietici pentru a perpetua starea de serbie si indiferență a 
populaţiei. 


— Este atât de greu să obţii un document tehnic, să smulgi o mărturie 
adevărată de la savanții ucraineni, se plânge Igor Puscari, încât te in- 
trebi, dacă, în genere, avem oameni de știință capabili să-ți furnizeze o 
informaţie corectă. 


Pe atunci nu aveam nicio dovadă că Nistrul era grav bolnav și agoniza, 
mai ales după teribila catastrofă de la Stebnic din 1983, când milioane 

de tone de otrăvuri au ajuns în râu. Nu ştiam că bazinul hidrografic 
în regiunile Lvov, Ivano-Frankivsk, Ternopol, Vinita, Cernăuţi e im- 
pânzit de întreprinderi chimice foarte poluante și nici că în zona apu- 
seană funcţionează o întreagă infrastructură industrială si militară ce 
deversează zilnic cantităţi incontrolabile de toxine în apele fluviului. 
Pe atunci nu detineam niciun fel de date despre ,contributia" Moldo- 
vei la degradarea Nistrului. În acele momente, ochiul nostru se desfăta 
cu privelistile paradisiace din preajma Naslavcei, alergam nesaturati de 
frumuseţe prin cele „33 de vaduri-cascade” ale rauletului Chisărău si 
priveam cu uimire de copil acea carte necunoscută pe care Nistrul ne-o 
deschidea ca pe o mare taină. 


La 10 dimineaţa sosi ,vaporasul”. Căpitanul Nicolae Tatarciuc din Otaci 
ne salută marinareste, spunându-ne cá are plăcerea să ne însoțească 
până la Soroca. 


TA Travelling on the Nistru River, to its headwaters 


EL Keywords: Nistru River; journey; landscapes; ecology; fortresses; pe- 
restroika; famine; deportations; assimilation; Homo sovieticus; Chis- 
inau; Tighina; Cetatea Alba; Hotin; Bessarabia; Romania; Moldovan 
Soviet Socialist Republic; Transnistria; Soviet Union 


Abstract 


The book Travelling on the Nistru River, to its headwaters presents Romanian 
Bessarabia under Soviet occupation, before the imperial prison (USSR) col- 
lapsed. The journey takes place on the Nistru River, in the summer of 1987, 
on these “breathing” waters, which lead to the Romanian nations everlasting 
spring, bringing back the exiled memory of over four million people forcibly 
estranged from their homes, reinforcing faith in freedom and God's justice. 

Constantin OLTEANU 
GREEN CARD 


(Fragment din volumul cu același titlu 
în curs de apariţie la Editura UNU, Chișinău) 


În ziua în care a ridicat ultimul salariu de la hotel, i-a transferat Darlei 
câteva sute de dolari. A mai pus nişte bani deoparte. Cu puţin peste o 
sută de dolari și-a cumpărat telefon. Un Iphone cam vechi, dar inca 
bun. Acum, va putea telefona acasă. Va putea vorbi chiar din truck-ul 
pe care lucrează. Cu cei de acasă, cu Sașa, cu Ted. Cu Darla. Compania 
la care s-a angajat i-a dat cheile de la camion, însă până a se apuca de 
muncă i-a cerut să facă câteva săptămâni de stagiere alături de un șofer 
cu experienţă. Un polonez care rupea câteva cuvinte în limba rusă si 
care ştia foarte bine unde se află Moldova, ce e cu tara asta și chiar ce se 
va întâmpla cu ea în anii care vin. 


Polonezul urca la volan doar în cazuri extreme. În rest, așezat pe ban- 
cheta din dreapta, povestea, povestea până în cele mai mici amănunte 
cum a ajuns în Chicago, cum a început să lucreze. Că în toate câte le-a 
făcut l-a avut pe Dumnezeu alături. 


— Să nu spui niciodată că esti singur, băiatule. Chiar dacă nici în dreapta 
ta, nici în stânga, nici in fata sau în spatele tau nu vezi pe nimeni. Aşa a 
vrut El, să rămân aici, in Chicago, și să-mi aranjez viata. Nimeni dintr-ai 
mei nu a ajuns aici. Eu sunt primul. Că tu tot primul ești, nu-i așa? Sau 
tu ai venit aici la bunici? Şi dacă eu sunt primul, tare, tare bogat nu pot 
să fiu. Așa e în cazul nostru. Primii, adică eu și tu, suntem generaţia de 
sacrificiu. Noi croim drumul pe care vor merge cei care vin din urmă. 
Şi drumul ăsta ne ia nu numai banii, ne ia si viata. Dar noi înțelegem 
bine. Noi nici prea bogaţi nu putem fi, nici prea americani. 


— De fapt, spune Cătălin, eu am plecat de acasă cu un gând foarte bine 
formulat pentru mine. Merg în America, fac un milion de dolari și mă 
întorc acasă. Asta am vrut. Şi încă mai vreau, probabil. 

Constantin Olteanu s-a născut si a copilărit în satul Baurci-Moldoveni, raionul Ca- 
hul. A studiat jurnalistica la Universitatea de Stat din Moldova, fiind angajat ulteri- 
or în redacția ziarului „Tinerimea Moldovei”. Au urmat „Literatura si Arta”, revista 
„Basarabia”. Actualmente este redactor-șef al Publicatiei Periodice ,Sáptámána". A 
debutat cu volumul de poezie Pachete cu zăpadă. Este membru al Uniunii Scriito- 
rilor din Moldova, membru al Uniunii Jurnaliștilor din Moldova. 


Povestirea GREEN CARD ia în discuţie o temă arzătoare a zilelor noastre 
— plecarea tinerilor din tara. Scrisă la o înaltă temperatura artistică, lucrarea 
cucereşte prin cunoașterea de către autor a unor situaţii și realități ce pun 
pe gânduri și zguduie cititorul prin firescul naraţiunii, prin verosimilitatea 
şi dramatismul detaliilor. Moldoveanul Cătălin şi americanul Ted se impri- 
etenesc imediat, ca toti tinerii de pe planetă, care nu sunt atacați de morbul 
naţionalismului gregar și care luptă cot la cot pentru supravieţuire, pentru 
o viata mai bună. O găsesc oare? Răspunsul rămâne la discretia cititorului. 


Nu voi zăbovi asupra conţinutului antrenant al lucrării, voi afirma doar că de 
multă vreme nu am mai citit o proză atât de consistentă, atât de economă în 
cuvinte și atât de bogată în semnificaţii. În zilele noastre zbuciumate, când 
republica noastră se golește, povestirea GREEN CARD ar putea juca un mare 
rol în desteptarea cugetelor. 


Eugenia DAVID 

— Probabil...Uite acest probabil se strecoară putin câte putin printre cu- 
vinte. La inceput, asa, doar ca sa iei aer cand rostesti si alte cuvinte. 
Apoi, acest probabil... Apropo, tu stii cum creste puiul de cuc? 


— Nu. Știu doar cum cântă cucul. 


— Atunci, uită-te la mine. Cucul, adică femela, caută un cuib pe un- 
deva in zona in care trăieşte ea si depune un ou în el, alături de alte 
câteva ouă depuse deja acolo. Pasărea le clocește cu grijă pe toate. In 
momentul în care din ouă încep să apară puii, ea îi hrăneşte fără să facă 
diferență între care sunt ai ei si care nu. Doar că puiul de cuc, după ce 
a prins un pic la puteri, începe să-i arunce din cuib, unul câte unul, pe 
ceilalți pui. Câte unul, câte unul. Se întoarce cu spatele la el și îl îm- 
pinge, îl împinge spre margine. Până când în cuib rămâne doar el. Mai 
dureros e că pasărea continua să aducă în cuib hrană. Si îl hrănește, si îl 
hrănește. ÎI hrănește pe cel care i-a ucis adevărații ei pui. Cand isi simte 
bine aripile, se rupe de cuib şi pleacă. Pleacă fără să ia cu el nimic, ab- 
solut nimic din ceea ce a avut pasărea care l-a hrănit. Nici cântecul, nici 
culoarea penelor, nici instinctul acela matern. Nici iertarea. Nimic. Se 
va maturiza, va căuta un cuib pe undeva pe aproape și va depune un ou. 


— E destul de dramatic si e un act de cruzime care durează la nesfârșit. 
Când eram acasă și îl auzeam cântând, aruncam bani în partea de unde 
se auzea el cucuind. Să ne dea mai multi ani. Se spunea că el, cu cân- 
tecul lui, ne număra anii. Intelegi, cucul ne numără anii! Şi de ce mi-ai 
spus toată povestea asta? 


— Pentru că, ziceai tu, „probabil inca mai vrei să te întorci” Uite anume 
acest probabil. Iniţial, el nu este lăsat să se strecoare în determinarea cu 
care tu ești pornit să faci sau să nu faci un lucru anume. Mai târziu însă, 
te va lega definitiv de America. Am avut un prieten acolo în Polonia. 
Avea doi copii — un băiat si o fată. Fata a plecat să facă studii în Ame- 
rica, dar plângea mereu că vrea acasă, că nu se poate acomoda acolo. 
Şi-i tot spunea lui taică-său că termină studiile și revine imediat. Pe sub 
apele oceanului, dar revine. Neapărat revine. Nu a mai revenit. În toate 
e vrerea lui Dumnezeu, băiatule. 


Urmăreşte cum banda de asfalt a drumului se pierde continuu sub plis- 
cul de fier al camionului, dar, de fapt, se gândește la puiul acela de cuc. 
Da, da, e vrerea lui Dumnezeu în toate, dar oare chiar Dumnezeu să-i 

dea putere unui pui de cuc firav, şi încă fără pene pe el, să facă ceea ce 
face? 


În grădina bunicilor mei de lângă Varşovia, era un mormânt. Se întâm- 
plă rar de tot ca undeva, într-o grădină, să fie un mormânt. Ceva mai 
târziu, bunicul mi-a spus că acolo e înmormântat un soldat împușcat în 
timpul războiului. Nu tin minte numele de familie, dar știu că îl chema 


Gheorghii. 
- Cum Gheorghii? 


- Da, Gheorghii. Era din Moldova, de la voi. A găsit taică-meu în niște 
arhive publicate de ruși. Şi e înmormântat în grădina bunicului meu. 
Eu cred că rudele lui nu ştiu nici până azi unde e înmormântat. Vezi, 
lângă noi e întotdeauna Dumnezeu. De ce anume tu, un moldovean, 
trebuia să te nimeresti pentru stagiere în camionul meu? 


O autostradă dreaptă ca raza soarelui care le luminează feţele îi poar- 
tă spre sudul Americii. Spre Charlotte. Pe platforma din spate, prinse 
în lanţuri — câteva legături de ţevi, mai groase si mai subțiri. America 
nu e doar cea din Chicago. Autostrada ocolește localitățile. Dar mai 
ales oraşele mari. Apar însă case pe lângă drum. Semănate rar, printre 
copaci, fără curți si fără grădini. Case cu coronite prinse pe ușă. Mai 
răsărite sau mai tupilate printre copaci, dar cu coronite prinse pe usa. 
Se vede că nici pe departe coronita nu e semn al bunăstării. Dar nici al 
sărăciei. Are si sărăcia, prinsă de ea, o coronita cu flori. 


In Moldova nu prinde nimeni coronite pe usa. Sau aproape nimeni. Ce 
au oamenii care prind coronite pe usa şi ce nu au cei care nu le prind? 


A telefonat Darla. Spune că s-ar putea depune dosarul pentru legali- 
zare. Nu, ea nu poate face lucrul acesta. Trebuie angajat un avocat care 
ştie bine acest parcurs. El cunoaşte întrebările acordate la interviu si 
cunoaște răspunsurile necesare. Tu ai să mergi acolo de capul tău și 
ai să începi să te bâlbâi. Nu, întrebările nu sunt atât de necruțătoare la 
această etapă. E doar un început de proces. O perioadă care trebuie să 
dureze un timp anume. Mai devreme începe, mai devreme se încheie. 
Va trebui să meargă iarăși la Detroit. Partea bună a lucrurilor e că de 
data asta ar putea să nu plece cu trenul. Ar putea să-și facă drum la De- 
troit cu truck-ul, iar acolo să se rețină pentru câteva ore. E mai bine așa. 

Dar asta s-ar putea întâmpla abia peste vreo săptămână. Totul depinde 
de dispecerii companiei. Ei trebuie să găsească o încărcătură spre De- 
troit, lucru care se întâmplă foarte si foarte rar. Acum e aproape iarnă, 
Detroitul e ceva mai la nord de Chicago si drumurile pot arăta fel de fel 
de surprize. Pe truck lucrează destul de multi moldoveni, isi scriu unul 
altuia când apare vreo problemă pe drum. Chiar si în cazul în care, un- 
deva, pe un sector anume, se fac verificări mai amănunțite. Ce-i costă 
pe ei să scrie că pe drumul cutare, la mila nu știu care, există o staţie de 
aşteptate, wait station, cum îi spun ei, care are aprins semaforul verde. 
Deci toate truck-urile care trec pe acolo sunt obligate să facă dreapta. 
Ar putea fi un control de rutină: câteva întrebări doar. Dar ar putea să 
se facă o radiografie până în cele mai mărunte detalii. Şi orice problemă 
detectată de ei iti va aduce penalizări. lar penalizările au până la urmă 
expresia lor financiară. Câteva cuvinte doar, scrise de cineva pe care nu 
l-ai văzut niciodată, iti sunt de mare folos. 


Dar drumurile, drumurile acelea acoperite cu gheață după o pantă de 
deal care ascunde de ochiul tău zeci de truck-uri făcute zob. Să-ţi fi spus 
cineva. Băiatul care a zburat de pe rampă ca o frunză suflată de vânt. 
Să-i fi spus cineva! Să-l fi sunat cineva cu doar câteva clipe până la mar- 
ginea drumului. Să-i fi sunat. Cât de abrupt. Cât de scurt poate fi une- 
ori drumul pe care tu, în visul tau depánat cu ochii deschişi, îl vezi lung 
şi... Îl vezi exact cum îl văd şi toti ceilalți. Cu tot ce au ei. Cu un hotel la 
care dimineața devreme vine o furgonetă, cu un băiat pe care îl cheamă 
Ted şi care vede la o privire aruncată în urmă un stâlp de fum urcând 
greu spre cer, cu Darla tunsă scurt sau cu părul căzut peste umeri, cu un 
inel dăruit pentru poze. Fiecare din ei. Doar că... 


Au si ei undeva între tâmple fraza aceea scurtă „Un milion, si má în- 
torc”. Merg la volan nonstop într-o interminabilă matematică care îi 
tine cu ochii deschişi. Matematică si doar din când în când treziti de 
numele vreunui om politic repetat la un post de radio și în gând. Un 
om politic care e sărac la tribună, dar care e putred de bogat acasă. Și 
merg pe un drum care pare să nu mai aibă sfârşit. Nopțile în Chicago 
sunt rupte de zgomotul cauciucurilor gonite pe interstate. Pe highway. 
Un fel de geamăt cât drumul de lung. Încă o oră, încă o oră. Încă. Un- 
sprezece, douăsprezece, treisprezece... E pe aproape un punct de con- 
trol, dar are semaforul pe roșu. Se mai poate merge. E noapte, e târziu și 

doar geamătul cauciucurilor pe beton. Când simţi ochii mai grei decât 
ceva timp în urmă, telefonezi. De cele mai multe ori, pe mama. Ea chiar 
dacă doarme, nu doarme. Și te interesează orice. Cum e timpul acasă, 
dacă mai sunt gropi pe drum, în ce culoare și-a vopsit gardul vecinul 
de vis-a-vis, cum se pun roşiile la murat si dacă se poate de cultivat 
castraveți într-un ghiveci. Apoi iti dai seama că dinspre Moldova se 
reacționează întârziat la întrebările tale, se cam tace lung si înţelegi că 
le e somn si lor. Şi doar vuietul cauciucurilor pe beton. 


Poartă în truck multe din câte are altcineva acasă. Un frigider cu ceva 
demâncare, cu fructe si câteva sticle de apă. Două paturi cu lățimea un 
pic peste lățimea umerilor săi, un costum pe umerar, o cămașă pe care 
nu a îmbrăcat-o demult. O pereche de pantofi, nişte cărţi, o farmacie, 
câteva servete si două-trei rânduri de schimburi. E parcă o aluzie la 
casa în care locuieşte un om, dar Cătălin nu vrea nici pe departe ca 
această cabină in care te poti plimba cu mâinile la spate în toată statura 
ta, ca această cabină să fie casă. Casă este casa prin ale cărei geamuri 
se văd mereu aceleași peisaje. Același drum care te duce si te aduce. 
Același petec de iarbă pe care ieși uneori și te întinzi ca pe iarba de la 
marginea satului. 


Încă nu ştie nici el de ce i-ar trebui lui cămașa, pantofii si costumul de 
pe umerar, dar le poartă în camion peste tot unde merge. Ca și cum 
l-ar putea suna cineva într-una din zile şi i-ar spune cât se poate de ofi- 
cial: „Domnule Lazăr, astăzi, la 19.00, domnul Williams Vă aşteaptă la 
recepție. Stim că sunteţi foarte ocupat, însă domnul Williams are plá- 
cerea să-l onorati cu prezența Dumneavoastră. Si atunci tu ce faci dacă 
nu ai costumul cu tine? Dacă nu ai cămașă si nu ai pantofi? 


Întoarce capul spre pantofii dintre pat si frigider si răspunde tot el: „Ce 
faci, ce faci? Iti cauti de drumul tău mai departe, că mâine dimineaţă esti 
programat să lași încărcătura la un depozit anume, ca după doar câteva 
ore să mergi la un alt depozit, să te incarci si din nou. Ce faci, ce faci?" 


La Darla va pleca poimâine. Așa zic cei de la dispecerat. Că poimâine 
va avea drum spre Detroit. Doar că din Detroit s-a vedea mai târziu 
dacă are sau nu marfă pentru retur. 


Merge practic pe acelaşi drum pe care a mers prima dată la Detroit. 
Da, calea ferată e pe undeva pe aproape. Şi peisajele, cu unele mici 

diferenţe, se rânduiesc lăsând să fugă undeva în spate câmpuri, case, 
lacuri si poduri care te trezesc când cauciucurile mașinii şuieră pe co- 
vorul lor de beton. Şi totuși, acum e altfel. E un drum pe care nu are 
cum să viseze casa aceea imensă cu mânerul ei acoperit cu colb gălbui. 
Si coronita prinsă pe usa, si jilturile, si canapelele, si draperiile, pozele 
de pe perete, și umbrele acoperite de colbul galben rămas în palma ta. 
Şi fata cu suvita ei roșcată. Şi fata ei pe care, de sub colbul gălbui, se văd 
bine pistruii. Nu ai cum. 


Şuieră cauciucurile pe beton. S-ar putea ca în camioanele pe care le 
întâlneşti să fie alti băieți ca tine. Si din Moldova. Tu asculti la tele- 
fonul prins de torpedo muzicá populará. Probabil, ascultá si ei. Sigur, 
generatia ta pare sá fie lipitá de o scená pe care se rup chitare si tobe, se 
aruncá cu microfoane intr-o multime scoasá din minti, cu tatuaje care 
te îmbracă din crestet până în tălpi, dar tu si băieţii din alte camioane 
ascultați muzică populară. Are ceva muzica asta populară din şezutul 
pe prispă într-o duminică de la care aduce a răsărită prăjită. Cu nişte 
bunei undeva lângă tine, spunând bancuri cu „un boier, care, într-o Zi...” 
Şi cântă Sulac. ,Papusica, popusoi, aga-i traiul pe la noi, Porumbistii 
din Iowa, las’ să ştie că-n Moldova.... Ce înțelegeau moldovenii când 
le cânta Sulac despre porumbistii din Iowa? Vedeau ei lanurile astea 
de porumb care acoperă o tara sau doar şchioapa aceea de pământ de 
după casă, cântată acum de Sulac? 


Interminabile lanuri de porumb cu un drum printre ele pe care guierá 
cauciucurile fripte de vatra lui de beton. Un drum care te duce spre un 
oraş parcă scos din pământ. Printre lanurile de porumb. Și drumul spre 
casa lui Ted tot prin porumb luneca. Doar că ducea spre o singură casă. 
Şi spre o dumbrava pe lângă care, mai știi, poate trece cineva si poate 
se dă la umbră. 


Ajungi într-o intersecţie și lași în urmă drumul acela larg. Larg cât toate 
drumurile din Moldova. Acum mergi pe o bandă de asfalt mărginită 
de case peste care soarele doar apune. Probabil peste alte case răsare 
soarele. Uşile nu mai poartă coronite cu flori. Case mici la margine de 
Detroit. Rătăcite printre copaci, cu ferestrele dezgolite şi cu mult în- 
tuneric dincolo de ele. Apoi — vechile case din cărămidă ale unui oraș 
în care oamenii își spun unul altuia How are you, deşi ştie fiecare din ei 
tristul răspuns al acestei întrebări. Și casa Darlei, tot din cărămidă e. Au 


SEIT RO MIÂINIĂ 


convenit să se întâlnească aici, la ușa blocului din cărămidă și chiar să 
intre în casă. Ca să o cunoască pe maică-să. Ei si ce dacă o va cunoaşte 
pe maică-sa? Va spune că numele lui e Cătălin, că e un cunoscut mai 
vechi de-al Darlei, că trecea pe aici si a decis să intre pentru câteva mi- 
nute si că pleacă mai departe în drumul lui. Atât. Vezi, ce e rău în asta? 


A parcat la o margine de drum ceva mai departe de casa Darlei. Casa 
din cărămidă se vede bine si se vede bine o fată tunsă chel la doar câţiva 
paşi de ușă, cu tricoul ei lăsat să cadă peste pantalonii scurți. Doar cá 
cizmele ei albastre, cizmele ei albastre nu le mai avea trase pe picior. Au 
urcat scările spre o ușă deschisă și au intrat în casă. 


— Şezi, zice ea. Cred că esti obosit. Sezi. 


Câteva scaune in jurul unei mese. O canapea cu pânza uitată de timp. 
Un dulap, o lampă pierdută în întuneric și o fereastră prin care alte case 
se văd. Din cărămidă și ele, lasă să treacă printre trotuare înguste o stra- 
dă. Şi casa aceea, casa aceea mare unde e? $i ușa, ușa cu coronita. 


- Mama, a plecat mama. 


— Cum a plecat, de unde știi că a plecat? E poate pe aici, pe aproape. 
De ce să plece? 


- Nu. Nu. A plecat. Uite, a lăsat asta pe masă. 


Abia acum a observat pe masă o pungă. Cu părul alb al Darlei și cu un 
petec de hârtie citit de Darla cu destulă stăpânire în voce: „Nu mă cău- 
ta. E totul ok. Eu voi fi fericită”... 

Cu prilejul împlinirii unui secol de la Marea 
Unire (1918) şi a 165 de ani de la nașterea lui 
Alexandru Marghiloman (1854), prim-minis- 
trul României (1918) şi autorul Notelor poli- 
tice (cinci volume, 1897-1924), primarul mu- 
nicipiului Buzău Constantin 'Toma, susținut 
de domnul dr. Marius-Adrian Nicoară, 
membru al Academiei Oamenilor de Ştiinţă 
din România, domnul dr. Alfred Vasilescu si 
editorul Ştefan Davidescu, a realizat tipărirea 
anastatică a volumelor menţionate. 


Primul volum cuprinde perioada anilor 1897- 
1915’. Doamna Irina-Vladuca Marghiloman, 
strănepoata omului politic, a semnat Cuvântul 
înainte (p. V-VI) din care citez: „Dacă fiecare 
din noi ne-am nota seară de seară întâmplările 
zilei, am deveni mult mai atenţi cu noi şi cu 
cei care ne înconjoară. Am înțelege mai bine 
cine suntem si ce am realizat în viata noastră. 
Am fi mai atenţi cu cei care ne apreciază si ne 
iubesc. Am fi oameni mai buni, mai liniștiți, 
mai conștienți de răspunderea pe care ne-am 
asumat-o” (p. V). Tot aici găsim cuvintele re- 
gelui Ferdinand adresate primului ministru 
Alexandru Marghiloman: „Luând cunoștință 
de contractul de pace încheiat în București, 


SECM ITT ROMIÂINIĂ 


va multumesc Dumneavoastra si celorlalti delegati, pentru greaua si 
sacrificanta munca, pe care Dvs. ati depus-o pentru salvarea dreptu- 
rilor noastre, intr-o clipa plina de dureri. Ca Rege si roman sunt plin 
de sperante referitor la viitorul bravului si curajosului meu popor. Va 
mulțumesc Dvs. pentru încrederea pe care o aveţi în forța si bunăstarea 
țării sub conducerea Dinastiei mele" (p. VI). 


Urmează Argumentul domnului Primar al Municipiului Buzău 
Constantin Toma privind necesitatea retiparirii cărților semnate de 
Alexandru Marghiloman ca una din multiplele măsuri luate în ve- 
derea cunoașterii corecte a locului si rolului buzoianului Alexandru 
Marghiloman în Istoria Românilor si, in mod special — contribuţia lui 
decisivă la realizarea reintregirii nationale (1918). 


In Nota asupra ediţiei, semnată de domnii Marius-Adrian Nicoară, 
Alfred Vasilescu si Ştefan Davidescu, este expusă convingător valoa- 
rea științifică a Notelor politice: „...Prin autenticitatea si veridicitatea lor 
[Notele politice] sunt valoroase documente de arhivă... Notatiile sale 
sunt scurte, clare simple. A consemnat evenimentele și a prezentat 
impresiile pe care i le-au produs acestea si rolul pe care el l-a avut in 
desfășurarea lor. Franchetea informaţiilor a pus în dificultate la mo- 
mentul apariţiei lor aproape întreaga societate politică românească 
aflată în vârful piramidei sociale...” (p. IX). 


Nu întâmplător, la scurt timp de la punerea cărţilor în vânzare, la or- 
dinul primului ministru Alexandru Averescu și ministrului de interne 
Octavian Goga, volumele nevândute au fost confiscate. Mult timp 
Notele politice ale lui Alexandru Marghiloman au rămas aproape necu- 
noscute. Abia în 1993 istoricul Stelian Neagoe a adus în centrul atenţiei 
publicului cititor Notele politice, unite în trei volume?. Îngrijitorul 
ediţiei, Stelian Neagoe, a analizat reacţiile presei timpului la lectura 
Notelor politice, recenziile publicate de Cezar Petrescu, Nae Ionescu, 
Pamfil Seicaru etc., a explicat multe însemnări ale Notelor politice. 


Asa cum remarcă îngrijitorii ediţiei 2019 a Notelor politice, aceasta „re- 
produce cu fidelitate textele caietelor-manuscris și a celorlalte texte 
cunoscute de editorii imputerniciti ai primei ediții” [Octav George 
Lecca, Panaiti Wyzanti si Mihail Pherekyde] şi așezate „în formatul lor 
tipografic original...” (p. XIII-XYI). 

Notele politice, semnate de preşedintele Partidului Conservator 
Alexandru Marghiloman nu sunt note zilnice. În unele cazuri sunt pa- 
uze temporale destul de mari. Dar au fost și zile când autorul Notelor 
a extins textul însemnărilor sale. Autorul Notelor s-a adresat jurnalului 
său atunci când apăreau momente critice sau deosebit de responsabile 
în viata politică a României. Sunt însemnări referitoare la poziţiile si 
vorbele oamenilor politici cu care s-a întreținut autorul si care se refe- 
reau la posibilele formări de guverne, fuziuni politice, probleme de po- 
litică externă etc. Notele politice au fost scrise pentru uzul autorului. În 
Note politice Alexandru Marghiloman a fixat scurte caracteristici date 
oamenilor politici de interlocutorii lui: „Dintr-o convorbire din ajun 
cu Filipescu am înţeles duplicitatea lui Take Ionescu si nesfârșita lui 
intrigă” (p. 115); sau „Bogdan un fel de spion al lui Haret printre noi" 
(p. 116) etc. Notele politice oferă istoricilor detalii importante referitoa- 
re la atitudinea statelor europene după războaiele balcanice, dar mai 
ales în anii Primului Război Mondial. 


În cele ce urmează ne-am propus să examinăm unele probleme cu care 
s-a confruntat elita politică în primul an de neutralitate a României 
în timpul Marelui Război (Primul Război Mondial), evenimente ex- 
puse de Alexandru Marghiloman în primul volum al Notelor politice. 
Evident, ne interesează poziția marilor personalităţi politice fata de in- 
trarea României în război, mai ales de partea cui, a Puterilor Centrale 
sau Antantei si care a fost opinia fata de Rusia țaristă, respectiv de eli- 
berarea și unirea Basarabiei cu Patria-mamă România. 


A. Marghiloman a scris despre rugămintea principesei Maria, soția 
principelui Ferdinand și vară primară cu Nicolai al II-lea, de a face in 
asa fel ca prințul Carol, viitorul rege Carol al II-lea, să fie la Constanta, 
la întrevederile cu ţarul rus și familia acestuia. Dorinţa principesei 
Maria a fost ca prinţul Carol să se căsătorească cu una din fiicele împă- 
ratului. A. Marghiloman scrie: „Dânsa este trup si suflet pentru aceasta 
căsătorie. Brătianu? vede ca dânsa.” (p. 222). 


Din Note politice aflăm că Curtea regală (posibil şi alti oameni poli- 
tici români, cel puţin autorul Notelor) era la curent cu boala pe care o 
mostenise fiul împăratului Alexei — hemofilie. Boala era un secret de 
stat, din Note deducem că nu era chiar așa. 

Vizita familiei imperiale ruse la Constanta a fost intreruptá de eve- 
nimentele desfăşurate in Europa: la 28 iunie (11 iulie stil calendaris- 
tic nou), la Sarajevo (Bosnia) au fost asasinati printul mostenitor al 
Austro-Ungariei Franz Ferdinand si sotia acestuia. Monarhia dualistá 
a inaintat un ultimatum Serbiei cu cerinte ce nu puteau fi realizate. 
Rusia a declarat mobilizare partialá, iar la 28 iulie Austro-Ungaria a 
declarat război Serbiei. În câteva săptămâni marile puteri, împărțite 
în două alianțe politico-militare (Germania si Austro-Ungaria, nu- 
mite Puterile Centrale și Rusia, Franţa si Marea Britanie, numite 
Antanta sau Puterile Aliate) se aflau în stare de război. Încă din 1883, 
România avea semnat cu Germania si Austro-Ungaria un Tratat de 
alianță care prevedea susținerea militară în cazul în care una din 
părţile semnatare ar fi fost atacată. În condiţiile declanșării conflic- 
tului militar Puterile Centrale au cerut României să intre în război 
împotriva Serbiei. În astfel de circumstanţe regele României Carol I 
a convocat la Sinaia Consiliul de Coroană (21 iulie). Alături de alți 
demnitari de stat, la şedinţă a asistat si a participat în dezbateri si 
Alexandru Marghiloman, care ulterior a expus în jurnalul său esența 
discuţiilor. Cităm din Note: 


„Regele (...): Nu trebuie să facem politică de sentimente. Neutralitatea 
este o soluţie rea, care va face ca România să piardă înalta situaţie pe 
care a câștigat-o. A merge cu Rusia ar fi contra sentimentelor unani- 
me ale ţării. Să ne pronuntám numaidecât în favoarea Germaniei si 
Austriei, cu care ne leagă un tratat, este ceea ce ne dictează interesele 
viitorului. Va urma onoare și profit” (p. 231). 


Astfel, regele Carol I dorea intrarea României în război. Poziţia lui a 
fost susținută de P. P. Carp — unul din fruntașii Partidului Conservator 
şi susținător fervent al intrării României în război alături de Puterile 
Centrale: 


„Războiu imediat, trebuie ajutat Germanismul să zdrobească 
Slavismul. Românii din Transilvania ne îngrijorează puţin: au manifes- 
tat ei oare dorinţa de a fi incorporati? Cei dintâi care vor trage asupra 
noastră dacă urmărim altă politică, vor fi regimentele române. Regele a 
vorbit limbajul datoriei si onoarei; trebuie să-l urmăm. Avem un tratat, 
România trebuie să-și tie angajamentele” (p. 231-232). 

Alexandru Marghiloman a atras atenția Consiliului de Coroană asupra 
poziţiei Italiei, care şi ea avea un tratat de asistență mutuală cu Puterile 
Centrale, dar care deocamdată nu a intervenit în conflictul militar. În 
opinia autorului Notelor politice, intrarea României în război alături 
de Germania si Austria, însemna întărirea poziției Bulgariei, mărirea 
ei teritorială. În acelaşi timp asta însemna „părăsirea românismului în 
Austria si alte locuri A lupta alături cu Rusia prezenta, în opinia au- 
torului Notelor, un pericol moral prea mare, nimeni nu o doreşte. Şi 
conchide: 


„Atuncea... neutralitate. Este ea oare posibilă? Rusia o cere şi va res- 
pecta-o. N-are interes să ne arunce de partea cealaltă. Austria? Nici ea 
nu o să vrea să ne indispue, căci de altmintrelea trebuie să fie destul 
de mulțumită că îi lăsăm disponibile corpurile pe care ar trebui să ni 
le opue. Este oare soluţia onorabilă? Sigur cá da. «Casus foederis» 
nu există. Dacă s-ar putea interpreta că intrigi ursite pe teritoriul unui 
vecin echivalează unei agresiuni de Stat la Stat, atunci s-ar putea zice 
într-o zi, că din cauza Ligei atacăm Austro-Ungaria. De altmintrelea 
Italia, mai intim legată și mai veche aliată, nu judecă că există pentru ea 
«casus belli». Sá ne armám spre a ne păzi graniţele si atâta tot pentru 
moment” (p. 233). 


După dezbateri poziţia lui Alexandru Marghiloman a fost susținută și 
de rege: „Sunt rege constituțional și nu voi declara eu singur războiul” 


(p. 236). 


Notele politice demonstrează constituirea câtorva curente politice privind 
politica externă a României (implicarea ei în război). Curentul cel mai 
activ a fost cel care pleda pentru intrarea în război a României alături de 
Antanta împotriva Austro-Ungariei (respectiv — împotriva Germaniei) 
pentru eliberarea românilor din Transilvania. Cel mai aprig promotor al 
acestei opțiuni a fost Nicolae Filipescu, fruntaș al Partidului Conservator, 
dar care s-a împotrivit poziţiei de neutralitate a României, susținută de 
Alexandru Marghiloman, si care a fondat o organizație pro-Antanta, nu- 
mită Acţiunea Naţională. Autorul Notelor politice a prezentat multe ca- 
zuri în care Nicu Filipescu insista pentru ca România să atace Austria. De 
ex., la 17 august 1914, N. Filipescu: „Dar ce bine ar fi dacă am putea să 
ne înțelegem cu Italia și să cădem amândoi în spinarea Austriei! (p. 252). 
La 2 septembrie, la Sinaia, N. Filipescu „se pronuntase pentru o acțiune 

imediată, bineînţeles în contra Austriei, se preparase o manifestaţie la 
sosire. Public numeros pentru a aclama pe marele patriot, cortegiu cu 
automobilul lui în cap...” (p. 264). 


Constantin Olănescu, unul din fruntașii Partidului Conservator, spu- 
nea: „Neutralitatea nu poate fi eternă. Să ieşim din ea la prima ocazie; 
aparține conducătorilor să o prinză și să ea garanții. În mișcările de 
stradă sunt mulți agenţi plătiți. Nu cred ca Regele, văzând o mișcare 
unanimă, să persiste în sentimente personale. Nu voi merge niciodată 
contra franco-rusilor. Ar fi o crimă de neam: nu sacrific 3-4 000 000 de 
români pentru 6-700 000 din Basarabia” (p. 268). 


Nicolae Filipescu și adepţii lui au organizat la Bucuresti si alte localități 
ale României demonstraţii de stradă cu drapelele românilor transil- 
vaneni (p. 357), cereau constituirea unui guvern ,national" (liberali 
şi conservatori), care ar porni războiul împotriva Austro-Ungariei. 
N. Filipescu a depus eforturi sporite pentru a-l scoate pe A. 
Marghiloman din funcția de preşedinte al Partidului Conservator toc- 
mai pentru că susținea politica de neutralitate a României. 


Persoanele politice care pledau pentru intrarea României în război 
împotriva Puterilor Centrale aveau ca aliată Rusia țaristă. Aceasta 
nu ascundea că scopurile ei sunt cotropirea strâmtorilor Bosfor 
şi Dardanele si a Constantinopolului. „Rușii isi rezervă ocuparea 
Constantinopolului și consimțământul nostru anticipat”, a spus regele 
şi a consemnat de A. Marghiloman (p. 269). În septembrie 1914 ro- 
mânii au primit oferta rușilor: România să păstreze neutralitatea si în 
cazul victoriei Antantei, României i se vor da teritoriile populate majo- 
ritar „din Ungaria şi Austria, deci, si Bucovina” (p. 284). 


Alt curent politic a fost păstrarea neutralității României în Marele Război. 
Această poziţie a fost promovată cu multă dibăcie de prim-ministrul ro- 
man, liberalul Ion I. C. Brătianu. Poziţia de neutralitate a fost expusă si de 
conducerea Partidului Conservator. Astfel, la 20 august 1914, Comitetul 
executiv al acestui partid a decis în unanimitate: „Niciun fapt nou ne- 
producându-se, care să justifice o schimbare în atitudinea României, 
astfel cum a fost fixată în Consiliul de Coroană de la 21 iulie, Partidul 
Conservator stăruie fără şovăire în această atitudine. Faţă de această ho- 
tărâre si, fiindcă mai presus de orice consideratiune sunt interesele țării, 

el sfătuieşte pe membrii săi să păstreze o nepărtinire desăvârșită în apre- 
cierea faptelor si în discutiunea situatiunilor” (p. 256). 


Această poziţie va fi promovată consecvent de preşedintele Partidului 
Conservator Alexandru Marghiloman, poziție care nu convenea 
adepților intrării României în război alături de Rusia (Antanta). În 
Notele sale politice autorul a adus multe exemple de acte de huliga- 
nism organizate de adversarii săi politici in fata sediului partidului, 
de scrisori cu amenințări de asasinare etc. Astfel, la 21 august 1914, 
politia l-a reținut pe un tânăr care intenţiona să-l omoare pe Alexandru 
Marghiloman. Autorul Notelor scrie: „L-am batjocorit cum trebuie și 
am cerut să i se dea drumul” (p. 257). 


Au fost personalităţi politice care au pledat pentru eliberarea și reîntre- 
girea Basarabiei cu Patria-mamă România. Între aceștia — Constantin 
Diamandy, ministrul României la Petersburg. Într-o discuţie avuta la 
Sinaia cu autorul Notelor politice, C. Diamandi „sugerează să reluám in 
gazete chestia Basarabiei, care este proclamată la Petersburg «moartă 
şi îngropată>” (p. 246). Un alt apărător ferm al cauzei nationale a basa- 
rabenilor a fost Petre P. Carp, citat mai sus*. Şi, bineînţeles, Constantin 
Stere, cu care autorul Notelor politice s-a întreţinut mai putin. 


În Concluzie: primul volum al Notelor politice, semnat de Alexandru 
Marghiloman, este o sursă de prima mână în ceea ce priveşte clasa poli- 
tică a României în anii 1897-1924. A. Marghiloman a fixat pentru sine, 
dar si pentru Istorie, cele mai stringente probleme ale României expu- 
se cu vocea principalilor actori politici. În primii ani ai Marelui Război 
(1914-1918), conducerea României a păstrat neutralitatea în pofida 
presiunilor venite din partea adepților Antantei de a lupta împotriva 
Austro-Ungariei si Germaniei, cât si partizanilor Puterilor Centrale de 
a lupta cu Rusia pentru recuperarea Basarabiei, ocupate în 1812. În po- 
fida amenințărilor de tot felul, fiind în opoziţie, autorul Notelor politice 
a rămas un fervent susținător al politicii de neutralitate, promovate de 
Primul ministru român Ion I. C. Brătianu. 


Note si | ! Alexandru Marghiloman, Note politice. 1897-1924. Cu- 
referinte vânt înainte de Irina-Vlăduca Marghiloman, Argument de 
j Constantin Toma. Ediție anastatică îngrijită de Marius- 

Adrian Nicoară, doctor în istorie, Alfred Vasilescu, doc- 

tor în securitate naţională, Ştefan Davidescu, editor, Buzău, Editura Alpha MDT, 2019, 


565 p. 


? Alexandru Marghiloman, Note politice, vol. 1, Introducere si comentarii de Stelian Nea- 
goe, București, Scripta, 1993; Alexandru Marghiloman, Note politice, vol. 2, Bucureşti, 
Machiavelli, 1994; Alexandru Marghiloman, Note politice, vol. 3, Bucureşti, Machiavelli, 


1995. 
?Ion I. C. Brătianu, prim ministrul României, 1914-1918. 


“Vezi si Anastasie Iordache, România în anii Primului Război Mondial, în Istoria Români- 
lor. De la Independenţă la Marea Unire (1878-1918), vol. VII, tom II, Bucureşti, Editura 
Enciclopedică, 2003, p. 403. A. Iordache subliniază: „...P. P. Carp s-a pronunţat categoric 
pentru intrarea în război alături de Tripla Alianţă împotriva Rusiei, veşnica adversară a 


românilor, după opinia sa” (Ibidem). 


= The first year of Romania's neutrality (1914-1915) 
pi in Alexandru Marghiloman's Political Notes 


Keywords: Alexandru Marghiloman; Romania; Great War; neutrality; 

loan C. POPA 


Dimitrie Gusti - Ideile fundamentale 
ale dreptului presei 


I.C.P — sociolog, publicist si 
diplomat; doctor în sociologie 
(relaţii internaţionale); 
cercetător asociat la Institutul 
de Sociologie al Academiei 
Române. Cărţi publicate: 
Românii, Basarabia și 
Transnistria, două ediţii în 

limba română (București, 2009, 
2012) şi o ediţie în limba rusă 
(Chișinău, 2010); Mecanisme 

de putere ale regimului 

totalitar comunist în perioada 
bolsevismului. Impactul în 
Basarabia și Transnistria 
(Bucuresti, 2011); Destine frânte. 
Pagini despre românii din Est 
(1917-1954) (Bucureşti, 2014); 
Trei ani în preajma președintelui 
(1997-1999). Note și consemnări 
(București, 2014); Faţa nevăzută 
a agresorului. Pactul Ribbentrop- 
Molotov si urmările lui pentru 
România (București, 2017). 
Membru al Uniunii Ziariştilor 
Profesioniști din România. 


La finele anului 2021, sub egida Institutului 
de Sociologie al Academiei Române si a Uni- 
unii Ziariştilor Profesioniști din România 
(UZPR) a fost repusă în circulație o lucrare 
de tinerețe a viitorului mare sociolog si savant 
român Dimitrie Gusti (1880-1955), intitulată 
Ideile fundamentale ale dreptului presei. Aceas- 
tă lucrare a reprezentat teza pentru cel de-al 
doilea doctorat in Germania al lui D. Gusti, fi- 
ind realizatá la Berlin in anii 1905-1907, dupá 
primul obținut în filosofie la Universitatea din 
Leipzig (1900-1904), cu un subiect de soci- 
ologie şi etică (Egoismus und Altruismus/Ego- 
ism si altruism. Despre motivaţia sociologică a 
vointei practice), sub conducerea lui Wilhelm 
Wundt (1832-1920), renumit filosof și psi- 
holog german în epocă. La recomandarea 
lui W. Wundt, această primă lucrare de doc- 
torat a fost publicată în două numere conse- 
cutive ale celei mai vechi reviste de filosofie 
din Germania, fapt ce a marcat, după cum va 
menționa Gusti însuşi mai târziu, intrarea sa 
în „publicistica filosofică științifică germană”, 
cu rezonanţă internaţională. 


Noua teză de doctorat, finalizată cu titlul Die 
Grundbegriffe des Pressrechts, având ca subtitlu 
Eine Studie zur Einfiihrung in die pressrechtli- 
chen Probleme (Ideile fundamentale ale dreptu- 

lui presei. Studiu introductiv în problematica dreptului presei), caracteri- 
zată de autor ca fiind un studiu sociologic asupra dreptului presei, a fost 
predată Facultăţii de Drept din Berlin în aprilie 1907. Din motive încă 
insuficient elucidate, D. Gusti nu a mai îndeplinit ultimele formalitati 
administrative si a renunţat la susținerea examenului pentru al doilea 
doctorat. „Epoca petrecută în seminarul de criminalistică din Berlin a 
fost cea mai fericită din viata mea’, va scrie Gusti la sfârşitul vieţii. „Căci 
atunci mi-am încheiat marele stagiu al căutării, pentru a intra cu pași 
siguri în perioada plină de răspunderi a elaborării... Cert este faptul 
că această a doua lucrare de doctorat finalizată a fost publicată în anul 
1908, în limba germană, de Editura Immanuel Guttentag, din Berlin. 


Noua ediție în limba română a apărut sub îngrijirea sociologilor Ioan 
C. Popa şi Mihai Milca, semnatari a două studii introductive, şi a filolo- 
gului Neculai Trandafir, care a revăzut şi completat, prin confruntarea 
cu originalul în limba germană din 1908, textul apărut în volumul II de 
Opere al lui D. Gusti, publicat de Academia RSR în 1969. 


Lucrarea este structurată în patru capitole principale, care abordează 
tema din perspectivă istorică si analitică, prin prisma dreptului şi so- 
ciologiei. Capitolul introductiv explică metoda folosită (,juridico-so- 
ciologică şi de drept comparat”), precum şi noţiunea de „instituţie a 
presei” si „reglementarea juridică a acesteia”, cu o documentată prezen- 
tare a apariţiei ziarului din cele mai vechi timpuri (de la ziare „fluerate”, 
vorbite, scrise la ziarul prin scrisori, foi ocazionale tipărite si primul 
săptămânal periodic). 


Capitolele II, III si IV reprezintă corpul principal al lucrării, in care 
sunt analizate pe larg chestiuni esenţiale privitoare la bazele juridi- 
ce ale libertății presei (considerată „un corolar al libertății omului”), 
noţiunile de public și opinie publică, libertatea presei în Anglia, 
noțiunea de drept administrativ al presei si cenzura, noţiunea de drept 
penal al presei (sistemul represiv, tipăritura, noțiunea de responsabili- 
tate în activitatea de presă şi educaţia jurnaliștilor), politica legislativă 
şi delictul de presă. În fine, lucrarea mai cuprinde o Anexă (legislaţia 
franceză în domeniul presei, de la 1789 la 1881) şi o Bibliografie con- 
sistentă referitoare la cele mai importante lucrări dedicate presei în 
principalele state europene, de la origini până la nivelul anului 1908. 
Lucrarea surprinde si astăzi prin profunzimea analizei si actualitatea 

tezelor avansate, fiind utilă atât tinerilor jurnalişti, cât şi maeștrilor 
consacraţi ai condeiului, profesorilor de jurnalism si tuturor celor 
interesați de profesia de ziarist. 


Dimitrie Gusti a intrat în conştiinţa publică românească în primul rand 
ca fondator al Şcolii sociologice de la București, care s-a bucurat de 
o largă recunoaștere internațională în perioada interbelică. Bogata sa 
activitate în domeniul presei, îndeosebi ca întemeietor al unor reviste 
şi publicaţii ştiinţifice prestigioase, a rămas oarecum în umbra renu- 
melui de savant, desi performanţele atinse si în acest domeniu sunt cu 
totul remarcabile. De altfel, trebuie să precizăm încă de la început că, 
în concepţia lui D. Gusti, activitatea publicistică si cea de cercetător 
profund al realitatilor sociale ale timpului său sunt îngemănate, fiind 
considerate ca părți indestructibile ale unui mare proiect imaginat de 
el, unic până astăzi în cultura română. 


Când vorbim despre activitatea ca publicist a lui Dimitrie Gusti, tre- 
buie să ne referim în primul rând la rolul său de mentor și conducător 
de reviste prestigioase în cultura română din perioada interbelică. În 
același timp, este de remarcat faptul că savantul Gusti era un colabora- 
tor frecvent al publicaţiilor românești cu vederi democratice, destina- 
te informării publicului larg, dar nu neapărat consacrate unor ramuri 
ştiinţifice anume, precum sociologia. Informarea largă și corectă a pu- 
blicului făcea parte din ceea ce Gusti numea cultura poporului, educa- 
rea mentalităților si ridicarea gradului de cunoştinţe ale mulțimii ca 
punti pentru dobândirea adevăratei libertăţi a omului. 


Nu în ultimul rând este important să amintim relaţiile de colaborare 
dezvoltate de Gusti în decursul timpului cu marile ziare naţionale, 
cu ,Rador’, dar si cu mediul scriitoricesc. De-a lungul anilor, găsim 
semnătura lui D. Gusti nu doar în revistele de specialitate înființate 
sau conduse personal, dar şi în numeroase ziare ale vremii, cum ar fi 
ylimpul’, „Curentul”, ,Dreptatea’, ,Dimineata’, „Revista universitară”, 
„Semnal” s.a. La prezenţa publicistică se adaugă o bogată activitate in 
domeniul presei radiofonice, D. Gusti fiind unul dintre participanții 
la prima ședință a Consiliului Societăţii Române de Radiodifuziune 
(martie 1927); în 1929 prezidează mai multe şedinţe ale Comitetului 
Societăţii de Radiodifuziune; la începutul anului 1930 participă la o se- 
rie de întruniri desfășurate la Preşedinţia Consiliului de Miniştri dedi- 

cate extinderii radiofoniei pentru a deveni cât mai accesibilă publicului 
larg, iar la 28 februarie același an este ales președinte al Consiliului de 
Administraţie al Societăţii de Radiodifuziune. În această ultimă calita- 
te înființează emisiunea culturală cu titlul Universitatea Radio, difuzată 
zilnic, cu participarea unor tineri intelectuali (Constantin Noica, Petru 
Comarnescu, Mircea Vulcănescu, H. H. Stahl ş.a.), în cadrul căreia a 
ţinut personal două prelegeri având ca temă sociologia culturii. În de- 
cembrie 1930, D. Gusti a participat ca raportor la Congresul Uniunii 
Ziariştilor Profesioniști (Menirea radiofoniei românești si universitatea 
radio), alti doi raportori fiind Tudor Vianu (Cinematograf si radiodi- 
fuziune in politica culturii) şi Constantin Papacostea (Despre presă si 
problemele ei culturale). În iulie 1937, D. Gusti a participat la deschide- 
rea Secţiei presei româneşti din Pavilionul Internaţional al Presei de la 
Expoziţia mondială de la Paris. 


Prima şi cea mai importantă revistă științifică înființată de către 
Dimitrie Gusti si un grup de colaboratori a fost „Arhiva pentru știința 
şi reforma socială” (ASRS), publicaţie periodică a Institutului Social 
Român. De la apariţie (1919) până la suspendarea sa (1944), direc- 
torul ASRS a fost D. Gusti. Din 1937, datorită prestigiului câștigat de 
Şcoala sociologică de la Bucureşti și de fondatorul ei, ASRS a deve- 
nit şi organ al Federaţiei Internaţionale a Societăților și Institutelor 
de Sociologie. Revista și-a păstrat, cu mici adăogiri de-a lungul anilor, 
structura si concepția anunţate încă de la primele numere, cu rubrici 
precum: Studii; Arhiva legislativă; Arhiva documentară; Mișcarea 
ideilor; Recenzii; Revista revistelor; Buletinul Institutului; Fapte si 
informatiuni. În timp, revista „Arhiva pentru ştiinţa si reforma socia- 
là" va deveni una dintre cele mai prestigioase publicaţii științifice din 
România, dar si din Europa. 


O a doua publicaţie, „Sociologie Românească” (SR), revistă peri- 
odică a Secţiei sociologice a Institutului Social Român, a fost edita- 
tă începând din anul 1936 până la suspendarea din 1944. Directorul 
publicaţiei a fost D. Gusti. Într-un Plan de acțiune pentru 1938, pu- 
blicat în „Sociologie românească”, an III, nr.1-3, p. 1-4, Gusti anunța 
intenţia de a organiza „un corp de corespondenţi” ai revistei în satele 
şi oraşele țării, măsură care se inscria în straduinta de „a face aceasta 


publicaţie periodică corespunzătoare misiunii însemnate, de a fi izvor 

de informatie asupra naţiunii noastre si a subunitatilor ei în toată com- 
plexitatea lor" În paginile acestei reviste, structurată în linii mari pe ca- 
pitole distincte după modelul „Arhivei”, au fost publicate cu predilecție 
rezultate ale cercetărilor sociologice întreprinse de Şcoala monografi- 
că de la București, întemeiată de către D. Gusti, sub semnătura unora 
dintre distinsii săi colaboratori. 


A treia revistă inițiată și condusă de către D. Gusti a fost „Affaires 
Danubiennes" - Revistă pentru Europa Centrală si de Sud-Est, organ 
al Institutului Social Român. Revista a apărut în limba franceză, sub 
egida Centrului de Înalte Studii Internaţionale, din cadrul ISR, în anii 
1938-1942, 1944. 


Concepţia solidă formată în baza studierii amănunțite a presei, asa 
cum rezultă din lucrarea anunţată la începutul acestor însemnări, s-a 
dovedit un reper permanent în activitatea lui D. Gusti în domeniul jur- 
nalismului si al publicisticii științifice practicate de-a lungul vieții. 


Începând cu finele anului 1944, Dimitrie Gusti a trăit drama intelec- 
tualilor români care s-au văzut marginalizati, oprimati si izgoniți din 
spaţiul public. Revistele patronate de el au fost mai întâi suspendate, 
apoi interzise, alături de alte publicaţii prestigioase care apăreau sub 
egida Academiei Române, a Fundațiilor Regale sau a altor instituții 
ştiinţifice si culturale de importanţă națională. 


Repunerea în circulație a unora dintre lucrările lui fundamentale este 
şi un omagiu adus peste timp marelui savant patriot. 


x Dimitrie Gusti - Fundamental concepts of mass media legislation 


EL Keywords: Dimitrie Gusti; sociologist; journalist; history of press; law 


of press; censorship; freedom; responsibility 
Abstract 
Dimitrie Gusti (1880-1955), an internationally reputed Romanian sociologist, 


was also a well-known militant in the field of the written and radio press. 
During the interwar period he was the founder of scientific journals of Euro- 
pean value and circulation, president of the Romanian Broadcasting Society 
and the initiator of the sociological documentary film. 


His paperwork on “the law of press’, written in the early XXth century, re- 
mains an important landmark in the history of journalism everywhere. 

În aşa-numita epoca Fanarului, când gre- 
cii fanarioți au dominat sistemul politic in 
Principatele Române, instituția domniei a 
fost foarte instabilă, demonstrând o mobili- 
tate extremă în sensul schimbării dese sau al 
pendulării voievozilor din scaunul domnesc 
al Moldovei în cel al Ţării Românești si vi- 
ceversa. S-au perindat cca 30 de domnii, în 
general, destul de scurte (de unul sau, rare- 
ori, mai mult doi ani), ale reprezentanţilor 
celor 11 mari clanuri din Constantinopol 
(şi nu doar): Callimachi, Caragea, Hangerli, 
Ghica, Mavrocordat, Mavrogheni, Moruzi, 
Racoviţă, Ruset (Rosetti), Suţu, Ypsilanti. 
Neagu Djuvara considerase că, din 1711 
până în 1821, treizeci si unu de domni 
fanarioți, făcând parte din unsprezece fami- 
lii, s-au urcat, de şaptezeci si cinci de ori, 
pe tronul celor două tari. Reamintim că nu 
toti domnii epocii fanariote au fost de etnie 
greaca'. 


Si totusi, dupa cum apreciaza un sir de is- 
torici romani, perioada aceasta n-a fost o 
cezură in istoria Principatelor Române, ele 
păstrându-şi statutul politico-juridic de state 
vasale neîncorporate în Imperiul Otoman”. 
Secolul al XVIII-lea si începutul celui de al 
XIX-lea reprezintă pentru istoria relaţiilor 
internaționale din spaţiul locuit de români 

o perioadă deosebit de complexă, cu distincte implicaţii politico- 
militaro-diplomatice în viata Principatelor’. Un exemplu cum erau 
caracterizați fanariotii către începutul secolului al XX-lea este si 
Alexandru Vlahuţă, care definește domniile fanariote drept „întu- 
necosul sir al domnilor fanarioți, început cu Nicolae Mavrocodat la 
1711 în Moldova, şi la 1716 în Muntenia”. 


Jacques Bouchard de la Universitatea din Montreal examinează per- 
tinent una dintre originile atribuibile „prostului renume” pe care 
fanariotii îl trag în urma lor: Eseul despre fanarioți de Marc-Philippe 
Zallony, publicat în Franţa în 1824 şi reeditat în 1830 sub un titlu 
care explică şi mai bine caracterul lor negativ decât cel din prima lui 
ediţie: Tratat despre principii Țării Româneşti si Moldovei, plecați din 
Constantinopol, cunoscuți sub numele de: Fanariofi; sau o expunere a 
influenţei lor în Imperiul Otoman împotriva grecilor si a pericolului de a-i 
admite în conducerea afacerilor Greciei rendscute*. 


Tocmai acest text a popularizat termenul în franceză cu conotatia lui 
negativă si, prin repercusiune, si în spaţiile grecești și românești, ori- 
ginea greacă a autorului dând doar mai multă forță tezei sale. Lucrarea 
a fost într-adevăr tradusă rapid în greacă, comentariile traducătorilor 
susținând puternic teza biciuitoare la adresa fanariotilor®. 


Istoricul de la Iași Leonidas Rados a arătat că influența greacă a fost 
unul dintre subiectele predominante de dezbatere în societatea ro- 
mânească din a doua jumătate a secolului al XIX-lea, accentul fiind, 
în fond, cel critic. Pe de o parte, influența greacă şi epoca fanariotă au 
fost considerate responsabile pentru dificultățile țării chiar si la zeci 
de ani de la încetarea guvernării fanariote. Mai mult, ei erau acuzaţi de 
toate complexele și performanţele insuficiente ale românilor. Istorici 
proeminenți precum George Sion, George Barițiu si A.D. Xenopol 
au intrat în polemică cu istoricii greci, pretenţiile lor bazându-se pe 
dovezi derivate din lucrările unor istorici occidentali, considerate păr- 
tinitoare. Pe de alta parte, istoricii greci subliniau importanţa infuzi- 
ei culturale grecești asupra românilor, rolul pe care aceasta l-a jucat în 
transmiterea ideilor occidentale, măsurile binevenite de administrare, 
întreprinse de unii domni fanarioți şi toate aspectele ale laturii pozitive 
a stăpânirii fanariote“. 

Totodată, așa-zisul secol fanariot sau epocă fanariotă (1711-1821) poate 
fi numit „secolul reformelor”, întrucât de-a lungul a peste o sută de ani 
toate sectoarele vieții sociale — fiscalitate, relaţii agrare, administraţie, 
justiţie, biserică si cultură — au făcut obiectul unei ample restructu- 
rări, vizând, în ultimă instanţă, instaurarea ordinii și modernizarea 
Principatelor Române. Nu in zădar Nicolae Iorga și-a intitulat sugestiv 
volumul VII al operei sale Istoria Românilor , Reformatorii"". Evoluţia 
societății românești impune apariția unor noi legi, care deschideau ca- 
lea spre o reală modernizare și sincronizare cu Occidentul. Între 1774 
si 1821, apar noi culegeri de texte cu caracter juridic — sinteze legislative, 
cum ar fi Pravilniceasca Condică (Al. Ypsilanti, 1780), Codul Calimah 
(Codica tivilá a Moldovei, 1817), Legiuirea Caragea (loan Gheorghe 
Caragea, 1818). Demarează procesul ireversibil de renaştere a elemen- 
telor unei suveranitati în plan extern si a lărgirii autonomiei interne. 


Fanariotii, fiind poligloti prin instruirea lor, s-au familiarizat de tim- 
puriu cu noile idei culturale si filozofice ale Occidentului. Ca oameni 
educati ei s-au înconjurat cu personalități de știință și teologi remar- 
cabili ai vremii. Poarta Otomană, acordându-le statutul de elită privi- 
legiată a Constantinopolului si a Principatelor Române, ceea ce le-a 
permis să devină unii din cei mai bogaţi dintre demnitarii luminati ai 
Imperiului Otoman, i-a făcut în același timp „prizonieri ai sistemului”. 
Grecii Fanarului, în dorinţa de a obţine si de a păstra posturile de dra- 
gomani şi domni ai Principatelor Române, au cochetat cu ideea origi- 
nii aristocratice bizantine pentru a-şi legitima ascensiunea și autorita- 
tea, încercând, pe cât posibil, să nu provoace deschis instituţia puterii 
otomane care i-a înaintat. Miza carierei putea fi chiar viata proprie*. 
Totodată, familiile fanariote au trebuit să ducă o luptă permanentă, 
prin toate mijloacele ca să-și anihileze adversarii, fanarioți ca si ei’. 


S-a atestat cá în Principatele Române, încă de la sfârșitul sec. al XVI-lea 
şi până la sfârșitul sec. al XIX-lea, a existat o varietate a limbii grecești 
moderne folosită în Principatele Române (numită fie ,parlér neogrec 
de Valachie" - în varianta ei vorbită, limba conversatiei, fie „jargon rou- 
manisé des chancelleries phanariotes” atunci când se avea în vedere va- 
rianta elevată a acestei varietăți". După cum a arătat Lia Brad-Chisacof, 
analiza transferului lexical de la română la greacă și problemele afe- 
rente acestuia furnizează o serie întreagă de sugestii prețioase pentru 

transferul de la greacă la română, cele două fenomene aflându-se într-o 
complementaritate indubitabilă. Ele sunt consecinţe ale bilingvismului 
care caracterizează cu precădere societatea din Principatele Române în 
sec. al XVIII-lea si la începutul sec. al XIX-lea. 


Odată cu adâncirea crizei Imperiului Otoman, după Tratatul de la 
Kuciuk-Kainargi (1774), Poarta a trebuit să numească domni din rân- 
dul candidaţilor celor mai obedienti si infeudati intereselor sale". Iată de 
ce au fost promovați acei candidati care nu doar ca „achitau politele" 
Porții, dar mai si posedau inteligenţă si o vastă cultură, înzestrați cu un 
real simt politic. 


Un loc deosebit îl constituie ponderea și rolul diplomatic al familiilor 
fanariotilor, printre care se evidențiază Ypsilantii si Moruzestii. Am în- 
cercat să arătăm în monografia noastră recentă!” ceea ce a nuantat si 
acad. Ioan-Aurel Pop, când a remarcat că: ,,Fanariotii au fost si răi, si 
buni, ca toti oamenii, dar unii dintre ei ne-au legat sau relegat — pa- 
radoxal — cu Europa vestică, cu lumea civilizată, cu iluminismul si 
cu despotismul luminat. Acești dragomani-domni erau oameni culti, 
versati cu literele si cu artele, cititori de cărți bune, aducatori de idei 
noi, novatoare. Pe unele le-au putut chiar aplica, deși gândul lor nu era 


la propasirea românilor, cât a grecilor”"?. 


Un capitol aparte prezintă dezvoltarea învățământului, după cum re- 
cunoscuse însuși domnul Țării Românești Al. Ypsilanti (1774-1782): 
„Văzând această crestineasca tara lipsită de învățături, de ştiinţe si de 
arte cari luminează și folosesc pe popor, am înființat şcoli cu profesori 
cunoscători de mai multe limbi, rânduindu-le lefi si dând si ajutor si în- 
destulare școlarilor”"*. Reorganizând si deschizând noi școli in intrea- 
ga tara, s-a contribuit cu mult la dezvoltarea cunoașterii de carte în cele 
mai largi pături sociale. Reforma școlară a fost inițiată prin hrisovul din 
ianuarie 1776, iar către 1780 domnitorul a înființat şcoli românești în 
18 oraşe din Tara Románeascá". 


De asemenea, s-a reorganizat si viata monahală din mănăstiri şi admi- 
nistrarea averilor acestora prin hrisovul din luna mai 1776, în zece pa- 
ragrafe se reglementau normele de administrare a acestor aşezăminte!“. 
Printre altele, învățatul voievod a apreciat importanța documentelor 
depozitate la mănăstirile țării — acest tezaur cultural fara de pret ce 

trebuia păstrat si protejat („osândindu-se pentru cea mai mică nebă- 
gare de seamă”). În același context, în legătură cu păstrarea, ba chiar 
şi valorificarea documentelor (deoarece, deja, era vorba de elabora- 
rea unei istorii a țării), Al. Ypsilanti, în cea de a doua domnie în Tara 
Românească (1796-1797), a emis la 20 iulie 1797 hrisovul pentru 
înfiinţarea Logofetiei de obiceiuri”. 


Motivele de ordin intern (pentru o mai bună administrare si cunoaştere 
a țării în care era învestit cu domnia) si cele de ordin extern (sporirea 
importanţei geopolitice la sfârșitul sec. XVIII a Principatelor Române, 
rivalitatea Marilor Puteri în această parte a Europei)! l-au făcut, 
probabil, pe bătrânul voievod să decidă: „...am găsit cá este de mare 
trebuinta si de folos a avea tara o cantelarie sau cămară osebită adună- 
toare de toate obiceiurile si oranduielile politicesti si de privileghiuri- 
le pământului acestuia, câte mai jos le vom numi” Aceste atribuții ale 
Logofetiei de obiceiuri includeau în linii generale cinci direcţii: Istoria 
domnilor Țării Româneşti; Geografia politică a țării, hotarele si privilegi- 
ile ei; Totalitatea obligatiunilor domnului, ceremonialul; Stabilirea modu- 
lui desfăşurării ceremoniei instalării fetelor bisericeşti (mitropolit, episcop, 
egumen); Desemnarea în condici speciale a boieriilor şi veniturilor acestor 
dregătorii mari şi mici”. 


Istoricul grec K. N. Sathas (K.N. Xá0a, 1842-1914) a scris despre aces- 
te timpuri următoarele: „Al. Ypsilanti era dintre cei mai cu multă ştiinţă 
de pe timpul său. Fiind domn în Valahia <...>, Bucureştii devenise in 
adevăr azilul Muzelor"^. 


Alexandru Ypsilanti a înzestrat Academia Domnească din București cu 
aparate de laborator. Dar, când Academia s-a mutat din spatiosul ei lo- 
cal, de la „Sf. Sava” la „Domnița Bălașa”, aparatele au fost impachetate 
în lăzi si, precum consideră A. Camariano-Cioran, au rămas nefolosite 
până la 1804, când deja Constantin Ypsilanti face cercetare despre ,er- 
galii filozofice” si dă ordin să fie puse la dispoziția Academiei”. 


Academia Domnească din București a funcţionat între anii 1791 şi 
1803 la „Domnița Bălașa”, iar după cutremurul din 1803 a fost mutată 
la metohul Măgureanu, pe care l-a pus la dispoziţia şcolii mitropolitul 
Dositei Filitti. Numărul personalului didactic s-a redus, deoarece am- 
ploarea dată de Alexandru Ypsilanti învățământului nu s-a menținut 

multă vreme. Pe timpul lui Alexandru Moruzi, la sfârșitul secolului al 
XVIII-lea, in loc de 9 profesori, câţi stabilise Ypsilanti prin hrisovul 
său, sunt numai 3, câți erau în prima jumătate a acestui secol”. 


Războiul ruso-turc din 1806-1812 a pricinuit decăderea activității 
Academiilor. K. Vardalahos, directorul Academiei bucureştene, se 
plângea într-o scrisoare că după plecarea domnitorului Constantin 
Ypsilanti „școala a început să paralizeze”, nimeni nu-i purta de grijă și 
doar datorită strădaniilor sale morale și materiale s-a putut menţine”. 
K. Vardalahos şi-a publicat în 1812 manualul său de fizică si chimie, 
care ulterior a fost tradus in mai multe limbi". 


Aruncând doar o privire asupra activității de bun gospodar și admi- 
nistrator al ţării, nu putem trece cu vederea că, în pofida dominării la 
acea vreme a limbilor străine (greaca, slavona, franceza etc.), in viata 
politică si bisericească nu s-a ignorat nici limba română. Succesele rea- 
le în dezvoltarea culturii nationale (in special tipăriturile și traducerile, 
publicarea documentelor de uz intern în limba maternă a poporului) 
l-au făcut pe episcopul Chesarie de la Râmnic să scrie la 1779: 


„În anii lui Alexandru Ypsilant Dachia să innoiaste, 

Si prin râvna ce-o arată Besearica să inpodobeste 

Prin tipariul acestor cărți, care vreamea lui s-au început, 
Aceastea care ne tălmăcite multi ani ascunse au zăcut...” 


Un alt martor ocular — Cesarie Daponte, în lucrarea sa Catalogul oa- 
menilor însemnați din secolul trecut, relatează despre Al. Ypsilanti: „Este 
însemnat pentru bunătatea si milostenia sa si între alte bunuri ce au fă- 
cut în Valahia, a oránduit si profesori la şcoli cu salare mari, si stipendii 
anuale scolarilor seraci ca la douá-dzeci de pungi”. 


Alexandru Ypsilanti apărea la diverse manifestări publice în costumul 
său domnesc (de tip oriental), din mătăsuri, blănuri scumpe, fir de 
aur si pietre nestemate, dorind să întruchipeze siguranța și stabilitatea 
care, de fapt, erau relative (ca și orice domnie din acea epocă). De pe 
portretele păstrate ale acelei epoci ne priveşte un inteligent om politic, 
bărbat „cu fruntea lată și deschisă, sprincene bine trase, ochi mari cu 
privire sigură, dar sireata, un nas caracteristic, cu nări largi si neastâm- 
părate, încovoiat ca ciocul răpitoarelor; buze orientale, grase si volup- 
toase, umbrite de mustati subțiri; barbă bogată, rasă grecește în partea 

inferioară a pometilor; urechile date iepureste îndărăt””. 


Însumând cele expuse cu privire la prima domnie a lui Alexandru Ioan 
Ypsilanti în Principatele Române și, indeosebi, cea din Tara Românească 
(1774-1782), care a fost cea mai lungă și productivă, considerăm nece- 
sar să nu comentăm faptele săvârşite si intenţiile neimplinite, mult mai 
obiective fiind relatările contemporanilor. Căci, cei care au trăit ace- 
le vremuri depărtate (Carra, A. Comnen Ypsilanti, St. I. Raicewich, 
I. Văcărescu, Manase Eliad, D. Fotino ş.a.) au cunoscut nu istorii scrise, 
ci tumultul vieții vii a epocii si au avut tot temeiul, precum a făcut-o si 
Dionisie Eclesiarhul, să ne lase propriile mărturisiri şi aprecieri: 


„Acest domnu, fiind domn înţelept si cu minte înaltă, au pus toate tre- 
bile țării cu randuiala bună si au aşezat boeriile, atât la Bucuresti, cât sila 
Craiova. Și era întru adevăr pe acea vreame darul si mila lui Dumnezeu 
într-această tara, cu linişte mare si cu pace adăncă, deshizindu-sa toate 
schelile înprejur, şi de către turci nicio supărare nu era. Boierimea spo- 
riia întru slujbele lor, negutátorii să látiia cu alisverisurile lor la cástig, 
mestesugaretii sporiia în lucrarea sa, țăranii își lucra pămînturile lor, 
nesuparati cu greutate si dăjdii; toti se bucura si fara grije petrecea. 


Eftinătate era la mărfuri si la dobitoace... Era si îndestulare rodurilor 
pămîntului. Un veac fericit era, care pot zice că nu va mai fi niciodată... 


Aşa, domnul Ipsilant domniia si stapinia tara cu înțelepciune si cu pace 
despre stăpînirea pașilor de pe lângă Dunăre; și nu era cu tiranie, nici 
pedepsiia greu... * 


Cărturarul grec Manase Eliad (Manassis Iliadis), protejatul lui 
Al. Ypsilanti, relatează si despre unele visuri imperiale, mult mai vaste 
ale voievodului. Publicand la 1781, la Leipzig, un text encomiastic, el 
afirmă că Alexandru nu este numai ,hegemon" al Valahiei sau doar un 
oblăduitor al unei singure regiuni, ci „protectorul întregului Elenism, 


înzestrat cu titlul de Majestate imperială””. 


De asemenea, si domnul Moldovei C. Moruzi (1777-1782) a încura- 
jat învățământul, angajând la Academia Domnească din Iasi un dascăl 
de latină, „acordând burse celor săraci si merituoși”*. Însuși principele 
era un poliglot, cunoscând bine șase limbi: greaca, latina, franceza, ara- 
ba, persana si turca?'. Fiul său Dimitrie e socotit de unii istorici „primul 

om politic al Elenismului, în sens larg al cuvântului, care s-a interesat 
si s-a ocupat intens de evoluția medicinei și de aplicarea progreselor 
acesteia în spaţiul unde activa"? În paralel a încercat să transforme 
Marea Scoala a Neamului într-o instituţie de nivel universitar și să cree- 
ze acolo o Facultate de Medicină. Tot în domeniul medical, Dimitrie 
Moruzi a ajutat mult la intensificarea unui sistem de vaccinare în capi- 
tala Imperiului, declanșat în 1801 graţie eforturilor medicului amba- 
sadei britanice Scott. A fost ajutat în această privință si de către italia- 
nul Pezzoni, dar și (prin corespondență) de medicul vienez Ludovico 
Karen. În plus, a mai susținut încercarea unui alt italian, Eusebio Valli, 
profesor de medicină, de a prepara un vaccin împotriva holerei, încer- 
care declanșată în 1803?*. 


În domeniul educaţiei si culturii menționăm efortul lui D. Moruzi de 
a ajuta la alcătuirea unui mare Dicţionar al limbii grecești, cu concursul 
unor renumiţi intelectuali ai vremii, precum: Scarlat Ghica?, Neofit 
Vamvas*6, Spyridon Valettas? si alţii. Primul volum a apărut deja dupa 
moartea lui”. 


Contele Marie-Louis Marcellus (1795-1865) a consemnat că Academia 
din Kuru-Cesme tocmai fusese înființată printr-o ordonanţă imperială 
a sultanului Selim III (1789-1807), fapt ce s-a întâmplat și „prin grija 
asiduă a ilustrului si învățatului Demetrius Moruzi, care a fost numit 
ephor". Acolo se studiau științele filozofice, iar pentru ca să se ajungă 
la rezultate bune în aceste studii superioare era nevoie, mai presus de 
toate, de o cunoaștere temeinică a limbii greacă veche gi a clasicilor, 
prozatorilor sau poeţilor, ceea ce se îngreuna din cauza absenţa unui 
„dicționar scris integral în limbajul national”. 


„Am început rapid să căutăm mijloacele cele mai rapide si eficiente 
pentru a umple acest gol, când am aflat la Constantinopol că loan 
Vlastos, doctor, cretan de origine, lucra la Iași la un glosar universal. 
Demetrius Moruzi și gospodarul Alexandru Hangerli, asigurându-se 
de fapt, au furnizat imediat acestui studios compilator toate lexicoa- 
nele și colecția de autori care i-ar putea servi la perfecționarea operei 
sale, combinate pe baza Dicţionarului lui Henri Estienne”. Şi-a dublat 
zelul si, după lungi privegheri, şi-a predat lucrarea, aşa cum era, celor 
doi protectori ai sai.” 

„În acelaşi timp am aflat că si în Moldova un anume Ioan Filosoful, ori- 
ginar din cantonul Agrafa, după ce se ocupase de multă vreme să adno- 
teze și să îmbogăţească această comoară a lui Henri Estienne, tocmai îl 
tradusese; dar că era prea sărac pentru a suporta cheltuielile unei ast- 
fel de publicări. Aceste împrejurări, remarcate de domnul Alexandru 
Moruzi, au atras atenția Academiei asupra modestului și indigentului 
lexicograf. Am aflat că prințul Scarlat Ghica, anticipand solicitudinea 
naţională, l-a înconjurat pe autor cu toate izvoarele literare, la fel si 
cu docta sa critică proprie. Tocmai acestui principe Ghica, Filosoful, 
trimitandu-si lucrarea încă neindreptatá, si chiar ușor incompletă 
(pentru că nu tradusese decât până în exclusivitate la omega), i-a scris 
cu mâna pe patul de moarte: ,,Batranetea mă câștigă; Nu mai pot face 
nimic: si, cum mi-am petrecut toată viata în această muncă, si nu s-a 
terminat, ţi-o pun în genunchi, știind dinainte că nimeni mai bun decât 
tine nu o poate primi si termina." ^? 


De menţionat că în Principatele Române din această epocă cercetăto- 
rii limbii elene regăsesc o variantă de neo-greacă în literatura epistolară 
(începând cu secolul al XVII-lea si până în deceniul al șaptelea al seco- 
lului al XIX-lea), în memorialistica, în literatura beletristică greacă din 
Principate, în istoriografie si literatură de specialitate“. 


Unele informaţii privind interesul lui Constantin Ypsilanti (fiul dom- 
nului Alexandru Ypsilanti) fata de ştiinţele exacte se evedentiaza chiar 
prin prezenta sa la Constantinopol (in 1790), impreuna cu boierul 
Al. Mano (care era agentul principal - capuchehaia Ypsilantilor pe lân- 
ga Înalta Poartă), cu o „mașină electrostatică” — înfățișată sultanului 
Selim III, inaintea cărui au făcut demonstraţii” ?. 


Dragostea fata de carte învățatul domn a păstrat-o pe parcursul între- 
gii sale vieţi tumultoase. Astfel, la 1802, călătorul străin Joseph Rohrer 
menţiona că „Al. Moruzi si C. Ypsilanti... sunt prieteni ai culturii. 
Ypsilanti a fost în tinereţe la Viena, fiind prețuit de Iosif II. 


Cu toate că în istoriografie, după cum am mai spus, epoca fanariotă a 
fost caracterizată prin fenomenul înăspririi „controlului” otoman asupra 
Țărilor Române, care se manifesta atât în plan politic (reducerea semni- 
ficativă a relaţiilor externe si, mai ales, numirea exclusivă a domnitorilor 
de către Poarta Otomană), cât şi în plan economic (creşterea obligaţiilor 

material-financiare oficiale, dar și a celor neoficiale), această epocă a fost 
marcată și de realizări (reforme) în domeniile social, cultural și al evoluţiei 
mentalităților, secolul al XVIII-lea fiind, în general, veacul Luminilor — unii 
fanarioți (C. Mavrocordat, Al. Ypsilanti ș.a.) contribuind la modernizarea 
Principatelor Romane“. Precum a remarcat acad. Ioan-Aurel Pop, „Lumea 
noastră nu este de graniță, ci de interferență! Ea nu desparte, ci unește, iar 
fanariotii — desi ne vine mai greu să credem azi — au pus o piatră de temelie 
la această acțiune de apropiere a celor două jumătăţi ale continentului”*. 


Totodată, trebuie remarcat portul și modul de viata al elitelor greceşti 
de la nord de Dunăre, care au influenţat până în prima jumătate a seco- 
lului al XIX-lea tot ceea ce tinea de moda vremii în spaţiul românesc. 
Aceasta era o îmbrăcăminte luxoasă ce se caracterizează prin eleganță 
absolută, indiferent dacă urmează vechea tradiţie orientală sau noua 
modă, venită din Occident“. 


În general, fresca secolului fanariot fiind mult mai complexă și poli- 
cromă, cu certitudine are si fatetele cu nuanțele sale pozitive. Lor li se 
datorează aducerea în Principate a culturii franceze, a operelor literar- 
filosofice occidentale si a ideilor „Secolului luminilor”. Fanariotii au 
fost, in general, oameni învăţaţi si poligloti; aveau nevoie de învățătură, 
după cum remarcase Neagu Djuvara, - deoarece era cel dintâi atu al lor 
în faţa cârmuirii otomane! 


„În sfârșit, se mai poate spune că domnia fanariotă n-a fost, la vre- 
mea ei, cea mai mare nenorocire. Într-adevăr, alternativa, pentru 
nişte state-tampon ca Tara Românească si Moldova — în conjunctu- 
ra internaţională provocată de agresivitatea si succesul marilor puteri 
creştine Austria si Rusia — , nu mai era între o cârmuire fanariotă si 
întoarcerea la domnitorii pământeni, ci între fanarioți si transforma- 
rea Principatelor in simple pașalâcuri, ceea ce ar fi însemnat sfârșitul 
libertăţilor ce le mai rămăseseră. Faptul este atestat atât de surse inter- 
ne, cât si de rapoarte ale cancelariilor occidentale". 


Note | ! Djuvara Neagu, Íntre Orient si Occident. Tárile románe la 
începutul epocii moderne (1800-1848), / Traducere de Ma- 

TA The cultural facets of Phanariots 

n the so-called Phanar era, when the Phanariot Greeks dominated the 
political system in the Romanian Principalities, the institution of the reign 
was extremely unstable, demonstrating extreme mobility in the sense of 
frequent change or oscillation of voivodes from the throne of Moldova to 
Wallachia and vice versa. There were about 30 rulers, generally short reigns 
of princes (for one or rarely more than two years), of the representatives of 
he 11 large families in Constantinople (and not only): Callimachi, Caragea, 
Hangerli, Ghica, Mavrocordat, Mavrogheni, Moruzi, Racoviţă, Ruset (Rosetti), 
Suţu, Ypsilanti. We remind you that not all the lords of the Phanariot era were 
of Greek ethnicity. A special place is the share and diplomatic role of the 
Phanariot families, among which the Ypsilanti and Moruzi stand out. These 
dragoman-rulers were educated people, polyglots, versed in letters and arts, 
read theological and Western literature, often being carriers of new, inno- 
vative ideas. They could even apply some of their knowledge in practice, 
although they thought mainly not about the good of the Romanians, but 
about their Greek compatriots. Everyday life of the elites of the principalities 
changes significantly in the time frame of this era, that is, approximately be- 
tween the 18th century and the beginning of the 19th century. In turn, con- 
sumption patterns also influence what defines cultural categories, tastes, 
fashions of the time, and mentality. 

